Politické skupiny v EP: Socialistická skupina
Inštitúcie
2006-02-24 - 12:37
Logo Socialistickej skupiny
Solidarita, udržateľnosť a sociálna spravodlivosť patria medzi princípy spoločné pre sociálnodemokratických, socialistických a labouristických poslancov Európskeho parlamentu.
Aby posilnili svoj vplyv a získali reálnu podporu pre svoje návrhy, poslanci zo Socialistickej skupiny začali spolupracovať už na samom začiatku integračného procesu a v súčasnosti sú druhou najväčšou skupinou v Európskom parlamente.
Vo voľbách v roku 2004 získali celkovo 27,19 % hlasov, ktoré im zabezpečili 200 kresiel v Parlamente.
Členovia skupiny pochádzajú z 23 krajín EÚ a sú rozdelení do všetkých stálych výborov, pričom siedmym z nich aj predsedajú.
Aj súčasný predseda Parlamentu Josep Borrell je socialista.
K Socialistickej frakcii patria aj traja podpredsedovia a dvaja kvestori EP.
Predsedom skupiny je Martin Schulz z Nemecka, ktorý bol do tejto funkcie zvolený v roku 2004, hoci mandát europoslanca vykonáva už 12 rokov.
Jeho úloha je kľúčová pre riadne fungovanie politickej skupiny.
Koordinuje totiž všetky jej aktivity, hovorí za frakciu a napokon aj prezentuje jej názory na plenárnom zasadnutí.
Pred prvými priamymi voľbami do Európskeho parlamentu v roku 1979, vydali Socialisti Európsky volebný manifest, ktorý obsahoval politické priority skupiny.
Táto tradícia je zachovaná až doteraz.
Ciele v manifeste zahŕňajú hospodársky rast, boj proti chudobe, sociálnu integráciu, bezpečnosť a ochranu životného prostredia.
S postupujúcou globalizáciou a rastúcou nezamestnanosťou sa však do popredia dostáva problematika tvorby pracovných miest.
Nezamestnanosť je totiž podľa Socialistov mlynským kameňom, ktorý visí na krku sociálnej Európy.
Zložité problémy, ktorým musí Európa čeliť majú niekedy príliš technický charakter a občania im rozumejú len s ťažkosťami.
Priblížiť Úniu občanom tak zostáva jednou z najdôležitejších výziev pred ktorými Socialistická skupina stojí.
Jej predseda poznamenáva: "Pri viacerých politických diskusiách a rozhodnutiach a pri tvorbe európskej legislatívy - v otázke rozširovania, chemickej legislatívy, rozpočtového rámca a dokonca aj pri vymenovaní novej Komisie - stála Socialistická skupina na čele záujmov občanov."
Uvedené príklady poukazujú na oblasti, v ktorých "Európa načúva hlasu občanov".
V nasledujúcich týždňoch vám prinesieme rozsiahle profily ďalších politických skupín.
Predbežný časový rozvrh vyzerá nasledovne:
3. marca - Skupina Aliancie liberálov a demokratov za Európu
10. marca - Skupina zelených/Európska slobodná aliancia
24. marca - Konfederatívna skupina Európskej zjednotenej ľavice - Nordická zelená ľavica
31. marca - Skupina nezávislosť/demokracia
21. apríla - Skupina Únie za Európu národov
20060224STO05692 Oficiálna webstránka Socialistickej skupiny v Európskom parlamente
SK
1
PHOTO
20060221PHT05546.jpg
SK
2
LINK
http://www.socialistgroup.org/gpes/index.do?lg=en
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
