KONEČNÉ ZNENIE
A6-0282/2007
19.7.2007
*
SPRÁVA
o návrhu smernice Rady, ktorou sa mení a dopĺňa smernica 2001/114/ES o určitom čiastočne alebo úplne dehydrovanom konzervovanom mlieku na ľudskú spotrebu
(KOM(2007)0058 – C6‑0083/2007 – 2007/0025(CNS))
Výbor pre poľnohospodárstvo a rozvoj vidieka
Spravodajkyňa:
Elisabeth Jeggle
PE 386.530v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................4
DÔVODOVÁ SPRÁVA.............................................................................................................5
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Rady, ktorou sa mení a dopĺňa smernica 2001/114/ES o určitom čiastočne alebo úplne dehydrovanom konzervovanom mlieku na ľudskú spotrebu
( KOM(2007)0058 – C6‑0083/2007 – 2007/0025(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2007)0058 )
Zatiaľ neuverejnené v ú. v. ,
– so zreteľom na článok 37 Zmluvy o ES, v súlade s ktorým Rada konzultovala s Európskym parlamentom ( C6‑0083/2007 ),
– so zreteľom na článok 51 rokovacieho poriadku,
– so zreteľom na správu Výboru pre poľnohospodárstvo a rozvoj vidieka ( A6‑0282/2007 ),
1. schvaľuje návrh Komisie;
2. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
3. žiada Radu o opätovnú konzultáciu, ak má v úmysle podstatne zmeniť návrh Komisie;
4. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Európska komisia
Návrh Komisie sa obmedzuje výhradne na zmeny prílohy I smernice 2001/114/ES.
Komisia navrhuje povoliť v Spoločenstve úpravu obsahu bielkovín na štandardnú úroveň a zosúladiť ju s normami Codex Alimentarius (minimálny obsah 34 % vyjadrený v beztukovej sušine).
Analýza
V súčasnosti nie je úprava obsahu bielkovín na štandardnú úroveň povolená.
Prirodzený obsah bielkovín nadojeného mlieka musí byť v konzervovanom mlieku zachovaný.
Prirodzený obsah bielkovín v sušenom mlieku sa teraz pohybuje v rozsahu 31 až 37 %.
Európsky mliekarensky priemysel a vývozcovia sušeného a zahusteného mlieka (spolu sa tieto mlieka označujú ako „konzervované“) už dlhší čas požadujú úpravu pravidiel Spoločenstva týkajúcich sa obsahu bielkovín v týchto výrobkoch podľa medzinárodných noriem (Codex).
Navrhované povolenie úpravy obsahu bielkovín na minimálnu úroveň 34%, vyjadrenú v beztukovej sušine, umožní európskym výrobcom konkurovať výrobcom z tretích krajín za rovnakých podmienok.
Konkurenti z tretích krajín mohli už teraz vyrábať v súlade s pravidlami noriem Codex, a preto boli v hospodárskej výhode.
Základom intervenčnej ceny sušeného odstredeného mlieka (SOM) je v súčasnosti obsah bielkovín vo výške 35,6 %.
Komisia teraz navrhuje prispôsobiť intervenčnú normu hodnote pre štandardizáciu obsahu bielkovín vo výške 34%, čo si nevyhnutne vyžiada prispôsobenie intervenčnej ceny SOM.
Návrh na zníženie intervenčnej ceny SOM je súčasťou návrhu na zmenu spoločnej organizácie trhu s mliekom a mliečnymi výrobkami (ktorým sa mení a dopĺňa nariadenie (ES) č. 1255/1999), ktorá je predmetom osobitnej správy Európskeho parlamentu.
Európska komisia očakáva, že štandardizácia vo výške 34 % povedie k tomu, že na trh EÚ sa dostane značné množstvo bielkovín.
Vzhľadom na silný dopyt Komisia neočakáva , že zvýšená dostupnosť spôsobí Spoločenstvu výraznejší nárast dodatočných nákladov, ak vôbec k nejakému nárastu dôjde.
Štandardizácia konzervovaného mlieka súčasne so znížením intervenčných cien SOM pravdepodobne povedenie k miernemu nárastu výroby SOM, zatiaľ čo najväčšiu časť dodatočného množstva bielkovín získaného štandardizáciou pohltí zvýšená výroba syra a čerstvých mliečnych výrobkov.
Zároveň Komisia očakáva, že v dôsledku toho dôjde k zvýšeniu využívania tuku v uvedených výrobkoch a následne k zníženiu výroby a vývozu masla.
Európska komisia zastáva názor, že zníženie intervenčnej ceny SOM o 2,8 % od roku 2008 a očakávané nižšie výdavky na vývoz masla budú viesť k rozpočtovým úsporám.
Celkovo Európska komisia očakáva, že štandardizácia bude mať za následok rozpočtové úspory ročne v priemere vo výške 19, 55 milióna EUR v období rokov 2008 – 2013 (spolu 117,3 milióna EUR).
Postoj a závery spravodajkyne
Spravodajkyňa víta štandardizáciu obsahu bielkovín, pretože sa tým otvorí európskym výrobcom možnosť konkurovať dovezeným výrobkom na rovnakej úrovni a zjednoduší sa medzinárodný obchod.
Z tohto dôvodu spravodajkyňa vyjadruje podporu predloženému návrhu Európskej komisie a nenavrhuje žiadne ďalšie pozmeňujúce a doplňujúce návrhy.
Je však nutné zdôrazniť, že návrh na zníženie intervenčnej ceny SOM (návrh, ktorým sa mení a dopĺňa nariadenie (ES) č. 1255/1999 o spoločnej organizácii trhu s mliekom a mliečnymi výrobkami), súvisiaci s návrhom na štandardizáciu, bude predmetom osobitnej správy Európskeho parlamentu.
Ďalej spravodajkyňa poukazuje na to, že Európska komisia ako dôsledok štandardizácie očakáva nižšie výdavky na vývoz masla a zníženie intervenčných cien SOM a s tým spojené rozpočtové úspory.
Spravodajkyňa v rámci svojho stanoviska k zmene spoločnej organizácie trhu s mliekom a mliečnymi výrobkami, nie však v rámci tohto návrhu, odporúča zriadenie reštrukturalizačného programu pre mliečny fond.
Z právneho hľadiska sa zdá tento prístup výhodnejší, pretože očakávané úspory sú síce nepriamym dôsledkom štandardizácie obsahu bielkovín, vznikajú však v podobe nižších výdavkov na vývoz masla a intervenčnej ceny SOM po roku 2008.
Reštrukturalizačný program pre mliečny fond by sa mohol použiť v sektore mlieka a mliečnych výrobkov na opatrenia na podporu odbytu a na zvyšovanie povedomia o výžive, na pomoc pri zabezpečení hladkého priebehu blížiacej sa „zdravotnej kontroly” pre výrobcov mlieka alebo na podporu sprievodných opatrení, ktoré budú prípadne potrebné v sektore mlieka a mliečnych výrobkov do roku 2013.
POSTUP
Názov
Určité čiastočne alebo úplne dehydrované konzervované mlieko na ľudskú spotrebu (zmena a doplnenie smernice 2001/114/ES)
Referenčné čísla
KOM(2007)0058 - C6-0083/2007 - 2007/0025(CNS)
Dátum konzultácie s EP
7.3.2007
Gestorský výbor
dátum oznámenia na schôdzi
AGRI
15.3.2007
Výbor požiadaný o stanovisko
dátum oznámenia na schôdzi
ENVI
15.3.2007
Bez predloženia stanoviska
dátum rozhodnutia
ENVI
27.3.2007
Spravodajkyňa
dátum menovania
Elisabeth Jeggle
26.2.2007
Prerokovanie vo výbore
11.4.2007
4.6.2007
17.7.2007
Dátum prijatia
17.7.2007
Výsledok záverečného hlasovania
+:
–:
0:
30
1
Poslanci prítomní na záverečnom hlasovaní
Katerina Batzeli, Sergio Berlato, Bernadette Bourzai, Niels Busk, Luis Manuel Capoulas Santos, Giuseppe Castiglione, Albert Deß, Michl Ebner, Duarte Freitas, Ioannis Gklavakis, Friedrich-Wilhelm Graefe zu Baringdorf, Esther Herranz García, Elisabeth Jeggle, Stéphane Le Foll, Jean-Claude Martinez, Mairead McGuinness, Rosa Miguélez Ramos, Neil Parish, Radu Podgorean, Willem Schuth, Czesław Adam Siekierski, Alyn Smith, Marc Tarabella, Witold Tomczak, Andrzej Tomasz Zapałowski
Náhradníci prítomní na záverečnom hlasovaní
Alejandro Cercas, Esther De Lange, Ilda Figueiredo, Wiesław Stefan Kuc, Hans-Peter Mayer, James Nicholson
