Carla Del Ponte: Mojou najväčšou motiváciou sú obete zločinov
Vonkajšie vzťahy
2007-06-27 - 10:34
Carla Del Ponte
Hlavná prokurátorka Medzinárodného trestného tribunálu pre bývalú Juhosláviu Carla Del Ponte zavítala v utorok do Európskeho parlamentu.
S členmi Výboru pre zahraničné veci diskutovala o stíhaní osôb, ktorú sú obvinené zo spáchania vojnových zločinov.
Štyria významní sú ešte na úteku.
Medzi nimi sa nachádzajú aj Ratko Mladič a Radovan Karadžič.
Zaujímalo nás, ako táto rodená Švajčiarka hodnotí dosiahnuté výsledky tribunálu a čo ju v jej práci motivuje.
Čo je podľa vás najväčším úspechom medzinárodného trestného tribunálu?
Pomohli ste procesu zmierenia v krajinách bývalej Juhoslávie?
"Najväčším úspechom je, že súd dokázal vydať 161 obžalôb proti tým, ktorí nesú vojenskú a politickú zodpovednosť za ohavné zločiny spáchané v bývalej Juhoslávii, teda za vojnové zločiny, zločiny proti ľudskosti a genocídu.
Dnes je už všeobecne známe, že v Srebrenici došlo ku genocíde.
Boj proti beztrestnosti mocných mužov a žien je veľkým úspechom.
Je to tiež dôležitý medzník pre výkon spravodlivosti a uplatňovanie Dohovoru o genocíde a Ženevského dohovoru.
To je mimoriadne dôležité.
Problematika zmierenia je oveľa zložitejšia.
Spravodlivosti síce musí byť zadosťučinené, nestačí to však na dosiahnutie úplného zmierenia.
Je to len jeden z príspevkov, súčasti uzmierenia.
Zmierenie sa dosiahne len vtedy, ak obyvateľstvo príjme fakty z minulosti a nová generácia bude informovaná a zapojená do budovania mierovej a demokratickej budúcnosti.
Medzinárodná spravodlivosť je prvým krokom.
Potrebujeme však, aby miestne a národné orgány urobili druhý krok a pripustili pravdu, fakty o vojne.
Tretí krok bude vzdelávací a urobí ho nová generácia na školách a univerzitách.
Na to je však potrebný čas."
EÚ nedávno opätovne otvorila rokovania so Srbskom o Stabilizačnej a asociačnej dohode.
Znamená to, že Belehrad už dnes plne spolupracuje s trestným tribunálom?
"Áno, za dva týždne odovzdali dvoch obvinených, ktorých sme považovali za veľmi dôležitých.
Dozvedeli sme sa, že chytiť ich bolo veľmi zložité.
Takže teraz ich žiadam, aby vydali Mladiča a dúfam, že ho čo najskôr nájdu a prevezú do Haagu.
Myslím si, že nová srbská vláda má politickú vôľu s nami spolupracovať.
Do Haagu boli totiž presunutí nielen dvaja obvinení, ale aj prístup k svedkom a množstvo dokumentov, ktoré sme požadovali celé mesiace.
Myslím si teda, že ideme správnym smerom, aby sme potvrdili plnú spoluprácu.
Potrebujem však ešte štyroch obvinených.
Bez týchto štyroch to nikdy nebude plná spolupráca.
Hlavným z nich je Mladič, nech vydajú Mladiča.
Potrebujem preto, aby Európska únia najmä v nasledujúcich dvoch či troch mesiacoch podmieňovala pokrok v otázke asociačnej dohody so Srbskom jeho spoluprácou s Haagom.
Ak nevydajú obvinených, bude to kľúčový okamih a posledná šanca.
Ak nedostanem obvinených tento rok, myslím, že to neskôr bude mimoriadne ťažké, ak nie nemožné.
Dúfam však, že EÚ ma podporí, tak to robila napriek rôznym politickým tlakom až doteraz."
Ak europoslanci budú v budúcnosti posudzovať prihlášky krajín bývalej Juhoslávie o vstup do EÚ, na čo by sa mali zamerať?
"Ja som prokurátorka, nepohybujem sa v politike a snažím sa jej vyhýbať, hoci niekedy sa dostanem až na jej hranice...potrebujem však dostať utečencov.
Spolupráca mi umožňuje vykonávať svoj mandát.
V každom prípade by som povedala, že ak štáty bývalej Juhoslávie ukrývajú vojnových zločincov, nemali by sme im umožniť vstup do Európskej únie.
Teraz nehovoríme o malých rybách, ale o obvinených, ktorí sú zodpovední za ohavné zločiny.
Počkajme si teda, stane sa tak už v blízkej budúcnosti."
Čo vás motivuje a umožňuje vám pokračovať v kariére?
"V prvom rade je to moja práca.
Prokurátorkou som už mnoho rokov.
Mojou najväčšou motiváciou sú však obete zločinov.
Viete si asi predstaviť, že pri vojnových zločinoch, zločinoch proti ľudskosti, ľudia neuveriteľne trpia.
Pre mňa a mojich spolupracovníkov je veľkou motiváciou to, keď obete vidia, že sa napĺňa spravodlivosť.
Je to neuveriteľné a predstavuje to pre nás veľký zdroj motivácie."
***
Carla Del Ponte sa narodila vo švajčiarskom Lugane v roku 1947.
Pred vymenovaním za hlavnú prokurátorku Medzinárodného trestného tribunálu pre bývalú Juhosláviu sa stala známou neúnavným bojom proti organizovanému zločinu vo Švajčiarsku.
V súčasnosti je jej hlavnou úlohou identifikovať a stíhať páchateľov vojnových zločinov, medzi ktoré patrí genocída, či znásilňovanie.
20070622STO08192 Srbsko musí vydať vojnových zločincov pred podpisom asociačnej zmluvy (anglicky) Medzinárodný trestný tribunál pre bývalú Juhosláviu (anglicky)
SK
1
PHOTO
20070626PHT08377.jpg
SK
3
LINK
http://www.un.org/icty/
-//EP//TEXT IM-PRESS 20070625IPR08228 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
