A6-0315/2007
11.9.2007
***III
SPRÁVA
o spoločnom texte smernice Európskeho parlamentu a Rady o certifikácii rušňovodičov rušňov a vlakov v železničnom systéme v Spoločenstve, ktorý schválil Zmierovací výbor
(PE-CONS 3636/2007 – C6‑0213/2007 – 2004/0048(COD))
Delegácia Európskeho parlamentu v Zmierovacom výbore
Predseda delegácie:
Alejo Vidal-Quadras
Spravodajca:
Gilles Savary
PE 392.145v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnom texte smernice Európskeho parlamentu a Rady o certifikácii rušňovodičov rušňov a vlakov v železničnom systéme v Spoločenstve, ktorý schválil Zmierovací výbor
(PE-CONS 3636/2007 – C6‑0213/2007 – 2004/0048(COD) )
(Spolurozhodovací postup: tretie čítanie)
Európsky parlament ,
– so zreteľom na spoločný text, ktorý schválil Zmierovací výbor (PE-CONS 3636/2007 – C6‑0213/2007 ),
– so zreteľom na svoju pozíciu v prvom čítaní
Ú. v.
EÚ C 227 E, 21.9.2006, s.
464. k návrhu Komisie pre Európsky parlament a Radu ( KOM(2004)0142 ),
– so zreteľom na svoju pozíciu v druhom čítaní
Prijaté texty, 18.1.2007, P6_TA(2007)0004 . k spoločnej pozícii Rady
Ú. v.
EÚ C 289 E, 28.11.2006, s.
42. ,
– so zreteľom na stanovisko Komisie k pozmeňujúcim a doplňujúcim návrhom Európskeho parlamentu k spoločnej pozícii ( KOM(2007)0080 ,
– so zreteľom na článok 251 ods. 5 Zmluvy o ES,
– so zreteľom na článok 65 rokovacieho poriadku,
– so zreteľom na správu svojej delegácie v Zmierovacom výbore ( A6‑0315/2007 ),
1. schvaľuje spoločný text;
2. poveruje svojho predsedu, aby tento akt podpísal spoločne s predsedom Rady, v súlade s článkom 254 ods. 1 Zmluvy o ES;
3. poveruje svojho generálneho tajomníka, aby tento akt podpísal hneď potom, čo sa overí, že všetky postupy boli náležite ukončené, a aby po dohode s generálnym tajomníkom Rady zabezpečil jeho uverejnenie v Úradnom vestníku Európskej únie;
4. poveruje svojho predsedu, aby toto legislatívne uznesenie postúpil Rade a Komisii.
DÔVODOVÁ SPRÁVA
Prehľad
Komisia predložila návrh smernice o certifikácii rušňovodičov rušňov a vlakov v železničnom systéme v Spoločenstve 3. marca 2004.
Cieľom tejto smernice je stanoviť podmienky a postupy certifikácie vlakového personálu, ktorý zabezpečuje riadenie rušňov, a stanovuje tiež úlohy, za ktoré sú zodpovedné príslušné orgány členských štátov, rušňovodiči vlakov a iní aktéri v odvetví, najmä železničné podniky, manažéri infraštruktúr a strediská odbornej prípravy.
Táto smernica je súčasťou štyroch návrhov Komisie nazvaných tretí železničný balík.
Ďalšie tri návrhy z balíka sa týkajú nariadenia o právach a povinnostiach cestujúcich, smernice o rozvoji železníc Spoločenstva a nariadenia o službách v železničnej nákladnej doprave.
Parlament 25. októbra 2006 odmietol v prvom čítaní návrh o poslednom nariadení.
Prvé čítanie sa v Parlamente uskutočnilo 28. septembra 2005.
Rada prijala svoju spoločnú pozíciu 14. septembra 2006.
V druhom čítaní 18. januára 2007 Parlament prijal 32 pozmeňujúcich a doplňujúcich návrhov k spoločnej pozícii Rady.
Pozmeňujúce a doplňujúce návrhy, o ktorých Parlament hlasoval v druhom čítaní, sa týkali týchto tém: komitológie, konzultácie so sociálnymi partnermi, technických špecifikácií interoperability (TSI), certifikátov a povolení, úloh príslušných orgánov, financovania odborného vzdelávania, rozsah pôsobnosti a nadobudnutia účinnosti smernice.
Zmierovací postup
Neskoršie sa Rada neoficiálne vyjadrila, že nemôže prijať všetky PDN a v dôsledku toho bude potrebné začať zmierovací postup.
Delegácia Parlamentu v zmierovacom výbore sa prvýkrát zišla 14. februára 2007 v Štrasburgu.
Členovia delegácie sa rozhodli, že k trom spisom budú počas zmierovacieho postupu pristupovať ako k balíku v súlade s postupom pôvodne prijatom pre ďalšie etapy legislatívneho postupu.
Zároveň požiadali pána Vidala Quadrasa, pána Costu, predsedu gestorského výboru a spravodajcov Savaryho, Sterckxa et Jarzembowského, aby začali neformálne rokovať.
Rokovací tím podal 14. marca, 25. apríla a 23. mája delegácii Parlamentu správu o troch trialógoch, ktoré sa uskutočnili 13. marca, 24. apríla a 15. mája.
Počas prvej fázy rokovaní Rada prijala pozíciu Parlamentu v oblasti komitológie, najmä pokiaľ ide o regulačný postup s kontrolou Parlamentu (rozšírený postup komitológie).
Významný pokrok sa dosiahol v iných oblastiach, najmä v oblasti dohôd so sociálnymi partnermi, certifikátov a povolení, úlohy príslušných orgánov, TSI, financovania odborného vzdelávania a nadobudnutia účinnosti smernice.
Pretrvávali však rozpory týkajúce sa iných bodov, najmä začlenenia ďalšieho vlakového personálu, ktorý sa zaoberá bezpečnosťou, do rozsahu pôsobnosti smernice.
Stále sa diskutovalo o postupe v naliehavých prípadoch, ktorý Komisia uplatňuje v oblasti komitológie.
Zmierovací výbor sa zišiel večer 5. júna 2007.
Parlament zastupoval podpredseda Vidal Quadras, predseda gestorského výboru Costa, spravodajca zaoberajúci sa týmto spisom Savary a páni Sterckx a Jarzembowski, ktorí sú spravodajcami ďalších dvoch spisov obsiahnutých v treťom železničnom balíku.
Radu zastupoval spolkový minister dopravy, výstavby a rozvoja miest Nemeckej spolkovej republiky pán Tiefensee a Komisiu jej podpredseda pán Barrot.
Krátko pred polnocou sa stretnutie prerušilo, pretože sa nedospelo k záverečnej dohode.
Výbor rozhodol, že bude v rokovaniach pokračovať počas nového trialógu, ktorý sa uskutočnil 19. júna v Štrasburgu.
V ten istý deň bola delegácia Parlamentu informovaná o návrhu dohody, ktorá vychádzala z tohto trialógu a jednohlasne schválila kompromis týkajúci sa spisu o rušňovodičoch vlakov, ktorý spoločne navrhol spravodajca a predseda Rady.
COREPER vyjadril svoj súhlas s kompromisom týkajúcim sa tretieho železničného balíka 20. júna a zmierovací postup bol ukončený výmenou listou medzi Predsedníctvom Rady a predsedom delegácie Parlamentu.
Hlavné body dohody možno zhrnúť takto:
Komitológia – postup v naliehavých prípadoch: Parlament dosiahol, že Komisia môže použiť postup v naliehavých prípadoch v oblasti komitológie len v dvoch prípadoch: pri výbere skúšajúcich a skúškach rušňovodičov a pri úprave príloh smernice v oblasti technického a technologického pokroku.
Zahrnutie ďalšieho vlakového personálu do rozsahu pôsobnosti smernice: Parlament dosiahol, že najneskôr 30 mesiacov po nadobudnutí účinnosti smernice Komisia predloží správu o vlakovom personáli, ktorý sa zaoberá bezpečnosťou.
V prípade potreby Komisia predloží legislatívny návrh týkajúci sa tohto personálu.
Záver
Tretí železničný balík, ktorého súčasťou je spis o certifikácii rušňovodičov vlakov, predstavuje dôležitý krok v právnych predpisoch Spoločenstva v oblasti dopravy.
Návrh smernice o rušňovodičoch vlakov je transpozíciou prvej dohody v železničnom odvetví medzi zamestnávateľmi a odbormi do práva Spoločenstva.
Dohoda dosiahnutá v zmierovacom postupe preberá hlavné body pozmeňujúcich a doplňujúcich návrhov schválených Parlamentom v druhom čítaní.
Z tohto dôvodu delegácia odporúča Parlamentu schváliť spoločný text predložený do tretieho čítania.
POSTUP
Názov
Spoločný text smernice Európskeho parlamentu a Rady o certifikácii rušňovodičov rušňov a vlakov v železničnom systéme v Spoločenstve, ktorý schválil Zmierovací výbor
Referenčné čísla
PE-CONS 3636/2007 – C6‑0213/2007 – 2004/0048(COD)
Predseda delegácie: Podpredseda
Alejo Vidal-Quadras
Gestorský výbor Predseda:
TRAN
Paolo Costa
Spravodajca
Gilles Savary
Návrh Komisie
Návrh smernice Európskeho parlamentu a Rady o certifikácii rušňovodičov rušňov a vlakov v železničnom systéme v Spoločenstve – KOM(2004)0142 – C6‑0002/2004
Dátum prvého čítania v EP – Číslo P
28.9.2005
P6_TA(2005)0355
Zmenený návrh Komisie
-
Spoločná pozícia Rady dátum oznámenia na schôdzi
5893/5/2006 – C6‑0310/2006
28.9.2006
Stanovisko Komisie (čl. 251 ods. 2 druhý pododsek tretia zarážka)
KOM(2006)0515
Dátum druhého čítania v EP – Číslo P
18.1.2007
P6-TA(2007)0004
Stanovisko Komisie (čl. 251 ods. 2 tretí pododsek písm. c))
KOM(2007)0080
Dátum, kedy Rada dostala výsledky druhého čítania
8.3.2007
Dátum listu Rady s oznámením neprijatia pozmeňujúcich a doplňujúcich návrhov EP
25.5.2007
Schôdze Zmierovacieho výboru
5.6.2007
Dátum hlasovania delegácie EP
19.6.2007
Výsledok hlasovania
+:
–:
0:
24
1
Poslanci prítomní na hlasovaní
Gabriele Albertini, Inés Ayala Sender, Etelka Barsi-Pataky, Paolo Costa, Michael Cramer, Christine De Veyrac, Saïd El Khadraoui, Mathieu Grosch, Stanisław Jałowiecki, Georg Jarzembowski, Anne E. Jensen, Jörg Leichtfried, Bogusław Liberadzki, Josu Ortuondo Larrea, Willi Piecyk, Reinhard Rack, Gilles Savary, Brian Simpson, Dirk Sterckx, Alejo Vidal-Quadras Roca,
Náhradníci prítomní na hlasovaní
Emanuel Jardim Fernandes, Rosa Miguélez Ramos, Dieter-Lebrecht Koch, Renate Sommer, Corien Wortmann-Kool
Dátum prijatia v Zmierovacom výbore
Dohoda dosiahnutá výmenou listov
20.6.2007
21.6.2007
Dátum oznámenia predsedajúcich o schválení spoločného textu a jeho odovzdania EP a Rade
31.7.2007
Dátum predloženia
11.9.2007
Poznámky (údaje, ktoré sú k dispozícii iba v jednej jazykovej verzii)
