Imigrácia: Klopanie na európsku bránu
Prisťahovalectvo
2008-04-18 - 10:45
Poslankyňa Hennis-Plasschaert v azylovom centre Výbor EP pre občianske slobody vyslal v priebehu posledných mesiacov viacero delegácií do krajín EÚ.
Sledovali tam podmienky v imigračných a azylových centrách.
Minulý týždeň si poslanci prezreli strediská v okolí hlavného mesta Dánska Kodane.
Priblížme si ich návštevu.
Aké podmienky panujú v dánskych záchytných centrách?
Ako sa cítia samotní žiadatelia o azyl?
A ako sú na tom deti?
To všetko sa dozviete zo série článkov, ktoré nájdete na nižšie uvedených odkazoch.
20080415FCS26634
Parlamentná delegácia si prezrela azylové centrá v Dánsku
Delegácia poslancov Delegácia parlamentného Výboru pre občianske slobody zavítala 10. a 11. apríla do Dánska.
V okolí hlavného mesta Kodane si osem europoslancov prezrelo hneď tri azylové centrá či centrá pre nelegálnych imigrantov.
S fyzickými podmienkami v týchto zariadeniach vyjadrili poslanci jednoznačnú spokojnosť.
Ako však uviedli, problémom je pridlhý čas, ktorý musia niektorí neúspešní žiadatelia o azyl v týchto centrách stráviť.
Rádovo totiž môže ísť aj o niekoľko rokov.
Centrá pre nelegálnych prisťahovalcov a žiadateľov o azyl v Dánsku sú podľa europoslancov vybavené na vynikajúcej úrovni.
Poslanci pritom majú s čím porovnávať.
V predchádzajúcich mesiacoch si totiž parlamentná delegácia obzrela imigračné a azylové centrá v deviatich krajinách EÚ.
Zvlášť vyzdvihnutý bol v dánskom prípade prístup k vzdelaniu a zdravotnícka starostlivosť.
"Červený kríž robí skvelú prácu, aby žiadatelia o azyl v týchto centrách mali pokiaľ možno čo najviac normálne podmienke pre život," zdôraznila dánska socialistka Britta Thomsen.
Roky strávené v centre Nie všetci žiadatelia o azyl sú však úspešní.
Problém vzniká vtedy, ak sa neúspešný uchádzač odmietne vrátiť do svojej krajiny.
V takomto prípade totiž môže v centre stráviť aj niekoľko rokov.
V centre Sandholm tak poslanci našli niekoľkých žiadateľov, ktorých dĺžka pobytu je aj viac než osem rokov.
Počas tejto doby však títo ľudia nemôžu pracovať, ani sa zapájať do prác v rámci miestnej komunity.
Predseda delegácie, cyperský poslanec z klubu ľudovcov a európskych demokratov Panayiotis Demetriou, podčiarkol, že kým v iných centrách sa boria so zabezpečením vhodných podmienok pre pobyt žiadateľov, dánsky problém je iný: "Pre mňa je problémom čas, aký títo ľudia musia stráviť v centrách po tom, čo ich žiadosť zamietnu.
Má to tiež vážne dôsledky pre schopnosť rodičov vychovávať svoje deti.
Keď sa jedná o ľudské bytosti musíme byť flexibilnejší."
Výchovný hendikep Francúzska socialistka Martine Roure zastáva podobný názor, pričom zdôrazňuje, že títo ľudia nemôžu pracovať: "Je to spôsob, ako vychovávať sociálne hendikepované deti".
Členovia delegácie tiež vyjadrili ľútosť na tým, že svoje pripomienky nemohli priamo tlmočiť dánskej ministerke pre integráciu Birthe Rønn Hornbech: "Chceli sme sa porozprávať s ministerkou o zákonoch, ktoré evidentne spôsobujú, že ľudia trávia v dánskych azylových centrách niekoľko rokov," poznamenal predseda delegácie.
Výbor pre občianske slobody Profil predsedu delegácie Demetrioua Profil poslankyne Roure Profil poslankyne Thomsen Dánske imigračné centrum (anglicky)
Život v azylovom centre: mix neistoty a nádeje
Zina Rasam s rodinou Žiť v azylovom centre a byť odlúčený od rodiny a priateľov je pomerne silná životná skúsenosť.
To je aj prípad Ziny Rasam, ktorá v dánskom azylovom tábore Sandholm žije už tri roky.
Minulý týždeň si priestory pre prisťahovalcov prezrela aj delegácia poslancov EP.
Pri tejto príležitosti zorganizovala Informačná kancelária EP v Kodani stretnutie, na ktorom sa k dánskemu azylovému systému vyjadrili tak zástupcovia mimovládnych organizácií, ako aj samotní žiadatelia o azyl.
Iračanka Zina Rasam prišla s manželom a dcérou do tábora Sandholm v roku 2005.
Po tom, čo tejto vyštudovanej stavebnej inžinierke zamietli udelenie azylu po prvýkrát, odvolala sa, a celý prípad sa opätovne posudzuje.
Najhoršia je neistota Zina hovorí, že život v azylovom centre je psychicky mimoriadne náročný.
"Najťažšie je, že nevieme, kedy budeme môcť odísť.
Niekoľkoročný pobyt v centre prináša veľa stresu a nervozity.
Choroby ako bolesti hlavy, pálenie záhy či vysoký krvný tlak sú veľmi bežné," dodáva Zina.
Na stretnutí, ktoré zorganizovala Informačná kancelária EP v Kodani, vystúpila aj psychiatrička Bente Reich.
Tá potvrdila, že život v azylových centrách je psychicky mimoriadne náročný.
Dokazujú to podľa jej slov aj výsledky medzinárodných štúdií, podľa ktorých je počet pokusov o samovraždu v azylových centrách 6-krát vyšší ako v okolitom prostredí.
S diplomom no bez práce Zinu Rasam najviac frustruje fakt, že hoci má vysokoškolský diplom, pracovať nemôže.
"Mojou najväčšou nádejou je, že jedného dňa budem prispievať do tejto spoločnosti," verí Zina.
Po tom, čo sa jej prípad opätovne otvoril tiež dúfa, že spolu s manželom a dcérou budú môcť v Dánsku zostať.
"Naša budúcnosť nie je v Iraku.
Dúfam, že sa čoskoro naučím dánsky.
Naša dcéra už rozpráva dánsky veľmi dobre a taktiež si želá, aby sme tu zostali."
Počet úspešných žiadateľov o azyl v Dánsku sa vlani v porovnaní s rokom 2006 zvýšil z 1095 na 1275.
Rastie tiež celkový počet prisťahovalcov v krajine.
Najväčšiu skupinu tvoria študenti a pracovníci z iných krajín.
V roku 2007 Kodaň udelila viac než 37 000 povolení na pobyt.
Centrum pre žiadateľov o azyl Sandholm (dánsky)
Deti v azylovom procese to nemajú ľahké
Škôlka v azylovom centre Medzi žiadateľmi o azyl v krajinách EÚ sú častokrát aj deti.
Mnohé z nich sa pritom v minulosti stali svedkami traumatických okolností ako je mučenie či smrť ich rodičov a blízkych.
To má zároveň negatívny dopad na ich schopnosť učiť sa a integrovať do spoločnosti.
Mimovládne organizácie však tvrdia, že najväčšie problémy vznikajú, ak ich rodičia psychicky nezvládajú dlhodobý pobyt v azylových centrách.
Merna Samir má dvadsať rokov.
Do dánskeho azylového centra Sandholm prišla z Iraku pred šiestimi rokmi.
Jej snom je stať sa právničkou.
Doposiaľ sa však nedostala do školy mimo azylového tábora.
"Dúfam, že jedného dňa sa budem môcť začleniť do spoločnosti tak, ako ostatní mladí ľudia," verí.
Smutné štatistické údaje Minulý týždeň navštívila delegácia europoslancov centrá pre nelegálnych prisťahovalcov a žiadateľov o azyl v Dánsku.
Pri tejto príležitosti zorganizovala Informačná kancelária EP v Kodani diskusiu, na ktorej sa k dánskemu azylovému systému vyjadrili zástupcovia mimovládnych organizácii.
Zo štatistík vyplýva že deti v dánskych azylových centrách rozhodne nemajú na ružiach ustlané.
V roku 2007 ich v tejto krajine o azyl žiadalo 466, pričom priemerná dĺžka ich pobytu v centre bola 2,4 roka.
Až 43 rodičov sa v rokoch 2001 až 2007 pokúsilo spáchať samovraždu.
Aj to je jednou z príčin, prečo 35% detí vo veku 4 - 16 rokov trpí mentálnou poruchou, pričom v skupine dospievajúcich detí (11 -16) je to až 58 %.
Chýbajúca istota Psychiatrička Bente Reich na stretnutí zdôraznila, že dlhodobý pobyt v azylových centrách nevplýva na deti pozitívne.
Ak sa napríklad rodič pokúsi o samovraždu, dieťa sa absolútne zameria na jeho ochranu.
Neisté vyhliadky do budúcna tiež negatívne vplývajú na študijné schopnosti detí.
"Najlepším spôsobom ako začať s rehabilitáciou je dať im istotu o ich budúcnosti," zdôraznila Bente Reich.
Aktivista Gerd Gotlieb zas poukázal na fakt, že deti v dánskych centrách síce majú prístup k vyučovaniu, do normálnej dánskej školy mimo azylového tábora sa však dostane len zlomok z nich.
Musia totiž prejsť testami.
Inger Neufeld z mimovládnej organizácie "Zachráňte deti" tiež poznamenala, že ak sa deti dozvedia zamietavé stanovisko ohľadom azylu, z centra jednoducho utečú a stávajú sa tak ľahkou korisťou obchodovania sa deťmi.
Názory poslancov Cyperský poslanec zo skupiny ľudovcov a európskych demokratov Panayiotis Demetriou je presvedčený, že rozhodovanie o budúcnosti dieťaťa by malo byť starostlivo zvážené.
S tým súhlasí aj francúzska socialistka Martine Roure, ktorá si tiež myslí, že dlhodobý pobyt v azylových centrách vytvára "sociálne hendikepované deti".
Mimovládna organizácia pracujúca v oblasti azylu pre deti (dánsky) Organizácia "Zachráňte deti" (anglicky)
Panayiotis Demetriou: EÚ by sa mala dohodnúť na spoločnej imigračnej politike
Panayiotis Demetriou Cyperský poslanec zo skupiny ľudovcov a európskych demokratov Panayiotis Demetriou navštívil okrem dánskych centier pre imigrantov a azylantov aj strediská vo Veľkej Británii a Grécku.
Zaujímalo nás, ako v tejto súvislosti hodnotí centrá v okolí Kodane a aký dopad budú mať tieto návštevy poslancov.
Ako by ste porovnali podmienky v centrách pre prisťahovalcov a žiadateľov o azyl v Dánsku a v iných krajinách EÚ?
Podmienky sú v týchto centrách dosť dobré.
Obmedzenie slobody je však obmedzenie slobody, ide o stratu normálneho slobodného života.
Dlhý pobyt v obmedzenej slobode, totálna neistota ohľadom budúcnosti a mimoriadne prísne pravidlá upravujúce azylovú politiku v Dánsku sú zdrojom prevažne psychického utrpenia osôb, ktoré žijú v týchto centrách.
Situáciu zhoršuje aj nedostatok normálneho vyučovacieho procesu pre deti.
Čo očakávate od návštev záchytných centier?
Väčšina centier členských krajín EÚ, ktoré navštívila delegácia Výboru pre občianske slobody, sa zaoberá hlavne nelegálnymi prisťahovalcami.
V navštívených strediskách v Dánsku boli takmer výlučne žiadatelia o azyl, ktorých žiadosti sú posudzované alebo boli zamietnuté.
Z psychologického hľadiska sa atmosféra v centrách pre azylantov a v centrách pre nelegálnych prisťahovalcov odlišuje.
Rôznorodosť zvykov a pravidiel, ktoré prevládajú v každom členskom štáte, sa odráža aj v podmienkach záchytných centier v jednotlivých členských štátoch.
Z tohto dôvodu by sa v rámci Európskej únie mali čo najskôr schváliť základné zjednocujúce pravidlá ohľadom imigračnej politiky.
Profil predsedu delegácie Demetrioua
SK
1
PHOTO
20080415PHT26687.jpg
SK
2
PHOTO
20080409PHT26267.jpg
SK
3
LINK
//activities/committees/homeCom.do?language=SK&body=LIBE
SK
4
LINK
//members/public/yourMep/view.do?name=Demetriou&partNumber=1&id=23730&language=SK
SK
5
LINK
//members/public/yourMep/view.do?name=Roure&partNumber=1&id=4313&language=SK
SK
6
LINK
//members/public/geoSearch/view.do?country=DK&partNumber=1&language=SK&id=28153
SK
7
LINK
http://www.nyidanmark.dk/en-us/frontpage.htm
SK
8
PHOTO
20080414PHT26520.jpg
SK
9
LINK
http://drk.dk/sw39749.asp
SK
10
PHOTO
20080415PHT26689.jpg
SK
11
LINK
http://www.bedsteforaeldreforasyl.dk/
SK
12
LINK
http://www.redbarnet.dk/who_we_are.aspx
SK
13
PHOTO
20080415PHT26685.jpg
SK
14
LINK
//members/public/yourMep/view.do?name=Demetriou&partNumber=1&id=23730&language=SK
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
