A6-0099/2009
25.2.2009
***III
SPRÁVA
o spoločnom texte smernice Európskeho parlamentu a Rady o štátnej prístavnej kontrole (prepracované znenie), ktorý schválil Zmierovací výbor
(PE-CONS 3721/2008 – C6‑0044/2009 – 2005/0238(COD))
Delegácia Európskeho parlamentu v Zmierovacom výbore
Predsedníčka delegácie:
Rodi Kratsa-Tsagaropoulou
Spravodajkyňa:
Dominique Vlasto
PE 418.303v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnom texte smernice Európskeho parlamentu a Rady o štátnej prístavnej kontrole (prepracované znenie), ktorý schválil Zmierovací výbor
(PE-CONS 3721/2008 – C6‑0044/2009 – 2005/0238(COD) )
(Spolurozhodovací postup: tretie čítanie)
Európsky parlament ,
– so zreteľom na spoločný text, ktorý schválil Zmierovací výbor (PE-CONS 3721/2008 – C6‑0044/2009 ),
– so zreteľom na svoju pozíciu v prvom čítaní
Ú. v.
EÚ C 74 E, 20.3.2008, s.
584. k návrhu Komisie pre Európsky parlament a Radu ( KOM(2005)0588 ),
– so zreteľom na svoju pozíciu v druhom čítaní
Prijaté texty, 24.9.2008, P6_TA(0466)2008 . k spoločnej pozícii Rady
Ú. v.
EÚ C 198 E, 5.8.2008, s.
1. ,
– so zreteľom na stanovisko Komisie k pozmeňujúcim a doplňujúcim návrhom Európskeho parlamentu k spoločnej pozícii ( KOM(2008)0830 )
Zatiaľ neuverejnené v úradnom vestníku. ,
– so zreteľom na článok 251 ods. 5 Zmluvy o ES,
– so zreteľom na článok 65 rokovacieho poriadku,
– so zreteľom na správu svojej delegácie v Zmierovacom výbore ( A6‑0099/2009 ),
1. schvaľuje spoločný text;
2. poveruje svojho predsedu, aby akt podpísal spoločne s predsedom Rady, v súlade s článkom 254 ods. 1 Zmluvy o ES;
3. poveruje svojho generálneho tajomníka, aby akt podpísal hneď potom, čo sa overí, že všetky postupy boli náležite ukončené, a aby po dohode s generálnym tajomníkom Rady zabezpečil jeho uverejnenie v Úradnom vestníku Európskej únie;
4. poveruje svojho predsedu, aby toto legislatívne uznesenie postúpil Rade a Komisii.
DÔVODOVÁ SPRÁVA
I. Súvislosti
I.1 Tretí námorný balík
Komisia navrhla na konci roka 2005 tretí námorný balík (známy aj ako balík Erika III).
Tento balík nadväzuje na balíky Erika I a II, ktoré boli predložené po havárii tankera Erika pri francúzskom pobreží Atlantického oceánu v roku 1999.
Nadväzuje tiež na uznesenie Parlamentu z 21. apríla 2004, ktoré vypracoval Dočasný výbor pre zlepšenie bezpečnosti na mori (MARE) vytvorený po havárii tankera Prestige v roku 2002.
Celkovým zámerom tretieho námorného balíka je posilniť platné právne predpisy EÚ v oblasti bezpečnosti a transponovať hlavné medzinárodné nástroje do práva Spoločenstva.
Sedem návrhov, ktoré sú súčasťou balíka, má za cieľ zabrániť nehodám (zlepšením kvality európskych vlajok, revíziou právnych predpisov o štátnej prístavnej kontrole a monitorovaní lodnej dopravy a zlepšením pravidiel týkajúcich sa klasifikačných spoločností) a zabezpečiť účinnú reakciu v prípade nehody (vytvorením harmonizovaného rámca pre vyšetrovanie nehôd, zavedením pravidiel odškodnenia cestujúcich v prípade nehody a zavedením predpisov o zodpovednosti majiteľov lodí spolu so systémom povinného poistenia).
I.2 Tento návrh
Hlavným cieľom návrhu Komisie bola revízia platných právnych predpisov v oblasti štátnej prístavnej kontroly zameraná na objasnenie alebo posilnenie existujúcich ustanovení a zabezpečenie účinnejšieho uplatňovania systému kontroly v prístavoch a kotviskách v Európskej únii.
Návrhom Komisie sa zároveň doplnili viaceré ustanovenia v oblastiach, ktorých sa štátna prístavná kontrola doteraz netýkala, ako je námorná bezpečnosť, s cieľom zohľadniť nedávny vývoj v medzinárodnom práve a práve Spoločenstva.
Dokument Komisie obsahoval aj tieto konkrétne návrhy:
· vytvorenie nového systému inšpekcií;
· sprísnenie povinnosti lodivodov hlásiť poruchy;
· rozšírenie a zjednodušenie opatrení na zamietnutie vstupu;
· sprísnenie požiadaviek na vnútroštátne orgány zodpovedné za inšpekcie;
· zvýšenie transparentnosti a rozsiahlejšie šírenie informácií o lodiach a prevádzkovateľoch.
Mnohé ustanovenia, a najmä ustanovenia uvedené v prílohách k návrhu, vychádzajú z Parížskeho memoranda o porozumení o štátnej prístavnej kontrole (Parížske MoP), ktoré vytvára právny rámec pre spoluprácu na medzinárodnej úrovni.
II.
Legislatívny postup pred zmierovacím konaním
II.1 Tretí námorný balík v prvom a druhom čítaní
Pre Parlament bol námorný balík vždy balíkom, a preto sa jeho jednotlivými časťami vždy zaoberal spoločne.
Prvé čítanie o siedmich návrhoch balíka sa uskutočnilo v marci a apríli 2007.
Rada dosiahla politickú dohodu o šiestich z ôsmich návrhov (jeden súbor bol rozdelený na smernicu a nariadenie) na schôdzach v júni a novembri 2007.
V prípade dvoch dokumentov (o povinnostiach vlajkových štátoch a občianskoprávnej zodpovednosti) sa však nepodarilo dosiahnuť pokrok, lebo členské štáty nemali záujem prijať takýto právny predpis na úrovni EÚ.
Pokus o odblokovanie týchto dvoch dokumentov v apríli 2008 bol neúspešný.
Členské štáty prostredníctvom spoločných pozícií vyvíjali tlak na Parlament, aby pokračoval v legislatívnom postupe šiestich ostatných dokumentov.
Parlament s týmto prístupom napokon v záujme dosiahnutia pokroku súhlasil.
Po predložení spoločných pozícií v júni 2008 však Parlament naďalej vyvíjal tlak na Radu, aby pokročila v rokovaní o zostávajúcich takzvaných dvoch chýbajúcich dokumentoch.
Uskutočnil to začlenením podstaty týchto dvoch dokumentov do niektorých z aktívnych legislatívnych dokumentov balíka formou pozmeňujúcich a doplňujúcich návrhov.
V rovnakom čase sa v druhom čítaní rokovalo o šiestich návrhoch.
Neúspešne.
Osud dvoch chýbajúcich dokumentov, ako aj ťažkosti s niektorými ďalšími návrhmi, viedli k rozhodnutiu nedosiahnuť dohodu v druhom čítaní o žiadnom z nich.
Parlament na plenárnej schôdzi obnovil svoje pozmeňujúce a doplňujúce návrhy z prvého čítania ku všetkým dokumentom, ako aj pozmeňujúce a doplňujúce návrhy, ktorými sa podstata dvoch chýbajúcich dokumentov začlenila do ostatných návrhov.
Šesť návrhov bolo potom predmetom zmierovacieho konania.
II.2 Tento návrh v prvom a druhom čítaní
Parlament sa v prvom čítaní vo všeobecnosti pridŕžal návrhu Komisie, ale prijal veľa pozmeňujúcich a doplňujúcich návrhov:
· zavedenie dôkladnejších a častejších inšpekcií vysokorizikových lodí;
· udelenie výnimky za osobitných podmienok tým členským štátom, ktoré nemajú námorné prístavy;
· osobitné ustanovenia o celkovom ročnom počte inšpekcií jednotlivých lodí členskými štátmi;
· vytvorenie inšpekčnej databázy Spoločenstva pre EÚ, aj oblasť Parížskeho MoP;
· zavedenie sankcií, ktoré stanovujú členské štáty a ktoré umožnia jednotné uplatňovanie systému inšpekcií v celom Spoločenstve.
Rada vo svojej spoločnej pozícii zaviedla spoločný cieľ inšpekcií pre celé Spoločenstvo založený na spravodlivom rozdelení inšpekcií medzi členskými štátmi, ale zohľadnila aj praktické ťažkosti niektorých členských štátov v súvislosti s finančnými a personálnymi zdrojmi.
Základné pravidlo je, že lode, ktoré nespĺňajú normy, sa budú kontrolovať častejšie, čím sa zníži počet inšpekcií kvalitných lodí.
Rada zmenila aj ustanovenia o zamietnutí vstupu.
Vypustila možnosť trvalého zákazu vstupu a zaviedla možnosť zrušiť zákaz po 36 mesiacoch, ak sa splnia stanovené podmienky.
Rada tiež umožnila členským štátom využiť transpozičné obdobie 36 mesiacov na uplatňovanie nového systému inšpekcií.
Parlament v druhom čítaní opäť prijal väčšinu svojich pozmeňujúcich a doplňujúcich návrhov z prvého čítania, čím posilnil text spoločnej pozície Rady, a v súlade s dohodou s Komisiou prijal aj viaceré technické pozmeňujúce a doplňujúce návrhy, ktoré odrážajú diskusie na úrovni Parížskeho MoP.
III.
Zmierovacie konanie
III.1 Tretí námorný balík v zmierovacom konaní
Po hlasovaní v druhom čítaní 24.
9.
2008 bola vzhľadom na politickú vôľu uzavrieť zmierovacie konanie počas francúzskeho predsedníctva veľmi rýchlo – 7. októbra 2008 – vytvorená delegácia Parlamentu v Zmierovacom výbore.
Zároveň sa začali ukazovať výsledky tlaku, ktorý Parlament vyvíjal na Radu v súvislosti s dosiahnutím dohody o dvoch chýbajúcich dokumentoch.
Po neformálnom stretnutí Rady, na ktorom sa o tejto otázke rokovalo v prítomnosti predsedu výboru TRAN Paola Costu, sa 9. októbra 2008 dospelo k politickej dohode o oboch dokumentoch.
Parlament a Rada zorganizovali dva trialógy (4. novembra a 2. decembra) a jedno neformálne stretnutie o najkomplikovanejších dokumentoch ako prípravné kroky na zasadnutie Zmierovacieho výboru 8. decembra, ktorým sa rokovania uzavreli.
Delegácia Parlamentu sa okrem stretnutí rokovacieho tímu, ktorého členmi boli vzhľadom na rozsah balíka výnimočne aj koordinátori výboru TRAN, stretla ešte dva razy (5. novembra. a 3. decembra).
8. decembra sa dosiahla dohoda o posledných otvorených otázkach najkomplikovanejšieho dokumentu (pána Costu).
V ten istý večer odovzdal Parlament predsedníctvu listy, v ktorých potvrdil svoju ochotu uzavrieť skorú dohodu v druhom čítaní o dvoch chýbajúcich dokumentoch, čím umožnil, aby Rada prijala svoje dve spoločné pozície na schôdzi 9. decembra.
Radu zastupoval v zmierovacom výbore pán Bussereau, úradujúci predseda Rady a francúzsky štátny tajomník pre dopravu.
Komisiu zastupoval podpredseda Tajani.
Opäť sa tým dokázalo, že v prípade veľmi náročných rokovaní môže zapojenie najvyššej politickej úrovne a dynamika zmierovacieho večera rozhodujúcim spôsobom prispieť k dosiahnutiu dohody.
Celkový výsledok zmierovacieho konania je pre Parlament veľmi pozitívny.
Dva chýbajúce dokumenty sa podarilo uzavrieť v rovnakom čase a okrem toho sa prijali mnohé zlepšenia textov dohodnutých v zmierovacom konaní.
Je to predovšetkým výsledkom solidarity medzi poslancami, ktorí nedovolili, aby sa niektorý z dokumentov uzavrel bez celkovej dohody o všetkých z nich.
Osobitné okolnosti námorného balíka však ukázali, že nie je ideálne, aby bolo to isté predsedníctvo zodpovedné za rokovania v druhom aj treťom čítaní.
Pre predsedníctvo bolo vo výbore Coreper veľmi ťažké presvedčiť členské štáty, aby sa návrhmi opäť zaoberali, lebo psychologicky už rokovania prebiehali príliš dlho.
Pre Parlament sa však zmierovacím konaním začala úplne nová fáza, hoci v Rade sa za rovnakého predsedníctva vnímala ako pokračovanie tej istej fázy.
III.2 Tento návrh v zmierovacom konaní
Rokovania o tomto návrhu v zmierovacom konaní sa ukončili na úrovni trialógových stretnutí pred schôdzou Zmierovacieho výboru, ktorá sa zaoberala už len zostávajúcim otvoreným dokumentom.
Hlavné body dohody sa dajú zhrnúť takto:
· Rozšírenie rozsahu pôsobnosti o lode, ktoré vstupujú do kotv ísk : Parlamentu sa podarilo opäť zahrnúť lode, ktoré vstupujú do kotvísk (mimo prístavu), do inšpekčných požiadaviek smernice, hoci Rada ich do svojej spoločnej pozície nezahrnula.
· Častejšie inšpekcie lodí: existovali rôzne názory na to, ako často by sa mali vykonávať inšpekcie lodí jednotlivých rizikových kategórií.
Parlament v druhom čítaní navrhol až 100 % úroveň inšpekcií počas daného obdobia, zatiaľ čo Rada v spoločnej pozícii navrhla za určitých okolností cieľ len na úrovni 85 %.
Zmierovacie konanie prinieslo kompromis, na základe ktorého sa zvýšila frekvencia inšpekcií lodí, ktoré patria do kategórie vyššieho rizika, a otázka frekvencie inšpekcií lodí sa zahrnula do všeobecného preskúmania.
· Trvalý zákaz vstupu lodí za určitých podmienok: v otázke zamietnutia vstupu sa Rada napokon rozhodla postupovať v súlade s pozíciou Parlamentu a opäť vložila ustanovenia týkajúce sa trvalého zákazu vstupu za osobitných podmienok.
IV.
Záver
Dohoda dosiahnutá na záver zmierovacieho konania obsahuje hlavné body pozmeňujúcich a doplňujúcich návrhov, ktoré Parlament prijal v druhom čítaní.
Delegácia preto odporúča, aby Parlament schválil spoločný text v treťom čítaní.
POSTUP
Názov
Spoločný text smernice Európskeho parlamentu a Rady o štátnej prístavnej kontrole (prepracované znenie), ktorý schválil Zmierovací výbor
Referenčné čísla
PE-CONS 3721/2008 – C6-0044/2009 – 2005/0238(COD)
Predsedníčka delegácie: Podpredseda
Rodi Kratsa-Tsagaropoulou
Gestorský výbor Predseda:
TRANPaolo Costa
Spravodajca
Dominique Vlasto
Návrh Komisie
KOM(2005)0588
Dátum prvého čítania v EP – Číslo P
25.04.2007
P6_TA(2007)0149
Zmenený návrh Komisie
Spoločná pozícia Rady
dátum oznámenia na schôdzi
5722/3/2008 – C6-0224/2008
19.6.2008
Stanovisko Komisie (čl. 251 ods. 2 druhý pododsek tretia zarážka)
KOM(2008)0208
Dátum druhého čítania v EP – Číslo P
24.9.2008
P6-TA(2008)0446
Stanovisko Komisie (čl. 251 ods. 2 tretí pododsek písm. c))
KOM(2008)0830
Dátum, kedy Rada dostala výsledky druhého čítania
10.10.2008
Dátum listu Rady s oznámením neprijatia pozmeňujúcich a doplňujúcich návrhov EP
27.11.2008
Schôdze Zmierovacieho výboru
8.12.2008
Dátum hlasovania delegácie EP
8.12.2008
Výsledok hlasovania
+:
-:
0:
14
Poslanci prítomní na hlasovaní
Paolo Costa, Emanuel Jardim Fernandes, Luis de Grandes Pascual, Georg Jarzembowski, Anne E. Jensen, Rodi Kratsa-Tsagaropoulou, Rosa Miguélez Ramos, Gilles Savary, Brian Simpson, Dirk Sterckx, Silvia-Adriana Ţicău, Dominique Vlasto, Corien Wortmann-Kool
Náhradníci prítomní na hlasovaní
Inés Ayala Sender, Renate Sommer
Náhradníci (čl. 178 ods. 2) prítomní na hlasovaní
Dátum prijatia v Zmierovacom výbore
8.12.2008
Dohoda dosiahnutá výmenou listov
Dátum oznámenia predsedajúcich o schválení spoločného textu a jeho odovzdania EP a Rade
3.2.2009
Dátum predloženia
25.2.2008
Poznámky (údaje, ktoré sú k dispozícii iba v jednej jazykovej verzii)
…
PREDĹŽENIE LEHÔT
Lehota pre druhé čítanie v Rade
0.0.0000
Lehota pre zvolanie výboru
inštitúcia, ktorá žiada o predĺženie – dátum
0.0.0000[Rada] – 0.0.0000
Lehota pre činnosť výboru
inštitúcia, ktorá žiada o predĺženie – dátum
3.2.2009[EP] – 19.1.2009
Lehota pre prijatie aktu
inštitúcia, ktorá žiada o predĺženie – dátum
0.0.0000[Rada] – 0.0.0000
