Slávnostné odhalenie trojrozmernej inštalácie v Bratislave k európskym voľbám
Voľby 2009
Inštitúcie
Slovensko
2009-06-05 - 10:17
Trojrozmerná inštalácia k európskym voľbám v Bratislave Čo pre mňa znamenajú európske voľby?
Koľko bezpečnosti je už priveľa?
Na čo by sa mali použiť naše peniaze?
Takéto otázky prináša slovenským občanom kampaň k európskym voľbám, ktorá prebieha pod záštitou Informačnej kancelárie Európskeho parlamentu na Slovensku.
Súčasťou kampane je aj trojrozmerná inštalácia s témou bezpečnosti, ktorá bola slávnostne odhalená v utorok 12. mája 2009 v Bratislave na Námestí SNP, kde bude umiestnená až do 6. júna.
Tretia a zároveň posledná trojrozmerná inštalácia k európskym voľbám bola slávnostne odhalená na Námestí SNP v Bratislave riaditeľom Informačnej kancelárie Európskeho parlamentu Robertom Hajšelom.
Inštalácia zobrazuje tri výstražné trojuholníky doplnené symbolmi bezpečnosti, ktorými sú kamera, osobná prehliadka a odtlačok prsta.
Na podstavci inštalácie je umiestnená otázka: Koľko bezpečnosti je už priveľa?
Tento motív kampane by mal nabádať občanov k zamysleniu sa nad ich pocitom dostatočného bezpečia.
Ako povedal Robert Hajšel: "Mali by pomôcť ľuďom zamyslieť sa nad tým, akým spôsobom by mal Európsky parlament riešiť otázky, akými je napríklad bezpečnosť."
Prípravy na voľby do Európskeho parlamentu vrcholia v celej Európe.
Už 6. júna budú mať aj slovenskí voliči možnosť rozhodnúť o svojich zástupcoch, ktorí ich budú na pôde Európskeho parlamentu reprezentovať.
V rozhodovaní im môže pomôcť téma inštalácií, ktoré sú umiestnené na pešej zóne v Trnave, kde je zobrazená téma ochrany spotrebiteľa a na Námestí SNP v Banskej Bystrici s témou energetiky.
V Košiciach môžu navštíviť tzv. Choice box, ktorý im umožňuje nahrať svoj odkaz Európe.
"Veríme, že aj touto kampaňou a zintenzívnením informácií o Európskom parlamente sa prebudí záujem o Európsky parlament a eurovoľby medzi občanmi Slovenska," skonštatoval Robert Hajšel.
Vyše 4,3 milióna občanov Slovenskej republiky môže v sobotu 6. júna od 7.00 do 22.00 voliť v 5 906 volebných okrskoch 13 zástupcov do Parlamentu, ktorý je jediným priamo voleným orgánom Európskej únie.
O obsadení všetkých 736 kresiel Európskeho parlamentu má právo rozhodnúť približne 375 miliónov voličov z 27 členských krajín EÚ, ktorí spolu zastupujú približne 492 miliónov občanov celej Únie.
20090527IPR56335
SK
1
PHOTO
20090528PHT56385.jpg
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
