Roberta Angelilli o zmierovaní rodičov, z ktorých jeden uniesol dieťa
Spravodlivosť a vnútorné veci
2010-06-24 - 14:51
Roberta Angelilli Skutočný prípad: Slovenská matka sa pohádala so svojim talianskym manželom a deti vzala k sebe do Bratislavy.
Otec ich nevidel takmer rok.
Pomohla až mediátorka Európskeho parlamentu, talianska poslankyňa z frakcie ľudovcov Roberta Angelilli.
Zaujímalo nás, ako jej pomoc vyzerá v praxi.
Čo presne robí úrad mediátora Európskeho parlamentu pre oblasť medzinárodných únosov detí rodičmi?
Úrad založil v roku 1987 vtedajší predseda EP lord Plumb na základe jedného prípadu únosu dieťaťa.
Medzinárodné manželstvá boli vtedy ešte zriedkavé, no on pochopil, že v integrovanej únii ich bude čoraz viac.
Dnes máme 350 000 medzinárodných manželstiev v rámci EÚ a 170 000 rozvodov.
Len za šesť mesiacov, čo som mediátorka, som dostala 20 žiadostí.
Ak sú obe strany ochotné, začíname s mediáciou.
Ak nie, poskytujeme pomoc na uľahčenie dialógu a vzájomného porozumenia, aby tak ľahšie prebehol súdny proces.
Veľmi často dochádza k prieťahom z dôvodu rozdielnych právnych systémov medzi členskými štátmi.
Existuje niekoľko veľmi zložitých prípadov, kde rodičia nevideli svoje deti aj 10 rokov.
Mediácia pomáha vyhnúť sa "súdnemu riešeniu", ktoré často dieťa ničí.
Mediácia totiž ide za hranice právneho prístupu a berie do úvahy ľudský a psychologický aspekt.
Cieľom je porozumieť, na čom obom rodičom záleží, a nájsť riešenie, ktoré môže čiastočne uspokojiť oboch.
Ako ste vyriešili posledný prípad?
Kontaktoval ma právnik otca, ktorý hľadal alternatívne riešenie a našiel ma na Googli.
Mali by sme byť aktívnejší, pokiaľ ide o našu úlohu, pretože sa tým dá vyhnúť veľmi zdĺhavým a drahým súdnym procesom.
Začali sme pracovať v marci.
Minulý týždeň otec detí prišiel do Štrasburgu, zatiaľ čo matka bola s nami spojená prostredníctvom konferenčného hovoru v Bratislave.
Rozprávali sa a zastavili sme ich, keď sa začali hádať, alebo keď odbočili od témy, ktorá súvisí s ich deťmi.
Rozhovor síce trval sedem hodín, ale výsledok bol veľmi pozitívny: 26. júla bude mať otec svoje deti a strávi s nimi dovolenku.
Naplánovali sme stretnutia na celý rok.
Nemohla som uveriť, že sa to podarilo.
Veľmi sa ma to dotklo a som hrdá, že sme týmto ľuďom poskytli konkrétnu pomoc.
Čo viac môže EÚ urobiť, aby tento problém vyriešila?
Minulý týždeň Parlament odobril "postup posilnenej spolupráce" v oblasti rozvodov medzinárodných párov.
To je dobrý krok, ktorý pomôže riešiť prípady rýchlejšie, a lepšie ochráni záujmy detí - tie by mali byť na prvom mieste.
Ako mediátorka nemusím veriť, že vyriešim všetky prípady.
Rada by som však urobila isté zhrnutie najlepších postupov, ktoré by vychádzalo zo skúseností.
Navrhnem komisárke Reding, aby následne takýto nástroj poskytla ďalším úradom, ktoré tak budú môcť riešiť tieto prípady inovatívnym spôsobom.
***
Mediátorku môžete kontaktovať na emailovej adrese: MediationChildAbduct@europarl.europa.eu
20100618STO76330 Mediátor Európskeho parlamentu Roberta Angelilli
SK
1
PHOTO
20100621PHT76377.jpg
SK
2
A
mailto:MediationChildAbduct@europarl.europa.eu
SK
3
LINK
/parliament/public/staticDisplay.do;jsessionid=9F258191B24DD59163EFD243D8A7E5FC.node2?language=SK&id=154
SK
4
LINK
/members/expert/alphaOrder/view.do?language=SK&id=1941
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
