Výnimočné veľkonočné tradície - hojdanie sa, oblievačka, hádzanie džbánov
Kultúra
2010-03-31 - 15:21
Typická oblievačka na dedine © BELGA_AFP PHOTO_BALINT PORNECZI Veľká noc je nerozlučne spätá s množstvom zvykov a tradícií.
Každá krajina EÚ oslavuje tieto sviatky po svojom.
Tradície môžu mať náboženský charakter, v iných prípadoch sa zas za nimi skrýva skôr vítanie jari.
Niektoré zvyky vás pri cestovaní po Európe môžu prekvapiť.
Na pozadie veľkonočného hojdania sa či hádzania naplnených džbánov z balkónov sme sa opýtali samotných poslancov.
Hoci má každá krajina EÚ vlastné veľkonočné tradície, mnohé z nich sa objavujú vo viacerých krajinách.
Typickým príkladom sú zdobené kraslice či čokoládové zajačiky.
Niektoré zvyky však bežného Európana môžu prekvapiť, či dokonca zaskočiť.
Vajíčka a hojdačky
V Lotyšsku napríklad veľkonočné vajíčka neslúžia len na ozdobu alebo ako jedlo.
Podľa tradície si každý člen rodiny vezme jedno vajce do ruky a udrie ním o veľkonočné vajíčko v rukách súrodenca či rodiča.
Hovorí sa, že ak sa vám škrupinka nerozbije, čaká vás dlhovekosť.
Pomerne obľúbené sú tiež hojdačky.
"Podľa starých tradícií je hojdanie sa spojené s plodnosťou.
Robí sa to, aby bol zdravý statok.
Hojdanie sa počas Veľkej noci tiež v lete chráni pred štípancami od komárov a ovadov," vysvetľuje lotyšský konzervatívec Roberts Zīle.
Slovenská oblievačka
Pre cudzinca azda najčudnejším slovenským zvykom počas Veľkej noci býva oblievačka dievčat vo Veľkonočný pondelok.
"Mládenci chcú takýmto spôsobom odovzdať životodarnú fyzickú a duševnú silu vody svojej milovanej osobe - dievčaťu.
Táto tradícia má korene už u našich predkov starých Slovanov, ktorí od pradávna využívali symboliku a magickú silu vody, "tvrdí slovenský ľudovec Miroslav Mikolášik.
Hádzanie džbánov
Zaujímavú tradíciu pestujú aj na gréckom Korfu.
Počas veľkonočnej nedele tam totiž z balkónov hádžu džbány.
Dôvod objasňuje grécka socialistka Sylvana Rapti.
"Ide o okamih, kedy sa smútok nad utrpením Ježiša mení na radosť a hluk z rozbíjania keramických nádob.
Ľudia hádžu z balkónov na zem džbány plné vody či vína.
Keď sú totiž naplnené, robia väčší hluk," zdôrazňuje.
Presné pozadie tejto obyčaje však poslankyňa nepozná.
Podľa jej slov môže ísť o tradíciu privezenú z Benátok.
Obyvatelia tohto talianskeho mesta totiž zvykli na nový rok vyhadzovať staré predmety, aby im ich Nový rok priniesol úplne nové.
Môže však ísť aj o pohanský zvyk.
"Rozbíjanie džbánov symbolizuje vítanie jari a novej úrody, ktorá sa uskladní do nových džbánov," dodáva Rapti.
20100329STO71434 Roberts Zīle Miroslav Mikolášik Sylvana Rapti Veľkonočné tradície v krajinách EÚ (2008)
SK
1
PHOTO
20100329PHT71454.jpg
SK
2
LINK
/members/expert/alphaOrder/view.do?language=SK&id=28615
SK
3
LINK
/members/expert/alphaOrder/view.do?language=SK&id=28178
SK
4
LINK
/members/expert/alphaOrder/view.do?language=SK&id=96925
-//EP//TEXT IM-PRESS 20080319STO24705 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
