Bulharskí a rumunskí poslanci v EP ako pozorovatelia
Inštitúcie
2005-09-26 - 00:09
Od budúceho pondelka bude možné v budovách EP počuť ďalšie dva jazyky.
V tento deň príde do Štrasburgu 18 poslancov bulharského a 35 poslancov rumunského parlamentu, ktorí začnú v EP pôsobiť ako takzvaní „pozorovatelia“.
Ak všetko pôjde podľa plánu, Bulharsko a Rumunsko sa v januári 2007 stane 26. a 27. členským štátom EÚ.
Ich vstup sa však môže aj o rok oneskoriť, ak na neho ešte nebudú úplne pripravení.
Po podpísaní Prístupových zmlúv s oboma krajinami vyzval Európsky parlament tieto budúce členské štáty, aby vyslali svojich poslancov do EP ako pozorovateľov, ako tomu bolo v prípade posledného rozširovania EÚ.
Počet pozorovateľov je rovnaký, ako počet poslaneckých miest, ktoré bude mať každá z týchto krajín v EP po svojom oficiálnom vstupe do EÚ.
Pozorovatelia sa budú môcť zúčastňovať schôdzí EP, jeho výborov a politických skupín.
Takto sa bulharský a rumunský parlament bude môcť oboznámiť s prácou, postupmi a pracovnými metódami EP.
Po vstupe obidvoch krajín do EÚ si ich občania zvolia svojich plnoprávnych poslancov EP, ktorí budú môcť "naskočiť na vlak".
Pozorovatelia z Bulharska a Rumunska, ktorí prídu 26. septembra, nebudú mať rovnaké práva ako „skutoční“ poslanci EP.
Nebudú môcť hlasovať, ani vystupovať počas rozpráv v rámci plenárnych zasadnutí.
Môžu sa však zapájať do diskusií výborov a politických skupín, kde budú mať prístup ako „skutoční“ poslanci EP.
Politickú skupinu EP si vyberú podľa svojho politického zaradenia.
Napriek tomu, že EÚ ešte nezabezpečuje tlmočenie z/do ich jazykov v plnej miere, počas plenárneho zasadnutia 26. septembra sa bude tlmočiť aj do týchto jazykov, čím sa počet používaných jazykov zvýši na 22.
20050921STO00551
SK
1
PHOTO
20050922PHT00586.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
