Poslanci majú obavy o bezpečnosť vakcín proti novej chrípke
Verejné zdravie
2009-10-01 - 16:48
Nové vakcíny budú dostupné už čoskoro © BELGA/BRAM DE HOLLANDER Pred očakávanou druhou vlnou rozšírenia novej chrípky Európska komisia odobrila dve nové vakcíny.
To by mohlo urýchliť očkovanie rizikových skupín obyvateľstva.
Europoslanci sa však obávajú, či vakcíny prešli dostatočným testovaním.
Svoje pripomienky predstavili 30. septembra vo Výbore pre životné prostredie a verejné zdravie.
Nový typ chrípky s označení A/H1N1 vypukol v apríli 2009 v Mexiku.
Do konca septembra 2009 bolo v EÚ, na Islande, v Lichtenštajnsku, Nórsku a Švajčiarsku celkovo potvrdených viac než 55 000 prípadov nákazy.
Na novú chrípku v týchto krajinách zároveň zomrelo 174 ľudí.
Najviac infekcií sa objavuje vo vekovej skupine 5 až 24 rokov.
Druhá vlna možno silnejšia
Niektorí experti pritom upozorňujú, že druhá vlna chrípky by mohla byť ničivejšia.
"Európske stredisko pre prevenciu a kontrolu chorôb (ECDC) odhaduje, že v najhoršom scenári sa počas zimnej sezóny vírusom nakazí až 30 % obyvateľov EÚ," varuje komisárka pre zdravie Androulla Vassiliou.
Európska komisia preto 29. septembra povolila dve nové vakcíny s názvom Focetria a Pandemrix.
Tie by mali pomôcť zaočkovať širšie masy obyvateľstva a chrániť ich tak pred chrípkou.
Obavy poslancov
Niektorí poslanci však na schôdzi Výboru pre životné prostredie a verejné zdravie predstavili svoje obavy z rýchlosti schvaľovacieho procesu.
Nemecký poslanec zo skupiny ľudovcov Peter Liese sa pýta, či sú vakcíny bezpečné pre deti a rizikové skupiny obyvateľstva.
Zástupkyňa zelených, Michèle Rivasi z Francúzska, zas poukazuje na nedostatok údajov z klinických testov.
Obavy poslancov sa pokúsil rozptýliť výkonný riaditeľ Európskej agentúry pre lieky (EMEA) Thomas Lönngren.
"Je celkom zrejmé, že nemáme klinické údaje, nakoľko tento kmeň bol objavený len teraz.
Nemali by sme sa však na to nazerať ako na úplne novú vakcínu.
Ide to viac-menej vakcínu proti sezónnej chrípke s novým kmeňom," pripomenul Lönngren.
Vedľajšie účinky
Nemeckú socialistku Dagmar Roth-Behrendt zas zaujímali negatívne vedľajšie účinky vakcín.
Tie budú podľa riaditeľa EMEA "minimálne v porovnaní s ľuďmi, ktorá sa medzitým nakazia vírusom".
Francúzska poslankyňa Françoise Grossetête sa však pýta: "Mnoho ľudí tvrdí, že sezónna chrípka nie je tak nebezpečná, ročne na ňu nezomiera veľa ľudí.
Ak je jej teda chrípka typu H1N1 podobná, prečo sa okolo toho šíri taká panika?"
Čo je nová chrípka
Chrípku typu A/H1N1 spôsobuje vírus, ktorý je subtypom vírusu chrípky a obsahuje genetický materiál ľudí, prasiat a vtákov.
Keďže ide o nový variant chrípky, niektorí ľudia nebudú voči nej imúnni.
Ako sa chrániť pred chrípkou
Vyhýbajte sa kontaktu s nakazenými.
Vyhýbajte sa masovým akciám a zhromaždeniam.
Pravidelne si umývajte ruky mydlom, predovšetkým po kýchnutí a vyfúkaní nosa.
Ak nemusíte, nedotýkajte sa nosa, očí a úst, cez ktoré sa vírus rýchlo šíri.
Vyhýbajte sa stresu, športujte a zdravo sa stravujte.
20090925STO61221 Komisia schvaľuje nové vakcíny (anglicky) Stratégia EÚ pre chrípkovú pandémiu (anglicky) Pandemický vírus chrípky (H1N1) 2009 Európske stredisko pre prevenciu a kontrolu chorôb (anglicky) Štatistické údaje o novej chrípke (anglicky) Svetová zdravotnícka organizácia o chrípke (anglicky) Poslanci žiadajú viac informácií o nových vakcínach (anglicky)
SK
1
PHOTO
20090924PHT61141.jpg
SK
2
LINK
http://europa.eu/rapid/pressReleasesAction.do?reference=IP/09/1384
SK
3
LINK
http://europa.eu/rapid/pressReleasesAction.do?reference=IP/09/1323&format=HTML&aged=0&language=EN
SK
4
LINK
http://ec.europa.eu/health/ph_threats/com/Influenza/novelflu_sk.htm
SK
5
LINK
http://www.ecdc.europa.eu/en/Pages/home.aspx
SK
6
LINK
http://www.ecdc.europa.eu/en/healthtopics/Pages/Influenza_A(H1N1)_Outbreak_Table.aspx
SK
7
LINK
http://www.who.int/csr/disease/swineflu/en/index.html
-//EP//TEXT IM-PRESS 20090928IPR61353 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
