EÚ chce rozhýbať pracovný trh
Sociálna politika
2006-02-22 - 12:33
Využite výhody jednotného trhu EÚ a pracujte v zahraničí
Jedným z dôvodov, pre ktoré je americká ekonomika svižnejšia ako hospodárstvo EÚ, je mobilita amerických pracovníkov v porovnaní s ich európskymi kolegami.
Kým Američan je ochotný kvôli práci prejsť celý kontinent, Európanov žijúcich a pracujúcich mimo ich domoviny je len okolo 1,5 %.
Táto situácia spôsobuje nedostatok kvalifikovanej pracovnej sily, strnulý trh práce a nezamestnanosť, a je taktiež nosnou témou Európskeho roku voľného pohybu pracovnej sily.
Je samozrejmé, že mobilita pracovníkov sa neobmedzuje len na presun medzi regiónmi alebo krajinami, ale zahŕňa aj mobilitu pracovných miest: ako často zmení zamestnanec pracovné miesto.
Pre pracovný trh, ktorý v niektorých regiónoch a sektoroch trpí vysokou mierou nezamestnanosti a v iných zase nedostatkom kvalifikovanej pracovnej sily, predstavuje väčšia mobilita pracovníkov prostriedok na vytvorenie väčšieho počtu kvalitných pracovných príležitostí.
"Európska únia by mala uľahčiť mobilitu pracovníkov a život tým občanom, ktorí sa rozhodnú zmeniť zamestnanie alebo krajinu," povedal Jan Andersson, predseda Výboru EP pre zamestnanosť.
Ďalej dodal: "Pracovná mobilita je dôležitá v boji s nezamestnanosťou.
Väčšia mobilita pracovných síl, tak v rámci pracovných miest ako aj krajín, prispeje k vyššej zamestnanosti.
Mali by sme sa teda zamerať nielen na pracovnú, ale aj na geografickú mobilitu."
Európania majú radi svoje istoty
Pracovná mobilita v EÚ je dosť statická.
Kým v Spojených štátoch zostáva pracovník v jednom zamestnaní 6,7 rokov, v Únii je táto priemerná hodnota až 10,6 rokov.* Aj keď štatistiky EÚ za rok 2003 vykazujú, že 8,2 % celkovej pracovnej sily zmenilo svoje zamestnanie rok po nástupe na nové pracovné miesto, medzi jednotlivými členskými štátmi existujú veľké rozdiely.
Zatiaľ čo vo Veľkej Británii a Dánsku táto "ročná" pracovná mobilita okolo 13 %, v Grécku a vo Švédsku to bolo len 5 %.
Je dokázateľné, že "mobilní pracovníci", ktorí majú skúsenosti so zmenou zamestnania a prácou v zahraničí ľahšie získavajú nové zručnosti a lepšie sa prispôsobujú novému prostrediu.
Komisár EÚ pre sociálne veci a zamestnanosť Vladimír Špidla hovorí: "Dostali sme sa do paradoxnej situácie, keď práca sa stala mobilnejšou, ale pracovníci nie.
Globalizácia mení pracovné prostredie a núti pracovníkov, aby sa stali flexibilnejšími a aby sa ľahšie prispôsobili zmenám.
Nedostatočná "kultúra mobility" v pravom zmysle slova, sa teda stáva skutočnou prekážkou."
Vynovený portál EÚ pre pracovné záležitosti bude ponúkať až 1 milión voľných pracovných miest
Dnes je situácia rovnaká ako pred tridsiatimi rokmi - len 1,5 % zamestnancov pracuje v zahraničí.
Napriek nárastu tohto ukazovateľa a vytvoreniu spoločných hraníc, cestovanie za prácou do zahraničia predstavuje len 0,2 %.
Hoci EÚ predpokladá, že s pokračujúcou globalizáciou bude geografická mobilita rásť, hlavnou výzvou zostáva odbúrať právne, praktické a sociálne bariéry pri práci v zahraničí.
Európsky rok voľného pohybu pracovnej sily budú sprevádzať viaceré iniciatívy vrátane prechodných dohôd o voľnom pohybe osôb v rozšírenej EÚ alebo spustenia vynoveného internetového portálu s ponukou voľných pracovných miest v Európe.
Navyše sa očakáva pokrok v oblasti prenositeľnosti dôchodcovských práv a zavedenia Európskej karty zdravotného poistenia vo všetkých 25 členských štátoch, ktorú už dnes využíva približne 50 miliónov občanov.
Vynovený internetový portál EURES umožní európskym občanom priamy prístup k všetkým voľným pracovným miestam, ktoré zverejnia úrady práce jednotlivých krajín.
To znamená, že ponuka bude neustále obsahovať asi 1 milión voľných pracovných miest.
Oficiálne bude tento portál aktualizovaný a spustený v pondelok 20. februára počas konferencie pri príležitosti slávnostného otvorenia Európskeho roku voľného pohybu pracovnej sily.
S prejavmi tu vystúpia predseda Výboru EP pre zamestnanosť Andersson, predseda Európskej komisie José Manuel Barroso a eurokomisár Špidla.
Na podujatí sa taktiež zúčastnia Jan Kulakowski, poslanec EP za Liberálnu stranu ako aj Jean Lambert, podpredsedníčka strany Zelených.
*Zdroj: Centrum pre štúdium európskej politiky
20060220STO05371 Webstránka Európskeho roku voľného pohybu pracovnej sily Webstránka Európskeho portálu pre pracovnú mobilitu Výbor EP pre zamestnanosť a sociálne veci
SK
1
PHOTO
20060220PHT05368.jpg
SK
2
LINK
http://ec.europa.eu/employment_social/workersmobility2006/index_sk.htm
SK
3
LINK
http://europa.eu.int/eures/home.jsp?lang=sk&langChanged=true
SK
4
LINK
/activities/expert/committees/presentation.do;jsessionid=F49ADC6CAFE1EBC8455F65F69E48E009.node1?committee=1238&language=SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
