A7-0080/2011
29.3.2011
***I
SPRÁVA
o návrhu smernice Európskeho parlamentu a Rady, ktorou sa mení a dopĺňa smernica 97/68/ES, pokiaľ ide o ustanovenia pre motory uvádzané na trh podľa pružného systému
(KOM(2010)0362 – C7‑0171/2010 – 2010/0195(COD))
Výbor pre životné prostredie, verejné zdravie a bezpečnosť potravín
Spravodajkyňa:
Sirpa Pietikäinen
PE 454.694v04-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................4
DÔVODOVÁ SPRÁVA...........................................................................................................19
STANOVISKO Výboru pre dopravu a cestovný ruch ......................................24
POSTUP...................................................................................................................................34
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady, ktorou sa mení a dopĺňa smernica 97/68/ES, pokiaľ ide o ustanovenia pre motory uvádzané na trh podľa pružného systému
( KOM(2010)0362 – C7‑0171/2010 – 2010/0195(COD) )
(Riadny legislatívny postup: prvé čítanie)
Európsky parlament,
– so zreteľom na návrh Komisie pre Európsky parlament a Radu ( KOM(2010)0362 ),
– so zreteľom na článok 294 ods. 2 a článok 114 Zmluvy o fungovaní Európskej únie, v súlade s ktorými Komisia predložila návrh Parlamentu ( C7-0171/2010 ),
– so zreteľom na článok 294 ods. 3 Zmluvy o fungovaní Európskej únie,
– so zreteľom na stanovisko Európskeho hospodárskeho a sociálneho výboru z 27. decembra 2010
Ú. v.
EÚ ... (zatiaľ neuverejnené v Úradnom vestníku). ,
– so zreteľom na článok 55 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín a stanovisko Výboru pre dopravu a cestovný ruch ( A7-0080/2011 ),
1. prijíma nasledujúcu pozíciu v prvom čítaní;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby postúpil túto pozíciu Rade, Komisii a národným parlamentom.
Pozmeňujúci a doplňujúci návrh
1
Návrh smernice – pozmeňujúci akt
Odôvodnenie 1
Text predložený Komisiou
Pozmeňujúci a doplňujúci návrh
(1) Smernica 97/68/ES 9 sa týka emisií výfukových plynov z motorov inštalovaných v necestných pojazdných strojoch.
Súčasné emisné limity uplatniteľné na typové schválenie väčšiny vznetových motorov v rámci etapy III A sa majú nahradiť prísnejšími limitmi v rámci etapy III B. Uvedené limity sa uplatňujú od 1. januára 2010, pokiaľ ide o typové schválenie pre uvedené motory a od 1. januára 2011, pokiaľ ide o uvádzanie na trh.
(1) Smernica 97/68/ES 9 sa týka emisií výfukových plynov z motorov inštalovaných v necestných pojazdných strojoch a emisných limitov látok znečisťujúcich ovzdušie v týchto plynoch a je zameraná na ochranu ľudského zdravia a životného prostredia .
Súčasné emisné limity uplatniteľné na typové schválenie väčšiny vznetových motorov v rámci etapy III A sa majú nahradiť prísnejšími limitmi v rámci etapy III B. Uvedené limity sa uplatňujú od 1. januára 2010, pokiaľ ide o typové schválenie pre uvedené motory a od 1. januára 2011, pokiaľ ide o uvádzanie na trh.
Odôvodnenie
V záujme zachovania súladu s článkom 1 smernice 97/68/ES, ktorá si za cieľ stanovuje priblíženie zákonov členských štátov týkajúcich sa emisných noriem a postupov typového schvaľovania pri motoroch, ktoré sa majú inštalovať do necestných pojazdných strojov, a ktorá prispieva k bezproblémovému fungovaniu vnútorného trhu pri súčasnej ochrane ľudského zdravia a životného prostredia.
Pozmeňujúci a doplňujúci návrh
2
Návrh smernice – pozmeňujúci akt
Odôvodnenie 1a (nové)
Text predložený Komisiou
Pozmeňujúci a doplňujúci návrh
(1a) Komisia v súčasnosti pripravuje revíziu smernice 97/68/ES v súlade s odporúčaniami uvedenými v článku 2 smernice 2004/24/ES Európskeho parlamentu a Rady.
S cieľom zabezpečiť súlad revidovanej smernice s normami EÚ pre dobrú kvalitu ovzdušia a vzhľadom na dostupné skúsenosti, vedecké poznatky a technológie by Komisia mala pri nadchádzajúcej revízii smernice 97/68/ES po hodnotení vplyvu:
– navrhnúť vytvorenie novej emisnej etapy – etapy V –, ktorá by mala by zladená s požiadavkami noriem Euro VI pre ťažké úžitkové vozidlá;
– zaviesť nové požiadavky na obmedzenie častíc, konkrétne limit množstva tuhých častíc (PN) pre všetky kategórie motorov, s cieľom zaistiť účinné obmedzovanie veľmi jemných tuhých častíc;
– vymedziť komplexný prístup na podporu predpisov na znižovanie emisií a systémov následného spracovania v rámci existujúceho vozového parku necestných pojazdných strojov na základe diskusie o harmonizovaných požiadavkách na zlepšenie zariadení na kontrolu emisií pod záštitou EHK OSN.
Členské štáty môžu naďalej prijímať opatrenia v súlade so súčasným stavom technologického vývoja na používanie týchto motorov pred vytvorením tohto komplexného prístupu na ochranu bezpečnosti zamestnancov a v oblastiach, v ktorých sú prekročené hraničné hodnoty emisií stanovené v smernici Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe¹, pokiaľ sú tieto opatrenia v súlade so zásadou „znečisťovateľ platí“, sú nediskriminačné a cielené.
– zaviesť metódu pravidelných kontrol pojazdných strojov a vozidiel s cieľom zistiť, či ich emisné výsledky zodpovedajú hodnotám uvedeným pri povolení;
– vyhodnotiť možnosť harmonizácie špecifických noriem emisií pre železničnú dopravu so severoamerickými normami EPA, aby sa zabezpečila dostupnosť cenovo prístupných motorov spĺňajúcich stanovené limitné hodnoty emisií.
____________________
1 Ú. v.
EÚ, L 152, 11.6.2008, s.
1.
Pozmeňujúci a doplňujúci návrh
3
Návrh smernice – pozmeňujúci akt
Odôvodnenie 2
Text predložený Komisiou
Pozmeňujúci a doplňujúci návrh
(2) Prechod do etapy III B zahŕňa postupnú zmenu v technológii, čo si bude vyžadovať značné vykonávacie náklady na zmenu konštrukcie motorov a na vývoj pokrokových technických riešení.
Prechod prichádza v čase, keď výrobné odvetvie čelí vážnym ekonomickým problémom.
(2) Prechod do etapy III B zahŕňa postupnú zmenu v technológii, čo si bude vyžadovať značné vykonávacie náklady na zmenu konštrukcie motorov a na vývoj pokrokových technických riešení.
Tieto náklady môžu len ťažko znášať malí a strední výrobcovia, ktorých náklady na zabezpečenie zhody sú úmerne vyššie.
Celosvetová finančná a hospodárska kríza nemôže slúžiť ako dôvod na zmiernenie environmentálnych noriem.
Investície do ekologických technológií sú dôležité v záujme podpory budúceho rastu, pracovných miest a zaistenia zdravia.
Pozmeňujúci a doplňujúci návrh
4
Návrh smernice – pozmeňujúci akt
Odôvodnenie 5
Text predložený Komisiou
Pozmeňujúci a doplňujúci návrh
(5) Počas prechodu z etapy III A do etapy III B percentuálny podiel počtu motorov používaných na iné použitie ako na pohon koľajových vozidiel a lokomotív uvádzaných na trh podľa pružného systému by mal vzrásť z 20 % na 50 % ročného predaja zariadení s motormi v uvedenej kategórii realizovaného výrobcom zariadení.
Maximálny počet motorov, ktoré môžu byť uvedené na trh podľa pružného systému by sa mal zodpovedajúcim spôsobom upraviť.
(5) Počas etapy III B percentuálny podiel počtu motorov používaných na iné použitie ako na pohon koľajových vozidiel , lokomotív a plavidiel vnútrozemskej vodnej dopravy uvádzaných na trh podľa pružného systému by mal vzrásť z 20 % na 30 % ročného množstva zariadení s motormi v uvedenej kategórii uvedeného na trh výrobcom zariadení.
Mala by byť možná nepovinná alternatíva uvádzania pevného počtu motorov na trh v rámci pružného systému.
Tento pevný počet motorov by nemal prekračovať hodnoty oddielu 1.2.2. prílohy XIII.
Pozmeňujúci a doplňujúci návrh
5
Návrh smernice – pozmeňujúci akt
Odôvodnenie 6
Text predložený Komisiou
Pozmeňujúci a doplňujúci návrh
(6) Pravidlá uplatniteľné na pružný systém by sa mali upraviť tak, aby sa uplatňovanie uvedeného systému rozšírilo na motory určené na pohon koľajových vozidiel a lokomotív.
(6) Pravidlá uplatniteľné na pružný systém by sa mali upraviť tak, aby sa uplatňovanie uvedeného systému rozšírilo na motory určené na pohon lokomotív počas prísne vymedzeného časového obdobia .
Pozmeňujúci a doplňujúci návrh
6
Návrh smernice – pozmeňujúci akt
Odôvodnenie 6a (nové)
Text predložený Komisiou
Pozmeňujúci a doplňujúci návrh
(6a) Zlepšenie kvality ovzdušia je v mnohých členských štátoch naliehavou potrebou a v mnohých z nich si vyžaduje rozhodnejšie kroky, aby sa dodržiavala smernica 2008/50/ES.
Na splnenie týchto cieľov je rozhodujúce riešiť emisie pri ich zdroji, a to vrátane obmedzovania emisií z odvetvia necestných pojazdných strojov.
Pozmeňujúci a doplňujúci návrh
7
Návrh smernice – pozmeňujúci akt
Odôvodnenie 6b (nové)
Text predložený Komisiou
Pozmeňujúci a doplňujúci návrh
(6b) Spoločnosti prevádzkujúce stroje, ktoré patria do pôsobnosti tejto smernice, by mali využívať programy európskej finančnej podpory alebo príslušné programy podpory zabezpečované členskými štátmi.
Mala by sa zvážiť požiadavka, aby príjemcovia pomoci z týchto programov uplatňovali najlepšie technológie dostupné v ich odvetviach.
Mali by sa podporovať iba tie podniky, ktoré využívajú technológie s najlepšími emisnými normami.
Pozmeňujúci a doplňujúci návrh
8
Návrh smernice – pozmeňujúci akt
Odôvodnenie 7
Text predložený Komisiou
Pozmeňujúci a doplňujúci návrh
(7) Opatrenia uvedené v tejto smernici odrážajú dočasné ťažkosti, ktorým čelí výrobné odvetvie .
Preto by sa mali obmedziť na prechod z etapy III A do etapy III B a ich platnosť by sa mala skončiť najneskôr 31 . decembra 2013.
(7) Opatrenia uvedené v tejto smernici odrážajú dočasné ťažkosti, ktorým čelí výrobné odvetvie , čo znamená, že to nie je trvalá úprava, a preto by sa tieto opatrenia mali obmedziť na trvanie etapy III B alebo na 3 roky, ak nebude nasledovať žiadna ďalšia etapa .
Pozmeňujúci a doplňujúci návrh
9
Návrh smernice – pozmeňujúci akt
Článok 1 – bod -1 (nový)
Smernica 97/68/ES
Článok 2 – nová zarážka
Text predložený Komisiou
Pozmeňujúci a doplňujúci návrh
(-1) V článku 2 sa dopĺňa táto zarážka:
– systém na zníženie množstva častíc v emisiách výfukových plynov znamená zariadenia a filtrovacie systémy, s ohľadom na súčasný technologický vývoj s účinnosťou minimálne 90 % pri emisiách častíc a kritériom množstva 10 12 kWh,
Odôvodnenie
Systémy na úpravu výfukových plynov nie sú v smernici 97/68/ES presne definované vzhľadom na súčasný stav technologického vývoja.
Na ochranu zamestnancov sú však pre stroje využívané pri podzemnej ťažbe už roky predpísané filtre tuhých častíc vznetových motorov (absolútna minimalizácia karcinogénnych emisií z naftových motorov).
Absencia jednoznačnej, pre EÚ právne záväznej definície však na úradoch a u výrobcov spôsobuje nejasnosti.
Pozmeňujúci a doplňujúci návrh
10
Návrh smernice – pozmeňujúci akt
Článok 1 – bod 1
Smernica 97/68/ES
Článok 4 – odsek 6
Text predložený Komisiou
Pozmeňujúci a doplňujúci návrh
(6) Vznetové motory na iné použitie ako na pohon plavidiel vnútrozemskej vodnej dopravy sa môžu uvádzať na trh podľa pružného systému v súlade s postupom uvedeným v prílohe XIII popri odsekoch 1 až 5.
(6) Vznetové motory na iné použitie ako na pohon koľajových vozidiel a plavidiel vnútrozemskej vodnej dopravy sa môžu uvádzať na trh podľa pružného systému v súlade s postupom uvedeným v prílohe XIII popri odsekoch 1 až 5.
Odôvodnenie
III B – Koľajové vozidlá spĺňajúce požiadavky etapy III B už existujú, ako aj riešenia týkajúce sa motorov.
Koľajové vozidlá si väčšinou „prepožičiavajú“ motory z ťažkých úžitkových vozidiel, pre ktoré existujú riešenia v súlade s etapou III B. Koľajové vozidlá by sa preto mali vypustiť z pružného systému, ako je stanovené v smernici 2004/26/ES.
Pozmeňujúci a doplňujúci návrh
11
Návrh smernice – pozmeňujúci akt
Článok 1 – bod 2 – písmeno -a (nové)
Smernica 97/68/ES
Článok 10 – odsek 1a – pododsek 2
Text predložený Komisiou
Pozmeňujúci a doplňujúci návrh
(-a) V odseku 1a sa vypúšťa druhý pododsek.
(-ab) Vkladajú sa tieto odseky:
„1b.
Náhradný motor, ktorý má byť nainštalovaný v koľajovom vozidle alebo lokomotíve, ktoré boli pôvodne vybavené motorom nespĺňajúcim limity etapy III A alebo spĺňajúcim iba limity etapy III A, musí spĺňať aspoň limitné hodnoty uvedené v etape III A, ak by:
i) uplatnenie požiadaviek etapy III A spôsobilo značné technické problémy z pohľadu rozchodu koľají, záťaže nápravy, návrhu karosérie/podvozku alebo kontrolných systémov motora na viaceré operácie, v dôsledku čoho by sa ohrozila ekonomická životnosť projektu; alebo
ii) neboli dostupné žiadne motory etapy III B, ktoré by sa mohli namontovať do takéhoto koľajového vozidla alebo lokomotívy;
V prípade takýchto motorov sa odseky 3g, 3i a 4a článku 9 neuplatňujú.
1c.
Odsek 1b sa uplatňuje po dobu 5 rokov od dátumu, keď sa začne uplatňovať etapa III B.
1d.
V prípade motorov uvádzaných na trh na základe odsekov 1a a 1b sa na značku motora uvedie text NÁHRADNÝ MOTOR alebo sa tento text uvedie do používateľskej príručky motora.
1e.
Komisia každý rok predloží Európskemu parlamentu a Rade správu o pokroku vo vývoji lokomotív spĺňajúcich limity etapy III B.“
Pozmeňujúci a doplňujúci návrh
12
Návrh smernice – pozmeňujúci akt
Článok 1 – bod 2 – písmeno -ac (nové)
Smernica 97/68/ES
Článok 10 – odseky 1d a 1e
Text predložený Komisiou
Pozmeňujúci a doplňujúci návrh
(-ac) Vkladajú sa tieto odseky:
„1d.
Členský štát však môže na základe odchýlky povoliť výrobu a montáž motorov určených na výmenu, ktoré nespĺňajú požiadavky etapy III A, a to v týchto prípadoch:
(i) na obnovu alebo modernizáciu jestvujúceho koľajového vozidla, vlakovej súpravy alebo lokomotívy, ak by uplatňovanie požiadaviek etapy III A spôsobilo výrazné technické ťažkosti týkajúce sa rozchodu, zaťaženia nápravy, konštrukcie karosérie/podvozku alebo kontrolných systémov motora/motorov pre mnohonásobnú prevádzku a následne by ohrozilo hospodársku realizovateľnosť projektu; za predpokladu, že takéto použitie je doplnené hodnotením vplyvu, ktoré poskytuje dostatočné odôvodnenie pre takúto odchýlku a ktoré preukazuje, že celková úroveň emisií v porovnaní s pôvodnými motormi sa zlepší.
(ii) ak by po nehode koľajového vozidla, koľajovej súpravy alebo lokomotívy alebo po kritickom zlyhaní jej motora spôsobilo uplatňovanie požiadaviek etapy III A vážne technické problémy, v dôsledku ktorých by sa ohrozila nákladovo efektívna obnova poškodeného koľajového vozidla, koľajovej súpravy alebo lokomotívy.
Na motory uvedené v tomto odseku sa odseky 3g, 3i a 4a článku 9 nevzťahujú.
V prípade povolenia odchýlky poskytne členský štát povoľujúci odchýlku Komisii aj príslušným schvaľovacím orgánom ostatných členských štátov do šiestich mesiacov doklad v papierovej aj elektronickej podobe, v ktorom sa uvádza:
– jedinečné referenčné číslo odchýlky podľa označenia na každom motore, na ktorý sa vzťahuje,
– povahu výnimky vrátane popisu emisných úrovní v porovnaní s prahovými úrovňami etapy III A a podrobnosti alternatívnych ustanovení, ktoré sa budú uplatňovať,
– podrobné zdôvodnenie udelenia výnimky vrátane hlavných technických ťažkostí a ich hospodárskych a environmentálnych dôsledkov a popis konštrukčných snáh vykonaných s cieľom dosiahnuť požiadavky etapy III A a v prípade potreby ostatné opatrenia na rozvoj a prevádzku vozového parku,
– počet motorov, ktoré sú predmetom odchýlky,– podrobnosti o výrobcovi a typoch a sériových číslach motorov, ktoré sú predmetom odchýlky,
– podrobnosti sérií koľajových vozidiel, do ktorých budú montované motory, spolu s oblasťami prevádzky,
– akékoľvek ďalšie informácie, ktoré pomôžu odôvodniť žiadosť o odchýlku.
1e.
V prípade motorov uvádzaných na trh na základe odsekov 1a, 1b a 1c sa na značku motora uvedie text NÁHRADNÝ MOTOR alebo sa tento text uvedie do používateľskej príručky motora.“
Odôvodnenie
Vzhľadom na to, že priestor vo väčšine starších vozidiel nepostačuje na uloženie motorov, ktoré spĺňajú etapu III B a majú rovnaký výkon, možnosť nahradenia motorov spred etapy III A a z nej, ktorými sú vybavené staršie vozidlá s motormi spĺňajúcimi etapu III A, umožní odvetviu prejsť na čistejšie emisné normy III A. V niektorých výnimočných prípadoch budú tiež potrebné výnimky z montáže podľa etapy IIIA z dôvodu obmedzení rozchodu, zaťaženia nápravy a konštrukcie vozidiel.
Priemysel súhlasí, že akákoľvek takáto výnimka by sa mala udeliť iba za prísnej kontroly a obmedzení, ako aj s podrobným zdôvodnením.
Pozmeňujúci a doplňujúci návrh
13
Návrh smernice – pozmeňujúci akt
Článok 1 – bod 2 – písmeno a
Smernica 97/68/ES
Článok 10 – odsek 7
Text predložený Komisiou
Pozmeňujúci a doplňujúci návrh
(7) Členské štáty povolia uvedenie motorov na trh, ako je stanovené v oddiele 1 prílohy I podľa odseku A bodov i), ii) a v) podľa pružného systému v súlade s ustanoveniami v prílohe XIII.
(7) Členské štáty povolia uvedenie motorov na trh, ako je stanovené v oddiele 1 prílohy I podľa odseku A bodov i), ii) a v) podľa pružného systému v súlade s ustanoveniami v prílohe XIII.
Motory sa môžu uvádzať na trh podľa pružného systému od dátumu začatia uplatňovania etapy III B do konca tejto etapy, najviac však tri roky od začiatku tejto etapy.
Pozmeňujúci a doplňujúci návrh
14
Návrh smernice – pozmeňujúci akt
Článok 1 – bod 2 – písmeno b
Smernica 97/68/ES
Článok 10 – odsek 8
Text predložený Komisiou
Pozmeňujúci a doplňujúci návrh
b) dopĺňa sa tento odsek 8: „(8)
vypúšťa sa
„(8) Pružný systém v súlade s ustanoveniami oddielu 1.2 prílohy XIII sa uplatňuje len na prechod z etapy III A do etapy III B a jeho platnosť sa skončí 31. decembra 2013.“
Pozmeňujúci a doplňujúci návrh
15
Návrh smernice – pozmeňujúci akt
Príloha
Smernica 97/68/ES
Príloha XIII – oddiel 1 – bod 1.1
Text predložený Komisiou
Pozmeňujúci a doplňujúci návrh
1.1.
S výnimkou obdobia prechodu z etapy III A do etapy III B OEM, ktorý si želá používať pružný systém, požiada ktorýkoľvek schvaľovací orgán o povolenie kúpiť od svojich dodávateľov motorov množstvo motorov opísané v oddieloch 1.1.1 a 1.1.2, ktoré nespĺňajú súčasné hodnoty emisných limitov, ale sú schválené pre najbližšiu predchádzajúcu etapu emisných limitov.
1.1.
OEM, ktorý si želá používať pružný systém, s výnimkou pohonných motorov pre lokomotívy a koľajové vozidlá, požiada ktorýkoľvek schvaľovací orgán o povolenie , aby výrobcovia motorov pre OEM uviedli na trh motory určené na výlučné použitie OEM.
S výnimkou etapy III B množstvo motorov neprekročí množstvá opísané v oddieloch 1.1.1 a 1.1.2., ktoré nespĺňajú súčasné hodnoty emisných limitov, ale sú schválené pre najbližšiu predchádzajúcu etapu emisných limitov.
Pozmeňujúci a doplňujúci návrh
16
Návrh smernice – pozmeňujúci akt
Príloha
Smernica 97/68/ES
Príloha XIII – oddiel 1 – bod 1.1.1
Text predložený Komisiou
Pozmeňujúci a doplňujúci návrh
1.1.1.
Počet motorov uvedených na trh podľa pružného systému nesmie v žiadnej kategórií motorov presiahnuť 20 % ročného predaja zariadení s motormi v uvedenej kategórii motorov realizovaného OEM ( vypočítaného ako priemer predaja za posledných 5 rokov na trhu EÚ ) .
Ak OEM predával v EÚ zariadenia počas obdobia kratšieho ako 5 rokov, priemer sa vypočíta na základe obdobia, počas ktorého OEM predával zariadenia v EÚ.
1.1.1.
Počet motorov uvedených na trh podľa pružného systému nesmie v žiadnej kategórií motorov presiahnuť 20 % ročného množstva zariadení umiestneného na trh OEM s motormi v uvedenej kategórii motorov , vypočítaného ako priemer predaja za posledných päť rokov na trhu EÚ .
Ak OEM umiestňoval na trh EÚ zariadenia počas obdobia kratšieho ako päť rokov, priemer sa vypočíta na základe obdobia, počas ktorého OEM umiestňoval zariadenia na trh EÚ.
Pozmeňujúci a doplňujúci návrh
17
Návrh smernice – pozmeňujúci akt
Príloha
Smernica 97/68/ES
Príloha XIII – oddiel 1 – bod 1.1.2
Text predložený Komisiou
Pozmeňujúci a doplňujúci návrh
1.1.2.
Ako nepovinná alternatíva k oddielu 1.1.1 a s výnimkou motorov určených na pohon koľajových vozidiel a lokomotív môže OEM požiadať povolenie pre svojich dodávateľov motorov s cieľom uviesť na trh pevne stanovený počet motorov podľa pružného systému .
Počet motorov v každej kategórii motorov nesmie prekročiť nasledujúce hodnoty:
1.1.2.
Ako nepovinná alternatíva k oddielu 1.1.1 a s výnimkou motorov určených na pohon koľajových vozidiel a lokomotív môže OEM požiadať povolenie pre výrobcov motorov pre OEM s cieľom uviesť na trh pevne stanovený počet motorov na výlučné použitie OEM .
Počet motorov v každej kategórii motorov nesmie prekročiť tieto hodnoty:
Pozmeňujúci a doplňujúci návrh
18
Návrh smernice – pozmeňujúci akt
Príloha
Smernica 97/68/ES
Príloha XIII – bod 1.2
Text predložený Komisiou
Pozmeňujúci a doplňujúci návrh
1.2 Počas obdobia prechodu z etapy III A do etapy III B, s výnimkou motorov určených na pohon koľajových vozidiel a lokomotív, OEM, ktorý si želá používať pružný systém, musí požiadať ktorýkoľvek schvaľovací orgán o povolenie kúpiť od svojich dodávateľov motorov množstvo motorov opísané v oddieloch 1.2.1 a 1.2.2 , ktoré nespĺňajú súčasné hodnoty emisných limitov, ale sú schválené pre najbližšiu predchádzajúcu etapu emisných limitov.
1.2 .
Odchylne od bodu 1.1, počas etapy III B, najviac však tri roky od začatia tejto etapy, s výnimkou motorov určených na pohon koľajových vozidiel a lokomotív, OEM, ktorý si želá používať pružný systém, musí požiadať ktorýkoľvek schvaľovací orgán o povolenie pre výrobcov motorov pre OEM, aby mohli uviesť na trh motory určené na výlučné použitie OEM.
Množstvo motorov, ktoré nespĺňajú súčasné hodnoty emisných limitov, ale sú schválené pre najbližšiu predchádzajúcu etapu emisných limitov , neprekročí množstvo motorov opísané v oddieloch 1.2.1 . a 1.2.2.
Pozmeňujúci a doplňujúci návrh
19
Návrh smernice – pozmeňujúci akt
Príloha
Smernica 97/68/ES
Príloha XIII – bod 1.2.1
Text predložený Komisiou
Pozmeňujúci a doplňujúci návrh
1.2.1.
Počet motorov uvedených na trh podľa pružného systému nesmie v žiadnej kategórii motorov presiahnuť 50 % ročného predaja zariadení s motormi v uvedenej kategórii motorov realizovaného OEM ( vypočítaného ako priemer predaja za posledných 5 rokov na trhu EÚ ).
Ak OEM predával v EÚ zariadenia počas obdobia kratšieho ako 5 rokov, priemer sa vypočíta na základe obdobia, počas ktorého OEM predával zariadenia v EÚ.
1.2.1.
Počet motorov uvedených na trh podľa pružného systému nesmie v žiadnej kategórii motorov presiahnuť 30 % ročného množstva zariadení umiestneného na trh OEM s motormi v uvedenej kategórii motorov , vypočítaného ako priemer predaja za posledných 5 rokov na trhu EÚ .
Ak OEM umiestňoval na trh EÚ zariadenia počas obdobia kratšieho ako päť rokov, priemer sa vypočíta na základe obdobia, počas ktorého OEM umiestňoval zariadenia na trh EÚ.
Pozmeňujúci a doplňujúci návrh
20
Návrh smernice – pozmeňujúci akt
Príloha
Smernica 97/68/ES
Príloha XIII – bod 1.2.2 – úvodná časť
Text predložený Komisiou
Pozmeňujúci a doplňujúci návrh
1.2.2.
Ako nepovinná alternatíva k oddielu 1.2.1 môže OEM požiadať o povolenie pre svojich dodávateľov motorov s cieľom uviesť na trh pevne stanovený počet motorov podľa pružného systému .
Počet motorov v každej kategórii motorov nesmie prekročiť nasledujúce hodnoty:
1.2.2.
Ako nepovinná alternatíva k oddielu 1.2.1. môže OEM požiadať o povolenie pre výrobcov motorov pre OEM s cieľom uviesť na trh pevne stanovený počet motorov na výlučné použitie OEM .
Počet motorov v každej kategórii motorov nesmie prekročiť nasledujúce hodnoty:
Pozmeňujúci a doplňujúci návrh
21
Návrh smernice – pozmeňujúci akt
Príloha
Smernica 1997/68/ES
Príloha XIII – bod 1.3
Text predložený Komisiou
Pozmeňujúci a doplňujúci návrh
1.3 Pokiaľ ide o motory určené na pohon koľajových vozidiel, pružný systém vymedzený v oddiele 1.1.1 sa uplatňuje od obdobia prechodu medzi etapou III A a etapou III B.
vypúšťa sa
Odôvodnenie
III B – Koľajové vozidlá spĺňajúce požiadavky etapy III B už existujú, ako aj riešenia týkajúce sa motorov.
Koľajové vozidlá si väčšinou „prepožičiavajú“ motory z ťažkých úžitkových vozidiel, pre ktoré existujú riešenia v súlade s etapou III B. Koľajové vozidlá by sa preto mali vypustiť z pružného systému, ako je stanovené v smernici 2004/26/ES.
Pozmeňujúci a doplňujúci návrh
22
Návrh smernice – pozmeňujúci akt
Príloha
Smernica 97/68/ES
Príloha XIII – bod 1.4
Text predložený Komisiou
Pozmeňujúci a doplňujúci návrh
1.4.
Pokiaľ ide o motory určené na pohon lokomotív, počas obdobia prechodu medzi etapou III A a etapou III B môže OEM požiadať o povolenie pre svojich dodávateľov motorov s cieľom uviesť na trh maximálne 12 motorov určených na pohon lokomotív podľa pružného systému.
1.4.
Pokiaľ ide o motory určené na pohon lokomotív, počas obdobia prechodu medzi etapou III A a etapou III B môže OEM požiadať o povolenie pre svojich dodávateľov motorov s cieľom uviesť na trh maximálne 20 motorov určených na pohon lokomotív podľa pružného systému.
OEM tiež môže požiadať o povolenie pre svojich dodávateľov motorov s cieľom uviesť na trh ďalšie množstvo maximálne 10 motorov, ktoré sa majú nainštalovať v lokomotívach, ktoré spĺňajú požiadavky konštrukčného rozchodu GERT 8073 bod 2, ako sa uvádza vo vnútroštátnych technických predpisoch oznámených podľa článku 17 ods. 3 smernice Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve¹.
Táto pružnosť sa uplatní iba vtedy, keď existujú technické dôvody zapríčiňujúce, že sa nemôžu dodržať limitné hodnoty etapy III B.
____________________
1 Ú. v.
EÚ, L 191, 18.07.2008, s.
1.
Pozmeňujúci a doplňujúci návrh
23
Návrh smernice – pozmeňujúci akt
Príloha
Smernica 97/68/ES
Príloha XIII – oddiel 1 – bod 1.5 – úvodná časť
Text predložený Komisiou
Pozmeňujúci a doplňujúci návrh
1.5.
OEM vo svojej žiadosti schvaľovaciemu orgánu uvedie nasledujúce informácie:
1.5.
OEM v žiadosti schvaľovaciemu orgánu uvedie nasledujúce informácie:
Pozmeňujúci a doplňujúci návrh
24
Návrh smernice
Príloha
Smernica 97/68/ES
Príloha XIII – oddiel 1 – bod 1.7
Text predložený Komisiou
Pozmeňujúci a doplňujúci návrh
1.7.
OEM poskytne ktorémukoľvek žiadajúcemu orgánu udeľujúcemu typové schválenie v členských štátoch všetky informácie, ktoré orgán udeľujúci typové schválenie požaduje s cieľom potvrdiť, že všetky motory, o ktorých sa tvrdí, že sú uvedené na trh podľa pružného systému, alebo označené za uvedené na trh podľa pružného systému, sú riadne potvrdené alebo označené.
1.7.
OEM poskytne ktorémukoľvek žiadajúcemu orgánu udeľujúcemu typové schválenie v členských štátoch všetky informácie, ktoré orgán udeľujúci typové schválenie požaduje s cieľom overiť a potvrdiť, že všetky motory, o ktorých sa tvrdí, že sú uvedené na trh podľa pružného systému, alebo označené za uvedené na trh podľa pružného systému, sú riadne potvrdené alebo označené.
DÔVODOVÁ SPRÁVA
Maximálne výfukové emisie oxidu uhoľnatého (CO), uhľovodíkov (HC), oxidov dusíka (NOx) a pevných častíc (PM) z dieselových motorov necestných pojazdných strojov sú upravené v smernici 97/68/ES.
Revíziou smernice z roku 2004 (2004/26/ES) sa zaviedli súčasné limity na výfukové emisie etapy III A a stanovili termíny a limitné hodnoty pre ďalšiu etapu III B. Uplatňovanie týchto prísnejších limitov sa začne progresívne od januára 2011 v závislosti od kategórie výkonu.
K strojom, na ktoré sa vzťahuje táto smernica, patria rôzne pozemné stroje určené napr. pre stavebníctvo, lesníctvo a poľnohospodárstvo.
Smernica sa uplatňuje aj na lokomotívy, koľajové vozidlá a plavidlá vnútrozemskej vodnej dopravy.
Smernica sa vzťahuje na veľa rôznych výrobcov strojov (podľa odhadu na 1500 spoločností), z ktorých mnohé nevyrábajú motory používané v týchto strojoch.
Motory vyrába len niekoľko veľkých spoločností.
Smernica z roku 2004 zaviedla aj takzvaný pružný systém, ktorým sa výrobcom umožňuje ľahší prechod medzi rôznymi etapami.
Pružný systém umožňuje výrobcom uvádzať medzi dvoma za sebou nasledujúcimi etapami limitných hodnôt emisií výfukových plynov na trh obmedzený počet strojov, ktoré sú vybavené motormi, ktoré ešte vyhovujú limitom emisií výfukových plynov predchádzajúcej etapy.
Obmedzenie sa stanovuje buď ako 20 % strojov z celkového ročného predaja výrobcu, ktorý sa vypočíta ako päťročný priemer celkového predaja výrobcu, alebo ako pevne stanovený počet strojov.
Možnosť pevne stanoveného počtu je určená pre menších výrobcov.
Pružný systém sa vzťahuje na výrobcov poľnohospodárskych, lesných a stavebných strojov, ale lokomotívy, koľajové vozidlá a plavidlá vnútrozemskej vodnej dopravy nie sú začlenené do systému.
Smernica o NRMM je dôležitou súčasťou environmentálnych právnych predpisov Únie a je veľkým prínosom najmä k znižovaniu emisií určitého druhu.
Pokiaľ ide o pevné častice v tomto odvetví, hlavné látky znečisťujúce ovzdušie sú pevné častice a emisie NOx.
Odhadovaný podiel pevných častíc z NRMM v EÚ-27 predstavuje 7 % (v porovnaní s 13 % v cestnej doprave) a na celkových emisiách NOx v EÚ-27 sa odvetvie NRMM podieľa 16 % (v porovnaní s 42 % v cestnej doprave).
Návrh Komisie
Cieľom tohto návrhu Komisie je rozšíriť pružný systém.
Po prvé, Komisia navrhuje zvýšiť percentuálny podiel zo súčasných 20 % na 50 %.
Pevne stanovené počty sa tiež primerane upravujú.
Po druhé, Komisia navrhuje zaradiť motory používané na pohon koľajových vozidiel a lokomotív do pružného systému.
V prípade lokomotív navrhuje Komisia umožniť pružný systém pre 12 lokomotív v dôsledku ich relatívne malého počtu na trhu.
V prípade koľajových vozidiel sa navrhuje pružnosť na úrovni 20 %.
Platnosť týchto opatrení, ktorými sa rozširuje pružný systém, sa skončí 31. decembra 2013.
Komisia odôvodňuje návrh najmä hospodárskou krízou.
Väčšina odvetvia EÚ vyrábajúceho necestné pojazdné stroje je od jesene 2008 postihnutá krízou, prudký pokles predaja zaznamenalo najmä odvetvie stavebníctva a poľnohospodárstva.
Komisia poukazuje na to, že náklady na zhodu potrebné na dosiahnutie požiadaviek v novej etape III B sú príliš vysoké pre priemysel postihnutý krízou.
Komisia ďalej uvádza, že rozšírenie pružného systému oprávňuje nedostatok technických riešení v oblasti motorov spĺňajúcich požiadavky etapy III B, pretože výrobcovia nemôžu začať so zmenou konštrukcie stroja predtým, než budú mať motor, ktorý spĺňa požiadavky.
Komisia to považuje za hlavný dôvod, pre ktorý majú výrobcovia lokomotív problémy splniť požiadavky.
Komisia predkladá tento návrh veľmi neskoro, pretože prvá etapa nových emisných limitov sa uplatňuje od januára 2011.
Keďže Komisia pripravuje aj revíziu celej smernice 97/68/ES, spravodajkyňa navrhuje začať túto revíziu a neprijímať potenciálne nevyhovujúce čiastkové právne predpisy.
Návrh spravodajkyne
Spravodajkyňa sa zaoberá viacerými problémami, ktoré sa spájajú s návrhom Komisie.
Najväčší problém je zásadným problémom, pretože existuje vážne riziko, že návrhom sa vytvorí precedens oslabovania environmentálnych právnych predpisov na základe všeobecných hospodárskych otázok.
Keby sa prijal tento návrh, poruší sa aj zásada, podľa ktorej sa stimuluje plnenie požiadaviek a odmeňujú prví v rade.
Smernica nadobudla účinnosť v roku 2004, čím sa odvetviu poskytol značný čas na postup smerom, ktorý je v nej naznačený.
Spoločnosti, ktoré nesplnili požiadavky v uvedenom čase, by nemali byť odmeňované za svoju nečinnosť, rovnako by nemali by trestané spoločnosti za to, že urobili načas to, čo sa požadovalo.
Napriek relatívne obmedzenému návrhu je smer, ktorý sa stanovuje v oblasti vykonávania dohodnutých právnych predpisov, vo veľkej miere sporný.
Právne predpisy by mali poskytovať odvetviu istotu rovnakých podmienok a tiež istotu, že všetky subjekty budú dodržiavať pravidlá, a tento návrh túto zásadu porušuje.
Zdravie a životné prostredie
Emisné limity stanovené v smernici pre pevné častice sú o približne 90 % nižšie a pre NOx o približne 30 % nižšie v etape III B než v etape III A. Komisia vo svojom posudzovaní vplyvu odhaduje, že za predpokladu, že všetci výrobcovia využijú systém pružnosti v plnom rozsahu v prvom roku, emisie vzrastú v prvom roku o približne 0,3 %, ak sa pružnosť rozšíri z 20 % na 50 %.
Pri tomto odhade sa však zanedbáva dlhodobý vplyv rozhodnutia.
Životnosť týchto strojov je relatívne dlhá: v prípade stavebných strojov je to približne 16 rokov alebo 10 000 hodín
http://ec.europa.eu/enterprise/newsroom/cf/_getdocument.cfm?doc_id=5017. a pri lokomotívach dokonca viac.
Preto môže škodlivý vplyv rozšírenia systému pružnosti pokračovať aj niekoľko desaťročí.
Je potrebné uviesť, že väčšina členských štátov má problémy s plnením požiadaviek smerníc stanovujúcich normy kvality ovzdušia, najmä smerníc týkajúcich sa kvality ovzdušia a národných emisných stropov.
Napríklad IIASA odhaduje v súvislosti so správou o národných emisných stropoch, že podiel NOx emisií vozidiel NRMM môže vzrásť do roku 2020 až o 20 %.
Vyrovnávanie sa s emisiami pri zdroji je veľmi dôležité z hľadiska dosahovania noriem kvality ovzdušia a uvoľňovanie požiadaviek pre jeden z najdôležitejších zdrojov emisií nie je možné brať na ľahkú váhu.
Navyše celkový odhad nezohľadňuje miestny vplyv príslušných emisií.
Vozidlá NRMM sa veľmi často prevádzkujú v mestskom alebo polomestskom prostredí, v blízkosti pracovníkov.
Štúdie poukazujú na značné úspory zdravotných nákladov pri znížení týchto škodlivých emisií, a to je potrebné zohľadniť pri výpočte nákladov na opatrenia podobné tým, ktoré sa tu navrhujú.
Pri výpočte možných úspor z rozšírenia systému pružnosti Komisia prehliada zložitú previazanosť medzi zdravím, životným prostredím a prísnejšími emisnými normami.
Keď priemysel dosahuje hospodárske zisky, vonkajšie náklady v skutočnosti znáša celá spoločnosť.
V tejto súvislosti je ilustratívnym príkladom stavebné odvetvie: každý deň sú v EÚ vystavené emisiám na staveniskách stovky tisíc robotníkov.
Zaujímavé by bolo mať k dispozícii štúdiu o vplyve na ich zdravie a naše zdravotné systémy.
Ekonomické odhady
Hospodárska kríza je skutočnosťou, existujú však signály oživenia.
S rastom predaja sa zmenšuje význam dôvodov súvisiacich s návrhom Komisie.
V prípade niektorých veľkých výrobcov, ktorých údaje sú dostupnejšie, sa zdá, že ich predaj je nižší v porovnaní s rokmi, ktoré znamenali rozmach pre toto odvetvie, objem ich súčasného predaja však nie je oveľa nižší v porovnaní s rokmi pred hospodárskym rozmachom.
Sumárne možno povedať, že tvrdenie o nedostatku zdrojov pre rozvoj stráca oporu, keďže právne predpisy a limitné hodnoty pre novú etapu III B sú platné od roku 2004 a po ňom nasledovalo niekoľko dosť silných rokov z pohľadu priemyslu.
Je vhodné poznamenať, že Komisia nie je schopná odhadnúť podiel podnikov odvetvia, ktoré majú problémy s plnením požiadaviek.
Pri trochu širšom pohľade možno poukázať na to, že existujú spoločnosti, ktoré z rozšírenia pružného systému strácajú, a to by sa malo vziať do úvahy.
V Európe existuje veľa veľkých a menších spoločností, ktoré vyrábajú systémy pre redukciu NOx a pevných častíc a filtre pevných častíc.
Pre tieto spoločnosti sú právne predpisy stanovujúce prísnejšie normy emisií výhodné.
Spravodajkyňa by chcela oponovať myšlienke Komisie, podľa ktorej výrobcovia prestanú byť konkurencieschopní, keby mali dodržiavať prísnejšie environmentálne právne predpisy.
Environmentálne inovácie a technológie v oblasti nízkych emisií sa môžu začať objavovať len za podpory legislatívneho rámca.
V záujme dosiahnutia cieľov v rámci EÚ 2020 a pokroku v prospech nízkouhlíkovej spoločnosti je potrebné prijať opatrenia, ktorými sa prekročí táto čiara, nie kroky späť.
Keďže však situácia malých a stredných výrobcov, ktorých náklady na zhodu sú relatívne vyššie, môže byť zvlášť ťažká, spravodajkyňa navrhuje rozšíriť pružný systém zvlášť pre MSP, t. j. zvýšiť pevne stanovený počet uvedený v tabuľke v článku 1.2.2. prílohy XIII, ako je navrhnutý Komisiou.
Umožní to znížiť vypätie MSP v oblasti výskumu a vývoja a ďalších nákladov na zmenu konštrukcie strojov a vynaložiť tieto náklady počas dlhšieho obdobia.
Spravodajkyňa uznáva, že odvetvie výroby lokomotív má problémy s plnením požiadaviek, pretože len veľmi obmedzený počet výrobcov ponúka lokomotívy spĺňajúce požiadavky etapy III B a vznikajú vážne ťažkosti v súvislosti so zabudovaním nových, objemnejších motorov do starších lokomotív.
Spravodajkyňa však navrhuje, aby sa zvýšil počet lokomotív na 20 kusov, pretože trh je pomerne obmedzený, existujú riešenia spĺňajúce požiadavky etapy III B a zmyslom systému pružnosti je len v obmedzenej miere umožniť využívanie motorov z predchádzajúcej etapy.
Spravodajkyňa sa ďalej domnieva, že Komisia by mala venovať zvláštnu pozornosť tomuto odvetviu a poskytovať Európskemu parlamentu správy o situácii, pretože pokrok pri vývoji riešení spĺňajúcich požiadavky etapy III B sa v oblasti lokomotív javí ako zvlášť pomalý.
Ďalej spravodajkyňa navrhuje, keďže sa blíži revízia smernice 97/68/ES, aby Komisia zaujala perspektívny pohľad na prípadné nové etapy navrhnuté pre lokomotívy a svoje úsilie zamerala na zosúladenie požiadaviek s príslušnými právnymi predpismi Spojených štátov.
26.1.2011
STANOVISKO Výboru pre dopravu a cestovný ruch
pre Výbor pre životné prostredie, verejné zdravie a bezpečnosť potravín
k návrhu smernice Európskeho parlamentu a Rady, ktorou sa mení a dopĺňa smernica 97/68/ES, pokiaľ ide o ustanovenia pre motory uvádzané na trh podľa pružného systému
( KOM(2010)0362 – C7‑0171/2010 – 2010/0195(COD) )
Spravodajkyňa výboru požiadaného o stanovisko: Olga Sehnalová
STRUČNÉ ODÔVODNENIE
Zhrnutie návrhu Komisie
Smernicou 97/68/ES (o necestných pojazdných strojoch) sa upravuje maximum emisií oxidu uhoľnatého (CO), uhľovodíkov (HC), oxidov dusíka (NOx) a častíc (PM) z naftových motorov inštalovaných do stavebných, poľnohospodárskych a lesných strojov, koľajových vozidiel a lokomotív, plavidiel vnútrozemskej vodnej dopravy, z motorov s konštantnou rýchlosťou a malých benzínových motorov používaných v rôznych typoch strojov.
V súčasnosti platné limity (etapa III A) sa od 1. januára 2011 budú postupne nahrádzať prísnejšími limitmi etapy III B. Obdobie typového schvaľovania pre tieto motory sa začalo 1. januára 2010.
Táto skutočnosť má vplyv na veľkú rozmanitosť výroby motorov (približne 1 500 spoločností v EÚ).
Pružný systém
Smernicou 2004/26/ES sa zaviedol tzv. pružný systém na uľahčenie prechodu medzi rôznymi etapami týkajúcimi sa emisií.
Pružný systém umožňuje výrobcom pôvodných zariadení (Original Equipment Manufacturers, OEM), aby medzi dvoma za sebou nasledujúcimi etapami limitných hodnôt emisií výfukových plynov uvádzali na trh obmedzený počet necestných pojazdných strojov, ktoré sú vybavené motormi, ktoré ešte vyhovujú limitom emisií výfukových plynov predchádzajúcej etapy.
Pružný systém sa vzťahuje na vznetové (naftové) motory používané v stavebných, poľnohospodárskych a lesných strojoch, generátorových agregátoch a pumpách používajúcich motory s konštantnou rýchlosťou, ale nie na lokomotívy, koľajové vozidlá a plavidlá vnútrozemskej vodnej dopravy.
Umožňuje OEM uvádzať na trh buď 1) obmedzený počet strojov nepresahujúci 20 % ročného predaja strojov OEM pre každú výkonnostnú kategóriu motorov, alebo 2) pevne stanovený počet strojov.
Táto druhá možnosť je určená pre menšie podniky vyrábajúce menší objem motorov.
Hospodárske aspekty a konkurencieschopnosť
Pre výrobcov sú náklady na zhodu s novými emisnými limitmi značné.
Zahŕňajú napríklad náklady na výskum a vývoj, náklady na zmenu konštrukcie strojov, náklady na zariadenia dodatočnej úpravy, náklady na dokumentáciu a označovanie atď. Okrem toho odvetvie EÚ, ktoré vyrába necestné pojazdné stroje, nečakane a vážne zasiahla svetová finančná a hospodárska kríza, ktorá postihla predovšetkým stavebné zariadenia a poľnohospodárske stroje.
Výrazný pokles predaja (o 42 % v roku 2009) spôsobil obrovský pokles príjmov a dostupného kapitálu na financovanie potrebného technického výskumu a vývoja, pokiaľ ide o stroje s motormi zhodnými s etapou III B vo všetkých výkonnostných kategóriách a použitiach v rámci lehôt stanovených v smernici 97/68/ES.
Tieto okolnosti postihujú osobitne menšie podniky OEM.
Pokiaľ ide o koľajové vozidlá a lokomotívy, Komisia prišla po konzultáciách s odborníkmi k záveru, že niektorí výrobcovia motorov pokročili vo vývoji motorov pre lokomotívy zhodných s etapou III B, zatiaľ čo OEM nebudú ešte úplne pripravení uvádzať na trh lokomotívy zhodné s etapou III B do 1. januára 2012, ako sa predpokladá v smernici 97/68/ES.
V smernici nie je stanovená etapa III B pre plavidlá vnútrozemskej vodnej dopravy, preto nie je potrebné, aby sa pružný systém na ne vzťahoval.
V celosvetovom meradle majú v súvislosti s právnymi predpismi o emisiách z motorov necestných pojazdných strojov podobné ciele len EÚ, USA, Kanada a v menšom rozsahu aj Japonsko.
Opatrenia týkajúce sa pružnosti boli okrem EÚ zavedené aj v USA a v Kanade a predpokladá sa, že v porovnaní so systémom, ktorý v súčasnosti platí v EÚ, výrobcom poskytnú väčšiu pružnosť.
V iných významných častiach sveta, napríklad v Číne, Indii, Rusku alebo Latinskej Amerike, takéto požiadavky neexistujú.
V dôsledku toho musia výrobcovia necestných pojazdných strojov z EÚ čeliť nespravodlivej konkurencii zo strany výrobcov z tretích krajín, pretože kontrolné opatrenia týkajúce sa dovozu strojov do Európskej únie nie sú efektívne.
Environmentálne hľadiská
V tomto sektore sa na celkovom znečistení ovzdušia najviac podieľajú emisie častíc a oxidov dusíka.
Podľa hodnotenia vplyvu, ktoré vypracovala Komisia, sa odhaduje, že emisie PM10 z necestných pojazdných strojov v EÚ 27 predstavujú 7 % oproti 13 % spôsobeným cestnou dopravou.
Čo sa týka emisií NOx, odvetvie necestných pojazdných strojov spôsobuje 16 % všetkých emisií NOx v EÚ 27, zatiaľ čo podiel cestnej dopravy na celkovom množstve emisií NOx je 42 %.
Ak by sa zaviedla navrhovaná 50 % pružnosť, v porovnaní so súčasným systémom 20 % by sa celkové emisie zo vznetových (naftových) motorov v necestných pojazdných strojoch v prvom roku zvýšili asi o 0,3 %.
Treba poznamenať, že navrhovaná zmena predpokladá pre nové prísnejšie limitné hodnoty emisií len dlhšiu fázu zavádzania.
Výška týchto limitných hodnôt sa nezmení.
Napokon treba vziať do úvahy, že emisie sa znížili v dôsledku výrazného poklesu predaja, ktorý zapríčinila hospodárska kríza.
Komisia preto navrhuje:
1) zvýšenie percentuálneho podielu počtu motorov na použitie v pozemných strojoch uvádzaných na trh podľa pružného systému v každej kategórii motorov od 20 % do 50 % ročného predaja zariadení OEM a prispôsobenie maximálneho počtu motorov, ktoré môžu byť uvedené na trh podľa pružného systému ako nepovinná alternatíva v období medzi emisnou etapou III A a emisnou etapou III B.
2) zaradenie motorov používaných na pohon koľajových vozidiel a lokomotív do pružného systému.
3) platnosť týchto opatrení sa skončí 31. decembra 2013.
Stanovisko spravodajkyne
Spravodajkyňa sa domnieva, že je potrebné zabezpečiť rozvoj a konkurencieschopnosť priemyslu na jednej strane a ochranu životného prostredia na druhej strane.
V tejto súvislosti sa spravodajkyňa domnieva, že v prípade navrhovanej zmeny a doplnenia smernice 97/68/ES ide o vyvážený návrh, cieľom ktorého je v rámci možností čo najviac zmierniť dosah súčasnej hospodárskej krízy na zachovanie konkurencieschopnosti a zamestnanosť vo výrobe motorovo a strojov a zároveň čo najviac obmedziť negatívne environmentálne vplyvy spôsobené nedávnym nahradením určitého počtu motorov, ktoré už nespĺňajú nové, prísnejšie limity emisií.
Spravodajkyňa by zároveň chcela upozorniť na otázku spravodlivej hospodárskej súťaže na svetovom trhu a na zákaz dovozu neekologických strojov do EÚ.
V tejto súvislosti by bolo potrebné požiadať Komisiu, aby poskytla informácie o tom, akým spôsobom plánuje zaručiť, že výrobcovia nepochádzajúci z EÚ budú spĺňať predpisy EÚ o emisiách z necestných pojazdných strojov.
POZMEŇUJÚCE A DOPLŇUJÚCE NÁVRHY
Výbor pre dopravu a cestovný ruch vyzýva Výbor pre životné prostredie, verejné zdravie a bezpečnosť potravín, aby ako gestorský výbor zaradil do svojej správy tieto pozmeňujúce a doplňujúce návrhy:
Pozmeňujúci a doplňujúci návrh
1
Návrh smernice – pozmeňujúci akt
Odôvodnenie 7
Text predložený Komisiou
Pozmeňujúci a doplňujúci návrh
(7) Opatrenia uvedené v tejto smernici odrážajú dočasné ťažkosti, ktorým čelí výrobné odvetvie.
Preto by sa mali obmedziť na prechod z etapy III A do etapy III B a ich platnosť by sa mala skončiť najneskôr 31. decembra 2013.
(7) Opatrenia uvedené v tejto smernici odrážajú dočasné ťažkosti, ktorým čelí výrobné odvetvie.
Preto by sa mali obmedziť na prechod z etapy III A do etapy III B a ich platnosť by sa mala skončiť najneskôr 31. decembra 2013.
Vzhľadom na osobitosti siete Spojeného kráľovstva a dodatočný čas a náklady na vypracovanie riešení etapy III B by dátumom skončenia platnosti v prípade Spojeného kráľovstva mal byť 31. december 2015.
Odôvodnenie
Požiadavky smernice v platnom návrhu nezohľadňujú obmedzenia vyplývajúce z rozchodu a hmotnostných charakteristík železničnej siete Spojeného kráľovstva ani obmedzenia vyplývajúce z malého, okrajového trhu, ktoré jestvuje pre tieto druhy motorov.
V dôsledku toho hrozí zastavenie rastu nákladnej železničnej dopravy a zabránenie presunu druhu dopravy z cestnej na železničnú, čo je jednou z priorít dopravnej politiky EÚ.
Pozmeňujúci a doplňujúci návrh
2
Návrh smernice – pozmeňujúci akt
Článok 1 – bod 2 – písmeno -aa (nové)
Smernica 97/68/ES
Článok 10 – odsek 1a – pododsek 2
Text predložený Komisiou
Pozmeňujúci a doplňujúci návrh
(-aa) V odseku 1a sa vypúšťa druhý pododsek.
Pozmeňujúci a doplňujúci návrh
3
Návrh smernice – pozmeňujúci akt
Článok 1 – bod 2 – písmeno -aa (nové)
Smernica 97/68/ES
Článok 10 – odseky 1b, 1c a 1d (nové)
Text predložený Komisiou
Pozmeňujúci a doplňujúci návrh
(-aa) Pridávajú sa tieto odseky:
„1b.
Náhradný motor, ktorý má byť nainštalovaný v koľajovom vozidle, vlakovej súprave alebo lokomotíve, ktoré boli pôvodne vybavené motorom nespĺňajúcim limity etapy III A alebo spĺňajúcom iba limity III A, musí spĺňať aspoň limitné hodnoty uvedené v etape III A. V prípade takýchto motorov sa odseky 3g, 3i a 4a článku 9 neuplatňujú.
1c.
Členské štáty môžu na základe výnimky povoliť výrobu a montáž náhradných motorov, ktoré nespĺňajú požiadavky etapy III A, v týchto prípadoch:
i) na obnovu alebo modernizáciu jestvujúceho koľajového vozidla, vlakovej súpravy alebo lokomotívy, ak by uplatňovanie požiadaviek etapy III A spôsobilo výrazné technické ťažkosti týkajúce sa rozchodu, zaťaženia nápravy, konštrukcie karosérie/podvozku alebo kontrolných systémov motora/motorov pre mnohonásobnú prevádzku a následne by ohrozilo hospodársku realizovateľnosť projektu;
ii) ak by po nehode koľajového vozidla, vlakovej súpravy alebo lokomotívy alebo po katastrofálnom zlyhaní ich motora/motorov uplatňovanie požiadaviek etapy III A spôsobilo výrazné technické ťažkosti a následne by ohrozilo nákladovo efektívnu opravu poškodeného koľajového vozidla, vlakovej súpravy alebo lokomotívy.
V prípade takýchto motorov sa odseky 3g, 3i a 4a článku 9 neuplatňujú.
Ak sa udelí výnimka, členský štát, ktorý ju udelil, do šiestich mesiacov poskytne Komisii a schvaľovacím orgánom ostatných členských štátov dokument v listinnej i elektronickej forme, v ktorom uvedie:
— jedinečné referenčné číslo výnimky tak, ako sa uvádza na štítku každého motora, na ktorý sa vzťahuje,
— povahu výnimky vrátane popisu emisných úrovní v porovnaní s prahovými úrovňami etapy III A a podrobnosti alternatívnych ustanovení, ktoré sa budú uplatňovať,
— podrobné zdôvodnenie udelenia výnimky vrátane hlavných technických ťažkostí a ich hospodárskych a environmentálnych dôsledkov a popis konštrukčných snáh vykonaných s cieľom dosiahnuť požiadavky etapy III A a v prípade potreby ostatné opatrenia na rozvoj a prevádzku vozového parku,
— počet motorov, ktoré sú predmetom výnimky,
— podrobnosti o výrobcovi a o typových a sériových číslach motorov, ktoré sú predmetom výnimky,
— podrobnosti sérií koľajových vozidiel, do ktorých budú montované motory, spolu s oblasťami prevádzky,
— akékoľvek ďalšie informácie, ktoré pomôžu zdôvodniť žiadosť o výnimku.
1d.
V prípade motorov umiestnených na trh podľa odsekov 1a, 1b a 1c sa na motor umiestni štítok s textom „NÁHRADNÝ MOTOR“ alebo sa tento text zaznačí do príručky užívateľa vozidla.“
Odôvodnenie
„Vzhľadom na to, že priestor vo väčšine starších vozidiel nepostačuje na uloženie motorov, ktoré spĺňajú etapu III B a majú rovnaký výkon, možnosť nahradenia motorov spred etapy III A a z nej, ktorými sú vybavené staršie vozidlá s motormi spĺňajúcimi etapu III A, umožní odvetviu prejsť na čistejšie emisné normy III A. V niekoľkých málo prípadoch budú tiež potrebné výnimky z montáže podľa etapy III A z dôvodu obmedzení rozchodu, zaťaženia nápravy a konštrukcie vozidiel.
Priemysel súhlasí, že akákoľvek takáto výnimka by sa mala udeliť iba za prísnej kontroly a obmedzení, ako aj s podrobným zdôvodnením.“
Pozmeňujúci a doplňujúci návrh
4
Návrh smernice – pozmeňujúci akt
Článok 1 – bod 2 – písmeno b
Smernica 97/68/ES
Článok 10 – odsek 8
Text predložený Komisiou
Pozmeňujúci a doplňujúci návrh
(8) Pružný systém v súlade s ustanoveniami oddielu 1.2 prílohy XIII sa uplatňuje len na prechod z etapy III A do etapy III B a jeho platnosť sa skončí 31. decembra 2013.
(8) Pružný systém v súlade s ustanoveniami oddielu 1.2 prílohy XIII sa uplatňuje len na prechod z etapy III A do etapy III B a jeho platnosť sa skončí 31. decembra 2013.
Na základe výnimky sa v prípade lokomotív, ktoré sú schopné prevádzky na železničnej sieti Spojeného kráľovstva, skončí platnosť pružného systému 31. decembra 2015.
Odôvodnenie
Požiadavky smernice v platnom návrhu nezohľadňujú obmedzenia vyplývajúce z rozchodu a hmotnostných charakteristík železničnej siete Spojeného kráľovstva ani obmedzenia vyplývajúce z malého, okrajového trhu, ktoré jestvuje pre tieto druhy motorov.
V dôsledku toho hrozí zastavenie rastu nákladnej železničnej dopravy a zabránenie presunu druhu dopravy z cestnej na železničnú, čo je jednou z priorít dopravnej politiky EÚ.
Pozmeňujúci a doplňujúci návrh
5
Návrh smernice – pozmeňujúci akt
Príloha
Smernica 97/68/ES
Príloha XIII – oddiel 1 – bod 1.1
Text predložený Komisiou
Pozmeňujúci a doplňujúci návrh
1.1.
S výnimkou obdobia prechodu z etapy III A do etapy III B OEM, ktorý si želá používať pružný systém, požiada ktorýkoľvek schvaľovací orgán o povolenie kúpiť od svojich dodávateľov motorov množstvo motorov opísané v oddieloch 1.1.1 a 1.1.2, ktoré nespĺňajú súčasné hodnoty emisných limitov, ale sú schválené pre najbližšiu predchádzajúcu etapu emisných limitov.
1.1.
S výnimkou obdobia prechodu z etapy III A do etapy III B OEM, ktorý si želá používať pružný systém, požiada ktorýkoľvek schvaľovací orgán o povolenie kúpiť od svojich dodávateľov motorov množstvo motorov opísané v oddieloch 1.1.1 a 1.1.2, ktoré nespĺňajú súčasné hodnoty emisných limitov, ale sú schválené pre najbližšiu predchádzajúcu etapu emisných limitov , a bez zbytočných odkladov ho dostane .
Pozmeňujúci a doplňujúci návrh
6
Návrh smernice – pozmeňujúci akt
Príloha
Smernica 97/68/ES
Príloha XIII – oddiel 1 – bod 1.4
Text predložený Komisiou
Pozmeňujúci a doplňujúci návrh
1.4 Pokiaľ ide o motory určené na pohon lokomotív, počas obdobia prechodu medzi etapou III A a etapou III B môže OEM požiadať o povolenie pre svojich dodávateľov motorov s cieľom uviesť na trh maximálne 12 motorov určených na pohon lokomotív podľa pružného systému.
1.4 Pokiaľ ide o motory určené na pohon lokomotív, počas obdobia prechodu medzi etapou III A a etapou III B môže OEM požiadať o povolenie pre svojich dodávateľov motorov s cieľom uviesť na trh maximálne 40 motorov určených na pohon lokomotív podľa pružného systému.
Odôvodnenie
Locomotive manufacturers do not design and built diesel engines themselves but buy them from suppliers.
Currently however suppliers do not offer IIIB compliant engines for the entire range of locomotive types.
IIIB compliant engines only start to become available for the highest power segment.
However, no engines are yet on the market for various other types of locomotives, and information is still insufficient for the locomotive manufacturers to be able to adapt their design to potentially new engines layouts.
This situation will persist beyond 2012.
Without available engines, manufacturers cannot offer locomotives, which would have negative consequences for rail market opening, the replacement of rolling stock and could lead to a modal shift from rail to road.
Under the current proposal the unavailability of engines will lead to a serious disruption of the flow of orders and put at risk the economic viability of these medium size manufacturers that have already been severely hit by the economic crisis.
The typical yearly production of one of these manufacturers would be in the range of 50 to 100 locomotives.
These locomotives are sold to a highly fragmented market, answering to many different needs and requests.
A number of 40 locomotives in total in the flexibility scheme, for the two years duration of the transition period (2012-2013) would hopefully allow the manufacturers to continue production of their diverse portfolio of locomotives and to satisfy market demand.
The number of 40 was originally proposed by the French and the British representatives in the Commission’s supporting group of experts (GEME).
Pozmeňujúci a doplňujúci návrh
7
Návrh smernice
Príloha
Smernica 97/68/ES
Príloha XIII – oddiel 1 – bod 1.7
Text predložený Komisiou
Pozmeňujúci a doplňujúci návrh
1.7.
OEM poskytne ktorémukoľvek žiadajúcemu orgánu udeľujúcemu typové schválenie v členských štátoch všetky informácie, ktoré orgán udeľujúci typové schválenie požaduje s cieľom potvrdiť, že všetky motory, o ktorých sa tvrdí, že sú uvedené na trh podľa pružného systému, alebo označené za uvedené na trh podľa pružného systému, sú riadne potvrdené alebo označené.
1.7.
OEM poskytne ktorémukoľvek žiadajúcemu orgánu udeľujúcemu typové schválenie v členských štátoch všetky informácie, ktoré orgán udeľujúci typové schválenie požaduje s cieľom overiť a potvrdiť, že všetky motory, o ktorých sa tvrdí, že sú uvedené na trh podľa pružného systému, alebo označené za uvedené na trh podľa pružného systému, sú riadne potvrdené alebo označené.
POSTUP
Názov
Zmena a doplnenie smernice 97/68/ES, pokiaľ ide o ustanovenia pre motory uvádzané na trh podľa pružného systému
Referenčné čísla
KOM(2010)0362 – C7-0171/2010 – 2010/0195(COD)
Gestorský výbor
ENVI
Výbor, ktorý predložil stanovisko
dátum oznámenia na schôdzi
TRAN
7.9.2010
Spravodajkyňa výboru požiadaného o stanovisko
dátum menovania
Olga Sehnalová
2.9.2010
Prerokovanie vo výbore
9.11.2010
24.1.2011
Dátum prijatia
25.1.2011
Výsledok záverečného hlasovania
+:
–:
0:
35
4
Poslanci prítomní na záverečnom hlasovaní
Inés Ayala Sender, Georges Bach, Izaskun Bilbao Barandica, Antonio Cancian, Michael Cramer, Christine De Veyrac, Saïd El Khadraoui, Ismail Ertug, Carlo Fidanza, Jacqueline Foster, Mathieu Grosch, Jim Higgins, Juozas Imbrasas, Ville Itälä, Dieter-Lebrecht Koch, Georgios Koumoutsakos, Werner Kuhn, Eva Lichtenberger, Marian-Jean Marinescu, Gesine Meissner, Hella Ranner, Vilja Savisaar-Toomast, Olga Sehnalová, Brian Simpson, Keith Taylor, Silvia-Adriana Ţicău, Giommaria Uggias, Thomas Ulmer, Peter van Dalen, Dominique Vlasto, Artur Zasada, Roberts Zīle
Náhradníci prítomní na záverečnom hlasovaní
Philip Bradbourn, Spyros Danellis, Anne E. Jensen, Petra Kammerevert, Guido Milana, Dominique Riquet, Janusz Władysław Zemke
POSTUP
Názov
Zmena a doplnenie smernice 97/68/ES, pokiaľ ide o ustanovenia pre motory uvádzané na trh podľa pružného systému
Referenčné čísla
KOM(2010)0362 – C7-0171/2010 – 2010/0195(COD)
Dátum predloženia v EP
7.7.2010
Gestorský výbor
dátum oznámenia na schôdzi
ENVI
7.9.2010
Výbory požiadané o stanovisko
dátum oznámenia na schôdzi
ITRE
7.9.2010
TRAN
7.9.2010
Bez predloženia stanoviska
Dátum rozhodnutia
ITRE
29.9.2010
Spravodajkyňa
dátum menovania
Sirpa Pietikäinen
9.9.2010
Prerokovanie vo výbore
25.1.2011
17.2.2011
Dátum prijatia
16.3.2011
Výsledok záverečného hlasovania:
+:
–:
0:
51
5
2
Poslanci prítomní na záverečnom hlasovaní
Elena Oana Antonescu, Kriton Arsenis, Pilar Ayuso, Paolo Bartolozzi, Sandrine Bélier, Sergio Berlato, Martin Callanan, Nessa Childers, Chris Davies, Bairbre de Brún, Bas Eickhout, Edite Estrela, Elisabetta Gardini, Julie Girling, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Holger Krahmer, Jo Leinen, Corinne Lepage, Peter Liese, Linda McAvan, Radvilė Morkūnaitė-Mikulėnienė, Miroslav Ouzký, Vladko Todorov Panayotov, Gilles Pargneaux, Antonyia Parvanova, Andres Perello Rodriguez, Sirpa Pietikäinen, Pavel Poc, Vittorio Prodi, Frédérique Ries, Anna Rosbach, Oreste Rossi, Dagmar Roth-Behrendt, Daciana Octavia Sârbu, Carl Schlyter, Horst Schnellhardt, Richard Seeber, Theodoros Skylakakis, Bogusław Sonik, Salvatore Tatarella, Åsa Westlund, Glenis Willmott, Sabine Wils, Marina Yannakoudakis
Náhradníci prítomní na záverečnom hlasovaní
João Ferreira, Jutta Haug, Miroslav Mikolášik, Bill Newton Dunn, Bart Staes, Eleni Theocharous, Thomas Ulmer, Marita Ulvskog, Anna Záborská
Náhradníci (čl. 187 ods. 2) prítomní na záverečnom hlasovaní
Francesco Enrico Speroni
