29.
5.
2007
NÁVRH UZNESENIA
ktorý v súlade s článkom 113 rokovacieho poriadku
predkladá Cristiana Muscardini
Krízová situácia v južnom Taliansku týkajúca sa odpadu
Európsky parlament ,
A. keďže už niekoľko mesiacov v južnom Taliansku pretrváva skutočne krízová situácia v dôsledku toho, že je nemožné zneškodniť milióny ton odpadu, pretože chýbajú skládky, ktoré by boli schopné ich prijať,
B. vzhľadom na smernicu 75/442/ES zmenenú a doplnenú smernicou 2006/12/ES o odpadoch, ktorou sa členským štátom ukladá povinnosť zabezpečovať zodpovedným spôsobom zneškodňovanie odpadu, aby Európska únia ako celok mohla dosiahnuť sebestačnosť v likvidácii odpadu,
1. žiada Komisiu, aby zadala vypracovanie štúdie o účinnom vykonávaní smernice 2006/12/ES a aby objasnila najmä to, aké je štádium ratifikácie tejto smernice v členských štátoch, aký je v jednotlivých štátoch Európskej únie súčasný vzťah medzi vyprodukovaným odpadom a kapacitou na jeho zneškodnenie a aké metódy rôzne členské krajiny používajú pri likvidácii a spracovaní odpadu.
