Diskusia online: Je štátna pomoc v kríze naozaj pomocou?
Voľby 2009
Inštitúcie
2009-03-18 - 17:31
Tiene ľudí na chodníku © BELGA/EPA/ANDY RAIN Vyrovnaný rozpočet, nízky deficit a voľný trh boli donedávna typickými črtami rozvážneho hospodárenia.
Kvôli finančnej kríze však vlády EÚ zachraňujú banky a stimulujú ekonomiku.
To môže mať za následok zmenu pravidiel, ktorými sa riadia krajiny eurozóny.
Poslanci na to upozornili minulý týždeň.
Bola by zmena pravidiel prínosom?
Americká vláda sa rozhodla pomôcť domácej ekonomike sumou vo výške 787 miliárd dolárov.
Európsky hospodársky plán obnovy, na ktorom sa krajiny EÚ dohodli v decembri 2008, ráta s pomocou 200 miliárd eur.
Vyrovnané rozpočty minulosťou
Rastúce výdavky štátu však môžu spôsobiť obrovské rozpočtové deficity.
Poslanci preto 12. marca schválili uznesenie, v ktorom varujú pred nadmernou záťažou, ktorú pre budúce generácie môže predstavovať vysoký štátny dlh.
Aj toto stanovisko prednesie predseda EP Hans-Gert Pöttering už tento štvrtok na samite krajín EÚ v Bruseli.
Krajiny eurozóny sa riadia prísnymi pravidlami.
Pakt stability a rastu napríklad neumožňuje prekročiť rozpočtový deficit krajiny o viac než 3 % HDP.
Ohlásená štátna pomoc v EÚ však zrejme toto pravidlo poruší.
Vyvstáva tak otázka: obmedzujú súčasné pravidlá manévrovací priestor pre vlády členov eurozóny?
Šéf socialistov Martin Schulz minulý týždeň poznamenal, že bankárov zachránili dane zaplatené čašníkmi, šoférmi a pracovníkmi na letiskách.
Umožniť im fungovať rovnako ako predtým by sa podľa jeho slov rovnalo vyhláseniu vojny medzi spoločenskými triedami.
Pomoc na úrovni EÚ
Posledné údaje Eurostatu hovoria, že v EÚ je nezamestnaných 18,4 miliónov ľudí.
Toto číslo kvôli kríze pravdepodobne bude rásť.
Poslanci preto prednedávnom podporili opatrenia ako zníženie sadzby DPH v niektorých oblastiach či poskytovanie dotácii pre podnikateľov za účelom zamestnávania najohrozenejších skupín obyvateľstva.
Líder liberálov Graham Watson opatrenia na európskej úrovni jednoznačne schvaľuje: "Recesia nesmie znamenať nečinnosť.
Členské krajiny EÚ musia poskytnúť financie na boj proti klimatickým zmenám a na vytvorenie ‘zelených’ pracovných miest."
Protekcionizmus: áno či nie?
Americká štátna pomoc inšpirovala aj francúzskeho prezidenta Nicolasa Sarkozyho.
Ten varoval francúzske automobilky, aby zvážili zatvorenie fabrík v krajine galského kohúta a rozmysleli si prípadný presun do iných štátov EÚ.
To viedlo k sporu s českou a slovenskou vládou, kde viacerí francúzski výrobcovia automobilov už svoje závody majú.
Líder skupiny ľudovcov a európskych demokratov Joseph Daul však s názorom Sarkozyho nesúhlasí.
Pred poslancami povedal "nie protekcionizmu".
Podobne zareagovala aj predsedníčka skupiny Únia za Európu národov Cristiana Muscardini, ktorá však navrhuje chrániť malých a stredných podnikateľov pred konkurenciou spoza hraníc EÚ.
Čo si myslíte vy?
Sú záchranné balíčky, ktoré spôsobia rozpočtové deficity, priveľkým bremenom pre budúce generácie?
Ako inak zachrániť pracovné miesta a naštartovať ekonomiku?
Podporili by ste protekcionizmus?
Svoje názory môžete pridať v sekcii "Voľby 2009" alebo prostredníctvom formulára, ktorý nájdete pod článkom na nižšie uvedenom odkaze.
20090316STO51825 Článok s formulárom pre diskusiu Témy najbližšieho zasadania Európskej rady Plán hospodárskej obnovy Európy Uznesenie EP k samitu EÚ o lisabonskej stratégii Video: Čo možno urobiť pre európske hospodárstvo?
SK
1
PHOTO
20090316PHT51768.jpg
SK
2
LINK
/elections2009/welcome/headlines.htm;jsessionid=C3ECFEA2A1123CB4218E5973CFCB5DC8.node2?language=SK&ref=20090316STO51825&secondRef=0
SK
6
LINK
http://www.europarltv.europa.eu/yourparliament.aspx?action=viewVideo&packageId=0f549975-e221-43ef-811b-37fd955757da
-//EP//TEXT IM-PRESS 20090310IPR51420 0 NOT XML V0//SK
-//EP//TEXT TA P6-TA-2009-0123 0 NOT XML V0//SK
-//EP//TEXT TA P6-TA-2009-0120 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
