P6_TA(2007)0477
Dohoda o partnerstve v sektore rybolovu ES/Madagaskar *
A6-0405/2007
Legislatívne uznesenie Európskeho parlamentu z 25. októbra 2007 o upravenom návrhu rozhodnutia Rady o uzatvorení Dohody o partnerstve v sektore rybolovu medzi Európskym spoločenstvom a Madagaskarskou republikou ( KOM(2007)0428 – C6-0064/2007 – 2007/0006(CNS) )
(Konzultačný postup)
Európsky parlament
, –
so zreteľom na upravený návrh nariadenia Rady ( KOM(2007)0428 ),
–
so zreteľom na článok 37 a článok 300 ods. 2 Zmluvy o ES,
–
so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6-0064/2007 ),
–
so zreteľom na článok 51 a článok 83 ods. 7 rokovacieho poriadku,
–
so zreteľom na správu Výboru pre rybné hospodárstvo a stanoviská Výboru pre rozvoj a Výboru pre rozpočet ( A6-0405/2007 ),
1.
schvaľuje zmenený a doplnený návrh nariadenia Rady a schvaľuje uzavretie dohody;
2.
poveruje svojho predsedu, aby túto pozíciu postúpil Rade, Komisii a vládam a parlamentom členských štátov a Madagaskarskej republiky.
Text predložený Komisiou Pozmeňujúce a doplňujúce návrhy Európskeho parlamentu Pozmeňujúci a doplňujúci návrh 1 Odôvodnenie 2 a (nové)
(2a)
Je dôležité zabezpečiť zlepšenie kvality informácií predkladaných Európskemu parlamentu.
Komisia by mala na tento účel postúpiť závery zo schôdzí spoločného výboru uvedeného v článku 9 dohody.
Pozmeňujúci a doplňujúci návrh 3 Článok 3 a (nový)
Článok 3a
Komisia každoročne predloží Európskemu parlamentu a Rade správu o výsledkoch viacročného sektorového programu uvedeného v článku 7 protokolu.
Pozmeňujúci a doplňujúci návrh 4 Článok 3 b (nový)
Článok 3b
V priebehu posledného roka platnosti protokolu a pred uzavretím novej dohody, ktorou sa predĺži jeho platnosť, predloží Komisia Európskemu parlamentu a Rade správu o uplatňovaní dohody a o podmienkach, za ktorých sa vykonávala.
Pozmeňujúci a doplňujúci návrh 5 Článok 3 c (nový)
Článok 3c
Ak je to potrebné, Rada udelí na základe správy uvedenej v článku 3a a po konzultácii s Európskym parlamentom Komisii mandát na rokovanie s cieľom prijatia nového protokolu.
Pozmeňujúci a doplňujúci návrh 6 Článok 3 d (nový)
Článok 3d
Komisia postúpi Európskemu parlamentu závery zo schôdzí spoločného výboru uvedeného v článku 9 dohody.
