Aktivity Informačnej kancelárie EP v tomto roku
Budúcnosť Európy/európska integrácia
Slovensko
2011-02-09 - 15:33
Cieľom Informačnej kancelárie Európskeho parlamentu na Slovensku je priblížiť slovenským občanom históriu, právomoci, štruktúru a fungovanie Európskeho parlamentu.
Rovnako aj oboznámiť ich s prácou slovenských europoslancov a rozhodnutiami, ktoré EP prijíma, a ktoré ovplyvňujú náš každodenný život.
Ako po minulé roky, aj tento rok Informačná kancelária EP na Slovensku plánuje zorganizovať množstvo podujatí za účasti slovenských europoslancov určených pre rôzne vekové aj záujmové skupiny.
Podujatia sú prístupné širokej verejnosti, teda všetkým, ktorí majú záujem o aktuálne informácie z kuchyne Európskeho parlamentu a práce poslancov EP.
Prinášame prehľad niektorých naplánovaných aktivít.
- Vyhodnotenie víťazov súťaže Euroscola ročník 2010/2011 pre žiakov stredných škôl: v piatok 11.2. o 11.00 v Európskom informačnom centre, Palisády 29, Bratislava
- Okrúhly stôl na tému „Účasť žien vo verejnom živote“: v piatok 11. marca v Európskom informačnom centre, Palisády 29, Bratislava
- Olympiáda ľudských práv - súťaž pre stredné školy, kde bude predstavená prácu EP v oblasti boja za ľudské práva.
Workshop o EP sa bude konať 25. marca o 11.00. v Liptovskom Jáne.
- Deň ukážok dobrovoľníckych aktivít v rámci Európskeho roka dobrovoľníctva: 6.mája v Banskej Bystrici
- Informačný autobus naprieč Slovenskom: 16. až 20. mája.
Ide o informačné aktivity o EP a EÚ ako celku s dôraznom na dobrovoľníctvo určené pre širokú verejnosť organizované v spolupráci s Európskou komisiou a Iuventou
- Konferencia o prípravách nového finančného výhľadu organizovaná v spolupráci s Európskou komisiou: 17.júna v Bratislave
- Oslavy Dňa Európy : 5. - 6. mája - koncert vážnej hudby a prezentácia piesní a melódií Európy v uliciach Bratislavy
- Projekt EP prichádza k Vám: Integrované fórum pozostávajúce z viacerých aktivít so synergickým efektom na médiá, odbornú a širokú verejnosť.
Predpokladaný termín: október.
- Cezhraničné fórum občanov v Ostrihome: 30. septembra, podujatie organizované v spolupráci s Informačnou kanceláriou EP v Maďarsku.
- Cezhraničné fórum občanov v Brne: 7. októbra, podujatie organizované v spolupráci s Informačnou kanceláriou EP v Českej republike
Informačná kancelária EP zorganizuje v tomto roku aj tieto aktivity: seminár pre zástupcov regionálnych a celonárodných médií v Bruseli, odborné semináre pre regionálnych novinárov v Žiline, Trnave a Bratislave, poznávací seminár pre vybraných študentov vysokých škôl v Bruseli, výstavu Laureáti Sacharovej ceny EP, odborný seminár pre knihovníkov, seminár pre seniorov, premietanie filmov ocenených Cenou LUX Európskeho parlamentu a ďalšie.
Podrobnejšie informácie o jednotlivých aktivitách , ako aj o dianí v EP náj dete na web ovej stránke Informačnej kancelárie EP a tiež na našom profile na Facebooku .
Kancelária vydáva aj elektronický mesačný magazín s informáciami o činnosti kancelárie a organizovaných podujatiach.
20101216IPR10828 Ak si tieto informácie želáte dostávať priamo do mailu napíšte na
SK
1
LINK
http://epbratislava@europarl.europa.eu
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
