A7-0040/2010
17.3.2010
SPRÁVA
o návrhu na vymenovanie Igorsa Ludboržsa za člena Dvora audítorov
(C7‑0017/2010 – 2010/0805(NLE))
Výbor pre kontrolu rozpočtu
Spravodajkyňa:
Inés Ayala Sender
PR_NLE_art108
PE 431.022v03-00
OBSAH
NÁVRH ROZHODNUTIA EURÓPSKEHO PARLAMENTU
PRíLOHA 1: ŽIVOTOPIS IGORSA LUDBORžSA
PRíloha 2: zhrnutie skúseností igorsa ludboržsa ako člena dvora audítorov a ciele PRE BUDÚCI mandát
VÝSLEDOK ZÁVEREČNÉHO HLASOVANIA VO VÝBORE
NÁVRH ROZHODNUTIA EURÓPSKEHO PARLAMENTU
o návrhu na vymenovanie Igorsa Ludboržsa za člena Dvora audítorov
( C7‑0017/2010 – 2010/00805(NLE))
(Konzultácia)
Európsky parlament,
– so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom ( C7-0017/2010 ),
– so zreteľom na to, že Výbor pre kontrolu rozpočtu na svojej schôdzi, ktorá sa konala 16. marca 2010, vypočul kandidáta Rady na člena Dvora audítorov,
– so zreteľom na článok 108 rokovacieho poriadku,
– so zreteľom na správu Výboru pre kontrolu rozpočtu ( A7-0040/2010 ),
A. keďže Igors Ludboržs spĺňa/nespĺňa podmienky stanovené v článku 286 ods. 1 Zmluvy o fungovaní EÚ,
1. súhlasí s návrhom Rady vymenovať Igorsa Ludboržsa za člena Dvora audítorov ;
2. poveruje svojho predsedu, aby toto rozhodnutie postúpil Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.
PRíLOHA 1: ŽIVOTOPIS IGORSA LUDBORžSA
Člen Európskeho dvora audítorov
Narodený v júni 1964 v Jūrmale, Lotyšsko
Ženatý, dve deti
VZDELANIE A ODBORNÁ PRÍPRAVA
Od augusta 2003
kandidujúci na úroveň CFA II v roku 2010
október 1994 – n ovember 2003
certifikovaný autorizovaný účtovný znalec (Association of Chartered Certified Accountants ─ Asociácia certifikovaných účtovníkov)
september 2000 – máj 2001
certifikovaný vnútorný audítor (Inštitút vnútorných audítorov)
apríl 1994 – máj 1994
certifikovaný audítor (Rada pre metodiku účtovníctva, ministerstvo financií Lotyšska)
jún 1993 – august 1993
certifikát (Warton School, University of Pennsylvania a Stanford Business School)
jún 1992 – júl 1992
certifikát (Harvard Business School)
september 1986 – máj 1989
PhD (Katedra účtovníctva, Vilniuská univerzita)
september 1981 – 1985
vysokoškolský diplom (Katedra účtovníctva, Lotyšská univerzita)
PRACOVNÉ SKÚSENOSTI
Od mája 2004
člen Európskeho dvora audítorov (Luxemburg)
máj 2003 – máj 2004
profesor – Inštitút pre účtovníctvo, Fakulta ekonomiky a manažmentu (Lotyšská univerzita)
október 1992 – apríl 2003
docent – Inštitút pre účtovníctvo, Fakulta ekonomiky a manažmentu (Lotyšská univerzita)
október 1989 – september 1992
vysokoškolský asistent – Inštitút pre účtovníctvo, Fakulta ekonomiky a manažmentu (Lotyšská univerzita)
september 1985 – august 1986
prednášateľ – Inštitút pre účtovníctvo, Fakulta ekonomiky a manažmentu (Lotyšská univerzita)
marec 2003 – máj 2004
výkonný riaditeľ (SIA, Igors Ludboržs – úrad certifikovaného audítora)
október 1997 – september 2001
zástupca vedúceho oddelenia vnútorného auditu (Parex Bank)
október 1993 – september 1997
vedúci audítor (2 roky), neskôr riaditeľ auditu (Coopers & Lybrand)
október 1990 – september 1993
finančný riaditeľ (IP Rīga)
december 1989 – september 1990
účtovník (Lotyšská televízia, Združenie audiovizuálneho marketingu)
DOPLŇUJÚCE INFORMÁCIE
- Publikácie
- Štúdia: Dejiny účtovníctva v Lotyšskej republike od vzniku republiky v roku 1918 až po súčasnosť – Igors Ludboržs, Inta Millere.
12. svetový kongres historikov účtovníctva, 2008;
- Štúdia: Uznávanie nehmotných aktív v súlade s požiadavkami EÚ – Inga Būmane, Igors Ludboržs, Humanitné a spoločenské vedy, Lotyšská univerzita, 2001;
- Článok: Účtovníctvo a audit v Lotyšsku – Prechodné obdobie v baltských štátoch: štúdia na mikroekonomickej úrovni.
Redigovali N.Hood, R.Ķīlis, J.-E. Vahlne, Macmillan Press Ltd, 1997.
- Členstvo v odborných inštitúciách
- Lotyšská asociácia certifikovaných audítorov (LACA);
- European Accounting Association (EAA – Európska účtovná asociácia);
- Association of Chartered Certified Accountants (ACCA – Asociácia certifikovaných účtovníkov);
- Chartered Financial Analyst Institute (Inštitút autorizovaných finančných analytikov).
- Účasť na činnosti rád, výborov a pracovných skupín
- bývalý zástupca predsedu účtovnej rady;
- bývalý člen finančného výboru nadácie, ktorú založila Lotyšská univerzita a nadácia The Nippon Foundation;
- bývalý člen Technického výboru pre finančné účtovné štandardy;
- bývalý poradca ministra hospodárstva Lotyšskej republiky;
- bývalý člen Poradného výboru pre účtovné štandardy Lotyšskej republiky;
- bývalý zástupca predsedu Lotyšskej asociácie certifikovaných audítorov;
- bývalý člen pracovnej skupiny pre prípravu legislatívnych návrhov na predpisy týkajúce sa holdingových spoločností.
PRíloha 2: zhrnutie skúseností igorsa ludboržsa ako člena dvora audítorov a ciele PRE BUDÚCI mandát
Skúsenosti z Európskeho dvora audítorov
Okrem svojej kolektívnej zodpovednosti ako jedného z členov Dvora audítorov som sa ako člen audítorskej skupiny IV zaoberal najmä auditmi, ktoré vykonával Dvor v oblasti príjmov, prevádzkových výdavkov, vnútorných politík EÚ, inštitúcií a orgánov Spoločenstva, bankovníctva, úverov a pôžičiek.
Od mája 2004 som ako spravodajca pre audit v oblasti bankovníctva, pôžičiek a úverov EÚ dohliadal:
– po prvé, na činnosti týkajúce sa ročného finančného auditu, ktorých výsledkom bola kapitola o hospodárskych a finančných záležitostiach vo výročnej správe Dvora audítorov;
– po druhé, na činnosti týkajúce sa auditu výkonnosti, na základe čoho vznikli: 1) výročné správy o prevádzkovej efektívnosti riadenia Európskej centrálnej banky (ECB) (správy zverejnené za roky 2003 až 2007, zahrnujúce rôzne oblasti ako politika ľudských zdrojov ECB (2004), činnosti ECB súvisiace s jej novým ústredím (2005) a plánovanie, monitorovanie a predkladanie správ odborných útvarov ECB za finančný rok 2008, bude zverejnená v priebehu niekoľkých mesiacov); a 2) osobitné správy súvisiace s hospodárskymi a finančnými záležitosťami, z ktorých boli zatiaľ uverejnené správy „Bankové opatrenia v stredozemskej oblasti v rámci programu MEDA a predchádzajúcich protokolov“ (osobitná správa č. 1/2009) a „Správa pokladne Komisie“ (osobitná správa č. 5/2009).
Okrem toho som bol ako spravodajca zodpovedný za vypracovanie stanoviska Dvora audítorov k návrhu nariadenia Rady, ktorým sa mení a dopĺňa nariadenie Rady (ES) č. 2728/94, ktorým sa zriaďuje Garančný fond pre vonkajšie opatrenia riadený Generálnym riaditeľstvom pre hospodárske a finančné záležitosti.
Rovnako som bol zodpovedný za zastupovanie Dvora audítorov na rokovaniach o obnove trojstrannej dohody s Európskym investičným fondom (EIF) v roku 2006 a s Európskou investičnou bankou (EIB) v roku 2007.
Pokiaľ ide o horizontálne zodpovednosti v rámci Dvora audítorov, od marca 2006 som členom Správneho výboru Dvora audítorov (výboru, ktorý pripravuje všetky administratívne záležitosti od personálnej agendy po oblasť IT), tomuto výboru predsedám od apríla 2008.
Podstatnou mierou som sa podieľal na aktivitách súvisiacich s uskutočnením partnerského preskúmania, ktoré Dvor audítorov začal v roku 2005.
Patril som medzi ôsmich členov riadiacej skupiny a bol som členom jednej z pracovných skupín na vykonávanie súvisiacich odporúčaní.
Počas môjho doterajšieho pôsobenia na Dvore audítorov som sa snažil, aby vykonaná práca: 1) bola v súlade s príslušnou metodikou auditu a audítorských štandardov; 2) predstavovala pridanú hodnotu pre orgány udeľujúce absolutórium, najmä pokiaľ ide o zodpovednosť; 3) bola v súlade s najvyššími štandardmi v oblasti bezúhonnosti.
Ciele pre budúci mandát
Mojou bezprostrednou prioritou je dokončiť kontrolné úlohy súvisiace so Záručným fondom pre MSP.
Účelom osobitnej správy je zistiť, či bol fond efektívne riadený.
Jedným z mojich prvých cieľov je pokračovať vo vykonávaní stratégie auditu Dvora audítorov na obdobie 2009 – 2012, čo okrem iného znamená maximalizovať dosah práce Dvora audítorov poskytovaním vecných, aktuálnych a vysokokvalitných výsledkov kontrol financovania a výkonnosti Európskemu parlamentu a Rade.
To konkrétne súvisí s mojím zámerom podrobiť kontrole výdavky EÚ vynaložené v rámci finančnej a hospodárskej krízy, ktorej dôsledkom bol plán hospodárskej obnovy Európy, a zistiť, aké príležitosti na audit by mal Dvor audítorov využiť a vykonať v krátkodobom horizonte.
V tomto ohľade je mojím ďalším konkrétnym cieľom ďalej zdokonaľovať využívanie referenčného porovnávania pri našich kontrolách výkonnosti, a tak sa snažiť identifikovať súčasné osvedčené postupy, ktoré môžu ostatným ukázať cestu k zlepšeniu.
Svojím účtovníckym vzdelaním mám v úmysle prispieť k ďalšiemu zlepšeniu vyhlásenia o vierohodnosti Dvora audítorov a súčasne dodržať platné audítorské štandardy.
Čo najviac sa budem usilovať o zvýšenie zodpovednosti Európskej komisie za tie oblasti, v ktorých delegovala riadiace funkcie na iné inštitúcie, ako sú napríklad Európska investičná banka (EIB) a Európsky investičný fond (EIF).
V súvislosti s Dvorom audítorov ako organizáciou je mojím cieľom zlepšiť účinné využívanie zdrojov prostredníctvom ďalšieho zjednodušenia vnútorných rozhodovacích postupov a zlepšenia informácií pre riadenie.
Vzhľadom na to, že audítori sú najdôležitejším kapitálom Dvora audítorov, budem sa usilovať o pokračovanie a rozšírenie primeranej vysokokvalitnej odbornej prípravy našich zamestnancov a v strednodobom horizonte budem aktívne podporovať ďalšie partnerské preskúmanie, ktoré môže byť zamerané na určité body, s cieľom zdokonaliť organizačnú výkonnosť a zodpovednosť Dvora.
V neposlednom rade si chcem pre svoje budúce rokovania zachovať otvorený a vzájomný vzťah, ktorý mám s Európskym parlamentom, najmä s členmi Výboru pre kontrolu rozpočtu, aby som mohol poskytovať neskreslené informácie, ktoré sú založené na audite a ktoré sú pre zainteresované strany Dvora dôležité.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
16.3.2010
Výsledok záverečného hlasovania
+:
–:
0:
21
3
Poslanci prítomní na záverečnom hlasovaní
Marta Andreasen, Jean-Pierre Audy, Inés Ayala Sender, Zigmantas Balčytis, Jorgo Chatzimarkakis, Andrea Cozzolino, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Ville Itälä, Cătălin Sorin Ivan, Elisabeth Köstinger, Bogusław Liberadzki, Monica Luisa Macovei, Jan Olbrycht, Georgios Stavrakakis, Søren Bo Søndergaard
Náhradníci prítomní na záverečnom hlasovaní
Christofer Fjellner, Edit Herczog, Monika Hohlmeier, Sidonia Elżbieta Jędrzejewska, Markus Pieper
