Štvrtok v plenárnom zasadnutí: výskum, rozširovanie, ohňostroje, pyrotechnika a AIDS
Inštitúcie
2006-12-01 - 13:32
Poslanci žiadajú viac peňazí na boj proti HIV a AIDS
V záverečný deň plenárneho zasadnutia v Bruseli poslanci vydláždili cestu novej generácii výskumného programu na roky 2007-2013, keď navýšili prostriedky na európsku spoluprácu v tejto oblasti.
Poslanci ďalej schválili posledné správy o pokroku Bulharska a Rumunska pred ich vstupom do Únie.
Parlament sa tiež vyslovil za vyčlenenie dodatočných finančných prostriedkov na boj proti HIV a AIDS a schválil nové bezpečnostné normy, ktoré sa týkajú ohňostrojov a zábavnej pyrotechniky.
Jedným zo znakov zaostávania ekonomiky EÚ za hospodárstvom Spojených štátov sú aj nedostatočné investície do vedy a výskumu na starom kontinente.
Tento stav dlhodobo kritizuje aj Európsky parlament.
Zdá sa však, že sa blýska na lepšie časy.
Poslanci totiž schválili balík správ o Siedmom rámcovom programe pre výskum a vývoj na roky 2007-2013.
Nový program bude disponovať takmer 55 miliardami eur, ktoré budú určené primárne na výskum v oblastiach informačných technológií, potravinárstva, biotechnológií, či energetiky.
Keďže Parlament sa na znení textu s ministrami členských štátov už vopred dohodol, program môže začať 1. januára 2007.
Parlament potvrdil vstup Bulharska a Rumunska do EÚ
Dve správy, ktoré poslanci schválili o Bulharsku a Rumunsku, sú posledným zhodnotením pripravenosti týchto dvoch krajín na vstup do Únie a zároveň potvrdením ich vstupu k 1. januáru 2007.
Poslanci v nich nabádajú, aby obe krajiny v naštartovaných reformách pokračovali, avšak každej krajine pripomenuli zostávajúce slabé miesta.
Hlavným úsilím Bulharska by mala byť väčšia transparentnosť vo všetkých sektoroch a rozšírenie špecializovaných policajných jednotiek na boj proti organizovanému zločinu, korupcii, drogám a obchodovaniu s ľuďmi.
Hospodárstvu Bulharska by tiež výrazne pomohli reformy, ktoré by viac pritiahli zahraničných investorov.
Rumunsko by podľa poslancov malo v krátkej dobe legislatívne upraviť postavenie menšín, lepšie uplatňovať európske normy pre bezpečnosť potravín a posilniť boj proti korupcii.
Krajina by tiež mala zlepšiť prípravu na čerpanie prostriedkov z európskych fondov určených na podporu poľnohospodárov.
Viac financií na boj proti HIV a AIDS
Deň pred Svetovým dňom boja proti AIDS si europoslanci vypočuli vyhlásenie Komisie k tejto problematike a následne aj schválili uznesenie o HIV a AIDS.
Vo svete sa totiž nachádza takmer 40 miliónov ľudí, ktorí s týmto vírusom a následne aj prepuknutou chorobou musia zápasiť.
Drvivá väčšina infikovaných ľudí (až 95 percent) pritom pochádza z rozvojových krajín, ktoré si výskum nemôžu dovoliť.
Schválený text uznesenia preto požaduje, aby Komisia zvýšila príspevok EÚ do globálneho fondu na boj proti HIV/AIDS, malárie a tuberkulózy z 522,5 miliónov eur na jednu miliardu eur.
Finančné prostriedky sa podľa poslancov majú zamerať najmä na výskum, preventívne kampane, zvyšovanie informovanosti a vývoja vakcín proti rýchlemu šíreniu ochorenia.
Bezpečnejšie ohňostroje a pyrotechnika
Každý rok dôjde v členských štátoch Únie k množstvu nehôd pri manipulácii s ohňostrojmi a zábavnou pyrotechnikou.
Medzi 45 000 zranenými sú pritom najmä deti a mládež.
Parlament preto schválil normy, ktoré by mali zvýšiť bezpečnosť pri manipulácii s pyrotechnikou a to sprehľadnením klasifikácie jednotlivých pyrotechnických produktov a sprísnením kontroly ich predaja.
Cieľom smernice je tiež zaistiť voľný pohyb pyrotechnických výrobkov v rámci EÚ, ktoré až v 96 percentách pochádzajú z Číny.
Nové pravidlá by mali členské štáty uplatňovať najneskôr do troch rokov.
20061201STO00856 Dohoda o 7. rámcovom programe pre výskum Poslanci odhlasovali 50 miliárd eur na výskum a vývoj EP: Bulharsko a Rumunsko v EÚ od januára 2007 EP schválil uznesenie o AIDS Globálny fond na boj proti HIV/AIDS, malárie a tuberkulózy (anglicky) Prísnejšie pravidlá predaja ohňostrojov a pyrotechniky Všetky prijaté texty
SK
1
PHOTO
20061130PHT00846.jpg
SK
6
LINK
http://www.theglobalfund.org/
SK
8
LINK
/activities/expert/ta/calendar.do?language=SK
-//EP//TEXT IM-PRESS 20061129IPR00712 0 NOT XML V0//SK
-//EP//TEXT IM-PRESS 20060615STO09076 0 NOT XML V0//SK
-//EP//TEXT IM-PRESS 20061129IPR00711 0 NOT XML V0//SK
-//EP//TEXT IM-PRESS 20061129IPR00714 0 NOT XML V0//SK
-//EP//TEXT IM-PRESS 20061129IPR00713 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
