Otázka na písomné zodpovedanie E-000318/2012
Komisii
článok 117 rokovacieho poriadku
Anna Záborská (PPE)
(20. januára 2012)
Vec: Sloboda náboženského vyznania: návrh rozhodnutia Rady, ktorým sa zriaďuje viacročný rámec pre Agentúru Európskej únie pre základné práva na roky 2013 – 2017
V návrhu rozhodnutia Rady, ktorým sa zriaďuje viacročný rámec pre Agentúru Európskej únie pre základné práva na roky 2013 – 2017, Komisia navrhuje zoznam tematických oblastí, ktorým sa má agentúra venovať.
Pod bodom o otázkach týkajúcich sa základných práv, ktoré vyplynuli v posledných rokoch z uznesení Rady, však Komisia neuviedla závery z 2973. zasadnutia Rady zo 16. novembra 2009.
Na tomto zasadnutí Rada prijala závery týkajúce sa slobody náboženského vyznania alebo viery (závery Rady (strana 10 dokumentu [(15913/09 (Presse 328)]).
Prečo Komisia nevzala na vedomie závery Rady zo 16. novembra 2009 týkajúce sa slobody náboženského vyznania a následne ich nezahrnula ako osobitnú tematickú oblasť do návrhu rozhodnutia Rady?
