A6-0166/2008
22.4.2008
*
SPRÁVA
o návrhu nariadenia Rady, ktorým sa mení a dopĺňa nariadenie (ES) č. 1782/2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov, pokiaľ ide o režim podpory pre bavlnu
(KOM(2007)0701 – C6‑0447/2007 – 2007/0242(CNS))
Výbor pre poľnohospodárstvo a rozvoj vidieka
Spravodajca:
Ioannis Gklavakis
PE 402.793v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................27
POSTUP...................................................................................................................................31
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady, ktorým sa mení a dopĺňa nariadenie (ES) č. 1782/2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov, pokiaľ ide o režim podpory pre bavlnu
( KOM(2007)0701 – C6‑0447/2007 – 2007/0242(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2007)0701 ),
– so zreteľom na článok 37 ods. 2 podods.
3 Zmluvy o ES, v súlade s ktorým Rada konzultovala s Európskym parlamentom ( C6‑0447/2007 ),
– so zreteľom na článok 51 rokovacieho poriadku,
– so zreteľom na správu Výboru pre poľnohospodárstvo a rozvoj vidieka ( A6‑0166/2008 ),
1. schvaľuje zmenený a doplnený návrh Komisie;
2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh nariadenia – pozmeňujúci akt
Odôvodnenie 2
Text predložený Komisiou
Pozmeňujúci a doplňujúci návrh
(2) Na základe rozhodnutia Súdneho dvora Európskych spoločenstiev zo 7. septembra 2006 vo veci C-310/04 sa zrušila kapitola 10a hlavy IV nariadenia (ES) č. 1782/2003 z dôvodu porušenia zásady proporcionality, najmä pokiaľ ide o situáciu, v ktorej „Rada, ktorá vypracovala nariadenie (ES) č. 864/2004, predtým Súdnemu dvoru nepreukázala, že sa nový režim podpory pre bavlnu ustanovený v uvedenom nariadení prijal na základe vykonávania svojej právomoci pri zohľadnení všetkých mzdových nákladov spojených s pestovaním bavlny a realizovateľnosťou odzrňovacích podnikov, čo bolo potrebné zohľadniť pri zhodnotení ziskovosti tejto plodiny“ a že sa Súdnemu dvoru neumožnilo „zistiť, či legislatíva Spoločenstva bez prekročenia hraníc rozsiahlej právomoci, ktorú v tejto veci má, umožňovala dospieť k záveru, že stanovenie zvláštnej pomoci pre bavlnu vo výške 35 % z celkovej existujúcej pomoci podľa predchádzajúceho režimu podpory by postačovalo na zaručenie cieľa ustanoveného v zdôvodnení 5 preambuly nariadenia (ES) č. 864/2004, konkrétne zabezpečenie ziskovosti a tým ďalšieho vykonávania činností spojených s touto plodinou, cieľa, ktorý odráža cieľ ustanovený v odseku 2 protokolu č. 4“.
Súd tiež nariadil, aby sa účinky zrušenia pozastavili do prijatia nového nariadenia v primeranom čase.
2) Na základe rozhodnutia Súdneho dvora Európskych spoločenstiev zo 7. septembra 2006 vo veci C-310/04 sa zrušila kapitola 10a hlavy IV nariadenia (ES) č. 1782/2003 z dôvodu porušenia zásady proporcionality, najmä pokiaľ ide o situáciu, v ktorej „Rada, ktorá vypracovala nariadenie (ES) č. 864/2004, predtým Súdnemu dvoru nepreukázala, že sa nový režim podpory pre bavlnu ustanovený v uvedenom nariadení prijal na základe vykonávania svojej právomoci pri zohľadnení všetkých mzdových nákladov spojených s pestovaním bavlny a realizovateľnosťou odzrňovacích podnikov, čo bolo potrebné zohľadniť pri zhodnotení ziskovosti tejto plodiny“ a že sa Súdnemu dvoru neumožnilo „zistiť, či legislatíva Spoločenstva bez prekročenia hraníc rozsiahlej právomoci, ktorú v tejto veci má, umožňovala dospieť k záveru, že stanovenie zvláštnej pomoci pre bavlnu vo výške 35 % z celkovej existujúcej pomoci podľa predchádzajúceho režimu podpory by postačovalo na zaručenie cieľa ustanoveného v zdôvodnení 5 preambuly nariadenia (ES) č. 864/2004, konkrétne zabezpečenie toho, že výška zvláštnej pomoci pre bavlnu sa vypočíta tak, aby sa vytvorili hospodárske podmienky, ktoré umožnia, že bavlna sa bude naďalej pestovať v regiónoch, ktoré sa touto činnosťou zaoberajú, a predišlo sa nahradeniu bavlny inými plodinami.
Odôvodnenie
En el punto 100 de la Sentencia C-310/04 se recoge el literal propuesto, y expresa el término exacto de la concreción del objetivo del Protocolo.
Es un hecho que el régimen en vigor ha provocado en España un descenso del 30% de la superficie sembrada de algodón, y que por tanto se ha producido la sustitución del algodón por otros cultivos al dejar de ser rentable la siembra con el importe de la ayuda especifica fijada en el 35%.
Por tanto, los instrumentos propuestos (65% de ayuda desacoplada y 35% acoplada) no garantizan que se evite su sustitución por otros cultivos, que es el objetivo de este régimen de ayudas No se trata, de mantener cualquier nivel de ayuda especifica, sino aquel que permita mantener la superficie en cultivo.
Pozmeňujúci a doplňujúci návrh
2
Návrh nariadenia – pozmeňujúci akt
Odôvodnenie 3
Text predložený Komisiou
Pozmeňujúci a doplňujúci návrh
(3) Nový režim zvláštnej podpory pre bavlnu je potrebné prijať v súlade s rozhodnutím Súdu vo veci C 310/04.
3) Nový režim zvláštnej podpory pre bavlnu je potrebné prijať v súlade s rozhodnutím Súdu vo veci C 310/04 a tento režim by mal podľa rozhodnutia Súdu a podľa cieľa formulovaného v 5. odôvodnení nariadenia č. 864/2004 viesť k ziskovosti, ktorá umožní nepretržité pestovanie bavlny na udržateľnom základe.
Odôvodnenie
Dôraz sa opätovne kladie na potrebu nového návrhu nariadenia s cieľom zabezpečiť životaschopnosť a udržateľnosť pestovania bavlny.
Pozmeňujúci a doplňujúci návrh
3
Návrh nariadenia – pozmeňujúci akt
Odôvodnenie 3a (nové)
Text predložený Komisiou
Pozmeňujúci a doplňujúci návrh
(3a) Bavlna sa pestuje najmä v regiónoch, ktorých hrubý domáci produkt patrí medzi najnižšie v Únii a ktorých ekonomika je úzko spojená s poľnohospodárstvom.
V takýchto regiónoch je pestovanie bavlny a sektor odzrňovania bavlny, ktorý toto pestovanie podporuje, hlavným zdrojom príjmu a zamestnanosti, na ktorý v niektorých prípadoch pripadá viac ako 80 % činností vykonávaných v danej oblasti.
Pôdne podmienky v niektorých oblastiach navyše nie sú z agronomického a krátkodobého hľadiska vhodné na pestovanie alternatívnych plodín.
Pozmeňujúci a doplňujúci návrh
4
Návrh nariadenia – pozmeňujúci akt
Odôvodnenie 3b (nové)
Text predložený Komisiou
Pozmeňujúci a doplňujúci návrh
(3b) Súčasný režim podpory pre bavlnu má veľmi osobitnú povahu.
Jeho základy spočívajú v zmluvách o pristúpení týkajúcich sa Grécka, Španielska a Portugalska a jedným z jeho cieľov je podporovať produkciu bavlny v niektorých regiónoch Spoločenstva, ktoré sú v súčasnosti od tejto plodiny závislé, aby sa ich producentom zaistil primeraný príjem a aby sa stabilizoval trh.
Pozmeňujúci a doplňujúci návrh
5
Návrh nariadenia – pozmeňujúci akt
Odôvodnenie 4
Text predložený Komisiou
Pozmeňujúci a doplňujúci návrh
(4) V novom režime by sa mali splniť ciele ustanovené v odseku 2 protokolu č. 4 o bavlne pripojenému k Aktu o pristúpení Grécka („Protokol 4“), aby sa podporila produkcia bavlny v regiónoch Spoločenstva, v ktorých je pre poľnohospodárske hospodárstvo dôležité, príslušným producentom umožniť prijateľné príjmy a stabilizovať trh prostredníctvom štrukturálnych zlepšení na úrovni dodávky a predaja.
V novom režime by sa mali splniť ciele ustanovené v odseku 2 protokolu č. 4 o bavlne pripojenému k Aktu o pristúpení Grécka („Protokol 4“), aby sa napomohlo produkcii bavlny v regiónoch Spoločenstva, v ktorých je pre poľnohospodárstvo a sociálnu štruktúru dôležitá , príslušným producentom zaistili prijateľné príjmy a aby sa stabilizoval trh prostredníctvom štrukturálnych zlepšení na úrovni dodávky a predaja.
Odôvodnenie
Además de los aspectos económicos que son de gran importancia, el algodón es en muchos casos un cultivo muy extendido en ciertas zonas rurales en las que tiene una notable relevancia para el mantenimiento del tejido social de la zona.
Por lo que el abandono del cultivo en dichas zonas, así como la imposibilidad de introducir otro cultivo en la rotación, podría causar una desintegración de la estructura social de dichas zonas.
Se justifica además en que los términos propuestos en la enmienda son los términos exactos que figuran en el Protocolo y se considera que los propuestos por la Comisión minusvaloran las verdaderas intenciones del Protocolo.
No es lo mismo apoyar que sostener.
Pozmeňujúci a doplňujúci návrh
6
Návrh nariadenia – pozmeňujúci akt
Odôvodnenie 5
Text predložený Komisiou
Pozmeňujúci a doplňujúci návrh
(5) Mali by sa zohľadniť všetky príslušné faktory a okolnosti viažuce sa na zvláštnu situáciu v sektore bavlny vrátane všetkých prvkov potrebných na zhodnotenie ziskovosti tejto plodiny.
Na tento účel sa začalo hodnotenie a konzultačný proces: vykonali sa dve štúdie zamerané na sociálno-ekonomický a environmentálny vplyv budúceho režimu podpory pre bavlnu na sektor bavlny v Spoločenstve a so zúčastnenými stranami sa organizovali špecifické semináre a konzultácie prostredníctvom internetu.
(5) Mali by sa zohľadniť všetky príslušné faktory a okolnosti viažuce sa na zvláštnu situáciu v sektore bavlny vrátane všetkých prvkov potrebných na zhodnotenie ziskovosti tejto plodiny.
Bavlna sa pestuje v regiónoch, ktoré spĺňajú podmienky na to, aby mohli byť zahrnuté do konvergenčného cieľa na obdobie rokov 2007 – 2013, a ktoré majú prevažne poľnohospodársky charakter s malým počtom alternatívnych plodín.
Pestovanie bavlny a s tým spojený agropriemysel sú v týchto oblastiach navyše hlavným zdrojom zamestnanosti a bohatstva.
Preto sa teda začalo hodnotenie a konzultačný proces: vykonali sa dve štúdie zamerané na sociálno-ekonomický a environmentálny vplyv budúceho režimu podpory pre bavlnu na sektor bavlny v Spoločenstve a so zúčastnenými stranami sa organizovali špecifické semináre a konzultácie prostredníctvom internetu.
Pozmeňujúci a doplňujúci návrh
7
Návrh nariadenia – pozmeňujúci akt
Odôvodnenie 6
Text predložený Komisiou
Pozmeňujúci a doplňujúci návrh
(6) Rozdeľovanie podpory pre priamych výrobcov a zavádzanie režimu jednotnej platby predstavujú základné prvky v procese reformovania spoločnej poľnohospodárskej politiky (SPP), ktorého cieľom je vývoj od politiky cien a podpory produkcie k politike podpory príjmov poľnohospodárov.
V nariadení Rady (ES) č. 1782/2003 sa zaviedli tieto prvky pre určité poľnohospodárske produkty.
6) V nariadení Rady (ES) č. 1782/2003 sa zaviedlo rozdeľovanie priamej podpory pre výrobcov a režim jednotnej platby pre určité poľnohospodárske produkty.
Odôvodnenie
Este fue el texto que se propuso en el informe del PE en la reforma de 2003.
La propuesta de la Comisión considera la disociación de las ayudas como un elemento fundamental del proceso de reforma de la PAC, pero ello no puede suponer la desaparición de un cultivo como el algodón, tan importante para la economía de las zonas productoras.
Es cierto que la disociación se ha establecido en muchos sectores, pero también lo es que en otros muchos no se ha hecho y además no tenían un protocolo específico de ayuda.
El caso más reciente es el lino y el cáñamo en el que para asegurar su aprovechamiento como fibra textil, se mantiene la ayuda acoplada a la producción y una ayuda especifica a la industria para la transformación.
Este régimen que debía haberse reformado en 2003 esta siendo prorrogado desde entonces y la última vez ha sido hace dos semanas, para 2009.
Pozmeňujúci a doplňujúci návrh
8
Návrh nariadenia – pozmeňujúci akt
Odôvodnenie 8
Text predložený Komisiou
Pozmeňujúci a doplňujúci návrh
(8) Úplné začlenenie režimu podpory v sektore bavlny do režimu jednotnej platby bude s veľkou pravdepodobnosťou predstavovať výrazné riziko narušenia produkcie v regiónoch Spoločenstva produkujúcich bavlnu.
Časť podpory by z toho dôvodu aj naďalej mala byť prepojená na pestovanie bavlny prostredníctvom zvláštnej platby na plodiny na nárokovateľný hektár.
Jej výška by sa mala vypočítať tak, aby sa dosiahli ciele ustanovené v odseku 2 protokolu 4 pri súčasnom začlenení režimu podpory pre bavlnu do hlavného prúdu procesu a zjednodušovania reformy SPP.
Na tento účel a v závislosti od uskutočneného hodnotenia je odôvodnené, že celková dostupná pomoc na hektár je na členský štát stanovená vo výške 35 % vnútroštátneho podielu pomoci, ktorá bola nepriamo vyplatená producentom.
Touto mierou sa sektoru bavlny umožňuje vyvíjať smerom k trvalo udržateľnej životaschopnosti, podporuje sa ňou rozvoj regiónov, v ktorých sa produkuje bavlna a zabezpečujú sa ňou prijateľné príjmy pre poľnohospodárov.
(8) Úplné začlenenie režimu podpory v sektore bavlny do režimu jednotnej platby bude s veľkou pravdepodobnosťou predstavovať výrazné riziko narušenia produkcie v regiónoch Spoločenstva produkujúcich bavlnu.
Časť podpory by z toho dôvodu aj naďalej mala byť prepojená na pestovanie bavlny prostredníctvom zvláštnej platby na plodiny na nárokovateľný hektár.
Jej výška by sa mala vypočítať tak, aby sa dosiahli ciele ustanovené v odseku 2 protokolu 4 pri súčasnom začlenení režimu podpory pre bavlnu do hlavného prúdu procesu a zjednodušovania reformy SPP.
Na tento účel a v závislosti od uskutočneného hodnotenia je odôvodnené, že celková dostupná pomoc na hektár je na členský štát stanovená v súlade so želaniami vyjadrenými členským štátom a najmenej vo výške 35 % vnútroštátneho podielu pomoci, ktorá bola v rámci subsidiarity nepriamo vyplatená pestovateľom .
Touto mierou sa sektoru bavlny umožňuje vyvíjať smerom k trvalo udržateľnej životaschopnosti, podporuje sa ňou rozvoj regiónov, v ktorých sa produkuje bavlna a zabezpečujú sa ňou prijateľné príjmy pre poľnohospodárov.
Odôvodnenie
Ak sa členské štáty domnievajú, že životaschopnosť ich odzrňovacích podnikov závisí od výšky spojenej podpory, je potrebné, aby si mohli vybrať odlišné percento spojenej podpory, ktoré však nesmie byť nižšie ako 35 %.
Pozmeňujúci a doplňujúci návrh
9
Návrh nariadenia – pozmeňujúci akt
Odôvodnenie 9
Text predložený Komisiou
Pozmeňujúci a doplňujúci návrh
(9) Zostávajúcich 65 % vnútroštátneho podielu pomoci, ktorá bola nepriamo vyplatená producentom, by mala byť k dispozícii pre systém jednotnej platby.
(9) Zostávajúca percentuálna časť vnútroštátneho podielu pomoci, ktorá bola nepriamo vyplatená producentom (a ktorá by zodpovedala 20 % až 65 %), by mala byť k dispozícii pre systém jednotnej platby.
Odôvodnenie
Ak členské štáty zastávajú názor, že životaschopnosť sektora závisí od percentuálneho podielu oddelenej pomoci, mali by mať možnosť vybrať si percentuálny podiel líšiaci sa od jednotnej platby, ktorý nesmie prekročiť 65 % a nesmie byť menej ako 20 %.
Pozmeňujúci a doplňujúci návrh
10
Návrh nariadenia – pozmeňujúci akt
Odôvodnenie 10
Text predložený Komisiou
Pozmeňujúci a doplňujúci návrh
(10) Z dôvodov ochrany životného prostredia by sa mala stanoviť základná plocha na členský štát, aby sa obmedzili plochy osiate bavlnou.
Okrem toho by nárokovateľné plochy mali byť obmedzené na plochy oprávnené členskými štátmi.
10) Mala by sa stanoviť základná kultivačná plocha na členský štát, dôraz by sa mal pritom klásť na tradičné pestovateľské plochy, aby sa neprerušilo pestovanie bavlny v oblastiach, kde má produkcia bavlny osobitný význam pre poľnohospodárstvo.
Okrem toho by nárokovateľné plochy mali byť obmedzené na plochy oprávnené členskými štátmi.
Odôvodnenie
Ochrana životného prostredia by sa nemala zneužívať ako argument na zmenšovanie plochy využívanej na pestovanie bavlny, pretože mnohé súčasné spôsoby pestovania životnému prostrediu neškodia (napríklad integrovaná výroba).
Obmedzenie veľkosti pestovateľských plôch však v každom prípade možno odôvodniť inak (napríklad rozpočtovými dôvodmi).
Pozmeňujúci a doplňujúci návrh
11
Návrh nariadenia – pozmeňujúci akt
Odôvodnenie 10a (nové)
Text predložený Komisiou
Pozmeňujúci a doplňujúci návrh
(10a) Rozsah a tým aj výška spojenej podpory udeľovanej pestovateľom by sa mal prispôsobiť údajom, ktoré sa vzťahujú na danú situáciu, pričom sa dodržiava finančná neutralita odvetvia.
Odôvodnenie
S cieľom nespôsobovať poľnohospodárom škody a zabrániť strate zdrojov pochádzajúcich z bavlnárskeho odvetvia je žiaduce prispôsobiť sa údajom, ktoré sa vzťahujú na danú situáciu v odvetví.
Pozmeňujúci a doplňujúci návrh
12
Návrh nariadenia – pozmeňujúci akt
Odôvodnenie 10b (nové)
Text predložený Komisiou
Pozmeňujúci a doplňujúci návrh
(10b) Keďže pestovanie bavlny nemá veľa alternatív, musia sa zaviesť režimy pomoci, ktoré zabezpečia, že pestovanie bavlny prinášať zisk a že v pestovateľských oblastiach Únie nedôjde k jeho prerušeniu.
S týmto cieľom je treba umožniť členským štátom zvýšiť neoddelenú pomoc v prípadoch, keď je kultivačná plocha menšia ako základná obrábaná plocha napriek tomu, že takýto krok nesmie mať finančný dopad a na objem pomoci vyplatenej pestovateľom sa musí stanoviť strop.
Pozmeňujúci a doplňujúci návrh
13
Návrh nariadenia – pozmeňujúci akt
Odôvodnenie 11
Text predložený Komisiou
Pozmeňujúci a doplňujúci návrh
(11) S cieľom uspokojiť potreby nárokovateľnosti odzrňovacích podnikov na pomoc by sa pomoc mala vzťahovať na minimálne množstvo bavlny skutočne zozbieranej.
(11) V súlade so zásadou subsidiarity by mali členské štáty stanoviť výšku spojenej pomoci v rámci uvedených obmedzení, pričom by takisto mali stanoviť minimálna úroveň kvality bavlny skutočne zozbieranej, aby pestovatelia mohli túto pomoc využiť .
Odôvodnenie
S cieľom zabezpečiť, že bavlna sa bude pestovať aj naďalej a že odzrňovacie podniky budú mať k dispozícii kvalitnú bavlnu, členské štáty musia mať možnosť stanoviť úroveň spojenej pomoci a určiť kritériá kvality, ktoré musia poľnohospodári spĺňať, aby si zabezpečili prístup k pomoci.
Ak sa členským štátom takáto možnosť neposkytne, ziskovosť fariem sa z dôvodu povinnosti zberu na bavlníkových plantážach jednoducho zníži.
Pozmeňujúci a doplňujúci návrh
14
Návrh nariadenia – pozmeňujúci akt
Odôvodnenie 11a (nové)
Text predložený Komisiou
Pozmeňujúci a doplňujúci návrh
(11a) Vzhľadom na klesajúcu tendenciu produkcie bavlny v členských štátoch vstúpil sektor odzrňovania bavlny do procesu reštrukturalizácie, ktorý by mali sprevádzať primerané podporné opatrenia zamerané na zabezpečenie toho, že presmerovanie výrobnej činnosti jednotiek, ktoré sú k takémuto kroku nútené, prebehne hladko.
V záujme toho by sa mohol vytvoriť reštrukturalizačný fond pre bavlnu financovaný z rozpočtu Spoločenstva.
Pozmeňujúci a doplňujúci návrh
15
Návrh nariadenia – pozmeňujúci akt
Odôvodnenie 12a (nové)
Text predložený Komisiou
Pozmeňujúci a doplňujúci návrh
(12a) Je dôležité, aby sa mohli prijať podporné opatrenia, ktoré umožnia posilniť konkurencieschopnosť.
Tieto opatrenia by malo stanoviť a financovať Spoločenstvo.
Členské štáty by mali mať možnosť vybrať si tie opatrenia, ktoré považujú za účinné a vhodné pre osobitné podmienky vo svojich príslušných regiónoch, a integrovať ich do svojich vnútroštátnych programov podpory.
Odôvodnenie
Zavedenie vnútroštátneho balíka, ktorý bude obsahovať opatrenia, z ktorých si členské štáty budú môcť vybrať tie, ktoré považujú za najúčinnejšie, – podľa vzoru spoločnej organizácie trhu s vínom a spoločnej organizácie s ovocím a zeleninou – je nevyhnutné na podporu konkurencieschopnosti produkcie bavlny v Spoločenstve.
Pozmeňujúci a doplňujúci návrh
16
Návrh nariadenia – pozmeňujúci akt
Odôvodnenie 12b (nové)
Text predložený Komisiou
Pozmeňujúci a doplňujúci návrh
(12b) Vnútroštátne programy podpory by sa mali financovať najmä z prostriedkov prenesených podľa článku 69 nariadenia (ES) č. 1782/2003 a z nevyužitých prostriedkov pôvodne vyčlenených ako neoddelená pomoc.
Odôvodnenie
Podľa článku 69 sa môžu prostriedky poskytnúť na určité opatrenia zamerané na zlepšenie kvality a modernizáciu výroby, tento článok by sa preto mohol použiť na pokrytie vnútroštátnych programov, ktoré spravodajca navrhuje.
Pozmeňujúci a doplňujúci návrh
17
Návrh nariadenia – pozmeňujúci akt
Odôvodnenie 12c (nové)
Text predložený Komisiou
Pozmeňujúci a doplňujúci návrh
(12c) Financovanie vnútroštátnych programov podpory by sa malo zabezpečiť určitým percentuálnym podielom zo spojenej podpory, ako aj rozpočtovými prostriedkami, ktoré sa z dôvodu zmenšovania obrábaných plôch pod prah základnej plochy nepoužijú na spojenú podporu, tak, aby za zachovala finančná neutralita odvetvia.
Odôvodnenie
Financovanie vnútroštátneho balíka nesmie zaťažovať rozpočet Spoločenstva, ale musí pochádzať z úspor uskutočnených v odvetví.
Pozmeňujúci a doplňujúci návrh
18
Návrh nariadenia – pozmeňujúci akt
Odôvodnenie 12d (nové)
Text predložený Komisiou
Pozmeňujúci a doplňujúci návrh
(12d) Medzi opatrenia, ktoré by mali spadať do vnútroštátnych programov podpory, patria opatrenia na reštrukturalizáciu odrôd, modernizáciu pestovania s cieľom posilniť konkurencieschopnosť bavlnárskeho odvetvia, podporiť ekologické pestovateľské metódy a výskum zameraný na vytvorenie kvalitatívne vylepšených odrôd, ako aj opatrenia na modernizáciu odzrňovacích podnikov.
Odôvodnenie
Zoznam opatrení, ktoré sa môžu financovať z vnútroštátneho balíka, musí zahŕňať opatrenia na posilnenie životaschopnosti a konkurencieschopnosti produkcie bavlny v Spoločenstve.
Pozmeňujúci a doplňujúci návrh
19
Návrh nariadenia – pozmeňujúci akt
Odôvodnenie 12e (nové)
Text predložený Komisiou
Pozmeňujúci a doplňujúci návrh
((12e) V rámci vnútroštátnych programov podpory je vhodné zaviesť prémiu za kvalitu s cieľom podporiť produkciu bavlny vysokej kvality.
Táto prémia by sa mala týkať financovania opatrenia na posilnenie kvality bavlny a udeľuje sa pestovateľom, ktorí produkujú výnimočne kvalitný produkt, v súlade s kritériami stanovenými príslušným členským štátom s cieľom zlepšiť produkciu z hľadiska kvality a posilniť konkurencieschopnosť bavlny pestovanej v Spoločenstve.
Odôvodnenie
Podpora produkcie kvalitnej bavlny sa bude môcť financovať z vnútroštátneho balíka, ktorý bude zohľadňovať a odmeňovať vynaložené úsilie pestovateľov.
Pozmeňujúci a doplňujúci návrh
20
Návrh nariadenia – pozmeňujúci akt
Odôvodnenie 12f (nové)
Text predložený Komisiou
Pozmeňujúci a doplňujúci návrh
(12f) Na základe nariadenia (ES) č. 864/2004, ktoré sa zrušuje, sa navrhlo, aby suma 22 miliónov EUR (čo predstavuje 2,74 % podpory) odteraz spadala pod druhý pilier a aby sa použila na reštrukturalizáciu regiónov, v ktorých sa produkuje bavlna.
S cieľom využiť čo najlepšie rozpočtové prostriedky odvetvia by bolo vhodné presunúť túto sumu do prvého piliera a začleniť ju do financovania vnútroštátnych programov podpory.
Odôvodnenie
Suma 22 miliónov EUR pochádza z prvého piliera a treba, aby aj naďalej spadala pod tento pilier, aby bolo možné čo najlepšie ju využiť prostredníctvom vnútroštátnych programov podpory.
Pozmeňujúci a doplňujúci návrh
21
Návrh nariadenia – pozmeňujúci akt
Odôvodnenie 13a (nové)
Text predložený Komisiou
Pozmeňujúci a doplňujúci návrh
(13a) Ustanovenia týkajúce sa bavlny by mali zostať v platnosti do roku 2013.
Odôvodnenie
Nový režim podpory pre bavlnu nesmie byť predmetom žiadnej revízie do roku 2010, tak ako sa stanovuje v článku 155 písm. a) nariadenia (ES) č. 1782/2003.
Pestovatelia bavlny v Spoločenstve musia mať možnosť spoľahnúť sa na stabilný regulačný rámec, aby mohli plánovať svoje činnosti.
Pozmeňujúci a doplňujúci návrh
22
Návrh nariadenia – pozmeňujúci akt
Odôvodnenie 13b (nové)
Text predložený Komisiou
Pozmeňujúci a doplňujúci návrh
(13b) V období, keď reforma sektora bavlny, ktorá sa schválila v roku 2004 a zrušila rozhodnutím Európskeho súdneho dvora (rozhodnutie C-310/04), bola v platnosti, sa výroba výrazne znížila a všetky zúčastnené strany v dôsledku toho utrpeli hospodárske straty, ktoré by sa mali adekvátne posúdiť, aby sa zabezpečilo poskytnutie kompenzácie vzniknutých strát.
Pozmeňujúci a doplňujúci návrh
23
Návrh nariadenia – pozmeňujúci akt
Odôvodnenie 13c (nové)
Text predložený Komisiou
Pozmeňujúci a doplňujúci návrh
(13c) Na uľahčenie prechodu z predchádzajúceho režimu podpory pre bavlnu na režim stanovený týmto nariadením bude treba podniknúť kroky, ktoré povedú k reštrukturalizácii sektora odzrňovania bavlny.
Odôvodnenie
Aj keď sa v koeficientoch spojenej pomoci dosiahlo zlepšenie, je zrejmé, že nedôjde k návratu úrovní produkcie pred reformou, ktorá vstúpila do platnosti v roku 2006.
Skutočnosť, že Komisia uzná škody, ktoré z toho vyplynuli pre podniky, a potreba prispôsobenia odzrňovacích kapacít novej situácii si oprávnene vyžadujú prijatie osobitných opatrení na reštrukturalizáciu odvetvia podobných opatreniam, ktoré sa (okrem iného) prijali v sektore cukru a rybolovu.
Pozmeňujúci a doplňujúci návrh
24
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110a – odsek 1a (nový)
Text predložený Komisiou
Pozmeňujúci a doplňujúci návrh
Percentuálna čiastka pomoci sa môže použiť na opatrenia zamerané na podporu udržateľnosti v odvetví na základe osobitných programov v rámci vnútroštátnych režimov, ktoré predložia členské štáty, ktoré sú producentmi a ktoré sa schvália v rámci postupu riadiaceho výboru.
Súčasťou takýchto programov môžu byť politiky predchádzania kritickým situáciám a riadenia, ako aj opatrenia na podporu udržateľnosti sektora, na ktoré sa nevzťahuje rozvoj vidieka.
Odôvodnenie
Ustanovenia protokolu 4 Aktu o pristúpení Grécka k EÚ odôvodňujú prijatie osobitných opatrení v sektore bavlny na podporu udržateľnej výroby so zreteľom na význam tohto odvetvia pre niektoré regióny EÚ.
Pozmeňujúci a doplňujúci návrh
25
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110b – odsek 2a (nový)
Text predložený Komisiou
Pozmeňujúci a doplňujúci návrh
2a.
Členské štáty, ktoré sú producentmi, môžu stanoviť dodatočné podmienky týkajúce sa siatia, pestovania, zberu a dodávky bavlny do odzrňovacích podnikov, aby sa bavlna pestovala v produkčných oblastiach aj naďalej a aby sa zabránilo jej nahradeniu inými plodinami.
Odôvodnenie
Táto formulácia má za cieľ zaviesť nevyhnutný predpoklad uplatňovania zásady subsidiarity vo všetkých prípadoch, keď to požaduje členský štát.
Pozmeňujúci a doplňujúci návrh
26
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110c – odsek 1 – zarážka 2
Text predložený Komisiou
Pozmeňujúci a doplňujúci návrh
– Grécko: 370 000 ha,
– Grécko: 270 000 ha,
Odôvodnenie
Vzhľadom na budúce obmedzenie pestovania bavlny v Grécku sa musí základná kultivačná plocha stanoviť na 270 000 hektárov a výška pomoci sa musí v súlade s tým upraviť.
Pozmeňujúci a doplňujúci návrh
27
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110c – odsek 2 zarážka 2
Text predložený Komisiou
Pozmeňujúci a doplňujúci návrh
– Grécko: 594 EUR na 300 000 hektárov a 342,85 EUR na zvyšných 70 000 hektárov,
– Grécko: od 750 EUR,
Odôvodnenie
Vzhľadom na budúce obmedzenie pestovania bavlny v Grécku sa musí základná kultivačná plocha stanoviť na 270 000 hektárov a výška pomoci sa musí v súlade s tým upraviť.
Pozmeňujúci a doplňujúci návrh
28
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110c – odsek 3
Text predložený Komisiou
Pozmeňujúci a doplňujúci návrh
3.
V prípade, že nárokovateľná plocha, na ktorej sa v danom členskom štáte a v danom roku pestuje bavlna, prevyšuje základnú plochu ustanovenú v odseku 1, pomoc, ktorá sa pre tento členský štát uvádza v odseku 2, sa zníži úmerne výmere, o ktorú sa prekročí základná plocha.
3.
V prípade, že nárokovateľná plocha, na ktorej sa v danom členskom štáte a v danom roku pestuje bavlna, prevyšuje základnú plochu ustanovenú v odseku 1, pomoc, ktorá sa pre tento členský štát uvádza v odseku 2, sa zníži úmerne výmere, o ktorú sa prekročí základná plocha.
Jednako v prípade Grécka sa úmerné zníženie uplatní v závislosti od výšky pomoci určenej na časť vnútroštátnej základnej plochy, ktorá pozostáva zo 70 000 hektárov, aby sa zachovala celková čiastka 202,2 milióna eur.
Odôvodnenie
Ak vezmeme do úvahy skutočnosť, že v prípade Grécka sa stanoví jednotná cena na hektár pre celkovú základnú rozlohu, nie je potrebné, aby sa to v texte nariadenia uvádzalo.
Pozmeňujúci a doplňujúci návrh
29
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110c – odsek 3a (nový)
Text predložený Komisiou
Pozmeňujúci a doplňujúci návrh
3a.V prípade, že plocha, na ktorej sa v danom členskom štáte povoľuje pestovanie bavlny, je menšia ako základná plocha stanovená v pododseku 1, sa pomoc uvedená v pododseku 2 pre tento členský štát zvýši v pomere k základnej ploche, ktorá nebola pokrytá, po strop, ktorý je stanovený postupom stanoveným v článku 144.
Úspory vyplývajúce zo zníženia objemu produkcie sú pridelené vnútroštátnym programom podpory.
Odôvodnenie
Revízia režimu vzťahujúca sa na sektor bavlny by slúžila na zlepšenie ziskovosti producentov Spoločenstva v rámci obmedzení stanovených podľa zásady rozpočtovej neutrality.
Zvýšenie spojenej pomoci sa navrhuje pre prípad, že zaručená výška sa nedosiahne.
Riadiaci výbor by však výšku pomoci obmedzil, aj keď všetky úspory plynúce zo zníženia veľkosti kultivačnej plochy by sa mali v rámci Spoločenstva znovu investovať do SOT s bavlnou.
Pozmeňujúci a doplňujúci návrh
30
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110d – odsek 1 zarážka 5a (nová)
Text predložený Komisiou
Pozmeňujúci a doplňujúci návrh
— prijíma opatrenia na riadenie trhovej krízy .
Pozmeňujúci a doplňujúci návrh
31
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110ea (nový) – odsek 1 (nový)
Text predložený Komisiou
Pozmeňujúci a doplňujúci návrh
Článok 110ea
Vnútroštátne programy podpory
1.
Vnútroštátne programy podpory sa vytvoria s cieľom zlepšiť konkurencieschopnosť.
Oprávnené činnosti vymedzuje a financuje Spoločenstvo.
Členské štáty si volia ten balík opatrení, ktorý považujú za najúčinnejší a najvhodnejší pre ich osobitné regionálne podmienky.
Tento balík by mohol zahŕňať reštrukturalizačný fond pre sektor odzrňovania bavlny.
Pozmeňujúci a doplňujúci návrh
32
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110ea (nový) – odsek 2 (nový)
Text predložený Komisiou
Pozmeňujúci a doplňujúci návrh
2.
Vnútroštátne programy podpory sa financujú prostredníctvom minimálneho základného percentuálneho podielu vo výške 1 % z celkovej sumy spojenej podpory.
K tejto sume sa pridávajú rozpočtové prostriedky, ktoré sa nepoužili na spojenú podporu z dôvodu zmenšovania rozlohy obrábaných plôch pod prah základnej rozlohy každého členského štátu.
Odôvodnenie
Financovanie vnútroštátneho balíka sa uskutoční prostredníctvom zrážky percentuálneho podielu spojenej podpory a rozpočtových prostriedkov, ktoré sa nepoužili na spojenú podporu z dôvodu stáleho zmenšovania rozlohy plôch na pestovanie bavlny v každom členskom štáte pod prah základnej rozlohy.
Pozmeňujúci a doplňujúci návrh
33
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110ea (nový) – odsek 3 (nový)
Text predložený Komisiou
Pozmeňujúci a doplňujúci návrh
3.
Do vnútroštátnych programov podpory je zahrnutá suma, ktorá bola určená na reštrukturalizáciu regiónov, v ktorých sa pestuje bavlna, ktorá predstavuje 22 000 000 EUR (t.j.
2,74 % podpory) a ktorá sa presunula do druhého piliera.
Odôvodnenie
Suma 22 miliónov EUR pochádza z prvého piliera a treba, aby aj naďalej spadala pod tento pilier, aby ju bolo možné čo najlepšie využiť prostredníctvom vnútroštátnych programov podpory.
Na základe nariadenia (ES) č. 864/2004, ktoré sa zrušuje, sa navrhlo, aby sa táto suma presunula do druhého piliera.
Pozmeňujúci a doplňujúci návrh
34
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110ea (nový) – odsek 4 (nový)
Text predložený Komisiou
Pozmeňujúci a doplňujúci návrh
4.
V rámci vnútroštátnych programov podpory sa podľa výberu členského štátu môžu financovať opatrenia na odstránenie dôsledkov prípadného zníženia produkcie a na reštrukturalizáciu odrôd, ako aj opatrenia na modernizáciu pestovania s cieľom zlepšiť konkurencieschopnosť produktu. podpora sa udeľuje pre ekologické spôsoby pestovania s cieľom umožniť racionálnejšie riadenie vodných zdrojov a obmedziť používanie prípravkov na ochranu rastlín; podporuje sa výskum zameraný na vytvorenie kvalitatívne vylepšených odrôd a uprednostňuje sa reštrukturalizácia a modernizácia odzrňovacích podnikov.
Členské štáty môžu na základe osobitných kritérií, ktoré stanovia, udeliť prémiu za kvalitu pestovateľom, ktorí vytvoria produkt výnimočnej kvality.
Odôvodnenie
Zoznam opatrení, ktoré sa môžu financovať z vnútroštátneho balíka, musí zahŕňať opatrenia na posilnenie životaschopnosti a konkurencieschopnosti produkcie bavlny v Spoločenstve.
Predmetom financovania bude môcť byť najmä produkcia kvalitnej bavlny, čím sa odmení vynaložené úsilie pestovateľov a zdôrazní sa environmentálny rozmer pestovania.
Pozmeňujúci a doplňujúci návrh
35
Návrh nariadenia – pozmeňujúci akt
Článok 1
Nariadenie (ES) č. 1782/2003
Článok 110ea (nový) – odsek 5 (nový)
Text predložený Komisiou
Pozmeňujúci a doplňujúci návrh
5.
Politiky možno financovať v rámci vnútroštátnych programov podpory na predpovedanie a zníženie vplyvov zmeny klímy na regióny zaoberajúce sa produkciou bavlny a na boj proti týmto vplyvom.
Pozmeňujúci a doplňujúci návrh
36
Návrh nariadenia – pozmeňujúci akt
Článok 1, point 1a (nový)
Nariadenie (ES) č. 1782/2003
Článok 143d
Text predložený Komisiou
Pozmeňujúci a doplňujúci návrh
(1a) Článok 143d sa vypúšťa
Odôvodnenie
Suma 22 miliónov EUR, čo predstavuje 2,74 % podpory, pochádza z prvého piliera a treba, aby aj naďalej spadala pod tento pilier, aby ju bolo možné čo najlepšie využiť prostredníctvom vnútroštátnych programov podpory.
Pozmeňujúci a doplňujúci návrh
37
Návrh nariadenia – pozmeňujúci akt
Článok 1, point 1b (nový)
Nariadenie (ES) č. 1782/2003
Článok 155a
Text predložený Komisiou
Pozmeňujúci a doplňujúci návrh
Článok 155a sa nahrádza takto:
„ Najneskôr d o 31. decembra 2009 predloží Komisia Rade správu o vykonávaní tohto nariadenia, pokiaľ ide o [...] olivový olej, stolové olivy a olivové háje, tabak a chmeľ, v prípade potreby spolu s príslušnými návrhmi.
Ustanovenia tohto nariadenia týkajúce sa bavlny zostávajú v platnosti do roku 2013.“
Odôvodnenie
Nový režim podpory pre bavlnu nesmie byť predmetom žiadnej revízie do roku 2010, tak ako sa stanovuje v článku 155 písm. a) nariadenia (ES) č. 1782/2003.
Pestovatelia bavlny v Spoločenstve musia mať možnosť spoľahnúť sa na stabilný regulačný rámec, aby mohli plánovať svoje činnosti.
DÔVODOVÁ SPRÁVA
Režim podpory Spoločenstva pre bavlnu
Bavlnárske odvetvie má veľký sociálno-ekonomický význam pre niektoré regióny EÚ, najmä v Grécku a Španielsku.
Rozloha poľnohospodárskych podnikov pestujúcich bavlnu je síce obmedzená (4,5 ha v Grécku a 11 ha v Španielsku), bavlna však predstavuje v Grécku 9 % a v Španielsku 1,3 % (údaje z roku 2005) z celkovej poľnohospodárskej produkcie.
Príjmy pestovateľov sú podľa aktuálnych údajov uspokojivé a umožňujú prežitie významného počtu malých a stredných poľnohospodárskych podnikov (79 000 v Grécku a 9 500 v Španielsku), ako aj zachovanie určitého počtu odzrňovacích podnikov (73 v Grécku a 29 v Španielsku).
Režim podpory Spoločenstva pre bavlnu sa zaviedol v roku 1981 protokolom č. 4 k Aktu o pristúpení Grécka do EHS a bol rozšírený v roku 1986 po pristúpení Španielska a Portugalska.
Jeho cieľom bolo „podporiť produkciu bavlny v regiónoch Spoločenstva, v ktorých je dôležitá pre poľnohospodársku ekonomiku, príslušným pestovateľom umožniť primeraný príjem a stabilizovať trh prostredníctvom štrukturálnych zlepšení na úrovni ponuky a uvádzania na trh“ .
Pôvodný režim predpokladal poskytovanie kompenzačnej podpory spracovateľom, ktorí pestovateľom bavlny platili minimálnu cenu .
Výška podpôr závisela od ceny bavlny na medzinárodnom trhu.
Reforma spoločnej poľnohospodárskej politiky, ktorá sa začala v roku 2003, spočívala na zásade podpory príjmov poľnohospodárov prostredníctvom pomoci a opatrení oddelených od produkcie (nariadenie (ES) 1782/2003) s cieľom posilniť konkurencieschopnosť produkcie v Spoločenstve a zároveň stabilizovať poľnohospodárske príjmy.
Aby sa dosiahla harmonizácia bavlnárskeho odvetvia s inými spoločnými organizáciami trhu, bolo prijaté rozhodnutie zaviesť od roku 2006 nový režim, ktorý by obsahoval podporu príjmov oddelenú od produkcie, ako aj osobitnú podporu založenú na rozlohe plochy, pričom by sa obidve tieto podpory mali vyplácať priamo pestovateľom.
Španielsko sa obrátilo na Európsky súdny dvor, pretože sa domnievalo, že tejto reforme nepredchádzala žiadna analýza vplyvu, že sa nezohľadnili priame náklady na prácu a že sa nezobrali do úvahy dôsledky reformy na priemysel odzrňovania bavlny.
Európsky súdny dvor dal Španielsku za pravdu v rozsudku C-310/04 a zrušil uplatňovanie nového režimu podpory pre bavlnu.
Návrh Komisie
Hlavnými cieľmi návrhu Komisie sú:
- zachovanie percentuálneho podielu jednotnej platby vo výške 65 % a spojenej podpory vo výške 35 %, ako sa predpokladalo v pôvodnej reforme v roku 2004.
- Zachovanie maximálnej plochy s rozlohou 450 597 ha, z toho 370 000 ha v Grécku a 70 000 ha v Španielsku, 360 ha v Portugalsku a 10 237 ha v Bulharsku, po nedávnom rozšírení EÚ.
- Zachovanie povinnosti pestovateľov plniť kritériá krížového plnenia, ktoré je základným predpokladom na poskytovanie spojenej podpory, s cieľom podporiť ekologickejšiu produkciu bavlny.
- Povinnosť pestovateľov, ktorí chcú dostávať spojenú podporu, zbierať bavlnu, ktorá bude musieť zodpovedať určitým minimálnym kvalitatívnym normám.
- Navrhované posilňovanie medziodvetvových organizácií, aby sa mohli účinnejšie podieľať na podpore tohto odvetvia.
Pestovatelia, ktorí sú členmi týchto organizácií, získajú dodatočnú podporu vo výške 3 EUR na hektár (namiesto 10 EUR na hektár stanovených predchádzajúcou reformou).
- Zvyšok sumy zozbieranej zo 7 EUR na hektár v celkovej výške 3 miliónov EUR bude určený na pokrytie propagačných a informačných činností.
- Zachovanie finančného prevodu vo výške 22 miliónov EUR ročne na reštrukturalizáciu regiónov, v ktorých sa pestuje bavlna.
- Navrhované zavedenie označenia pôvodu na podporu bavlny pochádzajúcej zo Spoločenstva.
- Komisia sa zaväzuje, že preskúma možnosť rozšíriť rozsah pôsobnosti nariadenia (ES) č. 510/2006 o ochrane zemepisných označení a označení pôvodu na bavlnu a zapísať tento produkt do zoznamu produktov, ktoré by mohli byť predmetom informačných a propagačných opatrení.
Návrh je finančne neutrálny a spočíva na zásade subsidiarity, pretože ponecháva v právomoci členských štátov stanovenie rozlohy plôch na pestovanie bavlny, výber odrôd, medziodvetvových organizácií, rozdelenie práv na podporu a stanovenie environmentálnych pravidiel.
Zhodnotenie návrhu Komisie
Hoci Súdny dvor zrušil reformu režimu podpory pre bavlnu (rozhodnutie C-310/04), nový návrh Komisie je takmer rovnaký ako ten predchádzajúci.
Zdá sa, že Komisia sa jednoducho uspokojila s formálnym postupom týkajúcim sa vypracovania štúdií vplyvu bez toho, aby riadne zohľadnila vážne dôsledky, ktoré prijatie nového režimu bude mať.
Preto neprekvapuje, že sotva rok po zavedení reformy spoločnej organizácie trhu s bavlnou klesla produkcia v tomto odvetví o 20 % v Grécku a o viac ako 50 % v Španielsku.
Počet poľnohospodárskych podnikov klesol o 11 % v Grécku a o 25 % v Španielsku.
Čo sa týka odzrňovacích podnikov, mnohým z nich hrozí zatvorenie, pretože už nie sú životaschopné.
Opodstatnenosť výhrad týkajúcich sa účinnosti nového režimu vyjadrených počas reformy v roku 2004 sa tak potvrdila oveľa skôr, než sa očakávalo.
Po preskúmaní návrhu môžeme konštatovať, že navrhnutá podmienka udeľovať spojenú podporu iba vtedy, keď sa uskutoční zber produktu, je krokom správnym smerom, ako aj zavedenie označenia kvality s cieľom podporovať bavlnu pochádzajúcu zo Spoločenstva.
Spravodajca by rád zdôraznil, že Komisia musí splniť svoj záväzok preskúmať možné zaradenie bavlny medzi produkty spadajúce do rozsahu pôsobnosti nariadenia (ES) č. 510/2006 o ochrane zemepisných označení a označení pôvodu na bavlnu, ako aj do zoznamu produktov vhodných pre informačné a propagačné opatrenia.
Návrhy spravodajcu
Spravodajca sa domnieva, že rozhodnutie Európskeho súdneho dvora ponúka príležitosť na vykonanie účinných opráv, v rámci možností, v prospech produkcie bavlny v Spoločenstve.
V tejto súvislosti spravodajca konkrétne navrhuje:
– zachovať finančnú neutralitu návrhu v súvislosti so spojenou podporou, čo znamená uvoľnenie 202,2 milióna EUR pre Grécko a 72,73 milióna EUR pre Španielsko.
Vzhľadom na možné zmenšenie rozlohy obrábanej plochy by sa rozloha základnej plochy mohla znížiť z 370 000 ha na 270 000 ha pre Grécko, čím by sa zvýšila spojená podpora na 750 EUR na hektár.
V prípade Španielska by sa rozloha základnej plochy mohla tiež prehodnotiť (zo 70 000 ha na 50 000 ha) a zodpovedala by jej spojená podpora vo výške 1 450 EUR na hektár;
– umožniť členským štátom na základe zásady subsidiarity, a ak to považujú za nevyhnutné pre životaschopnosť odzrňovacích podnikov, slobodne sa rozhodnúť pre vyšší percentuálny podiel spojenej podpory, ktorý nesmie byť nižší ako 35 %;
– vytvoriť vnútroštátny balík určený na prekonávanie rôznych problémov, ktoré sa vyskytujú v bavlnárskom odvetví, ktorý bude financovaný (základným) minimálnym percentuálnym podielom vo výške 1 % z celkovej sumy spojenej podpory pre bavlnu vo všetkých členských štátoch prostredníctvom úmernej úpravy podpory na hektár.
Z tohto vnútroštátneho balíka sa podľa výberu členských štátov budú môcť financovať opatrenia na prekonávanie dôsledkov možného zníženia produkcie, na podporu reštrukturalizácie odrôd a modernizácie pestovania s cieľom posilniť konkurencieschopnosť produktu, na podporu ekologických metód pestovania s cieľom zabezpečiť racionálnejšie riadenie vodných zdrojov a obmedziť používanie prípravkov na ochranu rastlín, na podporu výskumu zameraného na vytvorenie kvalitatívne vylepšených odrôd, na podporu reštrukturalizácie a modernizácie odzrňovacích podnikov, atď.;
– presunúť rozpočtové prostriedky, ktoré sa nepoužili na spojenú podporu, do vnútroštátneho balíka, aby sa mohli použiť na riešenie vážnych problémov v odvetví (najmä z hľadiska konkurencieschopnosti), ktoré by mohli spôsobiť zníženie rozlohy obrábanej plochy pod hranice stanovené jednotlivými členskými štátmi;
– zahrnúť do vnútroštátneho balíka fondy určené na reštrukturalizáciu regiónov, v ktorých sa pestuje bavlna, vo výške 22 miliónov EUR (čo zodpovedá 2,74 % podpory) a ktoré sa nemali presunúť do druhého piliera;
– poskytnúť časť rozpočtových prostriedkov z vnútroštátneho balíka pestovateľom, ktorí vytvoria produkt výnimočnej kvality, na základe presných kritérií ako prémiu za kvalitu s cieľom zlepšiť konkurencieschopnosť bavlny pestovanej v Spoločenstve;
– zachovať platnosť rozhodnutí Rady týkajúcich sa spoločnej organizácie trhu s bavlnou do roku 2013, a nie do roku 2010, ako stanovuje nariadenie č. 1782/2003.
Závery
Zachovanie prosperujúceho odvetvia poľnohospodárstva Spoločenstva, ako je pestovanie bavlny, je nevyhnutné a nesmieme ignorovať:
a) hospodárske dôsledky, ktoré by mohlo mať skončenie pestovania tejto plodiny, ktoré má tradíciu v krajinách, kde sa bavlna pestuje; v niektorých regiónoch týchto krajín pochádzajú príjmy výlučne z pestovania bavlny;
b) ekologický rozmer problému, pretože pestovanie bavlny prispieva aj k ochrane krajiny a k boju proti erózii pôdy vyňatej z produkcie;
c) sociálne kritéria spojené s vyľudňovaním vidieka, nedostatočnou životaschopnosťou odzrňovacích podnikov a so zvyšovaním nezamestnanosti, ktoré z toho vyplýva.
Zrušením reformy spoločnej organizácie trhu s bavlnou v roku 2004 nám Súdny dvor ponúkol príležitosť na preskúmanie tohto režimu, ako aj možnosť prijať pravidlá potrebné na zabezpečenie trvalo udržateľného rozvoja bavlnárskeho odvetvia.
Je dôležité, aby odvetvie produkcie bavlny v Spoločenstve prosperovalo a umožnilo zachovať 79 700 poľnohospodárskych podnikov v Grécku a 9 500 v Španielsku a zároveň aj uspokojujúcu úroveň produkcie, ktorá by umožnila podporiť životaschopnosť odzrňovacieho priemyslu poskytujúceho 3200 pracovných miest v Grécku a 920 v Španielsku.
Okrem toho musíme zohľadniť skutočnosť, že bavlna je v EÚ nedostatkovým tovarom, ktorý nezaťažuje rozpočet Spoločenstva výdavkami spojenými so sťahovaním z trhu a s vývoznými náhradami.
POSTUP
Názov
Režimy podpory pre poľnohospodárov (podpora pre bavlnu)
Referenčné čísla
KOM(2007)0701 – C6-0447/2007 – 2007/0242(CNS)
Dátum konzultácie s EP
3.12.2007
Gestorský výbor
dátum oznámenia na schôdzi
AGRI
10.12.2007
Výbory požiadané o stanovisko
dátum oznámenia na schôdzi
BUDG
10.12.2007
Bez predloženia stanoviska
dátum rozhodnutia
BUDG
18.12.2007
Spravodajca
dátum menovania
Ioannis Gklavakis
21.11.2007
Prerokovanie vo výbore
29.1.2008
1.4.2008
17.4.2008
Dátum prijatia
17.4.2008
Výsledok záverečného hlasovania
+:
–:
0:
28
6
Poslanci prítomní na záverečnom hlasovaní
Vincenzo Aita, Peter Baco, Sergio Berlato, Bernadette Bourzai, Luis Manuel Capoulas Santos, Giuseppe Castiglione, Albert Deß, Carmen Fraga Estévez, Ioannis Gklavakis, Friedrich-Wilhelm Graefe zu Baringdorf, Esther Herranz García, Lily Jacobs, Heinz Kindermann, Vincenzo Lavarra, Stéphane Le Foll, Diamanto Manolakou, Rosa Miguélez Ramos, Neil Parish, Vincent Peillon, María Isabel Salinas García, Willem Schuth, Czesław Adam Siekierski, Petya Stavreva, Witold Tomczak, Andrzej Tomasz Zapałowski
Náhradníci prítomní na záverečnom hlasovaní
Pilar Ayuso, Alessandro Battilocchio, Alejandro Cercas, Wiesław Stefan Kuc, Hans-Peter Mayer, Zdzisław Zbigniew Podkański, Kyösti Virrankoski
Náhradníci (čl. 178 ods. 2) prítomní na záverečnom hlasovaní
Francisca Pleguezuelos Aguilar, Luis Yañez-Barnuevo García
