A6-0058/2008
29.2.2008
SPRÁVA
o návrhu opravného rozpočtu Európskej únie č. 1/2008 na rozpočtový rok 2008
(00000/2008 – C6‑0000/2008 – 2008/2017(BUD))
Oddiel III – Komisia
Výbor pre rozpočet
Spravodajca:
Kyösti Virrankoski
PE 402.646v02-00
OBSAH
NÁVRH UZNESENIA EURÓPSKEHO PARLAMENTU.........................................................3
DÔVODOVÁ SPRÁVA.............................................................................................................5
POSTUP.....................................................................................................................................7
NÁVRH UZNESENIA EURÓPSKEHO PARLAMENTU
o návrhu opravného rozpočtu Európskej únie č. 1/2008 na rozpočtový rok, oddiel III – Komisia
(00000/2008 – C6‑0000/2008 – 2008/2017(BUD) )
Európsky parlament ,
– so zreteľom na článok 272 Zmluvy o ES a článok 177 Zmluvy o Euratome,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
Nariadenie zmenené a doplnené nariadením (ES, Euratom) č. 1525/2007 (Ú. v.
EÚ L 343, 27.12.2007, s.
9). , a najmä na jeho články 37 a 38,
– so zreteľom na všeobecný rozpočet Európskej únie na rozpočtový rok 2008, ktorý bol prijatý s konečnou platnosťou 13. decembra 2007
Prijaté texty, P6_TA(2007)0616 . ,
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. ,
– so zreteľom na predbežný návrh opravného rozpočtu Európskej únie č. 1/2008 na rozpočtový rok 2008, ktorý Komisia predložila 18. januára 2008 ( KOM(2008)0015 ),
– so zreteľom na návrh opravného rozpočtu č. 1/2008, ktorý zostavila Rada 00 (0000/2008 - C6-0000/2008),
– so zreteľom na článok 69 a prílohu IV rokovacieho poriadku,
– so zreteľom na správu Výboru pre rozpočet ( A6‑0058/2008 ),
A. keďže návrh opravného rozpočtu č. 1 k všeobecnému rozpočtu na rok 2008 zahŕňa tieto body:
– mobilizácia Fondu solidarity EÚ vo výške 164,2 mil. EUR vo viazaných a platobných rozpočtových prostriedkoch v súvislosti so škodami spôsobenými silnou búrkou v Spojenom kráľovstve v júni a v júli 2007,
– vytvorenie potrebnej rozpočtovej štruktúry pre Výkonnú agentúru pre výskum (REA) a Výkonnú agentúru Európskej rady pre výskum (ERCEA),
– úprava plánu stavu zamestnancov Európskej agentúry pre riadenie operačnej spolupráce na vonkajších hraniciach členských štátov Európskej únie (FRONTEX),
– vytvorenie rozpočtovej položky 06 01 04 12 Program Galileo – Výdavky na administratívne riadenie, ako je stanovené v revidovanom návrhu Komisie KOM(2007)0535 ,
– vytvorenie rozpočtového článku 27 01 11 Mimoriadne výdavky v prípade krízových situácií, ktorý umožní financovanie mimoriadnych výdavkov spojených s vyhlásenými krízovými situáciami.
Tento riadok bude uvedený so symbolickým záznamom „p. m.“,
B. keďže účelom návrhu opravného rozpočtu č. 1/2008 je formálne zahrnúť tieto rozpočtové úpravy do rozpočtu na rok 2008,
1. berie na vedomie predbežný návrh opravného rozpočtu č. 1/2008;
2. pripomína svoj pozmeňujúci a doplňujúci návrh k návrhu opravného rozpočtu č. 1/2008 zameraný na vytvorenie výdavkového riadku na riadenie administratívy a obnovenie pôvodných hodnôt prevádzkovej položky na program Galileo;
3. poveruje svojho predsedu, aby postúpil toto uznesenie Rade a Komisii.
DÔVODOVÁ SPRÁVA
Podľa článku 37 ods. 1 nariadenia o rozpočtových pravidlách môže Komisia predložiť predbežné návrhy opravných rozpočtov, ak existujú „nevyhnutné, výnimočné alebo nepredvídané okolnosti“.
Návrh opravného rozpočtu č. 1/2008 zahŕňa tieto body:
1.
Mobilizácia Fondu solidarity EÚ vo výške 164,2 milióna EUR vo viazaných a platobných rozpočtových prostriedkoch v súvislosti so škodami spôsobenými silnou búrkou v Spojenom kráľovstve v júni a v júli 2007.
Počas schôdze výboru dňa 28. februára sa usporiadalo krátke vypočutie s cieľom vyhodnotiť vynakladanie finančných prostriedkov EÚ, ako aj jeho dosah na miestnej úrovni.
2.
Vytvorenie potrebnej rozpočtovej štruktúry pre Výkonnú agentúru pre výskum (REA) a Výkonnú agentúru Európskej rady pre výskum (ERCEA).
V súvislosti s REA Komisia zmenila rozpočtový riadok z 08 01 04 50, ako pôvodne uvádzala, na 08 01 04 31.
Suma 14 601 000 EUR na náklady agentúry v roku 2008, ktorá sa uvádza v PNOR, zodpovedá sume použitej v pôvodnom finančnom výkaze, ktorý slúžil ako základ pre náš súhlas s touto agentúrou.
Zmena rozpočtového riadku v opravnom rozpočte (z 08 01 04 50 na 08 04 01 31) sa uskutočnila z dôvodu integrity so štruktúrou ABB (rozpočtovanie založené na činnostiach) a s cieľom zaradiť agentúru spolu s ostatnými 4 výkonnými agentúrami, ktoré sú v rovnakej nomenklatúre v sérii XX 01 01 30.
ERCEA: Dotácia pre túto agentúru vo výške 19 994 000 EUR zahrnutá v PNOR nezodpovedá údaju, ktorý sa poskytol EP, keď rozhodoval o vyslovení alebo nevyslovení námietky voči tejto agentúre.
Suma za rok 2008 uvedená v pôvodnom finančnom výkaze tejto výkonnej agentúry predstavovala 23 117 000 EUR.
Dotácia pre túto agentúru vo výške 19 994 000 EUR zahrnutá v PNOR 1/2008 je však menšia než suma uvedená v pôvodnom finančnom výkaze (23 117 000 EUR) z dôvodu rozdielu vo výpočtoch súm pre zamestnancov na základe 8 mesiacov namiesto 10 mesiacov, ako sa predpokladalo na začiatku (neskorší začiatok fungovania agentúry).
Náklady na rok 2008 teda vychádzajú z priemernej prítomnosti v trvaní ôsmich mesiacov.
O zníženie sumy požiadal regulačný výbor agentúry dňa 14.
11.
2007.
3.
Úprava plánu stavu zamestnancov Európskej agentúry pre riadenie operačnej spolupráce na vonkajších hraniciach členských štátov Európskej únie (FRONTEX).
Spravodajca sa domnieva, že úprava zodpovedá tomu, čo sa schválilo počas rozpočtového postupu na rok 2008.
4.
Vytvorenie rozpočtovej položky 06 01 04 12 Program Galileo – Výdavky na administratívne riadenie, ako je stanovené v revidovanom návrhu Komisie KOM(2007)0535 .
Dôvody Komisie:
Prostriedky vo výške 2 miliónov EUR v riadku 06 01 04 12 Program Galileo – Výdavky na administratívne riadenie nemožno pokladať za dodatočné rozpočtové prostriedky, ale za prostriedky, ktoré zodpovedajú presunu v rámci celkového balíka vyčleneného na program Galileo na rok 2008 z riadku prevádzkových výdavkov do riadku výdavkov administratívneho charakteru, ktoré sú zamerané na financovanie činností ako definovanie a následné opatrenia systému riadenia rizík, definovanie politiky v oblasti práv duševného vlastníctva (IPR), každoročný finančný a technický audit, výročná správa, trhy inovačnej navigácie (štúdie ...).
Tieto rozpočtové prostriedky rozhodne patria do okruhu 1a.
Viacročné programy tiež majú podobné rozpočtové riadky na administratívne výdavky v rámci ich finančného balíka.
Spravodajca zastáva názor, že toto opatrenie vytvára potenciálnu nezrovnalosť prameniacu na jednej strane z rozhodnutia prijatého v súvislosti s rozpočtom na rok 2008 a na strane druhej z pozmeňujúcich a doplňujúcich návrhov, ktoré prijal výbor ITRE dňa 29. januára v rámci správy poslankyne Barsi-Pataky.
Výbor ITRE prijal veľkou väčšinou osem pozmeňujúcich a doplňujúcich návrhov, ktorými vyňal Dozorný úrad pre program Galileo z právneho základu zmeneného a doplneného návrhu týkajúceho sa programov Galileo a EGNOS.
Ostali určité pochybnosti o význame návrhu vyčleniť sumu 2 milióny EUR na administratívne riadenie, ktorý je zahrnutý v OR 1/ 2008.
Bol preto predložený pozmeňujúci a doplňujúci návrh na vytvorenie príslušného riadku „p.m.“ a obnovenie prevádzkovej položky na program Galileo s 890 miliónmi EUR v záväzkoch.
5.
Vytvorenie rozpočtového článku 27 01 11 Mimoriadne výdavky v prípade krízových situácií, ktorý umožní financovanie mimoriadnych výdavkov spojených s vyhlásenými krízovými situáciami.
Tento riadok bude uvedený so symbolickým záznamom „p. m.“.
Keďže nebolo jasné, čo Komisia považuje za „mimoriadne krízové situácie“ a prečo sa riadok musí vytvárať v rámci oblasti politiky „Rozpočet“ (hlava 27) a tiež, čo znamená „naliehavosť“ situácie a prečo nemožno počkať na PNR na rok 2009, poskytla Komisia tieto podrobné informácie:
Presná definícia funkcií, ktoré spadajú do jednej z týchto kategórií, bude závisieť od povahy a trvania krízy.
Udalosti ako 9/11 (11. september 2001), hrozba pandémie chrípky alebo menej dramatické, ale rovnako škodlivé ohrozenia zamestnancov, budov alebo systémov IT zvýrazňujú potrebu, aby sa organizácie pripravili na potenciálne závažné narušenia ich činností.
Ako odpoveď na tieto výzvy uviedla Komisia do praxe nástroje na riadenie kontinuity činnosti s cieľom pripraviť sa na možné narušenia.
Riadenie kontinuity činnosti je proces, ktorý pomáha riadiť riziká ohrozujúce nerušený chod organizácie a zabezpečuje, že organizácia bude môcť pokračovať vo svojej činnosti v požadovanom rozsahu aj v prípade narušenia.
Toto riadenie predvída, ako by organizácia mala reagovať s cieľom zvýšiť odolnosť, minimalizovať dosah narušenia na externé zainteresované strany a uľahčiť identifikáciu a obnovu kľúčových funkcií v krátkom čase.
POSTUP
Názov
Návrh opravného rozpočtu Európskej únie č. 1/2008 na rozpočtový rok 2008
Referenčné čísla
0000/2008– C6-0000/2008 – 2008/2017(BUD)
Gestorský výbor
dátum oznámenia na schôdzi
BUDG11.3.2008
Výbory požiadané o stanovisko
dátum oznámenia na schôdzi
Spravodajca
dátum menovania
Kyösti Virrankoski
13.12.2006
Predchádzajúca spravodajkyňa
James Elles
Dátum vypracovania návrhu opravného rozpočtu Radou
4.3.2008
Dátum odovzdania návrhu
opravného rozpočtu Radou
0.0.0000
Prerokovanie vo výbore
23.1.2008
Dátum prijatia
28.2.2008
Výsledok záverečného hlasovania
+:
–:
0:
18
Poslanci prítomní na záverečnom hlasovaní
Richard James Ashworth, Reimer Böge, Herbert Bösch, James Elles, Salvador Garriga Polledo, Ingeborg Gräßle, Catherine Guy-Quint, Ville Itälä, Anne E. Jensen, Vladimír Maňka, Jan Mulder, Margaritis Schinas, Esko Seppänen, László Surján, Gary Titley, Helga Trüpel, Ralf Walter
Náhradníci prítomní na záverečnom hlasovaní
Peter Šťastný
Náhradníci (čl. 178 ods. 2) prítomní na záverečnom hlasovaní
Dátum predloženia
0.0.0000
Poznámky (údaje, ktoré sú k dispozícii iba v jednej jazykovej verzii)
...
