P7_TA(2009)0010
Návrh opravného rozpočtu č. 6/2009
A7-0003/2009
Uznesenie Európskeho parlamentu z 15. septembra 2009 o návrhu opravného rozpočtu Európskej únie č. 6/2009 na rozpočtový rok 2009, oddiel III – Komisia (11888/2009 – C7-0098/2009 – 2009/2047(BUD) )
Európsky parlament
, –
so zreteľom na článok 272 Zmluvy o ES a článok 177 Zmluvy o Euratom,
–
so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev Ú. v.
ES L 248, 16.9.2002, s.
1.
, a najmä na jeho články 37 a 38,
–
so zreteľom na všeobecný rozpočet Európskej únie na rozpočtový rok 2009 prijatý s konečnou platnosťou 18. decembra 2008 Ú. v.
EÚ L 69, 13.3.2009.
,
–
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Ú. v.
EÚ C 139, 14.6.2006, s.
1.
,
–
so zreteľom na predbežný návrh opravného rozpočtu Európskej únie č. 6/2009 na rozpočtový rok 2009, ktorý Komisia predložila 18. júna 2009 ( KOM(2009)0288 ),
–
so zreteľom na návrh opravného rozpočtu č. 6/2009, ktorý zostavila Rada 13. júla 2009 (11888/2009 – C7-0098/2009 ),
–
so zreteľom na článok 75 a prílohu V rokovacieho poriadku,
–
so zreteľom na správu Výboru pre rozpočet ( A7-0003/2009 ),
A.
keďže predbežný návrh opravného rozpočtu č. 6 k rozpočtu na rok 2009 zahŕňa revíziu predpokladaných tradičných vlastných zdrojov, základov DPH a HND, príslušných korekcií pre Spojené kráľovstvo, ako aj ich financovania, a revíziu financovania znížení príspevkov z HND v prospech Holandska a Švédska na rok 2009,
B.
keďže účelom návrhu opravného rozpočtu č. 6/2009 je formálne zahrnúť tieto rozpočtové úpravy do rozpočtu na rok 2009,
1.
schvaľuje návrh opravného rozpočtu č. 6/2009 bez zmien a doplnení;
2.
poveruje svojho predsedu, aby toto uznesenie postúpil Rade a Komisii.
