Banky budú klientom garantovať až 100 000 eur
Voľby 2009
Hospodárske a menové záležitosti
2008-12-18 - 13:03
V prípade krachu európskych bánk by mali byť vklady občanov garantované až do výšky 100 000 eur, uvádza sa v legislatívnej správe, ktorú EP schválil pomerom hlasov 556:21:3.
Poslanci okrem toho presadili, aby mali ľudia v prípade krízovej situácie rýchlejší prístup ku svojim úsporám a požiadali, aby bol vytvorený mechanizmus pre cezhraničnú spoluprácu pre prípad ďalšej hospodárskej krízy.
Vzhľadom na kompromis dosiahnutý s Radou bude môcť legislatíva po formálnom odsúhlasení v Rade okamžite vstúpiť do platnosti, pričom členské krajiny ju budú musieť uplatniť najneskôr do 30. júna 2009.
Prijatá smernica zvyšuje výšku garantovaných vkladov (v súčasnosti 20 000 eur) v prípade krachu banky/finančnej inštitúcie.
Od uplatnenia novej legislatívy ( v júni 2009 ) majú byť vklady garantované v hodnote minimálne 50 000 eur , pričom táto suma sa má do konca roku 2010 zvýšiť na 100 000 eur.
Súčasná dvadsaťtisícová záruka nie je podľa EP postačujúca.
Spomínané dodatočné zvýšenie (z 50 000 na 100 000 eur) sa však má uskutočniť až po vyhodnotení dopadovej štúdie, ktorú má Európska komisia predložiť do 31. decembra 2009, pričom tá môže preukázať, že nie všetky členské krajiny disponujú prostriedkami pre uskutočnenie spomínaného navýšenia.
Legislatíva bude pokrývať bankové úspory vo všetkých krajinách EÚ , bez ohľadu na to, či je ich oficiálnou menou euro alebo iná mena.
Rýchlejší výber vkladov a systém včasného varovania pred ďalšou krízou
Presadilo sa aj skrátenie doby pre vyplatenie vkladov v prípade krachu finančnej inštitúcie z 3 mesiacov na 20 dní, pričom v špeciálnych prípadoch, podliehajúcich schváleniu kompetentných úradov, môže byť táto doba výnimočne predĺžená o maximálne ďalších 10 dní.
Poslanci pri hlasovaní zároveň vyzvali členské štáty EÚ, aby zvážili zavedenie systému vyplácania, podľa ktorého by sa v prípade krachu banky určitá suma vyplatila majiteľom účtov už do 3 dní.
Parlament okrem toho požiadal Komisiu, aby navrhla opatrenia zabezpečujúce koordináciu medzi členskými štátmi v prípade ďalšej cezhraničnej finančnej krízy.
Rozprava (16.
12.
2008):
V rozprave o tejto problematike vystúpil slovenský europoslanec Ján HUDACKÝ (EPP-ED, SK), ktorý spomenul "nízky stupeň flexibility komisie v čase nástupu finančnej krízy", najmä čo sa týka snáh predísť nekoordinovaným rozhodnutiam jednotlivých členských štátov v súvislosti s ochranou vkladov klientov bánk.
Tento deficit koordinácie podľa neho viedol, "k chaotickému správaniu sa klientov bánk, k výberu ich vkladov a ich presunu do bánk v tých členských krajinách, kde sú vklady kryté vo väčšom objeme", aj sa to podľa jeho slov "našťastie stalo iba v obmedzenej miere".
V súvislosti s potrebou zvyšovania dôvery občanov k finančným inštitúciám je podľa poslanca Jána Hudackého nevyhnutné, aby boli nové opatrenia "čo najviac flexibilné a zároveň aby vychádzali z reálnych predpokladov".
V prípade nedostupnosti vkladov je podľa neho navrhovaná výplatná lehota 3 dní nereálna, pretože systém ochrany vkladov by "z kapacitných dôvodov pravdepodobne zlyhal".
Za lepšiu alternatívu označil opatrenie, podľa ktorého by do 3 dní bola vyplatená len určitá limitovaná výška finančných zdrojov.
"Som veľmi rád, že výška krytia vkladov sa má najneskôr do 31.
12.
2009 zvýšiť na minimálne 100 000 EUR, čím sa určite zvýši dôvera vkladateľov k finančným inštitúciám", uviedol a dodal, že vzhľadom na prvé skúsenosti s finančnou krízou by do rámca tejto smernice mali aj naďalej spadať malé a stredné podniky, ktoré v čase krízy často nemajú možnosť získať potrebný úver.
20081216IPR44861 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
