Poslanci diskutovali o spôsoboch riešenie krízy v Eurozóne, hovorilo sa aj o Slovensku
Inštitúcie
Plenárne zasadnutie
2011-10-12 - 21:31
John SCHRANZ BXL (+32) 2 28 44264 STR (+33) 3 881 74076 PORT (+32) 498 98 14 02 EMAIL econ-press@europarl.europa.eu Ján JAKUBOV BXL (+32) 2 28 34476 STR (+33) 3 881 73840 PORT (+32) 498 98 35 90 EMAIL jan.jakubov@europarl.europa.eu Diskusia poslancov so zástupcami Rady a Komisie pred kľúčovým zasadnutím Európskej rady mala nádych naliehavosti.
Predseda EK José Manuel Barroso predstavil komplexnú "cestovnú mapu k stabilite a rastu," ktorej súčasťou je okrem iného plán na celoeurópsku rekapitalizáciu bánk a ďalšie opatrenia zo sféry hospodárskeho riadenia.
Časť poslancov privítala celistvosť návrhu, ďalší mu vyčítali nedostatok ambícií.
Niektorí poslanci spochybnili samotný proces rekapitalizácie bánk.
Joseph Daul (EPP, FR): "Vítam Barrosov návrh.
Musíme prestať pracovať spôsobom malých krokov a zaujať ambicióznejší prístup.
Nemôžeme podliehať politickým hrám ako možno v slovenskom parlamente."
Martin Schulz (S&D, DE): "Vedeli sme, čo je v súvislosti s bankami potrebné urobiť už pred tromi rokmi a napriek tomu sme nič neurobili.
Pokiaľ daňoví poplatníci zachránia banky, potom sa banky musia podriadiť štátom."
Guy Verhofstadt (ALDE, BE): "Rekapitalizácia bánk musí prebehnúť v rámci európskeho a nie na základe národných plánov.
Eurobondy potrebujeme čo najskôr, tak ako odstránenie jednohlasného rozhodovania v súvislosti so záchranným mechanizmom, ktoré nemôže fungovať, ako sme to videli na príklade Slovenska."
Rebecca Harms (Zelení/EFA, DE): "Než začneme s rekapitalizáciou bánk spočítajme si, koľko nás to bude stáť.
Ak sa ich potom rozhodneme rekapitalizovať, s doterajším spôsobom vyplácania a bonusmi musí byť koniec."
Jan Zahradil (ECR, CZ): "Riešením nie je viac Európy a rekapitalizácia ale riadený bankrot a umožnenie devalvácie.
Európsku ekonomickú vládu môže navrhnúť iba politik, ktorý nič netuší o náladách, ktoré panujú v členských štátoch, ako Fínsko, Slovensko a Holandsko."
Lothar Bisky (GUE/NGL, DE): "Problémom je, že implementácia Barrosových návrhov bude náročná.
Navyše, súčasné opatrenia majú dopad na občanov a nie na tých, ktorí krízu spôsobili."
Nigel Farrage (EFD, UK): "K demokratickej revolúcii proti záchrane eura sa včera pridalo aj Slovensko.
Výsledok hlasovania bol úžasný.
Richard Sulík uviedol, že radšej bude vyvrheľom v Bruseli, ako sa hanbiť, že dopustil ďalšie zadlženie svojich detí.
Má pravdu, lebo zhmotnil odstup Bruselu od bežných ľudí.
Snaha zachrániť Euro je jedna gigantická Ponziho schéma."
Sledujte rozpravu online (kliknite na odkaz pod článkom).
20111011IPR28925 Sledujte rozpravu zo záznamu (kliknite na 12.10.2011)
SK
1
LINK
/wps-europarl-internet/frd/vod/research-by-date;jsessionid=76C832CECD9F3CA7DE00F11025D1426F?language=sk
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
