Streda v plenárnom zasadnutí: České predsedníctvo, Gaza a zemný plyn
Inštitúcie
2009-01-15 - 15:34
Český premiér Topolánek predstavil priority polročného predsedníctva Ekonomika, energetika a zahraničná politika sú tri hlavné priority českého predsedníctva v EÚ.
Poslancom ich predstavil český premiér Mirek Topolánek.
Popoludní sa poslanci venovali situácii v pásme Gazy a diskutovalo sa aj o zastavených dodávkach zemného plynu.
Priority českého predsedníctva
Predseda vlády českej republiky Mirek Topolánek chce v najbližších šesť mesiacov viesť EÚ k trom cieľom.
V prvom rade je potrebné zlepšiť ekonomickú situáciu posilnením konkurencieschopnosti, čo umožní viac investovať do vzdelávania, výskumu, inovácií či ochrany životného prostredia.
Druhou prioritou bude energetická bezpečnosť.
Aj na základe aktuálnej krízy Topolánek navrhol dobudovať infraštruktúru plynovodov a ropovodov, zlepšiť prepojenia medzi jednotlivými členskými štátmi či diverzifikovať zdroje.
Zahraničná politika EÚ by zas mala posilniť postavenie Únie vo svete.
České predsedníctvo sa chce venovať najmä Blízkemu východu, spolupráci s USA a Ruskom či západným Balkánom a Tureckom.
Podpora politických skupín
Načrtnuté ciele Prahy prijali parlamentné politické skupiny kladne.
"České predsedníctvo čelí problémom a rieši tri krízy.
Spoločný front je jediný postoj, aký môžeme zaujať," myslí si predseda skupiny ľudovcov a európskych demokratov Joseph Daul.
Jednotný hlas Európy požaduje aj líder socialistov Martin Schulz.
Predseda liberálov Graham Watson zas ubezpečil Topolánka o parlamentnej podpore pre ním navrhnuté priority.
"Chráňte sa nie plotmi, ale priateľmi.
My sme vaši priatelia," zdôraznil.
Situácia v Gaze
Popoludní sa poslanci venovali hneď dvom veľmi aktuálnym rozpravám.
V prvej z nich veľká väčšina rečníkov vyzvala na zastavenie bojov v Gaze v súlade s rezolúciou OSN.
Viacerí poslanci síce uznali, že Izrael má právo na sebaobranu, zároveň však zdôraznili, že zásah proti Palestínčanom je neprimeraný.
O uznesení k aktuálnej situácii sa bude hlasovať vo štvrtok.
Spor o zemný plyn
Druhá popoludňajšia rozprava sa zas týkala rusko-ukrajinskému sporu o zemný plyn.
Viaceré krajiny EÚ sú pritom na ruskom plyne závislé na 100 %.
Predseda Komisie José Manuel Barroso je presvedčený, že je potrebné prijať komplexné a systémové riešenie.
"Kríza dokazuje viac než kedykoľvek predtým, že zaplátať diery v našej energetickej infraštruktúre bude strategicky prospešné pre všetkých v Európe," uviedol pred poslancami.
Kým poľský poslanec zo skupiny ľudovcov a európskych demokratov Jazcek Saryusz-Wolski vyzdvihol potrebu dohodnúť sa na spoločnej energetickej politike, rakúsky socialista Hannes Swoboda sa dotkol otázky plynových zásob.
"Je neprijateľné, aby niektoré krajiny mali málo alebo žiadne rezervy," dodal.
Podľa maďarského liberála Istvána Szent-Iványiho Európa nesmie tolerovať fakt, že sme "rukojemníkmi v tejto cynickej hre".
Hanna Foltyn-Kubicka zo skupiny Únia za Európu národov zas vníma krízu nielen z ekonomického, ale aj politického hľadiska: "Za požiadavkami Gazpromu je politická mašinéria z Kremľa," myslí si poľská poslankyňa.
Afrika, Bielorusko, Srebrenica
Na programe zasadnutia sa objavili aj ďalšie témy.
Poslanci sa venovali situácii v krajinách Afrického rohu či stratégii pre Bielorusko.
Zároveň bol predložený návrh, aby bol 11. júl spomienkovým dňom na obete masakru v Srebrenici.
20090108STO45618 Priority českého predsedníctva Konflikt na Blízkom východe EP sa hovorilo o dodávkach plynu Zastavený plyn z Ruska Africký roh (anglicky) Stratégia pre Bielorusko (anglicky) Spomienka na Srebrenicu (anglikcy) Webstránka českého predsedníctva Videozáznam zo zasadnutia
SK
1
PHOTO
20090113PHT46089.jpg
SK
9
LINK
http://www.eu2009.cz/en/
SK
10
LINK
/wps-europarl-internet/faces/vod/player.jsp?language=sk
-//EP//TEXT IM-PRESS 20090113IPR46091 0 NOT XML V0//SK
-//EP//TEXT IM-PRESS 20090113IPR46099 0 NOT XML V0//SK
-//EP//TEXT IM-PRESS 20090113IPR46101 0 NOT XML V0//SK
-//EP//TEXT IM-PRESS 20090108STO45594 0 NOT XML V0//SK
-//EP//TEXT IM-PRESS 20090114IPR46205 0 NOT XML V0//SK
-//EP//TEXT IM-PRESS 20090114IPR46207 0 NOT XML V0//SK
-//EP//TEXT IM-PRESS 20090114IPR46209 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
