S novým rokom prichádza aj nové vedenie Parlamentu
Inštitúcie
2007-01-09 - 14:53
Nové vedenie Parlamentu bude zvolené už na budúci týždeň
Prvý mesiac roku 2007 sa bude v Európskom parlamente niesť v znamení volieb.
Poslanci totiž vstupujú do druhej polovici svojho funkčného obdobia a podobne ako na jeho začiatku si volia predsedu, štrnástich podpredsedov a šiestich kvestorov EP.
Voľby však neprebehnú len na budúcotýždňovej plenárnej schôdzi v Štrasburgu.
Ešte v januári sa dozvieme mená nových predsedov výborov.
Voľby predsedu, podpredsedov a kvestorov Parlamentu sa začnú v utorok 16. januára.
Predseda Parlamentu
Od prvého zasadnutia Parlamentného zhromaždenia v roku 1952, ktorý bol predchodcom Európskeho parlamentu, sa na poste jeho predsedu celkovo vystriedalo 25 ľudí.
Dvakrát bola spomedzi kandidátov úspešná aj žena.
Predsedovi EP vyplývajú z jeho funkcie viaceré práva a povinnosti:
riadi plenárne zasadnutie, Konferenciu predsedov a Predsedníctvo
dohliada na dodržiavanie Rokovacieho poriadku a zabezpečuje správne fungovanie činnosti Parlamentu
zastupuje Parlament v právnych veciach, vo všetkých vonkajších vzťahoch a pri slávnostných príležitostiach
vyjadruje názor Parlamentu pri otvorení zasadnutia Európskej rady
podpisuje rozpočet EÚ a tiež všetky legislatívne akty prijaté v rámci spolurozhodovacieho postupu
Bývalá predsedníčka EP Nicole Fontaine z Francúzska na margo tejto funkcie uviedla: "Zodpovednosť je obrovská, ale práca je inšpirujúca."
Podpredsedovia EP
Úlohou štrnástich podpredsedov je predsedať plenárnemu zasadnutiu a zastupovať Parlament vo vonkajších vzťahoch počas neprítomnosti predsedu EP a zúčastňovať sa tiež práce v Predsedníctve.
Podpredseda EP pre vzťahy s národnými parlamentmi, francúzsky socialista Pierre Moscovici, vidí svoje pôsobenie takto: "Ako podpredseda zodpovedný za vzťahy s národnými parlamentmi sa usilujem zvýšiť legitimitu, kvalitu a efektívnosť prijímania európskych zákonov."
Podľa ďalšieho podpredsedu Gérarda Onestu, francúzskeho poslanca zo skupiny Zelení/Európska slobodná aliancia, v sebe podpredsednícka stolička skrýva tri dimenzie.
"Zahŕňa riadenie inštitúcie, vedenie plenárnych zasadnutí a napokon je tu aj skutočná protokolárna úloha."
Okrem plenárnych zasadnutí a výborov sa dôležité rozhodnutia prijímajú v dvoch politických orgánoch - na Konferencii predsedov a v Predsedníctve.
Konferencia predsedov
Konferencia predsedov sa skladá z predsedu EP a lídrov politických skupín v Parlamente, pričom do jej kompetencií spadá :
príprava harmonogramu inštitúcie a programu plenárnych zasadnutí
organizácia práce EP a zostavenie legislatívneho programu
pridelenie kompetencií výborom a delegáciám a určenie ich zloženia
vzťah s inými inštitúciami Európskej únie, národnými parlamentmi a tretími krajinami.
Predsedníctvo
Predsedníctvo pozostáva z predsedu EP, štrnástich podpredsedov a od roku 2007 až šiestich kvestorov so štatútom pozorovateľov.
Do jeho kompetencie pritom spadá príprava odhadu rozpočtu Európskeho parlamentu a správa všetkých administratívnych, personálnych a organizačných otázok.
Kvestori
Kvestori majú na starosti administratívne a finančné záležitosti, ktoré priamo súvisia s europoslancami.
S poradným hlasom sa zúčastňujú na Predsedníctve Parlamentu a zodpovedajú za to, aby všetci poslanci mali vhodné podmienky na výkon svojej funkcie.
Jeden z kvestorov, britský poslanec zo skupiny ľudovcov a európskych demokratov James Nicholson vidí hlavnú úlohu kvestorov v tom, aby sa poslanci mohli plne venovať práci pre občanov namiesto trávenia času s "papierovačkami".
Každý kvestor pritom zodpovedá za inú oblasť.
James Nicholson má napríklad na starosti bezpečnosť, informačné technológie a Informačné kancelárie EP, ktoré boli vybudované v každom členskom štáte EÚ.
"Rola, ktorú som zohral v tomto procese ma veľmi napĺňala, pretože sme tým dokázali, že Parlament to nie je len Brusel, ale že je to tiež inštitúcia, ktorá má priamy kontakt s hlavnými mestami a národnými parlamentmi."
Výsledky volieb ako aj profil nového predsedu Parlamentu vám prinesieme už na budúci týždeň.
20070109STO01792 Predseda a jeho funkcie Rozhovor: Josep Borrell hodnotí svoje pôsobenie vo funkcii predsedu EP Politické orgány
SK
1
PHOTO
20070109PHT01809.jpg
SK
2
LINK
/parliament/public/staticDisplay.do;jsessionid=D446B2D416B97A6FA59820CBD30D0212.node2?id=45&pageRank=2&language=SK
SK
4
LINK
/parliament/public/staticDisplay.do?id=45&pageRank=7&language=SK
-//EP//TEXT IM-PRESS 20061219STO01647 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
