17.6.2008
SPOLOČNÝ NÁVRH UZNESENIA
ktorý v súlade s článkom 108 ods. 5 rokovacieho poriadku predkladajú
– Carmen Fraga Estévez a Cornelis Visser v mene skupiny PPE-DE
– Heinz Kindermann a Rosa Miguélez Ramos v mene skupiny PSE
– Philippe Morillon a Elspeth Attwooll v mene skupiny ALDE
– Seán Ó Neachtain v mene skupiny UEN
a ktorý nahrádza návrhy týchto skupín:
– PPE-DE ( B6‑0305/2008 )
– ALDE ( B6‑0310/2008 )
– PSE ( B6‑0311/2008 )
– UEN ( B6‑0312/2008 )
o kríze v rybnom hospodárstve spôsobenej zvyšovaním cien pohonných hmôt
Uznesenie Európskeho parlamentu o kríze v rybnom hospodárstve spôsobenej zvyšovaním cien pohonných hmôt
Európsky parlament ,
–
so zreteľom na nariadenie Rady (ES) č. 1198/2006 z 27. júla 2006 o Európskom fonde rybného hospodárstva Ú. v.
ES L 223, 15.8.2006, s.
1. ,
–
so zreteľom na oznámenie Komisie Rade a Európskemu parlamentu z 9. marca 2006 o zlepšení hospodárskej situácie v odvetví rybolovu (KOM(2006)0103),
–
so zreteľom na konferenciu, ktorú usporiadala Komisia v Bruseli 10. a 11. mája 2006 o nových technológiách v oblasti rybolovu,
–
so zreteľom na správy Výboru pre rybné hospodárstvo ( A6-0266/2006 a A6-0467/2007 ),
–
so zreteľom na článok 108 ods. 5 rokovacieho poriadku,
A.
keďže súčasná kríza, ktorú rybné hospodárstvo Spoločenstva zažíva, je spôsobená stálym zvyšovaním cien pohonných hmôt, ktoré za posledných päť rokov stúpli o viac ako 300 % a od januára 2008 o viac ako 40 %,
B.
keďže ceny rybárskych produktov sú na podobnej úrovni ako pred 20 rokmi a keďže ceny niektorých druhov rýb dokonca výrazne klesli, a to až o 25 % od začiatku roka z dôvodu hromadného dovozu produktov z nezákonného rybolovu,
C.
keďže cena paliva v rybnom hospodárstve, na rozdiel od iných odvetví, nemôže ovplyvniť cenu jeho produktov pri prvom predaji; pretože rybári v súčasnej situácii nemôžu určovať ceny,
D.
keďže zvyšovanie cien pohonných hmôt má priame a nepriame následky na príjmy posádok, vzhľadom na prepojenie medzi mzdami a príjmom z ceny z prvého predaja výlovov,
E.
keďže príjmy rybárov v EÚ tento rok poklesli napriek skutočnosti, že sa im zvýšili náklady,
F.
keďže nepretržité zhoršovanie krízy aj napriek platným reštrukturalizačným plánom a postupnému prispôsobovaniu sa obchodu spôsobuje, že mnohé spoločnosti majú obrovské finančné ťažkosti a ďalšie rybárske podniky sa dostali veľmi nebezpečných situácií, čo je dôvodom mnohých protestných demonštrácií vo veľkých členských štátoch,
G.
keďže na európskej, ako aj na národnej úrovni sú potrebné rozsiahle investície do nových technológií s cieľom zvyšovať energetickú účinnosť rybárskych plavidiel a znižovať ich závislosť od fosílnych palív,
H.
keďže niektoré členské štáty iniciovali systémy zamerané na znižovanie spotreby paliva ich flotilami a tieto inovácie treba podporovať,
I.
keďže EÚ sa zaviazala na výrazné znižovanie emisií skleníkových plynov v rámci klimatického a energetického balíka a keďže rybné hospodárstvo môže prispieť k tomuto úsiliu,
J.
keďže súčasné problémy rybného hospodárstva možno vyriešiť vtedy, keď sa tak na národnej, ako aj na európskej úrovni prijmú seriózne krátkodobé, strednodobé a dlhodobé opatrenia,
1.
vyjadruje solidaritu s rybármi EÚ a vyzýva Komisiu a Radu, aby vypracovali opatrenia zameraná na riešenie súčasnej situácie v rybnom hospodárstve;
2.
vyzýva členské štáty, aby urýchlili postupy na uvoľnenie platieb pomoci podľa nariadenia Komisie (ES) č. 875/2007 o pomoci de minimis v rybnom hospodárstve Ú. v.
ES L 193, 25.7.2007, s.
6. ;
3.
v tejto súvislosti znovu vyzýva Komisiu, aby prehodnotila uvedené nariadenie tak, aby sa pomoc zvýšila na 100 000 EUR za plavidlo namiesto podniku, čím sa jej úroveň priblíži úrovni pomoci v iných odvetviach hospodárstva;
4.
upriamuje pozornosť členských štátov na nové pokyny Spoločenstva o štátnej pomoci v rybnom hospodárstve a v akvakultúre, ktorá umožňuje daňové úľavy a znižovanie sociálnych nákladov pre plavidlá Spoločenstva, ktoré operujú vo vodách mimo Spoločenstva, a požaduje, aby sa tieto opatrenia uplatňovali pre tie plavidlá, ktoré o to žiadajú;
5.
pripomína, že jedno z najopakovanejších vyhlásení európskych rybárskych flotíl spolu so zvyšovaním cien ropy v súvislosti s poklesom cien ich produktov sa týka hromadného dovozu rybárskych produktov za nízke ceny pochádzajúcich z nelegálneho rybolovu, a preto trvá na tom, aby:
a) Rada postupovala zodpovedne prijatím budúcej smernice proti nelegálnemu, neohlasovanému a neregulovanému rybolovu, aby sa zintenzívnili a zlepšili kontroly dovozu z nelegálneho, neohlasovaného a neregulovaného rybolovu;
b) sa zintenzívnili a zlepšili kontroly rybárskych produktov pochádzajúcich z tretích krajín s cieľom zabezpečiť, že sa na dovážané produkty a na produkty Spoločenstva uplatňujú rovnaké normy;
c) sa zlepšila a zintenzívnila informovanosť o pôvode rybárskych produktov, ale najmä aby sa vo všetkých prípadoch zaručilo a vždy kontrolovalo povinné používanie informatívneho označovania a aby sa stíhali prípady podvodov pri označovaní produktov;
6.
znovu vyzýva Komisiu, aby čo najskôr predložila návrh na revíziu spoločnej organizácie trhu s rybárskymi produktmi a zohľadnila pritom návrhy Európskeho parlamentu s cieľom poskytnúť rybárom väčšiu zodpovednosť pri určovaní cien, čím by sa zaručili príjmy v tomto odvetví, zabezpečila trhová stabilita, zlepšilo uvádzanie rybárskych produktov na trh a zvýšila vytvorená pridaná hodnota;
7.
žiada, aby vo všetkých členských štátoch začali platiť plány na prispôsobovanie rybárskej flotily a aby sa zabezpečili finančné prostriedky potrebné na dobrovoľnú reštrukturalizáciu flotily; v tejto súvislosti:
a) vyzýva Komisiu, aby vypracovala prioritné kritéria pre časti flotily, ktoré sú najviac postihnuté krízou;
b) považuje za veľmi dôležité, aby sa národné operačné programy v rámci Európskeho fondu pre rybné hospodárstvo prepracovali s cieľom zabezpečiť cielenejšie výdavky;
c) požaduje pomoc pri jednorazovej výmenou rybárskeho vybavenia s cieľom využívania rybolovnej metódy, ktorá je palivovo menej intenzívna;
d) podporuje nákup zariadení na zlepšenie palivovej účinnosti;
8.
žiada Komisiu, aby predložila návrhy na 7-ročný kompenzačný systém za znižovanie CO2 v rybnom hospodárstve založený na súčasnej cene 25 EUR za tonu CO2;
9.
žiada Komisiu, aby podporila vytvorenie osobitného výskumného a vývojového fondu zameraného na rybolov v rámci existujúceho 7. rámcového programu pre výskum a vývoj, aby pomohol pri financovaní projektov zameraných na hľadanie alternatívnych energetických zdrojov a na zvyšovanie energetickej účinnosti v rybnom hospodárstve;
10.
domnieva sa, že konverzia a diverzifikácia rybárskeho vybavenia môžu prispieť k znižovaniu energetickej závislosti rybného hospodárstva;
11.
vyzýva Komisiu a členské štáty, aby sa zapojili do rozsiahlej diskusie predstaviteľmi rybného hospodárstva a ďalšími zainteresovanými stranami s cieľom zoznámiť sa ich názormi na možnosti, ako najlepšie splniť tento zámer, čím môžu zistiť, že situácia ani riešenia nemusia byť rovnaké v celom rybárskom odvetví či regiónoch;
12.
naliehavo vyzýva Komisiu, aby vypracovala konkrétne návrhy na zmiernenie situácie v oblastiach, ktoré sú najviac závislé od rybolovu;
13.
požaduje nadviazanie tripartitného dialógu na európskej úrovni medzi všetkým zainteresovanými (verejnými činiteľmi, odbormi a rybármi) zameraného na riešenie štrukturálnych problémov odvetvia, ktoré nie sú len odrazom krízy ceny ropy, pričom prvoradú pozornosť treba venovať pracovným podmienkam rybárov;
14.
žiada, aby sa o tejto problematike prioritne diskutovalo počas nasledujúceho stretnutia Rady ministrov rybného hospodárstva a aby sa prijali opatrenia potrebné na riešenie tejto krízy;
15.
poveruje svojho predsedu, aby toto uznesenie postúpil Rade, Komisii a predstaviteľom európskych organizácií rybárskeho odvetvia.
