Cesta k rozpočtu EÚ na rok 2012
Rozpočet
2011-12-05 - 15:08
Rokovania o rozpočet EÚ na rok 2012 vstúpili do poslednej fázy ©Belga/PhotoNonStop Rozpočet Európskej únie sa zvýši o niečo menej ako 2% v roku 2012.
V piatok večer 18. novembra sa na tom dohodli Európsky parlament a členské štáty v zmierovacom konaní.
Členské štáty akceptovali priority rastu Európskeho parlamentu: inovácie, zamestnanosť, ochrana hraníc, riadenie migrácie a podpora demokratického vývoja v arabskom svete.
Dohodu ešte musí schváliť celý Európsky parlament a Rada.
21 dní.
To je maximálna dĺžka trvania zmierovacieho postupu, posledného štádia postupu prijímania ročného rozpočtu EÚ.
To tohtoročné odštartovalo 1. novembra.
Ak sa chcete dozvedieť viac o tom, čo sa odohralo pred začiatkom zmierovacieho postupu a prečítať si posledné novinky o tejto téme, pozrite sa na náš špecializovaný článok.
20111107FCS30703
Reakcia poslancov na rozpočet na rok 2012
Názory poslancov na možnosť ďalších škrtov v rozpočte EÚ sa podstatne líšia.
1. decembra podpísal predseda Európskeho parlamentu Jerzy Buzek rozpočet Európskej únie na rok 2012, čím uzavrel mesiace vyjednávaní medzi Parlamentom a Radou.
Európsky parlament a Rada sa nakoniec zhodli na rozpočte vo výške 129,1 miliardy eur v platbách a 147,2 miliardy eur v záväzkoch.
Po hlasovaní sme sa šiestich poslancov z rôznych politických skupín spýtali na ich názor.
Ktoré položky by ste rád videl (a) ako priority v rozpočte na rok 2012?
José Manuel Fernandes (skupina Európskej ľudovej strany, Portugalsko): "Verím, že výdavky na platby mali byť vyššie, pretože súčasný viacročný rámec na roky 2007-2013 sa blíži ku koncu [platby v rámci programov EÚ sú tradične vyšší na konci viacročného rozpočtového cyklu , pozn. red.].
Podľa mňa bude potrebné rozpočet doplniť, aby bolo na náklady na politiky súdržnosti, ako je Kohézny fond, Európsky fond regionálneho rozvoja a Európsky sociálny fond."
Eider Rubial Gardiazábal (skupina Progresívne aliancie socialistov a demokratov, Španielsko): "Nedostatočne financovaná je pomoc rozvojovým krajinám.
Každý rok musíme žiadať viac peňazí, aby sme mohli naplniť najpálčivejšie potreby: Palestína, zvýšená pomoc novým demokraciám v severnej Afrike, financovanie stratégie Európa 2020.
Musíme tiež zvýšiť úvery pre programy ako sú Ľudia, celoživotné vzdelávanie, Erasmus-Mundus a EURES."
Alexander Alvaro (skupina Aliancie liberálov a demokratov za Európu, Nemecko): "Podarilo sa nám presunúť časť prostriedkov do takých programov EÚ, ktoré podporujú rast a konkurencieschopnosť v súlade so stratégiou Európa 2020.
Oblasťou, v ktorej môže v týchto ťažkých časoch EÚ naozaj poskytnúť pridanú hodnotu, je podpora výskumu a inovácií. "
Daniel Cohn-Bendit (skupina Zelených / Európskej slobodnej aliancie, Francúzsko): "Potrebujeme reštrukturalizáciu rozpočtu.
V prvom rade potrebujeme rozpočet s "vlastnými zdrojmi ", aby sme neboli závislí len na príspevkoch členských štátov.
Potrebujeme tiež nájsť prostriedky umožňujúce ekologickú investičnú stratégiu na európskej úrovni."
Miguel Portas (skupina Európskej zjednotenej ľavice / Severskej zelenej ľavice, Portugalsko): "My sme predložili konkrétne návrhy na presunutie zdrojov - ktoré idú teraz do nadnárodných spoločností - aby sme zvýšili podporu malých a stredne veľkých podnikov a najviac znevýhodnených európskych regiónov.
Podporujeme programy pre integráciu imigrantov a sme proti repatriácii imigrantov.
Členské krajiny nám vnucujú minimálny rozpočet pre minimálnu Európu."
Claudio Morganti (skupina Európy slobody a demokracie, Taliansko).
"Naša skupina súhlasí s takým rozpočtom EÚ, ktorý príliš nezaťaží občanov.
Celkovo sme celkom spokojní.
V takto ťažkej dobe sme nemohli žiadať viac peňazí.
Sme radi, že malým a stredne veľkým podnikom a poľnohospodárstvu sa dostalo potrebných prostriedkov a silno podporujeme aj dôraz na výskum a inovácie.
Neteší nás ale nízky objem prostriedkov pre agentúru Frontex."
Kde by ste radi videli škrty?
José Manuel Fernandes: "Nevidím možnosť ďalšieho znižovania výdavkov nad rámec toho, čo sme už urobili.
Išlo o spoločné úsilie všetkých inštitúcií, pokiaľ ide o administratívne a prevádzkové náklady.
Eider Rubial Gardiazábal: "Parlament nejaké škrty odhlasoval, hlavne čo sa týka administratívnych výdavkov, ktoré sa v reálnych cenách znížili.
Rozpočet EÚ je ale v podstate investičným rozpočtom.
Výraznejšie škrty znamenajú obmedzenia ekonomík členských štátov a európski socialisti sú proti takému spôsobu reakcie na súčasnú krízu."
Alexander Alvaro: "S obmedzeným a vyrovnaným rozpočtom EÚ je životne dôležité jeho rozumné využitie.
Viac peňazí nutne neznamená, že sú vynaložené rozumne.
Európskemu parlamentu sa vďaka škrtom, vnútornej reorganizácii a prerozdeleniu zdrojov podarilo ušetriť 74 miliónov eur.
Mohli by sme ušetriť oveľa viac, keby sme mali len jedno sídlo Európskeho parlamentu namiesto pojazdného cirkusu, ktorý sa každý mesiac sťahuje medzi Bruselom a Štrasburgom.
Miguel Portas: "Prostriedky na vojenský a bezpečnostný výskum a na programy ako Frontex.
Tie sú absolútne nepochopiteľné a neprijateľné.
To isté môžeme povedať aj o niektorých programoch EÚ na podporu vývozu tovaru.
Tie majú katastrofálny vplyv na ekonomiky rozvojových krajín.
A konečne, úspory a vyššiu transparentnosť možno stále nájsť aj v správnych výdavkoch inštitúcií EÚ.
Claudio Morganti: "Oceňujeme škrty, ktoré sa urobili na administratívnej úrovni, aj keď by mohli byť oveľa významnejšie, keby sa napríklad znížili výdavky na tri pracovné miesta Európskeho parlamentu."
Európsky parlament schválil rozpočet EÚ na rok 2012: tlačová správa José Manuel Fernandes: profil poslanca Európskeho parlamentu Eider Rubial Gardiazábal: profil poslankyne Európskeho parlamentu Alexander Alvaro Daniel Cohn-Bendit Miguel Portas Claudio Morganti
Európsky parlament schválil rozpočet EÚ na rok 2012
Jerzy Buzek podpisuje nový rozpočet Poslanci schválili konečný rozsah a priority budúcoročného rozpočtu EÚ na základe dohody, ktorú dosiahli vyjednávači EP a členských štátov 18. novembra.
Priority Európskeho parlamentu schválené
Európsky parlament sa vo svojich návrhoch zameral na rast, inovácie, zamestnanosť, kontrolu hraníc, riadenie migrácie a podporu demokratického procesu v arabskom svete.
Všetky tieto priority podporili aj členské štáty.
Mierny nárast platieb
Nárast platieb oproti minuloročnému rozpočtu bude limitovaný tak, ako to požadovali členské štáty.
Ak rozpočet nebude schopný pokryť všetky vopred naplánované výdavky, do úvahy pripadá aj možnosť jeho zvýšenia.
Dohodli sa na tom Európska komisia, Rada EÚ a Európsky parlament počas vyjednávaní v rámci tzv. zmierovacieho obdobia a členské štáty túto dohodu potvrdili aj písomnou deklaráciou.
Celkový objem rozpočtu EÚ na rok 2012 dosiahne 129,1 mld. eur v platbách (1,86% zvýšenie) a 147,2 mld. eur v záväzkoch (3,8% navýšenie).
Alain Lamassoure (EPP, FR), ktorý viedol delegáciu EP počas vyjednávaní s členskými štátmi, vyhlásil: "V čase krízy sa nám podarilo znížiť prevádzkové náklady pri zachovaní (investícií do) rastu a konkurencieschopnosti."
Jeho vyjadrenie na adresu členských štátov zastúpených v Rade EÚ však bolo kritické, najmä kvôli ich snahe znižovať platby bez okresania záväzkov: "Musíme ich dostať opäť do súladu, aby sme nemuseli neustále každý rok diskutovať o paušálnych škrtoch."
Jedinou cestou je podľa neho zníženie príspevkov členských štátov do rozpočtu EÚ a ich nahradenie systémom vlastných zdrojov.
"Nebude existovať žiadny budúci finančný rámec bez politickej dohody ohľadom vlastných zdrojov," vyhlásil poslanec Lamassoure.
Spravodajkyňa väčšej časti rozpočtu na rok 2012, poslankyňa Francesca Balzani (S&D, IT), privítala súhlas členských štátov s parlamentnými prioritami, zároveň však varovala, že schválený rozsah platieb sa môže ukázať ako nedostatočný.
Spravodajca administratívnej časti budúcoročného rozpočtu, poslanec José Manuel Fernandes (EPP, PT) v rozprave uviedol, že rozpočet pre administratívu - približne 6% z celkového rozpočtu EÚ - predstavuje "správnu mieru rovnováhy medzi snahou okresať výdavky a potrebami administratívy."
Zdôraznil, že rozpočty pre inštitúcie boli posudzované prísne, výsledkom čoho je nominálny nárast o 1%, čo predstavuje reálne zníženie objemu financií, ktoré budú mať na budúci rok k dispozícii.
Komisár pre rozpočet Janusz Lewandowski privítal výsledok rokovaní a prísnosť inštitúcií pri rozhodovaní o vlastných rozpočtoch.
Tiež však varoval, že dohodnutý objem platieb môže byť prinízky.
"Musíme zohľadniť naše každoročné postupy pri zostavovaní rozpočtu, obzvlášť na konci viacročného finančného rámca (MFF).
V tejto chvíli dôverujem spoločnej deklarácii, ktorú podpísali členské štáty," uzavrel komisár.
Výskum v oblasti jadrovej fúzie (ITER)
Výsledkom rokovaní je tiež ďalších 100 mil. eur, ktoré sa použijú na financovanie výskumu jadrovej fúzie v rámci programu ITER (Medzinárodný termonukleárny experimentálny reaktor) v južnom Francúzsku.
Jeho ďalšie financovanie, ktoré si v budúcnosti vyžiada omnoho väčšie náklady, bude predmetom diskusií v rozpočtovom výbore EP a rokovaní poslancov s predstaviteľmi členských štátov v tzv. trialógoch (zástupcovia Komisie, EP a Rady EÚ).
Oprava rozpočtu na rok 2011
Parlament tiež schválil opravný rozpočet na rok 2011, vďaka ktorému bude možné platby pre viaceré zastavené projekty opäť obnoviť.
Vyplácanie bolo pozastavené Európskou komisiu z dôvodu nedostatku prostriedkov.
Okrem presunov medzi jednotlivými rozpočtovými kapitolami narastie tohtoročný rozpočet o sumu 200 mil. eur, ktoré pomôžu dofinancovať projekty v oblasti výskumu a Európskeho sociálneho fondu.
V najbližšej dobe je možné očakávať ďalší opravný rozpočet na rok 2011, ktorý by vyriešil nedostatok prostriedkov pre fond solidarity EÚ vo výške 38 mil. eur, ktoré by mali byť poukázané Španielsku a Taliansku v súvislosti so zemetrasením v meste Lorca a záplavami v regióne Veneto.
Prijatý text bude dostupný tu (zvoľte dátum 01.12.2011) Sledujte rozpravu zo záznamu (zvoľte dátum 01.12.2011) Sledujte tlačovú konferenciu naživo Rozpočet EÚ zblízka Desať faktov o rozpočte EÚ Profil spravodajkyne - rozpočet EÚ na rok 2012: Francesca Balzani (S&D, IT) Profil spravodajcu - aministratívny rozpočet EÚ na rok 2012: José Manuel Fernandes (EPP, PT)
Parlament a Rada sa dohodli na 2% zvýšení rozpočtu na rok 2012
Dodatočná suma v rozpočte bola schválená na financovanie projektu jadrovej fúzie ITER na juhu Francúzska.
Záber z 30. augusta 2011 v Saint-Paul-les-Durance. ©BELGA_AFP_B.HORVAT Rozpočet Európskej únie sa zvýši o niečo menej ako 2% v roku 2012.
V piatok večer sa na tom dohodli Európsky parlament a členské štáty v zmierovacom konaní.
Celkový rozpočet na budúci rok bude 129,1 miliárd eur (nárast 1,86%) v platbách a 147,2 miliárd v záväzkoch.
Predseda delegácie EP v zmierovacom konaní, francúzsky ľudovecký poslanec Alain Lamassoure dohodu o veľkosti a prioritách rozpočtu v roku 2012 uvítal: "Tento rozpočet ukazuje, že inštitúcie EÚ sú v ťažkých časoch pripravené dohodnúť sa na rozpočte, ktorý spája rozpočtovú disciplínu a investície do budúceho rastu."
Spojenie disciplíny a investícií do budúcnosti
Zvýšenie prostriedkov na platby bude obmedzené, tak ako to požadovanú členské štáty.
Komisia, Rada a Parlament sa ale dohodli, že sa v priebehu budúceho roka prehodnotí, či je rozpočet realistický alebo sú potrebné úpravy.
Členské štáty akceptovali priority rastu Európskeho parlamentu: inovácie, zamestnanosť, ochrana hraníc, riadenie migrácie a podpora demokratického vývoja v arabskom svete .
"Pri našich prioritách sme boli sme veľmi selektívni a som rada, že ich Rada prijala," uviedla spravodajkyňa Parlamentu pre veľkú časť rozpočtu na budúci rok, talianska sociálnodemokratická poslankyňa Francesca Balzani .
"Ide o prvý rozpočet, ktorý reálne podporuje stratégiu EÚ 2020 pre rast a inovácie.
Znamená to viac peňazí na výskum, lepšie odbornú kvalifikáciu a konkurencieschopnosť Európy."
"Reálne" zníženie rozpočtu inštitúcií
Podľa portugalského ľudoveckého poslanca José Manuela Fernandesa , autora parlamentnej správy o rozpočte na administratívu predstavuje rozpočet na ňu o niečo menej ako 6% rozpočtu.
Ide o "vhodnú rovnováhu medzi úspornými a administratívnymi potrebami".
Zdôraznil, že rozpočty na administratívu jednotlivých inštitúcií boli určované prísne a ich rast bude zhruba len 1% , čo je zníženie reálnych nákladov.
Dodatočná suma 100 € miliónov EUR bola schválená na financovanie projektu jadrovej fúzie ITER na juhu Francúzska.
Dosiahla sa aj dohoda o dodatočných finančných prostriedkov pre rok 2011, pretože EÚ má nedostatok finančných prostriedkov pre niektoré politiky.
Peniaze budú presunuté medzi rozpočtovými položkami a do rozpočtu pribudne dodatočných € 200 miliónov tak, že sa platby prevedú na projekty Sociálneho fondu a výskum.
Dohodu ešte musí schváliť celý Európsky parlament a Rada.
Tlačová správa (anglicky)
Zmierovací postup: posledná príležitosť na zotretie rozdielov
Nájdu EP a Rada spoločnú reč v rámci Zmierovacieho výboru? ©Belga/Xinhua Názory Európskeho parlamentu a Rady na to ako veľký by mal byť rozpočet na budúci rok sa stále významne líšia.
Parlament a Rada preto 1. novembra zahájili zmierovací postup , ktorého úspech by viedol k prijatiu rozpočtu na rok 2012 začiatkom decembra.
Európsky parlament sa domnieva, že pre rok 2012 potrebuje EÚ rozpočet vo výške 133,1 miliardy eur , čo je o 5,2% viac ako tento rok.
Je to tiež o 4,06 miliardy eur viac ako navrhuje Rada.
Predovšetkým členské krajiny si prajú mať rozpočet čo najnižší, zatiaľčo Parlament sa v odhadoch toho, koľko je potrebné na splatenie všetkých záväzkov v budúcom roku prikláňa skôr k názoru Komisie.
Tá si myslí, že rozpočet na rok 2012 by mal byť o 4,9% vyšší než ten tohtoročný.
Tento rozdiel je jedným z hlavných bodov rokovaní medzi členskými krajinami a Parlamentom v rámci zmierovacieho konania.
V rozpočtových rokovaniach ale samozrejme nejde jen o úroveň platieb, ale tiež o určenie politických priorít .
Parlament požaduje navýšenie fondov pre Palestínu a zvýšenie rozpočtu pre projekty, ktoré stimulujú investície, rast a zamestnanosť .
Členské krajiny zase chcú použiť veľkú časť prostriedkov určených na výskum a vývoj na prestížny projekt jadrovej fúzie ITER na juhu Francúzska.
Všetky tieto rozdielne názory sa musia vyriešiť, pretože jediný rozpor by znamenal, že nebude možné dôjsť k spoločnému návrhu.
Zmierovací postup je vyvrcholením postupu prijímania rozpočtu, ktoré začína každý rok v apríli, keď Komisia predloží svoj návrh rozpočtu.
Do októbra musia následne Európsky parlament a Rada prijať svoje postoje k návrhu Komisie.
Ak sa ich postoje líšia, začína fáza zmierovacieho postupu.
Ako prebieha zmierovací postup ?
Zmierovací výbor sa skladá z členov Rady alebo z ich zástupcov (momentálne 27 členov) a z rovnakého počtu členov zastupujúcich Parlament.
Zmierovací výbor sa stretol 8. novembra a druhé stretnutie je naplánované na 18. novembra .
Zároveň prebiehajú takzvané trialógy , ktorých sa okrem zástupcov Rady a Parlamentu zúčastňujú i zástupcovia Komisie, ktorí majú za úlohu pomôcť Rade a Parlamentu pri zbližovaní ich názorov.
Tento rok sa trialógu stretol 3. novembra, ďalšie stretnutie je na programe 14. novembra.
Zmierovací výbor má 21 dní na to, aby sa zhodol na spoločnom (kompromisnom) návrhu rozpočtu.
Pokiaľ sa mu to nepodarí, musí Komisia predložiť nový návrh rozpočtu.
Ak sa zmierovací výbor dohodne na spoločnom návrhu, majú Európsky parlament a Rada štrnásť dní na to, aby spoločný návrh schválili nebo zamietli.
Európsky parlament môže rozpočet prijať aj v prípade, že Rada spoločný návrh zamietne.
V prípade, že Európsky parlament i Rada spoločný návrh zamietnu alebo pokiaľ jeden z nich spoločný návrh zamietne, zatiaľčo druhý neprijme žiadne rozhodnutie, spoločný návrh je zamietnutý a Komisia musí predložiť nový návrh rozpočtu.
Ak sa podarí nájsť spoločnú reč, Európsky parlament bude o spoločnom návrhu hlasovať počas prvého decembrového plenárneho zasadnutia v Bruseli (30. novembra - 1. decembra), prípadne počas druhého decembrového plenárneho zasadnutia v Štrasburgu (12.-15. decembra).
Proces prerokovávania a schvaľovania rozpočtu EÚ
Rozpočet EÚ by mal podporiť rast a zamestnanosť
EP požaduje, aby rozpočet podporil hospodársku obnovu a vznik nových pracovných príležitostí. ©Belga/Photoshot Európsky parlament sa domnieva, že na to, aby EÚ v roku 2012 splnila svoje priority a dodržala svoje právne záväzky, potrebuje na budúci rok rozpočet vo výške 133,1 miliárd eur.
To je o 4,06 miliardy viac ako sú ochotné vydať členské krajiny.
Vo svojej pozícii odhlasovanej 26. októbra europoslanci požadujú významný nárast vo výdajoch na výskum a vývoj a na regionálnu politiku, s odôvodnením, že rozpočet EÚ musí podporovať hospodársku obnovu.
Parlament požaduje viac ako Rada ponúka aj pre aktivity mimo územia Európskej únie , napríklad v Palestíne, Ázii a Latinskej Amerike.
Výdaje Európskej únie sa rozdeľujú do piatich kategórii.
Udržateľný rast (kapitoly 1a a 1b) zahrnuje výdaje na výskum a vývoj, vzdelávanie a odbornú prípravu, transeurópske siete (železnice, diaľnice), podporu rozvoja najmenej rozvinutých štátov a regiónov EÚ, spolupráca medzi regiónmi.
Ochrana prírodných zdrojov a hospodárenia s nimi (kapitola 2) pokrýva výdaje na spoločnú poľnohospodársku politiku, spoločnou politiku rybolovu, rozvoj vidieka a opatrenia na ochranu životného prostredia.
Sloboda, bezpečnosť, právo a občianstvo (kapitoly 3a a 3b) zahŕňa výdaje na justíciu a vnútro, ochranu hraníc, imigračnú a azylovú politiku, verejné zdravie, ochranu spotrebiteľa, kultúru, mládež, informačnú politiku a dialóg s občanmi.
Zahraničné veci (kapitola 4) zahŕňajú výdaje EÚ na všetky externé aktivity, t.j. aktivity mimo členských krajín EU ("zahraničnú politiku")
Administratíva (kapitola 5) sa skladá z výdajov na administratívu všetkých inštitúcii Európskej únie, vrátane miezd, prenájom budov, dôchodkov, nákladov na prekladateľské a tlmočnícke služby, dopravu, atď.
Rozdiely v postojoch Parlamentu a Rady k rozpočtu EÚ na rok 2012 (anglicky) Rozpočet EÚ zblízka (interaktívna aplikácia)
Parlament schválil rast podporujúci rozpočet EÚ na rok 2012
EP požaduje dostatok prostriedkov na financovanie výskumu, inovácií a vzdelávania ©European Union Parlament sa pri schvaľovaní svojej pozície k rozpočtu EÚ na rok 2012 zameral na rast, zamestnanosť a inovácie, ako aj na podporu rozvoja a demokracie v susedských krajinách.
Poslanci vo všeobecnosti odmietli škrty navrhnuté ministrami financií členských štátov v júli a uprednostnili pôvodný návrh Komisie.
Parlamentná pozícia predpokladá zvýšenie platieb o 5,2% v porovnaní s rokom 2011, výsledkom čoho je rozpočet vo výške 133,1 miliárd eur.
Uznesenie o rozpočte bolo schválené pomerom hlasov 431 (za): 120 (proti): 124 (zdržalo sa).
Zmierovacie obdobie medzi Európskym parlamentom a Radou EÚ, ktorého dĺžka je 21 dní, začne plynúť v novembri.
Stretnutie parlamentných vyjednávačov so zástupcami Rady je naplánované na 8. a 18.
Novembra.
Okrem toho sa v dňoch 3., 10. a 18. novembra uskutočnia rozpočtové trialógy (zástupcovia Parlamentu, Rady a Komisie).
Ak sa podarí dosiahnuť dohodu Parlamentu a Rady, konečná verzia rozpočtu by mala byť schválená na decembrovej plenárnej schôdzi EP v Bruseli.
Investície do výskumu a rozvoja, politiky súdržnosti a štrukturálnych fondov
Medzi rozpočtové kapitoly, v ktorých Parlament žiada najvyšší nárast, patrí kapitola výskumu a rozvoja (+8,8%) a kapitola pokrývajúca kohézny a štrukturálne fondy (+10,35%).
Súčasťou týchto politík sú dlhodobé investičné projekty, ktoré sú práve dnes, počas piateho roku viacročného finančného rámca (MFF), plne rozbehnuté a v rámci ktorých bude teraz potrebné uhrádzať faktúry, ku ktorých vyplateniu sa EÚ zaviazala v minulosti.
Ďalšou kategóriu, ktorá získa viac finančných prostriedkov, je sloboda, bezpečnosť a spravodlivosť (+6,84%) a to z dôvodu narastajúcej potreby zvládať a usmerňovať prílev utečencov a imigrantov a posilniť námornú kontrolu v oblasti Stredozemného mora.
V kategórii 1A, "Konkurencieschopnosť pre rast a zamestnanosť" a v kategórii 4, "EÚ ako globálny aktér," Parlament žiada mierne zvýšenie výdavkov oproti pôvodnému návrhu Komisie.
Viacerí poslanci kritizovali členské štáty zastúpené v Rade EÚ pre ich nekonzistentný postoj k pôvodnému návrhu Komisie.
Rozpočty pre nové orgány európskeho finančného dohľadu a Európskej agentúry pre správu hraníc (FRONTEX) nedokážu zabezpečiť ich náležité fungovanie, zatiaľ čo činnosti, ktoré zabezpečujú, sú považované za prioritné.
Výskum, inovácie a vzdelávanie (kapitola 1A)
Talianska sociálnodemokratická poslankyňa Francesca Balzani , ktorá je spravodajkyňou rozpočtového návrhu zdôraznila, že investície sú nevyhnutné na zabezpečenie budúceho rastu a zamestnanosti.
Parlament podporil jej návrh investovať viac do opatrení zameraných na dosiahnutie cieľov v rámci stratégie EÚ 2020.
Parlament nesúhlasí s návrhom Komisie a Rady, aby sa program ITER (Medzinárodný termonukleárny experimentálny reaktor) financoval z prostriedkov kapitoly výskum a vývoj, konkrétne z financií určených pre 7. rámcový program pre výskum a vývoj.
Nakoľko myšlienka tohto projektu vznikla až počas súčasného programovacieho obdobia (MFF), a teda s jeho financovaním sa počas plánovania viacročného rozpočtu nepočítalo, poslanci sú presvedčený, že by sa na ňu mali nájsť nové prostriedky odmietajúc krátenie financovania ďalších výskumných projektov.
Politika súdržnosti (kapitola 1B)
V súvislosti s politikou zameranou na zvýšenie súdržnosti medzi regiónmi EÚ, poslanci obnovili pôvodný rozsah financovania tak, ako bol predložený Európskou komisiou, čím odmietli škrty navrhnuté členskými štátmi.
Poľnohospodárstvo a životné prostredie (kapitola 2)
Poslanci odsúhlasili poskytnutie dodatočných 250 miliónov eur na krízový fond pre producentov ovocia a zeleniny.
Tieto prostriedky budú vynaložené na predchádzanie krízam, akou bolo napríklad minuloročné rozšírenie enterohemoragickej baktérie E.coli (EHEC), ako aj na odškodnenie producentov v prípade ďalších kríz.
Poslanci sa tiež postavili za európsky program potravinovej pomoci pre osoby trpiace nedostatkom, v rámci ktorého sú potraviny distribuované prostredníctvom tzv. potravinových bánk a charitatívnych organizácií.
Zmena jeho právneho základu, ktorá je nevyhnutná na pokračovanie programu v budúcnosti, je momentálne zablokovaná v Rade EÚ.
Sloboda, bezpečnosť, spravodlivosť a občianstvo (kapitola 3a a 3b)
Parlament odmietol škrty ministrov financií, ktoré by znížili objem prostriedkov určených pre európsky fond pre utečencov, fond pre návrat a fond pre vonkajšie hranice.
Rozpočet Európskej agentúry pre správu hraníc (FRONTEX) by sa mal zvýšiť o rezervu v objeme 25 miliónov eur, uviedli poslanci, nakoľko tieto prostriedky budú nevyhnutné pre posilnenie kontrol v oblasti Stredozemného mora a na grécko-tureckej hranici.
Len pred niekoľkými mesiacmi boli na tento účel poskytnuté dodatočné prostriedky ešte v rámci rozpočtu na rok 2011 a poslanci nie sú presvedčení, že pretrvávajúce problémy sa podarí vyriešiť do konca tohto roka.
Zahraničné veci (kapitola 4)
Poslanci schválili zvýšenie pomoci o 100 miliónov eur pre Palestínu, blízkovýchodný mierový proces a Úrad OSN pre pomoc palestínskym utečencom na Blízkom východe (UNRWA).
Odsúhlasili tiež 27 miliónov eur pre nástroj rozvojovej spolupráce s Áziou a Latinskou Amerikou a ďalšie tri milióny eur pre spoločenstvo cyperských Turkov.
Aby sa našli peniaze pre tieto nové výdavky, poslanci ubrali iným rozpočtovým položkám.
Menej financií, ako sa pôvodne plánovalo, tak dostane policajná misia EÚ v Afganistane, menej prostriedkov sa vynaloží aj na núdzové opatrenia v rámci spoločnej zahraničnej a bezpečnostnej politiky (CFSP).
Administratíva (kapitola 5)
Spravodajca rozpočtu Európskeho parlamentu a ďalších inštitúcií, poslanec José Manuel Fernandes (EPP, PT), navrhol ďalšie škrty v rozpočte EP.
Poslanci odobrili zvýšenie o 1,44%, ktoré je pod úrovňou inflácie, Parlament však musí s týmito prostriedkami hospodáriť omnoho efektívnejšie.
Návrh tiež zohľadňuje rozšírenie pléna o 18 nových poslancov, ktoré predpokladá Lisabonská zmluva.
Bez týchto výdavkov by sa parlamentný rozpočet zvýšil iba o 0,8%.
S cieľom obmedziť výdavky, Parlament bude šetriť na prekladoch a tlmočení a prostredníctvom organizačných zmien.
Poslanci tiež odsúhlasili zníženie cestovných výdavkov o 5%, napríklad obmedzením počtu letov v biznis triede.
Všetky náhrady budú zmrazené na úrovni roku 2011.
Postup: Hlasovanie o rozpočte
Prijatý text bude dostupný tu (zvoľte dátum 26.10.2011) Sledujte rozpravu zo záznamu (zvoľte dátum 26.10.2011) Pôvodný návrh Európskej komisie Návrh uznesenia Rozpočet EÚ zblízka: aké sú príspevky a výdavky Vašej krajiny?
Profil spravodajkyne pre rozpočet EÚ na rok 2012: Francesca Balzani (S&D; IT) Desať faktov o rozpočte EÚ Profil spravodajcu pre ďalšie oddiely: José Manuel Fernandes (EPP, PT)
Poslankyňa Balzani: Európsky rozpočet by sa mal zamerať na rozvoj
Spravodajkyňa Balzani v pléne Dnešné hlasovanie Európskeho parlamentu o rozpočte EÚ na rok 2012 začína poslednú fázu rokovaní o rozpočte medzi Európskym parlamentom a členskými štátmi.
Spravodajkyňa, talianska sociálna demokratka Francesca Balzani tvrdí, že európsky rozpočet by mal podporovať rast a vytváranie kvalitných pracovných miest v súlade so stratégiou EÚ 2020.
Požaduje, aby ju Rada financovala riadnym spôsobom, a to napriek úsporným opatreniam.
V čom spočíva v súčasnosti hlavný spor medzi Európskym parlamentom a Radou pokiaľ ide o rozpočte EÚ na rok 2012?
Podpora inteligentnej, udržateľnej a inkluzívnej ekonomiky, ktorá vytvára pracovné miesta a sa dá dosiahnuť plnením cieľov Stratégie EÚ 2020, ktorá je spoločne podporilo 27 členských štátov a inštitúcie EÚ.
Stratégia EÚ 2020 má za cieľ vytvoriť podmienky pre hospodársku obnovu a dáva konkrétnu odpoveď na to, ako prekonať krízu.
EP sa domnieva, že sa investície sa musia spraviť teraz a nemali by sa viac odďaľovať.
Myslíme si, že niektoré aktivity EÚ sú podfinancované a žiadame, aby sa urýchlilo zavádzanie stratégie.
Rada si je vedomá jej významu, ale vzhľadom k tomu úsporným obmedzeniam, nie je pripravená na financovať stratégiu EÚ 2020 riadnym spôsobom.
Ako veľmi sa líšia pozície Rady a Parlamentu v tejto chvíli?
O koľkých miliardách eur hovoríme?
Rozdiel medzi pozíciou EP a pozíciu Rady predstavuje 1,5 miliardy v záväzkoch a 4 miliardy v platbách.
EP hovorí o 147.766 miliárd v záväzkoch a 133.143 miliárd v platbách, zatiaľ čo Rada chce obmedziť záväzky na 146,254 miliárd a platby na 129,088 miliárd eur.
Rada v júli rozhodla prakticky zmraziť rozpočet na budúci rok a povoliť len zvyšovanie v súlade s infláciou.
Čo si o tom myslí Európsky parlament?
Je navýšenie v čase úsporných opatrení oprávnené?
Rozpočet EÚ na jednotlivé roky je súčasťou 7-ročného finančného rámca, ktorý odhaduje, koľko peňazí bude pre programy EÚ potrebných.
Návrh Európskeho parlamentu pre rozpočet EÚ na budúci rok sa zameriava na potrebu rešpektovania existujúcich záväzkov a urýchlenie programov, ktoré končia.
Európsky parlament si myslí, že inflácia nie je dobrým meradlom, obzvlášť nie dva roky pred koncom finančného rámca.
Vďaka Lisabonskej zmluve bola EÚ poverená vykonávaním nových politík, ale zdá sa, že členské štáty chcú, aby EÚ robila viac za menej peňazí.
Máme dostatok rezerv na to, aby sa to dalo dosiahnuť?
Bude potrebné veľké úsilie od všetkých inštitúcií na ušetrenie peňazí, rovnako ako prerozdelenie peňazí zo starých na nové aktivity.
Napriek tomu sa Európsky parlament snaží zabezpečiť financovanie priorít Stratégie EÚ 2020 pre viac a lepších pracovných miest v EÚ.
Správa o návrhu všeobecného rozpočtu Európskej únie na rozpočtový rok 2012 Poslanci odmietajú požiadavky vlád na škrty v rozpočte EÚ na rok 2012 (česky)
SK
1
PHOTO
20111025PHT30327.jpg
SK
2
PHOTO
20111128PHT32604.jpg
SK
4
LINK
/meps/sk/96899/Jos%FD%20Manuel_FERNANDES.html
SK
5
LINK
/meps/sk/96991/Eider_GARDIAZ%FDBAL%20RUBIAL.html
SK
6
LINK
/meps/sk/28246/Alexander_ALVARO.html
SK
7
LINK
/meps/sk/1934/Daniel_COHN-BENDIT.html
SK
8
LINK
/meps/sk/28406/Miguel_PORTAS.html
SK
9
LINK
/meps/sk/97280/Claudio_MORGANTI.html
SK
10
PHOTO
20111128PHT32578.jpg
SK
11
LINK
/activities/plenary/ta/calendar.do?language=SK
SK
12
LINK
/wps-europarl-internet/frd/vod/research-by-date?language=sk
SK
13
LINK
/ep-live/sk/other-events/schedule
SK
14
LINK
/news/sk/headlines/content/20110630MUN23022/html/Rozpo%C4%8Det-E%C3%9A-zbl%C3%ADzka
SK
16
LINK
/meps/sk/96979/Francesca_BALZANI.html
SK
17
LINK
/meps/sk/96899/Jos%20Manuel_FERNANDES.html
SK
18
PHOTO
20111111PHT31231.jpg
SK
20
PHOTO
20111025PHT30329.jpg
SK
21
LINK
/parliament/expert/staticDisplay.do;jsessionid=EF383682E9AD5BD3BA8D3A77657C36BD.node2?language=SK&pageRank=7&id=55
SK
22
PHOTO
20111109PHT30932.jpg
SK
23
LINK
/eplive/expert/multimedia/20111007MLT28638/media_20111007MLT28638.pdf
SK
24
LINK
/sk/headlines/content/20110630MUN23022/html/Rozpo%C4%8Det-E%C3%9A-zbl%C3%ADzka
SK
25
PHOTO
20111109PHT30946.jpg
SK
26
LINK
/activities/plenary/ta/calendar.do?language=SK
SK
27
LINK
/wps-europarl-internet/frd/vod/research-by-date?language=sk
SK
28
LINK
http://ec.europa.eu/budget/figures/2012/2012_en.cfm
SK
30
LINK
/sk/headlines/content/20110630MUN23022/html/Rozpo%C4%8Det-E%C3%9A-zbl%C3%ADzka
SK
31
LINK
/members/public/yourMep/view.do?language=SK&partNumber=1&name=balza*&id=96979
SK
33
LINK
/members/public/yourMep/view.do?language=SK&partNumber=1&name=fernandes&id=96899
SK
34
PHOTO
20111020PHT29852.jpg
-//EP//TEXT IM-PRESS 20111201IPR32925 0 NOT XML V0//SK
-//EP//TEXT IM-PRESS 20111021BKG29990 0 NOT XML V0//SK
-//EP//TEXT IM-PRESS 20111114IPR31471 0 NOT XML V0//SK
-//EP//TEXT REPORT A7-2011-0354 0 NOT XML V0//SK
-//EP//TEXT IM-PRESS 20111021BKG29990 0 NOT XML V0//SK
-//EP//TEXT REPORT A7-2011-0354 0 NOT XML V0//SK
-//EP//TEXT IM-PRESS 20110930STO28001 0 NOT XML V0//SK
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
