A7-0142/2010
5.5.2010
*
SPRÁVA
k návrhu nariadenia Rady o finančnej pomoci Spoločenstva v súvislosti s vyradením blokov 1 až 4 jadrovej elektrárne Kozloduj v Bulharsku z prevádzky - „Program Kozloduj“
(KOM(2009)0581 – C7‑0289/2009 – 2009/0172(NLE))
Výbor pre priemysel, výskum a energetiku
Spravodajkyňa:
Rebecca Harms
PE 438.485v02-00
Označenie postupov
* Konzultačný postup
*** Postup súhlasu
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré sa však návrhom aktu nezmenili, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
STANOVISKO Výboru pre rozpočet .............................
Error!
Bookmark not defined.
STANOVISKO Výboru pre životné prostredie, verejné zdravie a bezpečnosť potravín Error!
Bookmark not defined.
VÝSLEDOK ZÁVEREČNÉHO HLASOVANIA VO VÝBORE.
Error!
Bookmark not defined.
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu nariadenia Rady o finančnej pomoci Spoločenstva v súvislosti s vyradením blokov 1 až 4 jadrovej elektrárne Kozloduj v Bulharsku z prevádzky - „Program Kozloduj“
( KOM(2009)0581 – C7‑0289/2009 – 2009/0172(NLE) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2009)0581 ),
– so zreteľom na článok 30 Aktu o podmienkach pristúpenia Bulharskej a Rumunskej republiky a o úpravách zmlúv, na ktorých je založená Európska únia, čo sa týka blokov 1 až 4 jadrovej elektrárne Kozloduj v Bulharsku,
– so zreteľom na oznámenie Komisie Rade a Európskemu parlamentu na tému Jadrová bezpečnosť v rámci Európskej únie ( KOM(2002)0605 ),
– so zreteľom na článok 203 Zmluvy o Euratome, v súlade s ktorým Rada konzultovala s Európskym parlamentom ( C7‑0289/2009 ),
– so zreteľom na článok 55 rokovacieho poriadku,
– so zreteľom na správu Výboru pre priemysel, výskum a energetiku a stanoviská Výboru pre rozpočet a Výboru pre životné prostredie, verejné zdravie a bezpečnosť potravín ( A7‑0142/2010 ),
1. schvaľuje zmenený a doplnený návrh Komisie;
2. domnieva sa, že návrh nariadenia Rady je zlučiteľný so stropom podokruhu 1a viacročného finančného rámca (VFR) na obdobie 2007 – 2013, pričom však zostávajúce rozpätie v podokruhu 1a na roky 2011 – 2013 je veľmi obmedzené; zdôrazňuje, že financovanie nových činností nesmie ohroziť existujúce programy a iniciatívy v rámci podokruhu 1a;
3. opakuje preto svoju výzvu, aby sa predložila viacročná stratégia pre program vyradenia elektrárne Kozloduj z prevádzky, ako aj pre ďalšie politické priority podľa podokruhu 1a, v súvislosti s revíziou súčasného VFR v polovici obdobia, spolu s konkrétnymi návrhmi na jeho úpravu a revíziu do skončenia prvého polroka 2010 tým, že sa využijú všetky mechanizmy dostupné podľa Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (MID zo 17. mája 2006), najmä mechanizmy na základe bodov 21 až 23 tejto dohody;
4. poukazuje na to, že ročná výška prostriedkov pre program vyradenia elektrárne Kozloduj z prevádzky sa určí počas ročného rozpočtového postupu v súlade s ustanoveniami bodu 38 MID zo 17. mája 2006;
5. vyzýva Komisiu, aby zodpovedajúco zmenila svoj návrh v súlade s článkom 106a Zmluvy o Euratome a článkom 293 ods. 2 Zmluvy o fungovaní Európskej únie;
6. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
7. žiada Radu o opätovnú konzultáciu, ak má v úmysle podstatne zmeniť návrh Komisie;
8. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh nariadenia
Odôvodnenie 1
Text predložený Komisiou
Pozmeňujúci a doplňujúci návrh
(1) Bulharsko sa zaviazalo odstaviť bloky 1 a 2 a bloky 3 a 4 jadrovej elektrárne Kozloduj do 31. decembra 2002, resp. do 31. decembra 2006, a následne tieto bloky vyradiť z prevádzky.
Európska únia vyjadrila svoju ochotu poskytovať naďalej, až do roku 2009, finančnú pomoc ako predĺženie predvstupovej pomoci plánovanej v rámci programu Phare na podporu úsilia Bulharska pri vyradení tejto elektrárne z prevádzky.
(1) Počas prístupových rokovaní v roku 2005 Bulharsko súhlasilo s odstavením blokov 1 a 2 a blokov 3 a 4 jadrovej elektrárne Kozloduj do 31. decembra 2002, resp. do 31. decembra 2006, a následne tieto bloky vyradiť z prevádzky.
Európska únia vyjadrila svoju ochotu poskytovať naďalej, až do roku 2009, finančnú pomoc ako predĺženie predvstupovej pomoci plánovanej v rámci programu Phare na podporu úsilia Bulharska pri vyradení tejto elektrárne z prevádzky.
Európska únia v tom čase tiež poskytla záruky, že finančná pomoc sa zváži pri celkovom preskúmaní podpory Spoločenstva na obdobie rokov 2007 až 2013.
Pozmeňujúci a doplňujúci návrh
2
Návrh nariadenia
Odôvodnenie 2
Text predložený Komisiou
Pozmeňujúci a doplňujúci návrh
(2) V zmluve z roku 2005 o pristúpení Bulharskej republiky a Rumunska k Európskej únii, a najmä v článku 30 Aktu o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia, na ktorých sa zakladá Európska únia, so zreteľom na záväzok Bulharska odstaviť blok 3 a blok 4 jadrovej elektrárne Kozloduj sa ustanovil program pomoci (ďalej len „program Kozloduj“) s rozpočtom 210 miliónov EUR na obdobie rokov 2007 až 2009.
(2) V zmluve z roku 2005 o pristúpení Bulharskej republiky a Rumunska k Európskej únii, a najmä v článku 30 Aktu o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia, na ktorých sa zakladá Európska únia, so zreteľom na záväzok Bulharska odstaviť blok 3 a blok 4 jadrovej elektrárne Kozloduj sa ustanovil program pomoci (ďalej len „program Kozloduj“) s rozpočtom 210 miliónov EUR na obdobie rokov 2007 až 2009.
Tento program zahŕňa pomoc na pokrytie straty kapacity v dôsledku odstavenia jadrovej elektrárne Kozloduj .
Odôvodnenie
Cieľom finančnej pomoci je komplexné riešenie týkajúce sa odstavenia jadrovej elektrárne Kozloduj vrátane finančnej záťaže pre Bulharskú republiku v procese začlenenia do Európskej únie.
Pozmeňujúci a doplňujúci návrh
3
Návrh nariadenia
Odôvodnenie 2a (nové)
Text predložený Komisiou
Pozmeňujúci a doplňujúci návrh
(2a) Zásady Spoločenstva týkajúce sa solidarity a rovnakého zaobchádzania si rovnako ako v minulosti aj v súčasnosti vyžadujú prijatie spravodlivého prístupu voči členským štátom, ktoré potrebujú finančnú pomoc na vyradenie jadrových zariadení z prevádzky, v nadväznosti na záväzok odstaviť bloky jadrových elektrární, ktorý je obsiahnutý v ich zmluvách o pristúpení alebo v pripojených protokoloch.
Pozmeňujúci a doplňujúci návrh
4
Návrh nariadenia
Odôvodnenie 4
Text predložený Komisiou
Pozmeňujúci a doplňujúci návrh
(4) Únia uznáva vynaložené úsilie a dobrý pokrok, ktorý Bulharsko dosiahlo v prípravnej etape vyraďovania jadrovej elektrárne z prevádzky v rámci programu Kozloduj s využitím finančných prostriedkov Spoločenstva poskytnutých do roku 2009, a potrebu ďalšej finančnej podpory po roku 2009, aby sa dosiahol ďalší pokrok v skutočných prácach na demontáži.
(4) Únia uznáva vynaložené úsilie a dobrý pokrok, ktorý Bulharsko dosiahlo v prípravnej etape vyraďovania jadrovej elektrárne z prevádzky v rámci programu Kozloduj s využitím finančných prostriedkov Spoločenstva poskytnutých do roku 2009, a potrebu ďalšej finančnej podpory po roku 2009, aby sa dosiahol ďalší pokrok v skutočných prácach na demontáži v súlade so zmluvou o pristúpení z roku 2005 a pri uplatňovaní najvyšších bezpečnostných noriem .
Pozmeňujúci a doplňujúci návrh
5
Návrh nariadenia
Odôvodnenie 5
Text predložený Komisiou
Pozmeňujúci a doplňujúci návrh
(5) Rovnako dôležité je využiť vlastné zdroje jadrovej elektrárne Kozloduj, pretože to prispieva k dostupnosti potrebných odborných znalostí a súčasne zmierňuje sociálny a ekonomický vplyv predčasného odstavenia pokračovaním v zamestnávaní pracovníkov odstavenej jadrovej elektrárne.
Pokračujúca finančná podpora je preto dôležitá na zachovanie požadovanej úrovne bezpečnosti.
(5) Rovnako dôležité je využiť vlastné zdroje jadrovej elektrárne Kozloduj, pretože to prispieva k dostupnosti potrebných odborných znalostí , rozširuje know-how a zručnosti a súčasne zmierňuje sociálny a ekonomický vplyv predčasného odstavenia pokračovaním v zamestnávaní pracovníkov odstavenej jadrovej elektrárne.
Pokračujúca finančná podpora je preto dôležitá na zachovanie požadovaných úrovní bezpečnosti, ochrany zdravia a životného prostredia .
Pozmeňujúci a doplňujúci návrh
6
Návrh nariadenia
Odôvodnenie 6
Text predložený Komisiou
Pozmeňujúci a doplňujúci návrh
(6) Únia uznáva aj potrebu finančnej podpory na ďalší pokrok v oblasti zmierňujúcich opatrení v sektore energetiky vzhľadom na rozsah straty kapacity odstavením jadrových blokov a jej vplyv na bezpečnosť dodávok v regióne .
(6) Únia uznáva aj potrebu a nevyhnutnosť finančnej podpory na ďalší pokrok smerom k energeticky efektívnejšiemu hospodárstvu, ktoré bude mať pozitívny vplyv na bezpečnosť dodávok , na ceny elektriny a na objem emisií skleníkových plynov v Bulharsku.
Keďže v Bulharsku je potrebný ďalší pokrok, čo sa týka konečného zneškodnenia vyhorených palivových článkov a vysoko rádioaktívneho odpadu, a keďže konečné zneškodnenie rádioaktívnych látok v dôsledku uzavretia jadrovej elektrárne Kozloduj je veľmi dôležitý proces, ktorý sa musí dôsledne naplánovať, Únia by mala v prípade potreby pomôcť bulharskej vláde v procese zisťovania riešení ich konečného zneškodnenia na základe štúdie bulharskej vlády o bezpečnom konečnom zneškodnení všetkých rádioaktívnych látok, ktoré sa vyskytujú v procese vyraďovania z prevádzky .
Pozmeňujúci a doplňujúci návrh
7
Návrh nariadenia
Odôvodnenie 6a (nový)
Text predložený Komisiou
Pozmeňujúci a doplňujúci návrh
(6a) Strata výrobnej kapacity v dôsledku predčasného odstavenia blokov 1 až 4 jadrovej elektrárne Kozloduj viedla k výraznému zvýšeniu objemu emisií skleníkových plynov, ktoré sa v období rokov 2011 až 2013 odhaduje na 15 TWh s 1,2 Gg ekvivalentom CO 2 na 1 GWh , a spôsobila zvýšenie emisií Bulharska o približne 18 000 Gg alebo 18 000 kt ekvivalentu CO 2 .
Potrebné bude preto ďalšie znižovanie emisií CO 2 .
Pozmeňujúci a doplňujúci návrh
8
Návrh nariadenia
Odôvodnenie 6b (nové)
Text predložený Komisiou
Pozmeňujúci a doplňujúci návrh
(6b) Únia uznáva potrebu zmierniť dosah zvýšených emisií a škôd na životnom prostredí spôsobených skutočnosťou, že náhradná kapacita pochádza predovšetkým zo zvýšeného využívania uhoľných elektrární.
Pozmeňujúci a doplňujúci návrh
9
Návrh nariadenia
Odôvodnenie 6c (nové)
Text predložený Komisiou
Pozmeňujúci a doplňujúci návrh
(6c) Zmierňujúce opatrenia na zníženie sociálnych a ekonomických vplyvov odstavenia blokov 1 až 4 jadrovej elektrárne Kozloduj , napríklad rekvalifikačné programy umožňujúce zamestnancom postihnutým odstavením využiť svoje zručnosti v iných odvetviach, napríklad v oblasti priemyselného výskumu alebo obnoviteľných zdrojov energie, by si mohli vyžiadať finančnú podporu EÚ.
Pozmeňujúci a doplňujúci návrh
10
Návrh nariadenia
Odôvodnenie 7
Text predložený Komisiou
Pozmeňujúci a doplňujúci návrh
(7) Preto by sa mala vyčleniť suma 300 miliónov EUR zo všeobecného rozpočtu Európskej únie na financovanie vyradenia jadrovej elektrárne Kozloduj z prevádzky na obdobie rokov 2010 až 2013.
(7) Keďže uznáva, že prostriedky z prevádzkových príjmov určené na vyraďovanie a spracovanie rádioaktívneho odpadu nie sú dostatočné, mala by sa vyčleniť suma 300 miliónov EUR zo všeobecného rozpočtu Európskej únie na financovanie vyradenia blokov 1 až 4 jadrovej elektrárne Kozloduj z prevádzky na obdobie rokov 2010 až 2013.
Z tejto sumy by sa malo 180 miliónov EUR využiť na podporu programu vyraďovania z prevádzky a zvyšných 120 miliónov EUR na financovanie energetickej efektívnosti a opatrení na znižovanie spotreby energie.
Pozmeňujúci a doplňujúci návrh
11
Návrh nariadenia
Odôvodnenie 7a (nové)
Text predložený Komisiou
Pozmeňujúci a doplňujúci návrh
(7a) So zreteľom na ex-ante hodnotenie Komisie z 27. októbra 2009 1 , by sa 180 miliónov EUR z týchto prostriedkov malo použiť na pomoc týmto projektom: (1) riadenie projektov, technická podpora pri realizácii programu vyraďovania jadrovej elektrárne z prevádzky; (2) vyplácanie platov pre expertov zamestnaných v jadrovej elektrárni Kozloduj (prevádzka, údržba, technická podpora, riadenie projektov), ktorí sa zúčastňujú na vyraďovaní blokov 1 – 4 z prevádzky; (3) príspevok na výstavbu národného zariadenia na zneškodňovanie rádioaktívneho odpadu, ktoré má rozhodujúci význam pre realizáciu programu vyraďovania z prevádzky, a to najmä na skladovanie nízko a stredne rádioaktívneho odpadu v prvých 10 rokoch uplatňovania; (4) infraštruktúra danej lokality a spracovanie odpadu z demontáže (okrem iného pridelením ďalších prostriedkov na projekty, ktoré sú už v procese výberového konania).
Posilnenie infraštruktúry lokality uvedené v projekte 4 smie zahŕňať iba opatrenia súvisiace s vyradením blokov 1 až 4 z prevádzky.
------------
SEK(2009)1431
Pozmeňujúci a doplňujúci návrh
12
Návrh nariadenia
Odôvodnenie 8
Text predložený Komisiou
Pozmeňujúci a doplňujúci návrh
(8) Rozpočtové prostriedky zo všeobecného rozpočtu Európskej únie vyčlenené na vyraďovanie jadrových zariadení z prevádzky by nemali viesť k narušeniu hospodárskej súťaže, pokiaľ ide o spoločnosti dodávajúce energiu na trh s energiou v Únii.
Tieto rozpočtové prostriedky by sa mali použiť aj na finančné opatrenia určené na kompenzáciu straty výrobnej kapacity v súlade s acquis.
(8) Rozpočtové prostriedky zo všeobecného rozpočtu Európskej únie vyčlenené na vyraďovanie jadrových zariadení z prevádzky by nemali viesť k narušeniu hospodárskej súťaže, pokiaľ ide o spoločnosti dodávajúce energiu na trh s energiou v Únii.
Tieto rozpočtové prostriedky by sa mali použiť aj na financovanie opatrení na zvyšovanie energetickej efektívnosti a znižovanie spotreby energie v súlade s acquis a pravidlami fungovania spoločného európskeho trhu s energiou .
Pozmeňujúci a doplňujúci návrh
13
Návrh nariadenia
Odôvodnenie 10
Text predložený Komisiou
Pozmeňujúci a doplňujúci návrh
(10) Úlohy EBOR zahŕňajú správu verejných finančných prostriedkov vyčlenených na programy vyraďovania jadrových elektrární z prevádzky a monitorovania finančného riadenia týchto programov s cieľom optimalizovať využívanie verejných peňazí.
Okrem toho EBOR plní rozpočtové úlohy, ktorými ju poveruje Komisia v súlade s požiadavkami článku 53 písm. d) nariadenia o rozpočtových pravidlách.
(10) Úlohy EBOR zahŕňajú správu verejných finančných prostriedkov vyčlenených na programy vyraďovania tých blokov jadrových elektrární z prevádzky , na ktoré sa vzťahujú dohody o odstavení nadväzujúce na pristúpenie .
EBOR monitoruje finančné riadenie týchto programov s cieľom optimalizovať využívanie verejných peňazí.
Okrem toho EBOR plní rozpočtové úlohy, ktorými ju poveruje Komisia v súlade s požiadavkami článku 53 písm. d) nariadenia o rozpočtových pravidlách.
Pozmeňujúci a doplňujúci návrh
14
Návrh nariadenia
Odôvodnenie 11
Text predložený Komisiou
Pozmeňujúci a doplňujúci návrh
(11) S cieľom zabezpečiť čo najvyššiu efektívnosť pri vyraďovaní jadrovej elektrárne Kozloduj z prevádzky by sa mali využívať čo najkvalitnejšie dostupné technické odborné znalosti a malo by sa náležite prihliadať na povahu a technologické špecifikácie blokov, ktoré sa majú odstaviť.
(11) S cieľom zabezpečiť čo najvyššiu efektívnosť a minimalizovať prípadný vplyv na životné prostredie pri vyraďovaní blokov 1 až 4 jadrovej elektrárne Kozloduj z prevádzky by sa mali využívať čo najkvalitnejšie dostupné technické odborné znalosti a malo by sa náležite prihliadať na povahu a technologické špecifikácie blokov, ktoré sa majú odstaviť.
Pozmeňujúci a doplňujúci návrh
15
Návrh nariadenia
Odôvodnenie 11a (nové)
Text predložený Komisiou
Pozmeňujúci a doplňujúci návrh
(11a) Na zabezpečenie prístupu k informáciám, účasti verejnosti a transparentnosti by členské štáty počas vyraďovania jadrovej elektrárne Kozloduj z prevádzky mali prijať všetky príslušné opatrenia na splnenie záväzkov ustanovených v medzinárodných dohovoroch, ktoré už ustanovujú potrebné požiadavky vo vnútroštátnom, medzinárodnom alebo cezhraničnom kontexte, napríklad Aarhuský dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia z 25. júna 1998 1 .
------------
1 Ú. v.
ES L 124, 17.5.2005, s.
1.
Pozmeňujúci a doplňujúci návrh
16
Návrh nariadenia
Odôvodnenie 12
Text predložený Komisiou
Pozmeňujúci a doplňujúci návrh
(12) Vyradenie jadrovej elektrárne Kozloduj z prevádzky sa uskutoční v súlade s právnymi predpismi o životnom prostredí, najmä so smernicou Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie.
(12) Vyradenie blokov 1 až 4 jadrovej elektrárne Kozloduj z prevádzky sa uskutoční v súlade s ustanoveniami bulharských vnútroštátnych právnych predpisov, licenčnými podmienkami a tiež v súlade s právnymi predpismi o životnom prostredí, najmä so smernicou Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie.
Pozmeňujúci a doplňujúci návrh
17
Návrh nariadenia
Odôvodnenie 12a (nové)
Text predložený Komisiou
Pozmeňujúci a doplňujúci návrh
(12a) Činnosti spojené s vyraďovaním jadrovej elektrárne Kozloduj z prevádzky sa uskutočnia v súlade so základným cieľom ochrany pracovníkov a širokej verejnosti pred škodlivým účinkom ionizujúceho žiarenia podľa platných právnych predpisov, predovšetkým smernice Rady 96/29/Euratom z 13. mája 1996, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia 1 , aby sa zaručila najvyššia úroveň bezpečnosti a ochrany zdravia pracovníkov a širokej verejnosti.
Zmierňujúce opatrenia v sektore energetiky v podobe energetickej efektívnosti a energie z obnoviteľných zdrojov by mala podporiť osobitná bulharská vnútroštátna stratégia.
---------------
1 Ú. v.
ES L 159, 29.6.1996, s.
1.
Pozmeňujúci a doplňujúci návrh
18
Návrh nariadenia
Odôvodnenie 12b (nové)
Text predložený Komisiou
Pozmeňujúci a doplňujúci návrh
(12b) Pokiaľ ide o pridelené prostriedky, zásady hospodárnosti, efektívnosti a účinnosti by sa mali zabezpečiť prostredníctvom hodnotiacich auditov a auditov výkonnosti v rámci programov financovaných v minulosti.
Odôvodnenie
Je potrebné skontrolovať, či sa pri spravovaní finančných prostriedkov pridelených prostredníctvom projektov v období rokov 2007 až 2009 dodržiavali zásady riadneho finančného hospodárenia, ako ho vymedzuje nariadenie o rozpočtových pravidlách.
Pozmeňujúci a doplňujúci návrh
19
Návrh nariadenia
Odôvodnenie 13a (nové)
Text predložený Komisiou
Pozmeňujúci a doplňujúci návrh
(13a) Články 53d, 108a a 165 nariadenia Rady (ES, Euratom ) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev 1 , a články 35 a 43 nariadenia Komisie (ES, Euratom ) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom ) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev 2 , stanovujú podmienky, ktoré sa majú zohľadňovať na základe metódy spoločného rozpočtového hospodárenia.
------------
1 Ú. v.
ES L 248, 16.9.2002, s.
1.
2 Ú. v.
ES L 357, 31.12.2002, s.
1.
Odôvodnenie
V zmysle nariadenia o rozpočtových pravidlách a vykonávacích predpisov má Komisia nárok na vykonávanie svojho rozpočtu formou spoločného rozpočtového hospodárenia s medzinárodnými organizáciami, v prípade že tieto organizácie vykonávajú postupy účtovníctva, auditu, vnútornej kontroly a obstarávania na takej úrovni, ktorá poskytuje záruky ekvivalentné zárukám uznávaným v medzinárodnom kontexte.
Pozmeňujúci a doplňujúci návrh
20
Návrh nariadenia
Odôvodnenie 13b (nové)
Text predložený Komisiou
Pozmeňujúci a doplňujúci návrh
(13b) Prípad jadrovej elektrárne Kozloduj by sa mal používať ako príklad a Komisia by mala na účely analýzy a odhadovania nákladov budúceho vyraďovania jadrových elektrární z prevádzky vypracovať úplný a presný rozpočet vyraďovania z prevádzky.
Pozmeňujúci a doplňujúci návrh
21
Návrh nariadenia
Článok 1
Text predložený Komisiou
Pozmeňujúci a doplňujúci návrh
Týmto nariadením sa ustanovuje program, ktorý určuje podrobné pravidlá na poskytnutie finančného príspevku Spoločenstva určeného na vyradenie blokov 1 až 4 jadrovej elektrárne Kozloduj z prevádzky a na riešenie následkov ich odstavenia v Bulharsku (ďalej len „program Kozloduj“).
Týmto nariadením sa ustanovuje program, ktorý určuje podrobné pravidlá na poskytnutie finančného príspevku Spoločenstva určeného na pokračujúci proces vyraďovania blokov 1 až 4 jadrovej elektrárne Kozloduj z prevádzky a na riešenie následkov ich predčasného odstavenia v Bulharsku , ktoré sa týkajú životného prostredia, hospodárstva a bezpečnosti dodávok v regióne (ďalej len „program Kozloduj“).
Odôvodnenie
Ak by prevádzka blokov pokračovala po celú dobu ich projektovanej životnosti, kompenzácia by nebola vôbec potrebná.
Pozmeňujúci a doplňujúci návrh
22
Návrh nariadenia
Článok 2
Text predložený Komisiou
Pozmeňujúci a doplňujúci návrh
Príspevok Spoločenstva na program Kozloduj sa udeľuje s cieľom poskytnúť finančnú podporu opatren í spojen ých s vyradením jadrovej elektrárne Kozloduj z prevádzky , opatrení zameraných na skvalitnenie životného prostredia v súlade s acquis a na modernizáciu konvenčnej výrobnej kapacity, ktorou sa nahradí výrobná kapacita štyroch reaktorov jadrovej elektrárne Kozloduj, ako aj na ďalšie opatrenia, ktoré vyplývajú z rozhodnutia odstaviť a vyradiť túto elektráreň z prevádzky a ktoré prispejú k nevyhnutnej reštrukturalizácii, skvalitneniu životného prostredia a modernizácii výrobného, prenosového a distribučného energetického sektora v Bulharsku, ako aj k zlepšeniu zabezpečenia dodávok energie a energetickej efektívnosti v Bulharsku.
Príspevok Spoločenstva na program Kozloduj sa v prvom rade udeľuje s cieľom poskytnúť finančnú podporu opatren iam spojený m s vyradením blokov 1 až 4 jadrovej elektrárne Kozloduj z prevádzky.
Mal by sa použiť aj na podporu opatrení zameraných na skvalitnenie životného prostredia v súlade s acquis a na modernizáciu výrobnej kapacity, ktorou sa nahradí výrobná kapacita štyroch reaktorov jadrovej elektrárne Kozloduj, ako aj na ďalšie opatrenia, ktoré vyplývajú z rozhodnutia odstaviť a vyradiť tieto bloky z prevádzky a ktoré prispejú k nevyhnutnej reštrukturalizácii, skvalitneniu životného prostredia a modernizácii a posilneniu výrobného, prenosového a distribučného energetického sektora v Bulharsku, ako aj k zlepšeniu bezpečnosti a zvýšeniu úrovne dodávok energie a energetickej efektívnosti a využívania energie z obnoviteľných zdrojov v Bulharsku a súčasnej podpore opatrení na zníženie spotreby energie a podpore obnoviteľných zdrojov energie .
Finančná podpora sa môže poskytovať aj s cieľom zmierniť sociálne a ekonomické dôsledky zmeny v postihnutých komunitách, napríklad vytvorením nových trvalo udržateľných pracovných miest a priemyselných odvetví.
Pozmeňujúci a doplňujúci návrh
23
Návrh nariadenia
Článok 3 - odsek 1
Text predložený Komisiou
Pozmeňujúci a doplňujúci návrh
1.
Finančná referenčná suma potrebná na realizáciu programu Kozloduj na obdobie od 1. januára 2010 do 31. decembra 2013 je 300 miliónov EUR.
1.
Finančná referenčná suma v zmysle znenia bodu 38 MID zo 17. mája 2006, ktorá je potrebná na realizáciu programu Kozloduj na obdobie od 1. januára 2010 do 31. decembra 2013, je 300 miliónov EUR.
Pozmeňujúci a doplňujúci návrh
24
Návrh nariadenia
Článok 3 – odsek 2
Text predložený Komisiou
Pozmeňujúci a doplňujúci návrh
2.
Ročné rozpočtové prostriedky schvaľuje rozpočtový orgán v rámci limitov finančných výhľadov.
2.
Ročné rozpočtové prostriedky schvaľuje rozpočtový orgán v rámci limitov finančných výhľadov a v súlade s požiadavkami procesu vyraďovania jadrových zariadení z prevádzky .
Odôvodnenie
Uplatňovanie dohody o programe Kozloduj by malo predstavovať bezproblémový a úspešný proces hospodárskeho a sociálneho začlenenia Bulharskej republiky do Európskej únie.
Pozmeňujúci a doplňujúci návrh
25
Návrh nariadenia
Článok 3 - odsek 3
Text predložený Komisiou
Pozmeňujúci a doplňujúci návrh
3.
Výška rozpočtových prostriedkov vyčlenených na program Kozloduj sa môže revidovať v priebehu obdobia od 1. januára 2010 do 31. decembra 2013 tak, aby sa zohľadnil pokrok dosiahnutý pri realizácii programu a aby sa zabezpečilo, že plánovanie a prideľovanie prostriedkov sa zakladá na skutočných platobných potrebách a absorpčnej kapacite.
3.
Výška rozpočtových prostriedkov vyčlenených na program Kozloduj sa každoročne zreviduje v priebehu obdobia od 1. januára 2010 do 31. decembra 2013 tak, aby sa zohľadnil pokrok dosiahnutý pri realizácii programu a dlhodobý vplyv a dôsledky, ktoré pre životné prostredie, hospodárstvo a bezpečnosť dodávok vyplývajú z predčasného odstavenia blokov 1 až 4 jadrovej elektrárne Kozloduj , a aby sa zabezpečilo to, že plánovanie a prideľovanie prostriedkov sa zakladá na skutočných platobných potrebách a absorpčnej kapacite.
Pozmeňujúci a doplňujúci návrh
26
Návrh nariadenia
Článok 5 – odsek 2
Text predložený Komisiou
Pozmeňujúci a doplňujúci návrh
2.
Opatrenia realizované v rámci programu Kozloduj sa prijímajú v súlade s článkom 8 ods. 2.
2.
Opatrenia realizované v rámci programu Kozloduj sa prijímajú v súlade s článkom 8 ods. 2.
Opatrenia sú v súlade s európskymi predpismi o verejnom obstarávaní.
Pozmeňujúci a doplňujúci návrh
27
Návrh nariadenia
Článok 6 – odsek 1
Text predložený Komisiou
Pozmeňujúci a doplňujúci návrh
1.
Komisia má právo vykonávať audit využívania prostriedkov finančnej pomoci , a to buď priamo svojimi pracovníkmi, alebo prostredníctvom akejkoľvek ňou poverenej externej organizácie.
Takéto audity sa môžu vykonávať počas obdobia platnosti dohody medzi Spoločenstvom a EBOR o poskytovaní finančných prostriedkov Spoločenstva Medzinárodnému fondu na podporu vyradenia jadrovej elektrárne Kozloduj z prevádzky a počas piatich rokov od dátumu vyplatenia zostatku.
Zistenia auditu môžu prípadne viesť k rozhodnutiu Komisie o vymáhaní.
1.
Komisia monitoruje využívanie pomoci a môže si nechať vypracovať jeho audit , a to buď priamo svojimi pracovníkmi, alebo prostredníctvom akejkoľvek ňou poverenej externej organizácie.
Takéto audity sa môžu vykonávať počas obdobia platnosti dohody medzi Spoločenstvom a EBOR o poskytovaní finančných prostriedkov Spoločenstva Medzinárodnému fondu na podporu vyradenia jadrovej elektrárne Kozloduj z prevádzky v súlade s predpismi Medzinárodnej agentúry pre atómovú energiu a Medzinárodnej energetickej agentúry a počas piatich rokov od dátumu vyplatenia zostatku.
Zistenia auditu môžu prípadne viesť k rozhodnutiu Komisie o vymáhaní.
Tieto audity a všetky ostatné hodnotenia sa budú financovať mimo rámca rozpočtu na finančnú pomoc určenú na vyraďovanie.
Pozmeňujúci a doplňujúci návrh
28
Návrh nariadenia
Článok 6 – odsek 2 - pododsek 1
Text predložený Komisiou
Pozmeňujúci a doplňujúci návrh
2.
Pracovníci Komisie, ako aj ňou poverené externé osoby majú náležité právo prístupu najmä do priestorov príjemcu finančnej pomoci a tiež ku všetkým potrebným informáciám (aj v elektronickej podobe), aby mohli vykonávať uvedené audity.
2.
Pracovníci Komisie, ako aj ňou poverené externé osoby majú náležité právo prístupu najmä do priestorov príjemcu finančnej pomoci a tiež ku všetkým potrebným informáciám (aj v elektronickej podobe), aby mohli vykonávať uvedené audity.
V rámci auditov sa skúma aj dosiahnutá fáza pri vydávaní povolení na vyradenie z prevádzky.
Odôvodnenie
Cieľom je zaručiť primerané vynaloženie prostriedkov a lepšiu kontrolu ich cieleného použitia.
Pozmeňujúci a doplňujúci návrh
29
Návrh nariadenia
Článok 6 – odsek 2 – pododsek 2
Text predložený Komisiou
Pozmeňujúci a doplňujúci návrh
Dvor audítorov má rovnaké práva ako Komisia, najmä pokiaľ ide o prístup.
Dvor audítorov a Európsky parlament majú rovnaké práva ako Komisia, najmä pokiaľ ide o prístup.
Pozmeňujúci a doplňujúci návrh
30
Návrh nariadenia
Článok 7
Text predložený Komisiou
Pozmeňujúci a doplňujúci návrh
Komisia zabezpečí vykonanie tohto nariadenia a bude pravidelne podávať správy Európskemu parlamentu a Rade.
Vykoná strednodobé preskúmanie , ako sa ustanovuje v článku 3 ods. 3.
Komisia zabezpečí vykonanie tohto nariadenia a pravidelne podáva správy Európskemu parlamentu a Rade o využívaní finančných prostriedkov a o vykonaných činnostiach .
Vykoná hodnotenie v polovici obdobia a následné hodnotenie , ako sa ustanovuje v článku 3 ods. 3, a podá o nich správu Európskemu parlamentu .
Súčasťou následného hodnotenia je celkový a presný rozpočet nákladov na vyradenie jadrovej elektrárne z prevádzky, aby sa dali plánovať náklady na budúce vyraďovanie z prevádzky.
Súčasťou bude tiež analýza ekonomických, spoločenských a environmentálnych nákladov so zameraním na dosah zvyškovej voľnej radiácie a dôsledky pre bezpečnosť dodávok.
Pozmeňujúci a doplňujúci návrh
31
Návrh nariadenia
Článok 7a (nový)
Text predložený Komisiou
Pozmeňujúci a doplňujúci návrh
Článok 7a
Komisia pred podpísaním dohody o príspevkoch vykoná hodnotenie súladu podľa medzinárodne uznaných noriem aspoň na úrovni postupov EBOR v oblasti účtovníctva, auditov, vnútornej kontroly a obstarávania.
Odôvodnenie
V zmysle nariadenia o rozpočtových pravidlách a vykonávacích predpisov má Komisia nárok na vykonávanie svojho rozpočtu formou spoločného rozpočtového hospodárenia s medzinárodnými organizáciami, v prípade že tieto organizácie vykonávajú postupy účtovníctva, auditu, vnútornej kontroly a obstarávania na takej úrovni, ktorá poskytuje záruky ekvivalentné zárukám uznávaným v medzinárodnom kontexte.
DÔVODOVÁ SPRÁVA
V rámci pristúpenia štátov strednej a východnej Európy sa v Európskej únii začala diskusia o využívaní jadrovej energie a nakladaní s rádioaktívnym odpadom v týchto štátoch.
Objektívne nižšie bezpečnostné normy v prístupových krajinách boli podnetom na zakročenie a poskytnutie finančnej podpory na zlepšenie ochrany obyvateľstva a životného prostredia.
Čo sa týka vyraďovania jadrových elektrární z prevádzky, v týchto štátoch sa začalo so zavádzaním právnych a technických noriem zväčša až po ich pristúpení.
Kapacity na nakladanie s odpadom vznikajúcim pri vyraďovaní zariadení z prevádzky sú aj naďalej k dispozícii iba v obmedzenom množstve.
V niektorých prístupových štátoch stále nie je stanovené, či sa majú vyhorené palivové články prepracúvať alebo priamo a konečne zneškodňovať v geologických formáciách.
1 V príslušných krajinách sa to určite odzrkadľuje na dôraze, s akým sa sleduje pokrok v oblasti konečného zneškodňovania, najmä vysoko rádioaktívneho odpadu a vyhorených palivových článkov.
Osobitne to platí aj pre Bulharsko.
V týchto štátoch neexistujú ani záväzné plány, ako nakladať s nízko a stredne rádioaktívnym odpadom s dlhým polčasom rozpadu.
Vyhorené palivové články z Bulharskej republiky sa v súlade s platnou stratégiou prepracúvajú v Rusku 2 .
Tým sa presúva značné zaťaženie obyvateľstva a životného prostredia najnebezpečnejším produktom využívania jadrovej energie do nečlenského štátu EÚ.
Prepracúvanie vyhoreného paliva nesie so sebou na jednej strane vysoké bezpečnostné riziko (veľmi vysoké rádioaktívne žiarenie za normálnych okolností a možnosť výskytu závažných nehôd) a na strane druhej v sebe skrýva veľké nebezpečenstvo šírenia jadrových zbraní a tým využívania jadrovej energie na vojnové účely.
Prepracúvanie vyhorených palivových článkov nie je akceptovateľné ako spôsob ich konečného zneškodnenia.
Uvedené nedostatky sa týkajú aj bezpečnostných záujmov Európskej únie.
Je preto dôležité, aby sa v štátoch strednej a východnej Európy urýchlene dospelo k pokroku pri konečnom zneškodňovaní vyhorených palivových článkov a vysoko rádioaktívneho odpadu.
Návrhom nariadenia Komisie ( KOM(2009)0581 ) sa má zabezpečiť finančná pomoc na vyradenie reaktorov 1 až 4 jadrovej elektrárne Kozloduj v Bulharsku z prevádzky, ako aj na naloženie s rádioaktívnym odpadom, ktorý pri tom vznikne.
Komisia zdôvodňuje svoj návrh historicky daným nedostatkom rezerv Bulharskej republiky na krytie nákladov vyraďovania reaktorov z prevádzky a záväzkami, ktoré sa seba Bulharsko prevzalo v prístupových aktoch, v súvislosti s predčasným vyradením reaktorov Kozloduj 1 až 4 z prevádzky.
Spravodajkyňa súhlasí s týmto zdôvodnením a zdôrazňuje, že ustanovenia prístupových aktov v súvislosti s vyradením reaktorov Kozloduj 1 až 4 z prevádzky sa musia dodržať obojstranne.
Je potrebné predísť zníženiu úrovne bezpečnosti v danej lokalite a opätovnému spusteniu prevádzky blokov 3 a 4, ktoré Komisia uvádza ako možný dôsledok neposkytnutia finančnej podpory EÚ zo strany Komisie.
Základom vyradenia blokov Kozloduj 1 až 4 z prevádzky je medzinárodne uznávaná skutočnosť, že reaktory typu WWER 440/230 majú závažné koncepčné nedostatky ohrozujúce bezpečnosť, ktoré sa nedajú účinne a s primeranými nákladmi odstrániť.
Komisia v roku 2002 skonštatovala, že reaktory blokov Kozloduj 1 až 4 nemôžu za reálnych podmienok dosiahnuť vysoký stupeň bezpečnosti a že je nevyhnutné ich vyradenie z prevádzky 1 , čo opätovne potvrdila v roku 2009 2 .
Spravodajkyňa podporuje túto koncepciu a navyše konštatuje, že úroveň bezpečnosti je síce obzvlášť nedostatočná pri tomto type reaktora, ale je obmedzená aj pri ostatných typoch reaktorov a závažné nehody nemožno vylúčiť pri žiadnom type reaktoru v ktoromkoľvek štáte.
Bloky jadrovej elektrárne Kozloduj 1 a 2 boli odstavené koncom roka 2002 a bloky 3 a 4 koncom roka 2006 s cieľom ich vyradenia z prevádzky.
V oboch blokoch odstavených v roku 2002 sa môže bez prerušenia pokračovať v opatreniach na okamžitú demontáž.
V blokoch 3 a 4 sú opatrenia na vyradenie z prevádzky možné iba v obmedzenom rozsahu, pretože v skladovacích nádržiach sa ešte nachádzajú vyhorené palivové články.
S cieľom zvýšiť bezpečnosť zariadenia a zabrániť možnému opätovnému sprevádzkovaniu oboch oblokov sa musia vyhorené palivové články čo najrýchlejšie presunúť do externého medziskladu a musí sa okamžite začať s demontážou.
Finančné prostriedky potrebné na vyradenie blokov Kozloduj 1 až 4 z prevádzky vrátane zneškodnenia odpadu a dočasného skladovania palivových článkov dosahujú výšku 1,8 miliardy EUR.
3 Tento odhad je porovnateľný napríklad s nákladmi na dve dvojblokové zariadenia rovnakého typu reaktoru v Greifswalde (SRN) S nákladmi na zariadenie v Greifswalde možno pre 4 reaktory pri čiastočnom zohľadnení ostatných okrajových faktorov 4 odvodiť sumu 1,78 miliardy EUR.
Vláda Bulharskej republiky požiadala na nasledujúcu fázu vyraďovania štyroch reaktorov z prevádzky o sumu 202 miliónov EUR.
Komisia navrhuje na obdobie od roku 2010 do roku 2013 na vyradenie z prevádzky finančné prostriedky vo výške 180 miliónov EUR.
Od medzinárodného spoločenstva (zväčša od EÚ) bola poskytnutá do roku 2006 suma 340 miliónov EUR (PHARE), od roku 2007 do roku 2008 suma 253 miliónov EUR (EBOR) a na rok 2009 suma 89,5 miliónov EUR.
Spolu bude podpora na vyradenie z prevádzky do roku 2013 predstavovať sumu vo výške 860 miliónov EUR.
Hoci podiel prostriedkov do roku 2006 a na rok 2009 nie je v súčasnosti presne známy, možno vychádzať z toho, že náklady na vyradenie z prevádzky do roku 2013 a na naloženie s rádioaktívnym odpadom, ako aj na doposiaľ plánované dočasné uskladnenie vyhorených palivových článkov sú z veľkej časti pokryté.
Pri zohľadnení vlastného podielu Bulharskej republiky možno považovať sumu 180 miliónov EUR, ktorú na ďalšie vyraďovanie z prevádzky navrhuje Európska komisia, za dostatočnú.
Uvedená požiadavka na financovanie vo výške 1800 miliónov EUR nezahŕňa náklady na projekt konečného zneškodnenia palivových článkov a nezahŕňa ich ani finančná pomoc vo výške 300 miliónov EUR navrhnutá Komisiou.
Stratégia prepracúvania mimo Európskej únie, ktorú v súčasnosti v tejto súvislosti uplatňuje Bulharsko, nie je z uvedených dôvodov bezpečnosti a ochrany prijateľná.
V tretej správe spoločného dohovoru sa ako dôvody rozhodnutia o prepracúvaní vyhoreného paliva namiesto jeho konečného zneškodnenia uvádzajú nedostatok finančných prostriedkov a zabránenie neprijateľnému zaťaženiu budúcich generácií.
Argument zaťaženia budúcich generácií je nepochopiteľný.
Pri prepracúvaní sa neničia žiadne látky, ktoré vznikajú pri výrobe jadrovej energie, a tak ostáva tento problém pre budúce generácie.
Chýbajúce finančné prostriedky by mala EÚ poskytnúť v záujme čo najrýchlejšieho ukončenia prepracúvania.
Nové zmluvy na prepracúvanie by sa nemali uzatvárať a malo by sa preskúmať vypovedanie už uzavretých zmlúv.
Podľa údajov Komisie už poskytnuté finančné prostriedky kryjú náklady na výstavbu medziskladu, ako aj na získanie kontajnerov CONSTOR pre všetky vyhorené palivové články z blokov 1 až 4.
Zo sumy 120 miliónov EUR poskytnutej na nakladanie s vyhorenými palivovými článkami do roku 2013 sa majú financovať opatrenia na urýchlenie dostupnosti celej kapacity medziskladu a na urýchlené uskutočnenie výberového konania na lokalitu konečného zneškodnenia, ako aj opatrenia na zistenie geologickej vhodnosti.
Návrh nariadenia Komisie na finančnú pomoc v rámci programu Kozloduj obsahuje aj podporu projektov v oblasti energetiky.
Spravodajkyňa to odmieta.
Bulharskej republike boli už v roku 2009 poskytnuté prostriedky z EBOR vo výške viac než 259 miliónov EUR na projekty v oblasti energetiky.
Podľa údajov Komisie išlo hlavne o zlepšovanie energetickej efektívnosti a využívanie obnoviteľných zdrojov energie 2 .
Bulharsku sa tak umožnilo znížiť emisie CO 2 pri výrobe elektrickej energie a vo všeobecnosti zlepšiť vplyv tejto výroby na životné prostredie.
Bulharsko však jednostranne rozhodlo o rozvoji kapacity výroby elektrickej energie pomocou jadrovej energie.
Pri súčasnom odstavení uhoľných elektrární by to síce v obmedzenom rozsahu prispelo k zníženiu emisií CO2, ale prináša to zvýšenú záťaž na obyvateľstvo a životné prostredie v dôsledku rádioaktivity a zvýšenia bezpečnostných rizík v podobe možných porúch.
Ale vzhľadom na skutočnosť, že každé euro investované do energetickej efektívnosti prispieva k násobnému zníženiu emisií skleníkových plynov oveľa rýchlejšie, ako každé euro investované do budovania kapacít jadrovej energie, vedie pridŕžanie sa atómovej stratégie de facto k vyšším emisiám ako ostatné stratégie.
Bloky 1 a 2 boli odstavené pred 8 rokmi a bloky 3 a 4 pred viac než troma rokmi, len 5 rokov pred plánovaným vyradením z prevádzky.
Na plánovanie a realizáciu náhradných kapacít bol teda dostatok času a prostredníctvom finančnej podpory prostriedkov z EBOR aj dostatok možností.
Ďalšia podpora by spôsobila narušenie hospodárskej súťaže na úkor iných štátov resp. výrobcov.
Podľa právnych predpisov EÚ to nie je prípustné.
Zásobovanie elektrickou energiou v Bulharsku po roku 2007 (po odstavení blokov 1 až 4 jadrovej elektrárne Kozloduj) bolo zabezpečené bez problémov 3 .
Náhrada výrobných kapacít na zachovanie bezpečnosti dodávok v Bulharsku teda nie je potrebná.
Ak by sa pojem región v návrhu Komisie vzťahoval aj na oblasti mimo Bulharska, bolo by najprv potrebné preskúmať zásobovanie týchto štátov.
Vzhľadom na to, že susediace štáty s výnimkou Rumunska a Grécka nie sú členskými štátmi EÚ, bolo by okrem toho potrebné preveriť, do akej miery je prípustné takto zvýhodniť ich zásobovanie pomocou prostriedkov EÚ.
Okrem toho získavajú bulharský prevádzkovatelia zariadení na zásobovanie elektrickou energiou príjmy z vývozu.
Tento vývoz sa nesmie financovať prostriedkami EÚ.
S prihliadnutím na poskytnutie 120 miliónov EUR na ďalšie nakladanie s vyhorenými palivovými článkami sa javí návrh Komisie v súvislosti s vyradením z prevádzky ako primeraný.
Pokračovanie financovania z rozpočtu EÚ zodpovedá záujmom EÚ v oblasti bezpečnosti využívania jadrovej energie.
Pridelenie prostriedkov prostredníctvom EBOR je primerané.
Bez podpory nemožno vylúčiť obnovenie prevádzky reaktorov Kozloduj 3 a 4, čo by prinieslo značné riziko z možných porúch.
Dôsledky vážnych porúch by nepostihli iba Bulharskú republiku.
V Bulharskej republike zatiaľ neexistuje dostatok rezerv na vyradenie z prevádzky.
Bez prostriedkov EÚ pravdepodobne nie je zabezpečené, že opatrenia na vyradenie z prevádzky budú v dostatočnom rozsahu pokračovať v záujme ochrany obyvateľstva a životného prostredia.
Z dôvodu nízkeho objemu finančných prostriedkov v súčasnosti prispievajú prostriedky z EÚ k tomu, aby sa pri vyraďovaní z prevádzky v záujme ochrany obyvateľstva a životného prostredia dosiahla vysoká úroveň bezpečnosti.
Využitie prostriedkov EÚ sa musí obmedziť na vyradenie reaktorov Kozloduj 1 až 4 z prevádzky a na súvisiace projekty, ako aj na urýchlenú realizáciu suchého medziskladovania a konečného zneškodnenia vyhorených palivových článkov.
Zmeny a doplnenia týkajúce sa odôvodnení a článkov spresňujú vynaloženie prostriedkov a viažu ich na priority cieľov EÚ, a to dodržiavanie vysokých bezpečnostných noriem pri vyraďovaní z prevádzky a realizáciu liberalizovaného trhu s energiou prostredníctvom zamedzovania dlhodobým narušeniam hospodárskej súťaže.
Článok 6 nariadenia by mal umožniť efektívnu kontrolu účelu použitia prostriedkov EÚ a ich časovo primerané vynaloženie.
Na tento účel je nápomocné poznať aktuálny stav povoľovacieho konania.
Okrem toho treba pravidelne preverovať, či použitím prostriedkov EÚ nedochádza k narušeniam hospodárskej súťaže.
26.4.2010
STANOVISKO Výboru pre rozpočet
pre Výbor pre priemysel, výskum a energetiku
k návrhu nariadenia Rady o finančnej pomoci Spoločenstva v súvislosti s vyradením blokov 1 až 4 jadrovej elektrárne Kozloduj v Bulharsku z prevádzky – program Kozloduj
( KOM(2009)0581 – C7‑0289/2009 – 2009/0172(NLE) )
Spravodajkyňa výboru požiadaného o stanovisko:
Helga Trüpel
STRUČNÉ ODÔVODNENIE
Spoločenstvo poskytuje finančnú pomoc Litve, Slovensku a Bulharsku na podporu ich úsilia pri plnení záväzku súvisiaceho s vyradením prvej generácie jadrových reaktorov z prevádzky.
Pomoc pre Bulharsko bola upravená v zmluve o prístupe a mala skončiť v roku 2009, zatiaľ čo pomoc pre Litvu a Slovensko sa bude poskytovať do roku 2013.
V čase rokovaní o viacročnom finančnom rámci nebolo Bulharsko ešte členom EÚ, navyše rozhodnutie o odstavení prijalo dosť neskoro.
Z tohto dôvodu nebola vo viacročnom finančnom rámci (VFR) na obdobie 2007 – 2013 zahrnutá rezerva na financovanie po roku 2009.
Finančná pomoc na vyradenie z prevádzky, ktorá bola poskytovaná do roku 2009, bola určená najmä na prípravné práce.
Cieľom návrhu na pokračovanie je predĺžiť poskytovanie pomoci Bulharsku tak, aby sprevádzala a zaistila bezpečnú údržbu a vyradenie jadrovej elektrárne Kozloduj podľa schváleného plánu.
V návrhu sa tiež stanovujú ďalšie opatrenia na zmiernenie dôsledkov v energetickom odvetví.
Od Spoločenstva sa na obdobie 2010 – 2013 vyžaduje finančný príspevok v celkovej výške 300 miliónov EUR.
Finančná pomoc sa poskytne ako príspevok Spoločenstva do Medzinárodného fondu na podporu vyradenia jadrovej elektrárne Kozloduj z prevádzky, ktorý spravuje Európska banka pre obnovu a rozvoj (EBRD).
Komisia predstavila svoj návrh na pokračovanie poskytovania pomoci v súvislosti s vyradením jadrovej elektrárne Kozloduj z prevádzky v októbri 2009, a to v polovici rozpočtového postupu na rok 2010.
Rozpočtový návrh týkajúci sa roku 2010 bol zahrnutý v pozmeňujúcom návrhu č. 2.
Neskoro predložený návrh predstavoval veľkú výzvu pre rozpočtový orgán, keďže rozpočtové prostriedky potrebné na odstavenie jadrovej elektrárne Kozloduj spadajú do okruhu 1a, takisto ako európsky plán na oživenie hospodárstva, ktorý si na rok 2010 vyžadoval finančné prostriedky vo výške takmer 2 miliárd EUR.
Po zvážení politických záväzkov z prístupových rokovaní, ako aj nespochybniteľnej potreby zaistiť bezpečné odstavenie starej jadrovej technológie sa považovalo za nevyhnutné nájsť finančné prostriedky na projekt Kozloduj.
Nakoniec sa na rozpočtové prostriedky potrebné na rok 2010 vo výške 75 miliónov EUR zmobilizoval nástroj flexibility.
Ďalšie finančné prostriedky vo výške 225 miliónov EUR na obdobie 2011 – 2013 by mali v zásade pochádzať z okruhu 1a.
Komisia už potrebné sumy zahrnula do finančného plánu na toto obdobie.
Spolu s ďalšími očakávanými zmenami sa rezerva v okruhu 1a rýchlo zmenšuje a blíži sa k sume 34 miliónov EUR na rok 2012.
Táto rezerva bude trochu väčšia v roku 2011 a 2013.
V legislatívnom finančnom výkaze pripojenom k návrhu Komisia priznáva, že návrh bude možno vyžadovať uplatňovanie ustanovení medziinštitucionálnej dohody.
Podľa bodu 38 tejto medziinštitucionálnej dohody by finančný odkaz, ktorý by Rada mohla chcieť doplniť, nemal mať vplyv na právomoc rozpočtového orgánu, keďže tento program nepodlieha spolurozhodovaciemu postupu.
O sumách sa preto rozhodne v ročnom rozpočtovom postupe.
Financovanie tohto programu by nemalo ohroziť existujúce programy a priority okruhu 1a.
Trvalo udržateľné a účinné riešenie tohto viacročného financovania preto možno dosiahnuť len v rámci revízie súčasného VFR v polovici obdobia.
Úprava a revízia VFR by mala byť navrhnutá do konca prvého polroka 2010.
POZMEŇUJÚCE A DOPLŇUJÚCE NÁVRHY
Výbor pre rozpočet vyzýva Výbor pre priemysel, výskum a energetiku, aby ako gestorský výbor zaradil do svojej správy tieto pozmeňujúce a doplňujúce návrhy:
Pozmeňujúci a doplňujúci návrh
1
Návrh legislatívneho uznesenia
Odsek 1a (nový)
Návrh legislatívneho uznesenia
Pozmeňujúci a doplňujúci návrh
1a. domnieva sa, že návrh nariadenia Rady je zlučiteľný so stropom podokruhu 1a viacročného finančného rámca (VFR) na obdobie 2007 – 2013, pričom však zostávajúce rozpätie v podokruhu 1a na roky 2011 – 2013 je veľmi obmedzené; zdôrazňuje, že financovanie nových činností nesmie ohroziť existujúce programy a iniciatívy v rámci podokruhu 1a;
Pozmeňujúci a doplňujúci návrh
2
Návrh legislatívneho uznesenia
Odsek 1b (nový)
Návrh legislatívneho uznesenia
Pozmeňujúci a doplňujúci návrh
1b. opakuje preto svoju výzvu, aby sa predložila viacročná stratégia pre program vyradenia elektrárne Kozloduj z prevádzky, ako aj pre ďalšie politické priority podľa podokruhu 1a, v súvislosti s revíziou súčasného VFR v polovici obdobia, spolu s konkrétnymi návrhmi na jeho úpravu a revíziu do skončenia prvého polroka 2010 tým, že sa využijú všetky mechanizmy dostupné podľa Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (MID zo 17. mája 2006), najmä mechanizmy na základe bodov 21 až 23 tejto dohody;
Pozmeňujúci a doplňujúci návrh
3
Návrh legislatívneho uznesenia
Odsek 1c (nový)
Návrh legislatívneho uznesenia
Pozmeňujúci a doplňujúci návrh
1c. poukazuje na to, že ročná výška prostriedkov pre program vyradenia elektrárne Kozloduj z prevádzky sa určí počas ročného rozpočtového postupu v súlade s ustanoveniami bodu 38 MID zo 17. mája 2006;
Pozmeňujúci a doplňujúci návrh
4
Návrh nariadenia
Článok 3 – odsek 1
Text predložený Komisiou
Pozmeňujúci a doplňujúci návrh
1.
Finančná referenčná suma potrebná na realizáciu programu Kozloduj na obdobie od 1. januára 2010 do 31. decembra 2013 je 300 miliónov EUR.
1.
Finančná referenčná suma v zmysle znenia bodu 38 MID zo 17. mája 2006, ktorá je potrebná na realizáciu programu Kozloduj na obdobie od 1. januára 2010 do 31. decembra 2013, je 300 miliónov EUR.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
8.4.2010
Výsledok záverečného hlasovania
+:
–:
0:
30
1
1
Poslanci prítomní na záverečnom hlasovaní
Damien Abad, Alexander Alvaro, Marta Andreasen, Francesca Balzani, Reimer Böge, Andrea Cozzolino, Jean-Luc Dehaene, Isabelle Durant, Göran Färm, José Manuel Fernandes, Eider Gardiazábal Rubial, Jens Geier, Estelle Grelier, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Ivailo Kalfin, Jan Kozłowski, Alain Lamassoure, Vladimír Maňka, Barbara Matera, Claudio Morganti, Nadezhda Neynsky, Dominique Riquet, Sergio Paolo Francesco Silvestris, László Surján, Helga Trüpel, Derek Vaughan, Angelika Werthmann
Náhradníci prítomní na záverečnom hlasovaní
Frédéric Daerden, Riikka Manner
8.4.2010
STANOVISKO Výboru pre životné prostredie, verejné zdravie a bezpečnosť potravín
pre Výbor pre priemysel, výskum a energetiku
k návrhu nariadenia Rady o finančnej pomoci Spoločenstva v súvislosti s vyradením blokov 1 až 4 jadrovej elektrárne Kozloduj v Bulharsku z prevádzky
( KOM(2009)0581 – C7‑0289/2009 – 2009/0172(NLE) )
Spravodajkyňa výboru požiadaného o stanovisko:
Antonyia Parvanova
STRUČNÉ ODÔVODNENIE
Bulharsko splnilo svoje záväzky vyplývajúce z článku 30 protokolu o podmienkach a spôsobe prijatia Bulharskej republiky a Rumunska do Európskej únie a odstavilo bloky 1 až 4 jadrovej elektrárne Kozloduj.
V súčasnosti Bulharsko tieto štyri bloky z prevádzky vyraďuje.
V roku 2006 Bulharsko z bezpečnostných a ekonomických dôvodov a v súlade s najlepšou medzinárodnou praxou navrhlo nahradiť stratégiu odloženej demontáže stratégiou okamžitej demontáže, čo si v čo najkratšom čase vyžaduje prísun ďalších finančných prostriedkov, aby sa zaručila bezpečnosť a efektívnosť procesu vyradenia z prevádzky.
Zmena stratégie demontáže a vyradenia z prevádzky a jej dôsledky, pokiaľ ide o potrebné financovanie, ako aj dosahovanie súladu so záväzkami spojenými s jadrovou elektrárňou Kozloduj a plnenie týchto záväzkov, si vyžaduje zvýšenie finančnej pomoci Spoločenstva, aby sa počas procesu demontáže a vyradenia blokov 1 až 4 z prevádzky dosiahla najvyššia úroveň bezpečnosti a ochrany životného prostredia.
Z podobného programu pomoci pri vyraďovaní jadrových elektrární z prevádzky, ktorý beží až do roku 2013, navyše čerpali aj iné členské štáty, ako napríklad Slovensko a Litva, pričom program pomoci pre Bulharsko sa končí v roku 2009.
Uplatňovanie zásad Spoločenstva týkajúcich sa solidarity a rovnakého zaobchádzania medzi členskými štátmi predstavuje ďalší dôvod pre zvýšenie finančnej pomoci zo strany Spoločenstva.
Pomoc Spoločenstva pri vyraďovaní blokov 1 až 4 jadrovej elektrárne Kozloduj z prevádzky by sa mala zameriavať na jediný cieľ – zaručiť bezpečný a včasný priebeh činností vyraďovania z prevádzky a zároveň garantovať najprísnejšiu úroveň transparentnosti a ochrany životného prostredia.
Osobitný dôraz treba preto klásť na dodržiavanie bezpečnostných noriem a noriem v oblasti životného prostredia počas každej fázy procesu odstavenia v súlade s aktuálnou legislatívou, napríklad smernicou Rady 96/29/Euratom, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia.
Osobitnú pozornosť treba navyše venovať zdraviu pracovníkov zapojených do procesu vyraďovania z prevádzky, ktorí by mali aj po jeho ukončení zostať pod dlhodobým lekárskym dohľadom.
Transparentnosť má kľúčový význam aj pre zabezpečenie porozumenia zo strany širokej verejnosti a jej zapojenie do rozhodovania o vyraďovaní z prevádzky, ako aj o budúcich alternatívach súvisiacich s týmto procesom – napríklad pokiaľ ide o konečné uloženie rádioaktívneho odpadu.
Zásadný význam pre zabezpečenie prístupu k informáciám, zapojenia verejnosti a transparentnosti má preto dosiahnutie súladu s medzinárodnými dohovormi, v ktorých sú už stanovené potrebné požiadavky vo vnútroštátnom, medzinárodnom alebo cezhraničnom rámci – jedným z nich je napríklad Aarhuský dohovor z 25. júna 1998.
Pri pohľade na ustanovenia navrhovaného nariadenia o podpore opatrení v energetickom odvetví na zmiernenie negatívnych následkov predčasného odstavenia blokov 1 až 4 jadrovej elektrárne Kozloduj, je potrebné vziať do úvahy skutočnosť, že záťaž na odvetvie energetiky a výroby elektrickej energie a na životné prostredie je omnoho väčšia, než sa na začiatku predpokladalo.
Napríklad sa odhaduje, že strata výrobnej kapacity v dôsledku predčasného odstavenia štyroch reaktorov povedie k výraznému zvýšeniu emisií skleníkových plynov – 15 TWh v období 2011 až 2013, pričom ekvivalent CO2 dosiahne hodnotu približne 1,2 Gg na GWh – a spôsobí zvýšenie emisií Bulharska o približne 18 000 Gg alebo 18 000 kt ekvivalentu CO2.
Vyžiada si to teda potrebu ďalšieho znižovania emisií.
Globálne dlhodobé dôsledky predčasného odstavenia štyroch reaktorov viedli k porušeniu hlavných zásad, z ktorých v súčasnosti vychádza energetická stratégia Únie: udržateľnosť emisií na dlhodobo prijateľnej úrovni a znižovanie objemu skleníkových plynov, bezpečnosť dodávok energie a konkurencieschopnosť energetického sektora.
Nahradenie výrobnej kapacity blokov 1 až 4 jadrovej elektrárne Kozloduj bolo skutočne potrebné vo významnej miere kompenzovať dovozom primárnej energie a využívaním dovezenej a domácej energie z fosílnych palív.
Zvýšenie finančnej pomoci Spoločenstva pre bulharský energetický sektor má preto zásadný význam pre adekvátne riešenie dlhodobých následkov predčasného odstavenia štyroch reaktorov, ktoré sa týkajú životného prostredia, ekonomických otázok a bezpečnosti dodávok v regióne.
Aktualizovaná stratégia zmierňovacích opatrení v energetickom sektore by sa mala zamerať na bezpečnosť a spoľahlivosť dodávok energie, diverzifikáciu spotreby energie, podporu obnoviteľnej energie, znižovanie emisií oxidu uhličitého a energetickú účinnosť a zároveň by sa malo zaručiť, aby finančná pomoc Spoločenstva nedeformovala hospodársku súťaž.
Komisia by mala dbať aj o to, aby bola pomoc Spoločenstva v súlade s nariadením o rozpočtových pravidlách a s vykonávacími predpismi týkajúcimi sa tohto typu rozpočtového hospodárenia.
S týmto cieľom by mala vykonávať tzv. hodnotenie podľa štyroch pilierov alebo hodnotenie súladu v súvislosti s medzinárodne uznanými štandardmi, a to prinajmenšom pokiaľ ide o postupy EBOR v oblasti účtovníctva, auditu, vnútornej kontroly a obstarávania.
Ak má finančná podpora Spoločenstva viesť k efektívnemu a optimálnemu vyradeniu blokov 1 až 4 jadrovej elektrárne Kozloduj z prevádzky, musí sa zabezpečiť jej konzistentnosť a súlad so stratégiami Európskej únie v oblasti životného prostredia a energetiky.
POZMEŇUJÚCE A DOPLŇUJÚCE NÁVRHY
Výbor pre životné prostredie, verejné zdravie a bezpečnosť potravín vyzýva Výbor pre priemysel, výskum a energetiku, aby ako gestorský výbor zaradil do svojej správy tieto pozmeňujúce a doplňujúce návrhy:
Pozmeňujúci a doplňujúci návrh
1
Návrh nariadenia
Odôvodnenie 1
Text predložený Komisiou
Pozmeňujúci a doplňujúci návrh
(1) Bulharsko sa zaviazalo odstaviť bloky 1 a 2 a bloky 3 a 4 jadrovej elektrárne Kozloduj do 31. decembra 2002, resp. do 31. decembra 2006, a následne tieto bloky vyradiť z prevádzky.
Európska únia vyjadrila svoju ochotu poskytovať naďalej, až do roku 2009, finančnú pomoc ako predĺženie predvstupovej pomoci plánovanej v rámci programu Phare na podporu úsilia Bulharska pri vyradení tejto elektrárne z prevádzky.
(1) Bulharsko sa zaviazalo odstaviť bloky 1 a 2 a bloky 3 a 4 jadrovej elektrárne Kozloduj do 31. decembra 2002, resp. do 31. decembra 2006, a následne tieto bloky vyradiť z prevádzky.
Európska únia vyjadrila svoju ochotu poskytovať naďalej, až do roku 2009, finančnú pomoc ako predĺženie predvstupovej pomoci plánovanej v rámci programu Phare na podporu úsilia Bulharska pri vyradení tejto elektrárne z prevádzky.
Európska únia poskytla tiež politické záruky, že pokračovanie pomoci Spoločenstva sa posúdi v rámci celkového preskúmania finančného výhľadu na roky 2007 – 2013.
Pozmeňujúci a doplňujúci návrh
2
Návrh nariadenia
Odôvodnenie 2a (nové)
Text predložený Komisiou
Pozmeňujúci a doplňujúci návrh
(2a) Zásady Spoločenstva týkajúce sa solidarity a rovnakého zaobchádzania si rovnako ako v minulosti aj v súčasnosti vyžadujú prijatie spravodlivého prístupu voči členským štátom, ktoré potrebujú finančnú pomoc na vyradenie jadrových zariadení z prevádzky, v nadväznosti na záväzok odstaviť bloky jadrových elektrární, ktorý je obsiahnutý v ich zmluvách o pristúpení alebo v pripojených protokoloch.
Pozmeňujúci a doplňujúci návrh
3
Návrh nariadenia
Odôvodnenie 5
Text predložený Komisiou
Pozmeňujúci a doplňujúci návrh
(5) Rovnako dôležité je využiť vlastné zdroje jadrovej elektrárne Kozloduj, pretože to prispieva k dostupnosti potrebných odborných znalostí a súčasne zmierňuje sociálny a ekonomický vplyv predčasného odstavenia pokračovaním v zamestnávaní pracovníkov odstavenej jadrovej elektrárne.
Pokračujúca finančná podpora je preto dôležitá na zachovanie požadovanej úrovne bezpečnosti.
(5) Rovnako dôležité je využiť vlastné zdroje jadrovej elektrárne Kozloduj, pretože to prispieva k dostupnosti potrebných odborných znalostí, rozširuje know-how a zručnosti a súčasne zmierňuje sociálny a ekonomický vplyv predčasného odstavenia pokračovaním v zamestnávaní pracovníkov odstavenej jadrovej elektrárne.
Pokračujúca finančná podpora je preto dôležitá na zachovanie požadovanej úrovne bezpečnosti , ochrany zdravia a životného prostredia .
Pozmeňujúci a doplňujúci návrh
4
Návrh nariadenia
Odôvodnenie 6
Text predložený Komisiou
Pozmeňujúci a doplňujúci návrh
(6) Únia uznáva aj potrebu finančnej podpory na ďalší pokrok v oblasti zmierňujúcich opatrení v sektore energetiky vzhľadom na rozsah straty kapacity odstavením jadrových blokov a jej vplyv na bezpečnosť dodávok v regióne.
(6) Únia uznáva aj potrebu finančnej podpory, aby sa dosiahol ďalší pokrok v oblasti zmierňujúcich opatrení v sektore energetiky vzhľadom na rozsah straty kapacity odstavením jadrových blokov a jej vplyv na životné prostredie, ceny energie pre spotrebiteľov a bezpečnosť dodávok v regióne, rovnako ako na objem emisií skleníkových plynov, keďže výpadok výrobnej kapacity blokov 1 až 4 jadrovej elektrárne Kozloduj bolo potrebné vo výraznej miere kompenzovať dovozom primárnej energie, ako aj dovezenou a domácou energiou z fosílnych zdrojov, s osobitným dôrazom na potrebu zvýšiť energetickú účinnosť a rozvíjať odvetvie obnoviteľných zdrojov energie. .
Pozmeňujúci a doplňujúci návrh
5
Návrh nariadenia
Odôvodnenie 6a (nové)
Text predložený Komisiou
Pozmeňujúci a doplňujúci návrh
(6a) Strata výrobnej kapacity v dôsledku predčasného odstavenia blokov 1 až 4 jadrovej elektrárne Kozloduj viedla k výraznému zvýšeniu objemu emisií skleníkových plynov, ktoré sa v období rokov 2011 až 2013 odhaduje na 15 TWh s 1,2 Gg ekvivalentom CO2 na 1 GWh, a spôsobila zvýšenie emisií Bulharska o približne 18 000 Gg alebo 18 000 kt ekvivalentu CO2.
Potrebné bude preto ďalšie znižovanie emisií CO2.
Pozmeňujúci a doplňujúci návrh
6
Návrh nariadenia
Odôvodnenie 6b (nové)
Text predložený Komisiou
Pozmeňujúci a doplňujúci návrh
(6b) Zmierňujúce opatrenia na zníženie sociálnych a ekonomických vplyvov odstavenia blokov 1 až 4 jadrovej elektrárne Kozloduj, napríklad rekvalifikačné programy umožňujúce zamestnancom postihnutým odstavením využiť svoje zručnosti v iných odvetviach, napríklad v oblasti priemyselného výskumu alebo obnoviteľných zdrojov energie, by si mohli vyžiadať finančnú podporu EÚ.
Pozmeňujúci a doplňujúci návrh
7
Návrh nariadenia
Odôvodnenie 7
Text predložený Komisiou
Pozmeňujúci a doplňujúci návrh
(7) Preto by sa mala vyčleniť suma 300 miliónov EUR zo všeobecného rozpočtu Európskej únie na financovanie vyradenia jadrovej elektrárne Kozloduj z prevádzky na obdobie rokov 2010 až 2013.
(7) Preto by sa mala vyčleniť suma 300 miliónov EUR zo všeobecného rozpočtu Európskej únie na financovanie vyradenia jadrovej elektrárne Kozloduj z prevádzky a podporu zmierňujúcich opatrení v energetickom sektore v období rokov 2010 až 2013.
Pozmeňujúci a doplňujúci návrh
8
Návrh nariadenia
Odôvodnenie 8
Text predložený Komisiou
Pozmeňujúci a doplňujúci návrh
(8) Rozpočtové prostriedky zo všeobecného rozpočtu Európskej únie vyčlenené na vyraďovanie jadrových zariadení z prevádzky by nemali viesť k narušeniu hospodárskej súťaže, pokiaľ ide o spoločnosti dodávajúce energiu na trh s energiou v Únii.
Tieto rozpočtové prostriedky by sa mali použiť aj na finančné opatrenia určené na kompenzáciu straty výrobnej kapacity v súlade s acquis.
(8) Rozpočtové prostriedky zo všeobecného rozpočtu Európskej únie vyčlenené na vyraďovanie jadrových zariadení z prevádzky by nemali viesť k narušeniu hospodárskej súťaže, pokiaľ ide o spoločnosti dodávajúce energiu na trh s energiou v Únii.
Tieto rozpočtové prostriedky by sa mali použiť aj na finančné opatrenia určené na kompenzáciu straty výrobnej kapacity v súlade s acquis , podporu opatrení na znižovanie spotreby energie a propagáciu energie z obnoviteľných zdrojov.
Pozmeňujúci a doplňujúci návrh
9
Návrh nariadenia
Odôvodnenie 11
Text predložený Komisiou
Pozmeňujúci a doplňujúci návrh
(11) S cieľom zabezpečiť čo najvyššiu efektívnosť pri vyraďovaní jadrovej elektrárne Kozloduj z prevádzky by sa mali využívať čo najkvalitnejšie dostupné technické odborné znalosti a malo by sa náležite prihliadať na povahu a technologické špecifikácie blokov, ktoré sa majú odstaviť.
(11) S cieľom zabezpečiť čo najvyššiu efektívnosť a minimalizovať prípadný vplyv na životné prostredie pri vyraďovaní jadrovej elektrárne Kozloduj z prevádzky by sa mali využívať čo najkvalitnejšie dostupné technické odborné znalosti a malo by sa náležite prihliadať na povahu a technologické špecifikácie blokov, ktoré sa majú odstaviť.
Pozmeňujúci a doplňujúci návrh
10
Návrh nariadenia
Odôvodnenie 11a (nové)
Text predložený Komisiou
Pozmeňujúci a doplňujúci návrh
(11a) Na zabezpečenie prístupu k informáciám, účasti verejnosti a transparentnosti by členské štáty mali prijať všetky príslušné opatrenia na splnenie záväzkov ustanovených v medzinárodných dohovoroch, ktoré už ustanovujú potrebné požiadavky vo vnútroštátnom, medzinárodnom alebo cezhraničnom kontexte, napríklad Aarhuský dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia z 25. júna 1998.
Pozmeňujúci a doplňujúci návrh
11
Návrh nariadenia
Odôvodnenie 12a (nové)
Text predložený Komisiou
Pozmeňujúci a doplňujúci návrh
(12a) Činnosti spojené s vyradením jadrovej elektrárne Kozloduj z prevádzky sa uskutočnia v súlade so základným cieľom ochrany pracovníkov a širokej verejnosti pred škodlivým účinkom ionizujúceho žiarenia podľa platných právnych predpisov, predovšetkým smernice Rady 96/29/Euratom z 13. mája 1996, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia 1 , aby sa zaručila najvyššia úroveň bezpečnosti a ochrany zdravia zamestnancov a širokej verejnosti.
---------------
1 Ú. v.
ES L 159, 29.6.1996, s.
1.
Pozmeňujúci a doplňujúci návrh
12
Návrh nariadenia
Odôvodnenie 13a (nové)
Text predložený Komisiou
Pozmeňujúci a doplňujúci návrh
(13a) Články 53d, 108a a 165 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev 1 , a články 35 a 43 nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev 2 stanovujú podmienky, ktoré sa majú zohľadňovať na základe metódy spoločného rozpočtového hospodárenia.
------------
1 Ú. v.
ES L 248, 16.9.2002, s.
1.
2 Ú. v.
ES L 357, 31.12.2002, s.
1.
Odôvodnenie
V zmysle nariadenia o rozpočtových pravidlách a vykonávacích predpisov má Komisia nárok na vykonávanie svojho rozpočtu formou spoločného rozpočtového hospodárenia s medzinárodnými organizáciami, v prípade že tieto organizácie vykonávajú postupy účtovníctva, auditu, vnútornej kontroly a obstarávania na takej úrovni, ktorá poskytuje záruky ekvivalentné zárukám uznávaným v medzinárodnom kontexte.
Pozmeňujúci a doplňujúci návrh
13
Návrh nariadenia
Odôvodnenie 13b (nové)
Text predložený Komisiou
Pozmeňujúci a doplňujúci návrh
(13b) Prípad jadrovej elektrárne Kozloduj by sa mal používať ako príklad a Komisia by mala na účely analýzy a odhadovania nákladov budúceho vyraďovania jadrových elektrární z prevádzky vypracovať kompletný a presný rozpočet vyraďovania z prevádzky.
Pozmeňujúci a doplňujúci návrh
14
Návrh nariadenia
Článok 1
Text predložený Komisiou
Pozmeňujúci a doplňujúci návrh
Týmto nariadením sa ustanovuje program, ktorý určuje podrobné pravidlá na poskytnutie finančného príspevku Spoločenstva určeného na vyradenie blokov 1 až 4 jadrovej elektrárne Kozloduj z prevádzky a na riešenie následkov ich odstavenia v Bulharsku (ďalej len „program Kozloduj“).
Týmto nariadením sa ustanovuje program, ktorý určuje podrobné pravidlá na poskytnutie finančného príspevku Spoločenstva určeného na vyradenie blokov 1 až 4 jadrovej elektrárne Kozloduj z prevádzky a na riešenie následkov ich odstavenia v Bulharsku , ktoré sa týkajú životného prostredia, hospodárstva a bezpečnosti dodávok v regióne (ďalej len „program Kozloduj“).
Pozmeňujúci a doplňujúci návrh
15
Návrh nariadenia
Článok 2
Text predložený Komisiou
Pozmeňujúci a doplňujúci návrh
Príspevok Spoločenstva na program Kozloduj sa udeľuje s cieľom poskytnúť finančnú podporu opatrení spojených s vyradením jadrovej elektrárne Kozloduj z prevádzky, opatrení zameraných na skvalitnenie životného prostredia v súlade s acquis a na modernizáciu konvenčnej výrobnej kapacity, ktorou sa nahradí výrobná kapacita štyroch reaktorov jadrovej elektrárne Kozloduj, ako aj na ďalšie opatrenia, ktoré vyplývajú z rozhodnutia odstaviť a vyradiť túto elektráreň z prevádzky a ktoré prispejú k nevyhnutnej reštrukturalizácii, skvalitneniu životného prostredia a modernizácii výrobného, prenosového a distribučného energetického sektora v Bulharsku, ako aj k zlepšeniu zabezpečenia dodávok energie a energetickej efektívnosti v Bulharsku.
Príspevok Spoločenstva na program Kozloduj sa udeľuje s cieľom poskytnúť finančnú podporu opatrení spojených s vyradením jadrovej elektrárne Kozloduj z prevádzky, opatrení zameraných na skvalitnenie životného prostredia v súlade s acquis a na modernizáciu konvenčnej výrobnej kapacity, ktorou sa nahradí výrobná kapacita štyroch reaktorov jadrovej elektrárne Kozloduj, ako aj na ďalšie opatrenia, ktoré vyplývajú z rozhodnutia odstaviť a vyradiť túto elektráreň z prevádzky a ktoré prispejú k nevyhnutnej reštrukturalizácii, skvalitneniu životného prostredia a modernizácii výrobného, prenosového a distribučného energetického sektora v Bulharsku, ako aj k zlepšeniu zabezpečenia dodávok energie a energetickej efektívnosti v Bulharsku, pričom sa podporia opatrenia na zníženie spotreby energie a propagáciu energií z obnoviteľných zdrojov .
Finančná podpora sa môže poskytovať aj s cieľom zmierniť sociálne a ekonomické dôsledky zmeny v postihnutých komunitách, napríklad vytvorením nových trvalo udržateľných pracovných miest a priemyselných odvetví.
Pozmeňujúci a doplňujúci návrh
16
Návrh nariadenia
Článok 3 – odsek 3
Text predložený Komisiou
Pozmeňujúci a doplňujúci návrh
3.
Výška rozpočtových prostriedkov vyčlenených na program Kozloduj sa môže revidovať v priebehu obdobia od 1. januára 2010 do 31. decembra 2013 tak, aby sa zohľadnil pokrok dosiahnutý pri realizácii programu a aby sa zabezpečilo, že plánovanie a prideľovanie prostriedkov sa zakladá na skutočných platobných potrebách a absorpčnej kapacite.
3.
Výška rozpočtových prostriedkov vyčlenených na program Kozloduj sa každoročne zreviduje v priebehu obdobia od 1. januára 2010 do 31. decembra 2013 tak, aby sa zohľadnil pokrok dosiahnutý pri realizácii programu a dlhodobý vplyv a dôsledky, ktoré pre životné prostredie, hospodárstvo a bezpečnosť dodávok vyplývajú z predčasného odstavenia blokov 1 až 4 jadrovej elektrárne Kozloduj , a aby sa zabezpečilo to, že plánovanie a prideľovanie prostriedkov sa zakladá na skutočných platobných potrebách a absorpčnej kapacite.
Pozmeňujúci a doplňujúci návrh
17
Návrh nariadenia
Článok 6 – odsek 1
Text predložený Komisiou
Pozmeňujúci a doplňujúci návrh
1.
Komisia má právo vykonávať audit využívania prostriedkov finančnej pomoci, a to buď priamo svojimi pracovníkmi, alebo prostredníctvom akejkoľvek ňou poverenej externej organizácie.
Takéto audity sa môžu vykonávať počas obdobia platnosti dohody medzi Spoločenstvom a EBOR o poskytovaní finančných prostriedkov Spoločenstva Medzinárodnému fondu na podporu vyradenia jadrovej elektrárne Kozloduj z prevádzky a počas piatich rokov od dátumu vyplatenia zostatku.
Zistenia auditu môžu prípadne viesť k rozhodnutiu Komisie o vymáhaní.
1.
Komisia monitoruje využívanie pomoci a môže si nechať vypracovať jeho audit , a to buď priamo svojimi pracovníkmi, alebo prostredníctvom akejkoľvek ňou poverenej externej organizácie.
Takéto audity sa môžu vykonávať počas obdobia platnosti dohody medzi Spoločenstvom a EBOR o poskytovaní finančných prostriedkov Spoločenstva Medzinárodnému fondu na podporu vyradenia jadrovej elektrárne Kozloduj z prevádzky a počas piatich rokov od dátumu vyplatenia zostatku.
Zistenia auditu môžu prípadne viesť k rozhodnutiu Komisie o vymáhaní.
Pozmeňujúci a doplňujúci návrh
18
Návrh nariadenia
Článok 6 – odsek 2 – pododsek 1
Text predložený Komisiou
Pozmeňujúci a doplňujúci návrh
2.
Pracovníci Komisie, ako aj ňou poverené externé osoby majú náležité právo prístupu najmä do priestorov príjemcu finančnej pomoci a tiež ku všetkým potrebným informáciám (aj v elektronickej podobe), aby mohli vykonávať uvedené audity.
2.
Pracovníci Komisie, ako aj ňou poverené externé osoby majú náležité právo prístupu najmä do priestorov príjemcu finančnej pomoci a tiež ku všetkým potrebným informáciám (aj v elektronickej podobe), aby mohli vykonávať uvedené audity.
V rámci auditov sa skúma aj dosiahnutá fáza pri vydávaní povolení na vyradenie z prevádzky.
Odôvodnenie
Cieľom je zaručiť primerané vynaloženie prostriedkov a lepšiu kontrolu ich cieleného použitia.
Pozmeňujúci a doplňujúci návrh
19
Návrh nariadenia
Článok 7
Text predložený Komisiou
Pozmeňujúci a doplňujúci návrh
Komisia zabezpečí vykonanie tohto nariadenia a bude pravidelne podávať správy Európskemu parlamentu a Rade.
Vykoná strednodobé preskúmanie , ako sa ustanovuje v článku 3 ods. 3.
Komisia zabezpečí vykonanie tohto nariadenia a k aždoročne podáva správy Európskemu parlamentu a Rade.
Vykoná hodnotenie v polovici obdobia a následné hodnotenie , ako sa ustanovuje v článku 3 ods. 3, a podá o nich správu Európskemu parlamentu .
Súčasťou následného hodnotenia je celkový a presný rozpočet nákladov na vyradenie jadrovej elektrárne z prevádzky, aby sa dali plánovať náklady na budúce vyraďovanie z prevádzky.
Súčasťou bude tiež analýza ekonomických, spoločenských a environmentálnych nákladov so zameraním na dosah zvyškovej voľnej radiácie a dôsledky pre bezpečnosť dodávok.
Pozmeňujúci a doplňujúci návrh
20
Návrh nariadenia
Článok 7a (nový)
Text predložený Komisiou
Pozmeňujúci a doplňujúci návrh
Článok 7a
Komisia pred podpísaním dohody o príspevkoch vykoná hodnotenie súladu v súvislosti s medzinárodne uznanými štandardmi prinajmenšom na úrovni postupov EBOR v oblasti účtovníctva, auditov, vnútornej kontroly a obstarávania.
Odôvodnenie
V zmysle nariadenia o rozpočtových pravidlách a vykonávacích predpisov má Komisia nárok na vykonávanie svojho rozpočtu formou spoločného rozpočtového hospodárenia s medzinárodnými organizáciami, v prípade že tieto organizácie vykonávajú postupy účtovníctva, auditu, vnútornej kontroly a obstarávania na takej úrovni, ktorá poskytuje záruky ekvivalentné zárukám uznávaným v medzinárodnom kontexte.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
7.4.2010
Výsledok záverečného hlasovania
+:
–:
0:
47
7
1
Poslanci prítomní na záverečnom hlasovaní
János Áder, Elena Oana Antonescu, Kriton Arsenis, Pilar Ayuso, Paolo Bartolozzi, Sergio Berlato, Milan Cabrnoch, Martin Callanan, Nessa Childers, Chris Davies, Esther de Lange, Anne Delvaux, Bas Eickhout, Edite Estrela, Jill Evans, Elisabetta Gardini, Julie Girling, Françoise Grossetête, Cristina Gutiérrez-Cortines, Satu Hassi, Jolanta Emilia Hibner, Dan Jørgensen, Christa Klaß, Holger Krahmer, Jo Leinen, Peter Liese, Kartika Tamara Liotard, Linda McAvan, Radvilė Morkūnaitė-Mikulėnienė, Miroslav Ouzký, Vladko Todorov Panayotov, Gilles Pargneaux, Antonyia Parvanova, Andres Perello Rodriguez, Mario Pirillo, Pavel Poc, Frédérique Ries, Anna Rosbach, Oreste Rossi, Horst Schnellhardt, Richard Seeber, Theodoros Skylakakis, Bogusław Sonik, Catherine Soullie, Salvatore Tatarella, Anja Weisgerber, Glenis Willmott, Sabine Wils
Náhradníci prítomní na záverečnom hlasovaní
Bill Newton Dunn, Justas Vincas Paleckis, Alojz Peterle, Bart Staes, Michail Tremopoulos, Thomas Ulmer, Marita Ulvskog
VÝSLEDOK ZÁVEREČNÉHO HLASOVANIA VO VÝBORE
Dátum prijatia
28.4.2010
Výsledok záverečného hlasovania
+:
–:
0:
47
4
1
Poslanci prítomní na záverečnom hlasovaní
Jean-Pierre Audy, Zigmantas Balčytis, Bendt Bendtsen, Jan Březina, Reinhard Bütikofer, Maria Da Graça Carvalho, Giles Chichester, Christian Ehler, Lena Ek, Ioan Enciu, Gaston Franco, Adam Gierek, Norbert Glante, Fiona Hall, Jacky Hénin, Sajjad Karim, Arturs Krišjānis Kariņš, Philippe Lamberts, Bogdan Kazimierz Marcinkiewicz, Angelika Niebler, Jaroslav Paška, Aldo Patriciello, Anni Podimata, Miloslav Ransdorf, Herbert Reul, Teresa Riera Madurell, Jens Rohde, Paul Rübig, Amalia Sartori, Francisco Sosa Wagner, Konrad Szymański, Britta Thomsen, Patrizia Toia, Niki Tzavela, Marita Ulvskog, Vladimir Urutchev, Adina-Ioana Vălean, Alejo Vidal-Quadras
Náhradníci prítomní na záverečnom hlasovaní
Matthias Groote, Cristina Gutiérrez-Cortines, Rebecca Harms, Oriol Junqueras Vies, Ivailo Kalfin, Ivari Padar, Vladko Todorov Panayotov, Markus Pieper, Mario Pirillo, Vladimír Remek, Frédérique Ries, Theodoros Skylakakis, Silvia-Adriana Ţicău, Hermann Winkler
