Otázka na písomné zodpovedanie E-012201/2011
Komisii
článok 117 rokovacieho poriadku
Monika Flašíková Beňová (S&D)
(3. januára 2012)
Vec: Migranti a žiadatelia o azyl v Grécku
V Grécku neexistuje žiadny systém ochrany migrantov a žiadateľov o azyl.
Zadržaní utečenci v Grécku sú vystavení absolútne neľudským podmienkam a často sú zadržiavaní celé mesiace.
Nachádzajú sa medzi nimi príslušníci extrémne zraniteľných sociálnych skupín, ako napr. maloletí bez sprievodu.
Po tom, ako sú prepustení, žijú najčastejšie na hranici biedy ako bezdomovci.
Ich postavenie zhoršuje hospodárska a sociálna kríza v Grécku.
V súlade s Dublinským nariadením môžu utečenci podať žiadosť o azyl iba v prvej európskej krajine vstupu.
Celá zodpovednosť za ich ochranu sa teda presúva na krajiny, ktoré ležia na vonkajších hraniciach EÚ.
Nemecko však vyhlásilo, že v súvislosti s touto situáciou zastaví premiestňovanie utečencov naspäť do Grécka − čo by bolo v súlade s Dublinským nariadením − až do roku 2013.
Zaobchádzanie s utečencami v Grécku totiž stále nemieri k európskym štandardom.
Akým konkrétnym spôsobom sa Komisia podieľa na zlepšení situácie migrantov a žiadateľov o azyl v Grécku?
