Otázka na písomné zodpovedanie E-011793/2011
Komisii
článok 117 rokovacieho poriadku
Monika Flašíková Beňová (S&D)
(13. decembra 2011)
Vec: Problematika verejných služieb
Európska Komisia sa už dávnejšie zaviazala, že predloží iniciatívu s cieľom posilniť aktivity služieb všeobecného záujmu.
Má tak urobiť do konca roka 2011.
Doteraz sa však v tejto súvislosti nedosiahol žiadny pokrok.
Absencia právneho rámca pre verejné služby má však negatívny dopad na obyvateľov Európskej únie, prispieva k stavu právnej neistoty a neustálemu vytváraniu byrokratických prekážok.
Pri procese vytvárania legislatívnych návrhov je potrebné vziať do úvahy rôznorodosť sociálnych služieb a prioritne sa zamerať na problematiku štátnej pomoci v tejto oblasti.
V akom štádiu sú legislatívne práce Komisie v oblasti verejných služieb?
Dodrží Komisia svoj sľub a predloží iniciatívu do konca roka 2011?
