Integrácia prisťahovalcov v Európe prostredníctvom škôl
Vzdelávanie
2005-10-13 - 12:53
Školy a vzdelávacie inštitúcie predstavujú významný prvok v procese integrácie a zapájania prisťahovalcov do života danej komunity.
Jedna z vhodných foriem integrácie je preto podľa správy Miguela PORTASA (GUE/NGL, PT), ktorú dnes Parlament odsúhlasil, zapojenie ich detí do škôl s viacjazyčným vyučovaním.
Text schválenej správy spomína, že deti prisťahovalcov v školskom veku majú právo na verejné vzdelávanie bez ohľadu na právne postavenie ich rodiny a že toto právo zahŕňa výučbu jazyka prijímajúcej krajiny, bez dotknutia práva týchto detí na výučbu ich materinského jazyka.
Navyše, udáva správa, deti a potomkovia prisťahovalcov (2. a 3. generácia) by mali mať tiež možnosť výučby svojho materinského jazyka a kultúry, pričom sa na tento cieľ nevylučuje verejné financovanie.
Integrácia detí prisťahovalcov v škole sa pritom nesmie realizovať na úkor rozvoja hlavného jazyka vzdelávacieho systému, obzvlášť ak je tento jazyk v menšinovom postavení.
Na vyriešenie problému jazykovo a etnicky rozdelených tried správa odporúča podporovať také výchovné projekty, ktoré umožňujú deťom už v skorom veku učiť sa okrem svojho materinského jazyka aj ďalšie dva jazyky.
Všetky tieto opatrenia je podľa poslancov potrebné realizovať tak, aby nedošlo k nadmernému zaťaženiu rozvrhu hodín detí prisťahovalcov v porovnaní s ostatnými žiakmi a aby v dôsledku toho nedochádzalo k odmietaniu dodatočných vyučovacích hodín.
Správa spomína aj rôzne metódy podpory integrácie, napríklad metódu CLIL (Integrované vyučovanie obsahu a jazyka), pri ktorej boli určené viaceré jazyky výučby súčasne v rámci jednej vyučovacej hodiny.
Táto metóda sa preukázala dostatočne účinná tak pre jazykové vzdelávanie, ako aj pre medzikultúrnu integráciu detí rôzneho pôvodu.
Takéto opatrenia by mohli podľa navrhovanej správy pomôcť predchádzať intolerancii a jej prerastaniu do rasistických a xenofobických ideológií.
Ďalšie informácie:
Ton Huyssoon
(Štrasburg) Tel.: (33-3) 881 73856
(Brusel) Tel.: (32-2) 28 42408
e-mail: tran-press@europarl.europa.eu
20051007IPR01166
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
