Rozpočtový pat - rozprava s J. Barrosom a belgickým predsedníctvom
2010-11-18 - 17:31
Poslanci budú diskutovať s predsedom Európskej komisie José Manuelom Barrosom a zástupcami belgického predsedníctva Rady o rozpočtovom pate, do ktorého sa EÚ dostala v súvislosti s rokovaniami o financovaní Únie na rok 2011.
Následne k tomuto bodu príjmu uznesenie, predložené predsedami politických skupín EP.
Rokovania medzi EP a Radou ministrov o rozpočte EÚ na rok 2011 sa dostali do slepej uličky potom, ako malý počet členských štátov tvrdohlavo odmietol diskutovať o postavení Parlamentu pri rokovaniach o finančnom systéme EÚ.
Stalo sa tak aj napriek ústupkom poslancov v oblasti rozpočtových výdavkov EÚ na nasledujúci rok, pri ktorých vyjednávači EP opakovane zdôraznili ochotu schváliť výdavky navrhnuté Radou (navýšenie platieb na rok 2011 len o 2,91%) a súčasne urobili škrty v rozpočtových záväzkoch (od ktorých sa platby odvíjajú).
Poslanci však opätovne zdôraznili ich požiadavku na začatie rokovaní o postavení Parlamentu pri rokovaniach o systéme financovania rozpočtu EÚ, v ktorých by chceli zabezpečiť väčšiu odolnosť rozpočtu voči krízam, a zahrnúť do neho aj určitú flexibilitu.
Rokovací tím EP viedol predseda EP Jerzy Buzek.
Spravodajcami k rozpočtu sú Sidonia Jędrzejewska (EPP, PL), Helga Trüpel (Zelení/EFA, DE) a Reimer Böge (EPP, DE).
Rozprava: 23.11.2010
Hlasovanie: 24.11.2010
Postup: schvaľovanie uznesenia konferencie predsedov politických skupín
Otázky a odpovede k rokovaniam o rozpočte Tlačová správa o neúspešných rokovaniach Otázky a odpovede o základných informáciách týkajúcich sa rozpočtu Profil spravodajcu: Sidonia Jędrzejewska Profil spravodajcu: Helga Trüpel Profil spravodajcu: Reimer Böge
SK
4
LINK
/members/expert/committees/view.do?language=SK&id=96782
SK
5
LINK
/members/expert/committees/view.do?language=SK&id=28240
SK
6
LINK
/members/expert/committees/view.do?language=SK&id=1037
-//EP//TEXT IM-PRESS 20101112BKG94668 0 NOT XML V0//SK
-//EP//TEXT IM-PRESS 20101115IPR94710 0 NOT XML V0//SK
-//EP//TEXT IM-PRESS 20101015BKG87331 0 NOT XML V0//SK
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-002-SK DOC XML V0//SK
Lieky na predpis a právo občanov na informácie
2010-11-18 - 17:31
Poslanci budú hlasovať o dvoch legislatívnych správach, v ktorých požadujú lepší prístup občanov ku vysokokvalitným informáciám o liekoch vydávaných na predpis, najmä prostredníctvom špeciálnych webstránok, zriadených členskými krajinami.
Zároveň zastávajú názor, že reklama na lieky viazané na predpis má byť zakázaná nielen v audiovizuálnych, ale aj v tlačených médiách určených širokej verejnosti.
V správach týkajúcich sa smernice a nariadenia, vypracovaných spravodajcom Christoferom Fjellnerom (EPP, SE), sa špecifikujú údaje, ktoré musia farmaceutické firmy sprístupniť verejnosti; údaje, ktorých uverejňovanie má byť dobrovoľné; ako aj to, akými prostriedkami majú byť tieto informácie šírené.
Poslanci okrem toho žiadajú, aby boli členské krajiny EÚ povinné poskytovať občanom objektívne informácie týkajúce sa predpisovaných liekov.
Povinné a dobrovoľné informácie poskytované farmaceutickými spoločnosťami
EP požaduje, aby mali farmaceutické spoločnosti povinnosť (nie len možnosť - ako to navrhla Komisia) sprístupniť širokej verejnosti najnovšie schválené informácie o charakteristických vlastnostiach daného liečiva; najaktuálnejšie označenie jeho obalu a príbalový leták; ako aj najaktuálnejšiu verejne dostupnú verziu hodnotiacej správy vypracovanej príslušnými orgánmi v priebehu registrácie predpisovaného lieku.
Cieľom je zabezpečiť, aby sa občania mohli dozvedieť všetko potrebné o predpísanom lieku, a to aj v prípade, že stratia príbalový leták.
Okrem toho majú mať farmaceutické firmy možnosť poskytnúť širokej verejnosti aj iné informácie (nesúvisiace s reklamou - keďže reklama na lieky viazané na predpis je zakázaná), napr. informácie o zmene ceny či balenia daného lieku, alebo o jeho dopade na životné prostredie - hoci na to, aby to mohli urobiť, budú potrebovať povolenie od príslušných úradov.
Povinnosť členských krajín poskytovať informácie
Všetky spomínané informácie budú musieť byť dostupné tak v elektronickej, ako aj v tlačenej podobe a vo formáte vyhovujúcom aj zrakovo postihnutým občanom.
Tlačený materiál sa má verejnosti poskytovať len na vyžiadanie, elektronický prístup má byť zabezpečený širokej verejnosti prostredníctvom oficiálnych webstránok, vytvorených špeciálne na tento účel členskými krajinami EÚ.
"Nie" nevyžiadaným informáciám
S cieľom ochrániť občanov pred nevyžiadanými informáciami o liekoch viazaných na predpis, t.j. informáciami, ktorými by ich farmaceutické firmy mohli zahlcovať prostredníctvom médií, bez toho, aby o to občania prejavili záujem, Komisia navrhla, aby sa tieto informácie nesmeli propagovať prostredníctvom rozhlasového a televízneho vysielania.
EP navyše navrhuje, aby sa nezverejňovali ani v tlači.
Rozprava: 22.11.2010
Hlasovanie: 24.11.2010
Postup: Riadny legislatívny postup (spolurozhodovanie), 1. čítanie
Správa o informáciách týkajúcich sa predpisovaných liekov (smernica) Správa o informáciách týkajúcich sa predpisovaných liekov (nariadenie) Tlačová správa o hlasovaní vo výbore EP pre životné prostredie Legislatívne observatórium (smernica) Legislatívne observatórium (nariadenie) Profil spravodajcu: Christofer FJELLNER
SK
3
LINK
/en/pressroom/content/20100927IPR83703
SK
4
LINK
/oeil/file.jsp?id=5729462
SK
5
LINK
/oeil/file.jsp?id=5729442
SK
6
LINK
/members/public/geoSearch/view.do?country=SE&partNumber=1&language=EN&id=28126
-//EP//TEXT REPORT A7-2010-0290 0 NOT XML V0//SK
-//EP//TEXT REPORT A7-2010-0289 0 NOT XML V0//SK
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-001-SK DOC XML V0//SK
-//EP//TEXT IM-PRESS 20101112NEW94628 ITEM-003-SK DOC XML V0//SK
Zákaz využívania nebezpečných látok pri výrobe elektroniky
2010-11-18 - 17:31
Parlament bude 23. novembra hlasovať o bezpečnostných predpisoch týkajúcich sa spotrebnej elektroniky a domácich spotrebičov predávaných v EÚ.
Nové pravidlá majú zakázať využívanie nebezpečných látok pri ich výrobe a priniesť tiež ďalšie bezpečnostné previerky pre ostatné, potenciálne škodlivé látky.
Tieto opatrenia sú súčasťou novelizácie smernice o obmedzení využívania nebezpečných látok, ktorej znenie bolo už dohodnuté medzi Parlamentom a Radou.
Viaceré nebezpečné látky, napríklad olovo a ortuť, sú už v niektorých elektrických a elektronických produktoch zakázané.
Parlament bude teraz schvaľovať nové pravidlá, ktoré sa budú vzťahovať na všetky takéto výrobky, okrem produktov, ktoré budú v legislatíve špecificky uvedené ako povolené výnimky (napr. fotovoltaické solárne panely).
Dovolené budú tiež určité nebezpečné látky v prípade, že pri výrobe nebude možné uplatniť bezpečnejšiu alternatívu.
V rámci príprav legislatívy viacerí europoslanci, vrátane spravodajkyne Jill Evans (Greens/EFA, UK), vyjadrili obavy v súvislosti s možným dlhodobým dopadom nanomateriálov na zdravie občanov.
(Týka sa to napríklad nanostriebra využívaného pri výrobe antibakteriálnych materiálov v nových typoch chladničiek.)
Do znenia legislatívy vyjednaného s Radou sa síce nepodarilo túto pripomienku presadiť, Parlamentu sa ale podarilo zabezpečiť, aby pri vyhodnocovaní dopadu smernice venovala Komisia najmenším časticiam špeciálnu pozornosť.
Novelizovaná legislatíva bude mať dopad aj za hranicami Únie, keďže požiadavky v nej zahrnuté budú musieť spĺňať aj výrobky dovážané do EÚ z tretích krajín.
Povedie to tiež k ochrane zdravia občanov v rozvojových krajinách, keďže mnohé elektroprodukty kupované v EÚ často končia práve v rozvojovom svete - či už ako produkty na ďalšie použitie, alebo nelegálne - v podobe odpadu.
Prínos legislatívy teda nepocítia len členské krajiny Únie, ale aj iné časti sveta.
Na ďalšom legislatívnom návrhu, ktorý mal upravovať pravidlá pre nakladanie s odpadom z elektrických a elektronických zariadení (smernica označovaná ako WEEE), sa Parlament a členské štáty zatiaľ nedohodli, v dôsledku čoho bol z budúcotýždňového zasadnutia pléna stiahnutý.
Rozprava: 22.11.2010
Hlasovanie: 23.11.2010
Postup: Riadny legislatívny postup (spolurozhodovanie), 1. čítanie
Tlačová správa o hlasovaní vo výbore EP pre životné prostredie Profil spravodajcu: Jill EVANS
SK
1
LINK
/en/pressroom/content/20100531IPR75278
SK
2
LINK
/members/public/yourMep/view.do?language=SK&partNumber=1&name=evans&id=4550
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-002-SK DOC XML V0//SK
-//EP//TEXT IM-PRESS 20101112NEW94628 ITEM-004-SK DOC XML V0//SK
Trichet prediskutuje s EP výročnú správu ECB za rok 2009 a menovú vojnu
2010-11-18 - 17:31
Keďže hospodárska kríza aj naďalej vytvára nátlak na viaceré krajiny eurozóny, v pléne EP vstúpi v pondelok predseda Európskej centrálnej banky, Jean-Claude Trichet, ktorý s europoslancami prediskutuje činnosť ECB za rok 2009 a posledný vývoj v oblasti medzinárodných výmenných kurzov.
Parlament bude následne v utorok hlasovať o nelegislatívnom uznesení, v ktorom zaujme postoj k spomínanej problematike.
V súvislosti s pretrvávajúcim problémom zadlženosti chce Parlament v uznesení podporiť ECB v postupe nákupu štátnych dlhopisov podobným spôsobom, ako je to vo Veľkej Británii a USA.
Navrhovaný text tiež poukazuje na problémy spôsobené posudzovaním členských krajín ratingovými agentúrami a vyzýva Európsku komisiu, aby bola v prípade jej návrhov na kontrolu fungovania týchto agentúr ambicióznejšia.
Uznesenie okrem toho zdôrazňuje, že na vytvorenie skutočnej hospodárskej a menovej únie je potrebný rozsiahly systém spoločného hospodárskeho riadenia, pričom doposiaľ sa pozornosť zameriavala len na monetárne aspekty.
Rozprava: 22.11.2010
Hlasovanie: 23.11.2010
Postup: iniciatívna správa a otázka na ústne zodpovedanie Profil spravodajcu: Burkhard BALZ Znenie predloženej správy
SK
1
LINK
/members/public/yourMep/view.do?name=balz&partNumber=1&language=EN&id=96997
-//EP//TEXT REPORT A7-2010-0314 0 NOT XML V0//SK
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-003-SK DOC XML V0//SK
-//EP//TEXT IM-PRESS 20101112NEW94628 ITEM-005-SK DOC XML V0//SK
Komisia predstaví Parlamentu jej strategické priority na ďalší rok
2010-11-18 - 17:31
Europoslanci budú počas zasadnutia debatovať s predsedom EK José Manuelom Barrosom o pracovnom programe Komisie na rok 2011.
Za päť svojich hlavných priorít označila Komisia udržanie sociálneho trhového hospodárstva v podmienkach krízy a po nej; obnovenie rastu pre zamestnanosť; plnenie občianskej agendy; zvyšovanie váhy Európy na svetovej scéne a čo najlepšie využívanie politických nástrojov EÚ.
Tento rok je to po prvýkrát, čo sa mal Parlament možnosť vyjadriť k programu EK ešte pred tým, než ho Komisia oficiálne prijala (v októbri).
Rozprava: 23.11.2010
Hlasovanie: december 2010
Postup: Vyhlásenie predsedu Európskej komisie Pracovný program EK na rok 2011 Priority EK na rok 2011
SK
1
LINK
http://ec.europa.eu/atwork/programmes/index_en.htm
SK
2
LINK
http://europa.eu/rapid/pressReleasesAction.do?reference=IP/10/1399&format=HTML&aged=0&language=SK&guiLanguage=en
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-004-SK DOC XML V0//SK
-//EP//TEXT IM-PRESS 20101112NEW94628 ITEM-006-SK DOC XML V0//SK
V stredu bude udelená Filmová cena LUX za rok 2010
2010-11-18 - 17:31
V stredu, 24. novembra o 11:45, udelí predseda EP Jerzy Buzek filmovú cenu EP za rok 2010, známu ako cena LUX.
O tohtoročné ocenenie sa vo finále uchádzajú tri snímky: Platónová akadémia (réžia Filippos Tsitos), Keď odídeme (Feo Aladag) a film Ilegálni (Olivier Masset-Depasse), pričom konečného víťaza vyberú europoslanci.
Cena LUX Európskeho parlamentu je každoročne udeľovaná filmom, ktoré poukazujú na vypuklé problémy v oblasti základných hodnôt a princípov, na ktorých je založená Európska únia, pričom sa odhaľuje kultúrna rozmanitosť Európy.
Rovnako, ako to bolo v prípade víťazných filmov v minulosti - Na druhej strane (2007), Mlčanie Lorny (2008) a filmu Vitajte (2009) - aj tohtoročný víťaz získa od Európskeho parlamentu finančnú odmenu na vypracovanie titulkov vo všetkých oficiálnych jazykoch EÚ, adaptáciu originálnej verzie filmu pre zrakovo a sluchovo postihnutých občanov a výrobu 35 mm kópie filmu pre každý členský štát EÚ, alebo jeho vydanie na DVD.
Udeľovanie cien prebehne 24. novembra v Štrasburgu, pričom slávnostného odovzdávania sa okrem režisérov a producentov zúčastnia aj herci, ktorí v si spomínaných filmoch zahrali hlavné postavy.
Príležitosť na rozhovor s nimi budú mať médiá v stredu.
Žiadosti o rozhovor vybavujú:
Tlač: Robertas Pogorelis
robertas.pogorelis@europarl.europa.eu, tel.: +32 228 32006, mobil: +32 498 983331
Audiovizuálne médiá: Eliana Dritsas
eliana.dritsas@europarl.europa.eu, tel.: + 32 228 31012, mobil: +32 498 983576 Filmová cena Európskeho parlamentu LUX Upútavky súťažiacich filmov
SK
1
LINK
http://www.lux-prize.eu
SK
2
LINK
http://www.luxprize.eu/v1/
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-005-SK DOC XML V0//SK
-//EP//TEXT IM-PRESS 20101112NEW94628 ITEM-007-SK DOC XML V0//SK
V pléne EP vystúpi gruzínsky prezident Michail Saakašvili
2010-11-18 - 17:31
V rámci slávnostného zasadnutia vystúpi v pléne EP gruzínsky prezident Michail Saakašvili.
Hlavnými témami jeho vystúpenia by mali byť vzťahy EÚ a Gruzínska, ako aj situácia v tejto krajine po ozbrojenom konflikte.
Stretnutiu bude predchádzať diskusia prezidenta s poslancami z Výboru EP pre zahraničné vzťahy.
Michail Saakašvili bol zvolený za tretieho gruzínskeho prezidenta v roku 2004.
Svoj mandát opätovne obhájil v prezidentských voľbách v roku 2008.
Gruzínsko v súčasnosti rokuje s EÚ o zjednodušení vízovej povinnosti a readmisných dohodách.
Výbor EP pre občianske slobody v októbri odporúčal Parlamentu spomínané dohody schváliť, teraz je na rade hlasovanie pléna (pravdepodobne v decembri).
Rozprava: 23.11.2010 o 12:00
Postup: Slávnostné zasadnutie Predošlé uznesenie EP o situácii v Gruzínsku (z 3. septembra 2008)
-//EP//TEXT TA P6-TA-2008-0396 0 NOT XML V0//SK
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-006-SK DOC XML V0//SK
-//EP//TEXT IM-PRESS 20101112NEW94628 ITEM-008-SK DOC XML V0//SK
Stav demokracie na Ukrajine opäť na stole
2010-11-18 - 17:31
Parlament bude v stredu poobede hlasovať o návrhu uznesenia, ktoré sa zaoberá súčasnou politickou situáciou na Ukrajine.
O kritickom postoji EP, predloženom skupinami EPP, ALDE, Zelení/EFA a ECR, malo plénum hlasovať už v októbri.
Poslanci sa však nakoniec rozhodli hlasovanie odložiť, so zámerom počkať si na výsledky miestnych ukrajinských volieb, uskutočnených 31. októbra.
V navrhovanom texte spomínali "znepokojujúce známky rozkladu demokracie" v tejto krajine.
Počas diskusie s ukrajinským ministrom zahraničných vecí Kosťantynom Hryščenkom, ktorá sa konala dňa 27. októbra na pôde Výboru EP pre zahraničné veci (AFET), poslanci opakovane vyjadrili obavu o transparentnosť a spravodlivosť týchto volieb, ako aj znepokojenie nad nedávnymi reformami a nízkou úrovňou slobody médií v krajine.
Rozprava: 24.11.2010
Hlasovanie: 25.11.2010
Postup: Uznesenie Tlačová správa o diskusii Výboru AFET s ukrajinským ministrom zahraničných vecí
SK
1
LINK
/sk/pressroom/content/20101025IPR90079
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-007-SK DOC XML V0//SK
-//EP//TEXT IM-PRESS 20101112NEW94628 ITEM-009-SK DOC XML V0//SK
Ďalšie dôležité témy zasadnutia - povodne v EÚ, Barma aj Nobelova cena
2010-11-18 - 17:31
V utorok ráno začne predseda EP zasadnutie svojim vyhlásením k nedávnym povodniam v rôznych častiach EÚ, vrátane Talianska a Belgicka, pričom v tejto diskusii vystúpia aj predsedovia jednotlivých politických skupín.
Následne budú europoslanci debatovať s Radou a Komisiou o 10. výročí uznesenia OSN o ženách, mieri a bezpečnosti.
Večerné zasadnutie začne v utorok vyhlásením Komisie o Liouovi Siao-povi, víťazovi Nobelovej ceny za mier.
Vo štvrtok zas EP zameria svoju pozornosť na priebeh volieb v Barme/ Mjanmarsku, ako aj na nedávne prepustenie barmskej opozičnej líderky a víťazky Sacharovovej ceny za slobodu myslenia za rok 1990, Aung San Su Ťij, z domáceho väzenia.
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20101112NEW94628 FULL-TEXT DOC XML V0//SK
-//EP//TEXT IM-PRESS 20101112NEW94628 ITEM-008-SK DOC XML V0//SK
Spravodaj plenárneho zasadnutia EP (22. - 25. novembra 2010)
2010-11-18 - 17:31
20101112NEW94628 Návrh programu zasadnutia
-//EP//TEXT IM-PRESS 20101112NEW94628 ITEM-001-SK DOC XML V0//SK
-//EP//TEXT IM-PRESS 20101112NEW94628 ITEM-002-SK DOC XML V0//SK
-//EP//TEXT IM-PRESS 20101112NEW94628 ITEM-003-SK DOC XML V0//SK
-//EP//TEXT IM-PRESS 20101112NEW94628 ITEM-004-SK DOC XML V0//SK
-//EP//TEXT IM-PRESS 20101112NEW94628 ITEM-005-SK DOC XML V0//SK
-//EP//TEXT IM-PRESS 20101112NEW94628 ITEM-006-SK DOC XML V0//SK
-//EP//TEXT IM-PRESS 20101112NEW94628 ITEM-007-SK DOC XML V0//SK
-//EP//TEXT IM-PRESS 20101112NEW94628 ITEM-008-SK DOC XML V0//SK
-//EP//TEXT IM-PRESS 20101112NEW94628 ITEM-009-SK DOC XML V0//SK
SK
1
LINK
/sides/indexPartSession.do?reference=2010-11-2&language=SK
-//EP//DTD IM-PRESS 20050901 NEW-FULL DOC XML V0//EN
-//EP//STYLESHEET IM-PRESS 20050901 NEW-FULL DOC XML V0//EN
-//EP//TEXT IM-PRESS 20101112NEW94628 ITEM-001-SK DOC XML V0//SK
-//EP//TEXT IM-PRESS 20101112NEW94628 ITEM-002-SK DOC XML V0//SK
-//EP//TEXT IM-PRESS 20101112NEW94628 ITEM-003-SK DOC XML V0//SK
-//EP//TEXT IM-PRESS 20101112NEW94628 ITEM-004-SK DOC XML V0//SK
-//EP//TEXT IM-PRESS 20101112NEW94628 ITEM-005-SK DOC XML V0//SK
-//EP//TEXT IM-PRESS 20101112NEW94628 ITEM-006-SK DOC XML V0//SK
-//EP//TEXT IM-PRESS 20101112NEW94628 ITEM-007-SK DOC XML V0//SK
-//EP//TEXT IM-PRESS 20101112NEW94628 ITEM-008-SK DOC XML V0//SK
-//EP//TEXT IM-PRESS 20101112NEW94628 ITEM-009-SK DOC XML V0//SK
