VI.
Výbor pre právne veci a vnútorný trh
Tento výbor je gestorským výborom pre:
1.
právne aspekty tvorby, výkladu a aplikácie práva spoločenstva, vrátane voľby právneho základu aktov spoločenstva a dodržiavanie princípov subsidiarity a proporcionality;
2.
právne aspekty tvorby, výkladu a aplikácie medzinárodného práva, ak sa toto právo vzťahuje na Európsku úniu;
3.
všetky otázky v súvislosti so zjednodušovaním práva spoločenstva, a to predovšetkým legislatívne návrhy na jeho oficiálnu kodifikáciu;
4.
koordináciu národnej legislatívy v oblasti vnútorného trhu na úrovni spoločenstva, a to predovšetkým:
(a)
vytvorenie a fungovanie vnútorného trhu (čl. 14 a 15 zmluvy o ES);
(b)
právo podnikať a slobodu poskytovať služby (čl. 43 až 55 zmluvy o ES), s výnimkou finančných služieb;
(c)
Úrad pre harmonizáciu vnútorného trhu;
5.
právo duševného vlastníctva;
6.
právo občianskoprávnej zodpovednosti, zmluvné právo a procesné právo, nezávisle od príslušného sektoru;
7.
právnu ochranu spotrebiteľa;
8.
Služobný poriadok úradníkov Európskych spoločenstiev a podmienky zamestnávania ostatných zamestnancov týchto spoločenstiev (čl. 283 zmluvy o ES), s výnimkou záležitostí spojených s ich finančným odmeňovaním, pokiaľ tieto nemajú podstatný vplyv na ich právne postavenie;
9.
ochranu práv a výsad Parlamentu, a to najmä účasť Parlamentu na podaní žaloby na Súdnom dvore a Súde prvého stupňa;
10.
etické otázky v súvislosti s novými technológiami, pričom sa uplatní posilnená spolupráca s príslušným výborom alebo výbormi;
11.
overovanie osvedčení o zvolení za poslanca v prípade novozvolených poslancov, ako aj rozhodovanie v sporoch o platnosti mandátu poslanca;
12.
výsady a imunity;
13.
štatút poslancov;
14.
sprievodná kontrola čerpania bežných výdavkov, za ktoré výbor zodpovedá, na základe pravidelných správ Komisie.
