P6_TA(2009)0229
Národné reštrukturalizačné programy pre sektor bavlny *
A6-0200/2009
Legislatívne uznesenie Európskeho parlamentu z 22. apríla 2009 o návrhu nariadenia Rady, ktorým sa mení a dopĺňa nariadenie (ES) č. 637/2008 týkajúce sa národných reštrukturalizačných programov pre sektor bavlny ( KOM(2009)0037 – C6-0063/2009 – 2009/0008(CNS) )
(Konzultačný postup)
Európsky parlament
, –
so zreteľom na návrh Komisie pre Radu ( KOM(2009)0037 ),
–
so zreteľom na Akt o pristúpení z roku 1979, a najmä na odsek 6 k nemu pripojeného protokolu č. 4 o bavlne,
–
so zreteľom na článok 37 ods. 2 tretí pododsek Zmluvy o ES, v súlade s ktorým Rada konzultovala s Európskym parlamentom ( C6-0063/2009 ),
–
so zreteľom na článok 51 rokovacieho poriadku,
–
so zreteľom na správu Výboru pre poľnohospodárstvo a rozvoj vidieka ( A6-0200/2009 ),
1.
schvaľuje zmenený a doplnený návrh Komisie;
2.
vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3.
vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4.
žiada Radu o opätovnú konzultáciu, ak má v úmysle podstatne zmeniť návrh Komisie;
5.
poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúci a doplňujúci návrh
Pozmeňujúci a doplňujúci návrh 1
Návrh nariadenia – pozmeňujúci akt
Odôvodnenie 1 a (nové)
(1a)
Reforma, ktorá nadobudla účinnosť 1. januára 2006, spôsobila výrazné zníženie výroby bavlny v Španielsku, čo vážne ohrozilo existenciu tohto sektora, čím sa stala nevyhnutnou okamžitá reštrukturalizácia sektora odzrňovania.
