15.6.2011 B7-0376/2011 NÁVRH UZNESENIA predložený v súlade s článkom 120 rokovacieho poriadku
o podpore výroby energie pomocou fotovoltaických panelov na strechách priemyselných objektov
Cristiana Muscardini
PE465.689v01-00 B7‑0376/2011 Návrh uznesenia Európskeho parlamentu o podpore výroby energie pomocou fotovoltaických panelov na strechách priemyselných objektov
Európsky parlament ,
– so zreteľom na rozhodnutie Rady 2002/358/ES z 25. apríla 2002, ktoré sa týka schválenia Kjótskeho protokolu v mene Európskeho spoločenstva,
– so zreteľom na odhodlanie členských štátov EÚ spoločne znížiť ich emisie skleníkových plynov v období rokov 2008 – 2012, s cieľom dosiahnuť celkové zníženie emisií vyspelých krajín najmenej o 5 % v porovnaní s úrovňami z roku 1990,
– so zreteľom na článok 120 rokovacieho poriadku,
A. keďže v záujme dosiahnutia týchto cieľov sa v protokole navrhuje séria akčných opatrení, ako je posilnenie alebo vytvorenie národných politík na znižovanie emisií, napríklad prostredníctvom zlepšenia energetickej účinnosti a rozvoja obnoviteľných zdrojov energie,
B. keďže je potrebné urýchliť využívanie alternatívnych systémov, pretože zatiaľ sa nedosiahli stanovené ciele a lehoty,
1. žiada Radu a Komisiu, aby zvážili možnosť vypracovať návrh určený členským štátom, ktorým by ich vyzvali na podporu výroby energie pomocou fotovoltaických panelov inštalovaných na strechy priemyselných objektov vrátane poľnohospodárskych objektov, a to prostredníctvom daňových úľav a prípadných stimulov zo strany Únie, s cieľom nabádať súkromný sektor k tomu, aby tieto zariadenia nainštaloval do roku 2016, pričom by sa zaviedla povinnosť, aby takéto stimuly boli k dispozícii po dobu 5 rokov po nadobudnutí účinnosti daného opatrenia.
