P7_TA(2011)0042
Posilnená koordinácia výskumu rakoviny v Európskej únii
P7_DCL(2010)0080
Vyhlásenie Euróspkeho parlamentu z 3. februára 2011 o potrebe posilnenej koordinácie výskumu rakoviny v Európskej únii
Európsky parlament
, –
so zreteľom na článok 123 rokovacieho poriadku,
A.
keďže rakovina ostáva hlavnou príčinou úmrtí v Európe a keďže výskum rakoviny prebieha najmä na vnútroštátnej úrovni a v rámci celej EÚ sa vyznačuje značnou roztrieštenosťou, nevyváženosťou a rozdielnosťou, a teda nedostatočnou koordináciou na úrovni EÚ,
B.
keďže uznáva, že je nevyhnutné podporovať samostatnú spoluprácu a koordináciu v oblasti výskumu,
1.
vyzýva Komisiu, aby zlepšila koordináciu, spoluprácu a súdržnosť celoeurópskych, vnútroštátnych, regionálnych a miestnych aktivít v oblasti výskumu rakoviny, zamedzila zdvojeniu práce a zamerala sa na nenaplnené potreby súvisiace s liečbou rakoviny;
2.
vyzýva Komisiu a členské štáty, aby zabezpečili primerané zmapovanie a financovanie výskumu rakoviny a posilnili spoluprácu v tejto oblasti;
3.
vyzýva Komisiu a členské štáty, aby vypracovali ucelenú stratégiu výskumu rakoviny založenú na štruktúre matice, ktorej horizontálny rozmer by tvoril nadnárodný výskum a diagnostika a vertikálny rozmer by zahŕňal výskum v oblasti prevencie, skríningu a kvality života a starostlivosti;
4.
vyzýva Komisiu, aby využila Európskej partnerstvo na boj proti rakovine pri organizácii jednotlivých pracovných skupín v oblasti výskumu;
5.
vyzýva na podporu partnerstiev so skupinami pacientov a tým i využitie ich špecifických odborných skúseností a poznatkov s cieľom rýchlejšie dosiahnuť pokrok v oblasti výskumu;
6.
poveruje svojho predsedu, aby postúpil toto vyhlásenie spolu so zoznamom podpísaných poslancov Zoznam podpísaných poslancov je uvedený v prílohe 4 k zápisnici z 3. februára 2011 ( P7_PV(2011)02-03(ANN4) ).
parlamentom členských štátov.
