Poslankyňa Tzampazi o integrácii zdravotne postihnutých do spoločnosti
Sociálna politika
2007-12-07 - 19:42
Evangelia Tzampazi
Problémy zdravotne postihnutých sa týkajú mnohých z nás.
Každý šiesty občan EÚ v aktívnom veku má totiž buď zdravotný hendikep alebo dlhodobé zdravotné problémy.
EÚ sa snaží riešiť tieto otázky prostredníctvom integrácie hendikepovaných do spoločnosti.
O tejto téme sme sa porozprávali s gréckou socialistkou Evangeliou Tzampazi.
Funguje prístup integrácie zdravotne postihnutých do spoločnosti?
Princíp integrácie ponúka inovatívny rámec, ktorý radšej predchádza spoločenským a hospodárskym zmenám než by ich mal neskoršie zavádzať.
Tento prístup vedie k rýchlym a výrazným zmenám v pomerne krátkom čase.
Členské štáty už vyvinuli viacero vhodných aktivít v oblasti zamestnanosti, často s podporu Európskeho sociálneho fondu a Iniciatívy Spoločenstva EQUAL.
Tie môžu poskytnúť návod a inšpiráciu pre ostatné členské štáty ako zlepšiť účinnosť ich politiky.
Zostáva však ešte doriešiť mnoho záležitostí.
Aké ďalšie opatrenia sú potrebné?
Proces začlenenia zostane len zbožným želaním bez potrebných financií určených na tento cieľ.
EÚ ponúka v oblasti rovnosti práv a rovnosti prístupu k zamestnaniu finančnú podporu prostredníctvom rôznych nástrojov.
Potrebné sú však aj ďalšie opatrenia: sociálny dialóg, rozvoj európskej a národnej legislatívy, lepšia koordinácia národnej politiky zamestnanosti a integrácie zdravotne postihnutých do spoločnosti schválením merateľných cieľov.
Jednotliví občania, občianska spoločnosť a mimovládne organizácie navyše musia viac informovať verejnosť o problémoch a aktívne sa podieľať na hľadaní špecifických riešení.
Myslíte si, že je potrebné zdôrazniť prepojenie medzi začlenením zdravotne postihnutých do spoločnosti a politikou antidiskriminácie, ktorá je právne záväzná?
Špeciálne právne záväzné opatrenia pre zdravotne postihnutých stále potrebujeme, aby sme zabránili akejkoľvek forme diskriminácie.
Táto legislatíva totiž predstavuje uholný kameň spoločnosti, ktorá zahŕňa všetkých obyvateľov.
Slúži teda ako rámec a ponúka príležitosť uskutočniť hmatateľné zmeny.
Z tohto dôvodu musíme zabezpečiť, aby súčasná európska antidiskriminačná legislatíva bola všade uplatňovaná rovnako efektívne.
Členské štáty by navyše mali zvážiť možnosť ísť aj za ustanovenia smernice o rovnakom zaobchádzaní, aby tak vykorenili diskrimináciu: Napríklad tým, že veľké organizácie by museli povinne pripraviť plán rovnosti.
A napokon, aby sme zabezpečili aktívne začlenenie zdravotne postihnutých ľudí do všetkých oblastí, mali by sme podporiť schválenie komplexnej legislatívy o problematike zdravotne postihnutých občanov, ktorá posilní ochranu proti diskriminácii v oblasti zamestnanosti a rozšíri ju aj do ostatných oblastí života.
Navrhli by ste v oblasti prístupu integrácie zdravotne postihnutých nejaké zmeny?
Politika začleňovania musí byť modernou sociálnou politikou, ktorá ide ruka v ruke so sociálnymi a hospodárskymi zmenami.
Spoločnosť, ktorá zahŕňa všetkých obyvateľov, je investíciou do budúcnosti, pretože umožňuje reagovať na demografické problémy.
V rámci tejto oblasti by sme mohli stanoviť špeciálne ciele ohľadom zamestnávania zdravotne postihnutých ľudí, čo by bol spôsob, ako prinútiť politikov, aby dodržali svoje záväzky v Európskej stratégii zamestnanosti.
Potrebujeme tiež odôvodnené a medzinárodne porovnateľné informácie o umiestnení zdravotne postihnutých na pracovnom trhu.
***
Aktuálna Európska stratégia zamestnanosti je platná do roku 2008.
V utorok 11. decembra by Európska komisia mala schváliť "Lisabonský balíček", ktorý bude obsahovať aj návrh novej stratégie zamestnanosti na roky 2008 -2011.
Parlament sa k tomuto návrhu vyjadrí v prvej polovici roku 2008.
20071130STO14195 Profil poslankyne Tzampazi Výbor EP pre zamestnanosť a sociálne veci Nezávislosť, integrácia a plné práva pre zdravotne postihnutých Európska stratégia zamestnanosti Komisia: Stránka o problematike zdravotne postihnutých (anglicky) Medziskupina EP pre zdravotne postihnutých (anglicky)
SK
1
PHOTO
20071205PHT14279.jpg
SK
2
LINK
/members/public/geoSearch/view.do?country=GR&partNumber=1&id=28581&language=SK
SK
3
LINK
/activities/expert/committees/presentation.do?committee=2352&rewritten&language=SK
SK
5
LINK
http://eur-lex.europa.eu/LexUriServ/site/sk/oj/2005/l_205/l_20520050806sk00210027.pdf
SK
6
LINK
http://ec.europa.eu/employment_social/disability/index_en.html
SK
7
LINK
http://www.disabilityintergroup.eu/index.htm
-//EP//TEXT IM-PRESS 20061025STO12172 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
