Otázka na písomné zodpovedanie E-011790/2011
Komisii
článok 117 rokovacieho poriadku
Monika Flašíková Beňová (S&D)
(13. decembra 2011)
Vec: Národné stratégie boja proti bezdomovstvu
Problém bezdomovstva je jeden z najväčších celosvetových problémov a zároveň jeden z najaktuálnejších problémov Európskej nie.
K obzvlášť zlej situácii vo výraznej miere prispela finančná kríza a jej sociálne dopady na európske obyvateľstvo.
Medzi faktory, ktoré bezdomovstvo spôsobujú, patrí nedostatočné vzdelanie, zápis v registri trestov, alkoholizmus a drogová závislosť, absencia rodiny, dlhodobá nezamestnanosť alebo narušené rodinné vzťahy.
Bezdomovci trpia veľmi zlým zdravotným stavom, stratou sociálnych návykov, stigmatizáciou v spoločnosti.
Uplatnenie bezdomovca na trhu práce je prakticky nemožné.
Jednou zo základných oblastí tvorby národných sociálnych politík všetkých členských štátov by mala byť práve stratégia zameraná na boj proti bezdomovstvu.
Stratégie by sa pritom mali zamerať na dlhodobé riešenie tohto problému, pretože krátkodobé riešenia a prijímanie ad hoc opatrení situáciu neriešia.
Plánuje Komisia adresovať národným vládam členských štátov odporúčania na prijímanie národných stratégií zameraných na riešenie problému bezdomovstva z dlhodobého hľadiska?
