Odpoveď pána Andora v mene Komisie
(3. februára 2012)
Komisia súhlasí s váženou pani poslankyňou, že stáže a učňovské praxe môžu byť veľmi užitočným prvkom pri prechode zo školského do pracovného života, ak spĺňajú určité požiadavky na kvalitu.
Jedným z hlavných cieľov iniciatívy „Príležitosti pre mladých“ Pozri KOM(2011) 933 v konečnom znení z 20. decembra 2011. je zvýšiť počet dostupných miest učňovskej praxe a stáží, najmä tým, že sa bude lepšie využívať Európsky sociálny fond.
Okrem toho Komisia v roku 2012 predstaví rámec kvality pre stáže, ktorý bude vychádzať z komplexného prehľadu opatrení v súvislosti so stážami v členských štátoch Pilotný projekt Európskeho parlamentu. , ktoré sa majú predstaviť v prvom štvrťroku 2012, a z panorámy stáží.
Panoráma bude slúžiť aj na výmenu najlepších postupov a informácií.
