Diskusia online: Sú obchodné dohody s EÚ pre rozvojové krajiny výhodné?
Voľby 2009
Vonkajší/medzinárodný obchod
2009-04-01 - 17:33
Predavač banánov na trhu v Hondurase © BELGA/AFP/Elmer MARTINEZ Minulý týždeň poslanci schválili dohodu o hospodárskom partnerstve s karibskými krajinami.
Podobné zmluvy by sa mali čoskoro uzavrieť aj so štátmi v oblasti Afriky a Tichomoria.
Dohody pritom sprevádza značná kritika.
Správa sa EÚ pri obchodovaní s týmito krajinami férovo?
Krajiny Afriky, Karibiku a Tichomoria (AKT) majú od 70-tych rokov minulého storočia privilegované obchodné vzťahy s EÚ.
Pri vstupe ich produktov na európsky trh totiž neplatia clá a kvóty.
Svetová obchodná organizácia však pred časom rozhodla, že obchodné dohody medzi EÚ a AKT sú voči iným rozvojovým krajinám diskriminačné.
Do konca roka 2007 tak pôvodné zmluvy mali nahradiť nové.
Tie EÚ nazvala Dohody o hospodárskom partnerstve.
Kontroverzné návrhy
Nové zmluvy mali byť založené na princípe obojstranných výhod.
Po novom by tak krajiny EÚ získali výhodnejší prístup na trh krajín AKT.
Pôvodný návrh Komisie však krajiny AKT najskôr odmietli podpísať.
Prekážala im nerovnováha medzi obchodnými partnermi a výpadok príjmu z dovozných ciel.
Ako prvá bola napokon podpísaná dohoda s karibskými krajinami a Parlament ju schválil 25. marca.
Pri tejto príležitosti sme trom poslancom položili rovnakú otázku: Pomáha Európska únia týmto spôsobom krajinám AKT?
Sú navrhované dohody spravodlivé?
Výhodné pre oboch
Poľský poslanec Zbigniew Zaleski je presvedčený, že dohody sú obojstranne výhodné.
Umožňujú totiž výmenu tovarov, kontakty ľudí, a presun know-how.
EÚ by tak podľa jeho slov mohla pomôcť predajom technológií v oblasti bankovníctva, hygieny, či dodávok vody.
"Mali by sme pomáhať ľuďom, ktorí trpia, avšak z dlhodobého hľadiska sa musia ľudia v rozvojových krajinách stať činnými, musia pracovať.
A jedným z prostriedkov, ako to uskutočniť, je obchod, čestný obchod, v ktorom nezneužijeme ich slabosti.
Je však dôležité, aby vyrábali spracované produkty, vrátane práce a nielen primárne tovary," zdôrazňuje poľský poslanec zo skupiny ľudovcov a európskych demokratov.
Príliš orientované na obchod
Nemecký člen skupiny zelených Frithjof Schmidt však s uzatváraním dohôd medzi EÚ a AKT nesúhlasí.
Sú totiž podľa neho príliš orientované na voľný obchod a nie na rozvoj.
Povedú tiež k "výpadku príjmov z ciel a budú mať negatívny dopad na miestnu výrobu," podčiarkuje Frithjof.
Ako napokon dodáva, "krajiny AKT stratia prostriedky ochrany svojich ekonomík, zatiaľ čo EÚ si neplní sľub o zastavení dotácií pre vývoz poľnohospodárskych výrobkov."
Pomoc na presadenie sa v EÚ
Britský socialista David Martin zas podporuje nové dohody len za určitých podmienok.
"Africké a karibské krajiny sa ťažko dostávajú na európsky trh, pretože splniť normy, ktoré máme (hygienické, ekologické), považujú za náročné.
Preto sme trvali na finančných prostriedkoch nazvaných ‘pomoc pre obchod’, ktoré im pomôžu prispôsobiť sa a vstúpiť na európsky trh," uzatvára britský poslanec.
Čo si myslíte vy?
Sú dohody o hospodárskom partnerstve medzi EÚ a krajinami AKT obojstranne prospešné?
Možno týmto spôsobom odstrániť chudobu a zvýšiť životnú úroveň v rozvojových krajinách?
Svoje názory môžete pridať v sekcii "Voľby 2009" alebo prostredníctvom formulára, ktorý nájdete pod článkom na nižšie uvedenom odkaze.
20090326STO52725 Článok s formulárom pre diskusiu Parlament schválil dohodu s krajinami Karibiku (anglicky) Dohoda o hospodárskom partnerstve s krajinami Karibiku Výbor pre medzinárodný obchod Výbor pre rozvoj Štúdia o dohodách s rozvojovými krajinami Komisia: Dohody s krajinami AKT (anglicky)
SK
1
PHOTO
20090330PHT52925.jpg
SK
2
LINK
/elections2009/welcome/headlines.htm?language=SK&ref=20090326STO52725&secondRef=0
SK
5
LINK
/activities/committees/homeCom.do?language=SK&body=INTA
SK
6
LINK
/activities/committees/homeCom.do?language=SK&body=DEVE
SK
7
LINK
/activities/committees/studies/download.do?language=en&file=17071#search=%20Economic%20partnership%20agreements%20
SK
8
LINK
http://ec.europa.eu/trade/issues/bilateral/regions/acp/index_en.htm
-//EP//TEXT IM-PRESS 20090325IPR52553 0 NOT XML V0//SK
-//EP//TEXT TA P6-TA-2009-0175 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
