Marihuana je európskou drogou číslo jedna, rastie obľuba kokaínu
Verejné zdravie
2010-11-17 - 12:30
Marihuanu denne užijú až štyri milióny Európanov.
Počet tých, ktorí po nej siahnu aspoň raz za rok je takmer šesťnásobný.
Aspoň jedného "jointa" si denne dajú zhruba štyri milióny Európanov.
Marihuana tak jednoznačne zostáva na prvom mieste v rebríčku popularity medzi nelegálnymi drogami.
Tieto závery obsahuje výročná správa Európskeho monitorovacieho centra, ktoré prezentoval jeho riaditeľ Wolfgang Götz na jednaní výboru pre občianske slobody.
Podľa správy sa tiež zväčšuje počet ľudí závislých na kokaíne.
Výskumy podľa očakávania potvrdili, že marihuana sa dostane do rúk najčastejšie ľuďom vo veku medzi 15 až 34 rokov.
V jej užívaní sú na prvom mieste mladí Česi (28% v tejto vekovej skupine), nasledovaní Talianmi (20%) a Španielmi (19%).
Na Slovensku užíva marihuanu približne 15% mladých, čo je podľa výskumov druhé najväčšie číslo v krajinách strednej a východnej Európe.
"Problémom nie je len užívanie drog ako také.
Členské štáty by mali venovať väčšiu pozornosť konkrétne problematike ich užívania za volantom," poznamenal pred poslancami Götz.
Dramatická situácia je v prípade užívateľov kokaínu.
Táto tvrdá droga už dnes podľa výskumov zabije tisícku Európanov ročne.
"Počet úmrtí v dôsledku užívania kokaínu sa zvyšuje predovšetkým vo Veľkej Británii a Španielsku, dvoch krajinách, kde užívanie drog dlhodobo stabilizované," uvádza správa.
Pritom jeho popularita stále rastie.
Kokaín prúdi do Európy predovšetkým cez Pyrenejský polostrov a Holandsko, odkiaľ ho pašeráci distribuujú do ďalších štátov.
"Medzi dôležité tranzitné krajiny patrí Francúzsko, Taliansko a Veľká Británia," dodáva výročná správa.
Európske monitorovacie centrum pre drogy a drogovú závislosť (EMCDDA) bolo založené v roku 1993 so sídlom v Lisabone.
Jeho poslaním je poskytovať EÚ i jednotlivým členským štátom údaje o najnovšom vývoji v oblasti konzumácii drog a pomáhať s protidrogovými politikami.
20101112STO94318 Výročná správa Európske monitorovacie centrum Výbor pre občianske slobody
SK
1
PHOTO
20101116PHT95296.jpg
SK
2
LINK
http://www.emcdda.europa.eu/attachements.cfm/att_120104_EN_EMCDDA_AR2010_EN.pdf
SK
3
LINK
http://www.emcdda.europa.eu/news/2010/11
SK
4
LINK
/activities/committees/homeCom.do?language=EN&body=LIBE
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
