26.10.2004
NÁVRH SPOLOČNÉHO UZNESENIA
v súlade s článkom 99 odsekom 4 rokovacieho poriadku, ktorý predkladajú
– Johannes (Hannes) Swoboda, v mene Socialistickej skupiny v Európskom parlamente
– Andrew Nicholas Duff, v mene Skupiny Aliancie liberálov a demokratov za Európu
– Daniel Marc Cohn-Bendit, Monica Frassoni, v mene Skupiny zelených/Európskej slobodnej aliancie
– Francis Wurtz, v mene Konfederatívnej skupiny Európskej zjednotenej ľavice - Nordickej zelenej ľavice
na nahradenie návrhov nasledujúcich skupín:
– Verts/ALE (B6‑0088/2004),
– ALDE (B6‑0093/2004),
– PSE (B6‑0098/2004),
– GUE/NGL (B6‑0099/2004),
schválení novej Komisie
Uznesenie Európskeho parlamentu o schválení novej Komisie
Európsky parlament ,
–
so zreteľom na článok 214 Zmluvy o založení Európskeho spoločenstva,
–
so zreteľom na verejné vypočutia dezignovaných komisárov výbormi Európskeho parlamentu, na písomné a ústne vyhlásenia podané každým z dezignovaných komisárov a na ohodnotenie týchto kandidátov predložené po vypočutiach,
–
so zreteľom na vyhlásenie zvoleného predsedu Komisie pred Parlamentom dňa 26. októbra 2004,
–
so zreteľom na Články 99 a 103 rokovacieho poriadku,
1.
Identifikuje rozličné obavy v súvislosti so schválením niektorých kandidátov: politické presvedčenie v rozpore so základnými hodnotami únie, nedostatok politických skúseností a vedomostí a oddanosti v súvislosti s navrhovaným portfóliom, nevyriešené problémy alebo nezodpovedané otázky týkajúce sa konfliktu záujmov alebo možného zaangažovania v prípadoch zanedbania politickej a právnej moci;
2.
Zdôrazňuje demokratickú a právnu platnosť schvaľovacieho postupu, ktorého dôležitou súčasťou sú vypočutia, a trvá na tom, aby všetky orgány vyvodili z toho politické následky, ktoré by mohli zahrnúť odstúpenie, presun právomocí alebo stiahnutie;
3.
Poveruje svojho predsedu, aby postúpil toto vyhlásenie Komisii, Rade a vládam členských štátov.
