Medzinárodný deň žien: Storočný boj za rovnosť pohlaví pokračuje
Práva žien/Rovnosť príležitostí
Plenárne zasadnutie
2011-03-08 - 15:22
Parlament si dnes pripomenul sté výročie Medzinárodného dňa žien.
Poslanci pri tejto príležitosti diskutovali o pretrvávajúcich problémoch v oblasti diskriminácie žien a hľadali nástroje na odstránenie ich chudoby a jej následkov.
Tri uznesenia, ktoré dnes schválilo plénum, vyzdvihli pozitívny vplyv rovnosti žien a mužov na hospodársky rast, poukázali na potrebu boja proti chudobe žien a venovali pozornosť snahe o zmierňovanie nerovností v oblasti zdravia.
Aj keď sa Európa sa podľa predsedu EP Jerzyho Buzeka zmenila a v porovnaní s inými časťami sveta môže byť na seba hrdá, stále nie sme na konci cesty.
"V Európskom parlamente je príliš málo žien, 35% jednoducho nestačí," vyhlásil predseda Buzek a vyzval členské štáty na prijatie potrebných rozhodnutí a právnych úkonov, ktoré by pomohli zvýšiť zastúpenie žien v politike nielen na úrovni EÚ, ale aj členských štátov, kde je situácia ešte horšia.
Následnej diskusie sa okrem europoslancov a predsedníčky Výboru EP pre práva žien Evy-Britt Svensson (GUE/NGL, SE) zúčastnil aj predseda Európskej komisie José Manuel Barroso a v mene maďarského predsedníctva Enikő Györi, ministerka pre európske záležitosti a bývalá europoslankyňa.
V rozprave vystúpili aj zástupcovia jednotlivých politických skupín.
Boj proti diskriminácii
Uznesenie, ktoré reaguje na výročnú správu Komisie o rovnosti žien a mužov v EÚ, zdôrazňuje potrebu zníženia rozdielu pri odmeňovaní dvoch pohlaví a podporuje snahy zamerané na zvýšenie zamestnanosti žien a ich väčšie zastúpenie v riadiacich pozíciách.
Pozornosť venuje aj otázke zariadení starostlivosti o deti a možnostiam rodičovskej dovolenky.
Autorkou uznesenia je poslankyňa Mariya Nedelcheva (EPP, BG).
V súčasnosti majú len tri percentá väčších podnikov na svojom čele ženu.
To sa podľa poslancov musí zmeniť.
Uvádzajúc príklad Nórska, Španielska a Francúzska uznesenie vyzýva členské štáty na prijatie účinných opatrení, napríklad kvót, ktoré by zabezpečili ženám pomernejšie zastúpenie na vedúcich postoch, v dozorných radách a iných orgánoch väčších spoločností.
Rovnaká výzva sa týka aj verejnej sféry.
Parlament navrhuje stanovenie záväzných cieľov, ktoré by zabezpečili rovnaké zastúpenie žien a mužov v politických funkciách, a to na všetkých úrovniach od komunálnej až po európsku.
Presadzovanie mzdovej rovnosti
Platové rozdiely medzi mužmi a ženami predstavujú v EÚ priemerne 18%, v niektorých členských štátoch 25% a v jednom z nich dokonca 30%.
Poslanci Európskeho parlamentu preto vyzývajú členské štáty na dôslednú implementáciu právnych predpisov stanovujúcich zásadu rovnakého platu za rovnakú prácu a apelujú na Európsku komisiu, aby na zdráhajúce sa krajiny uvalila sankcie.
Eliminácia chudoby
Pod hranicou chudoby žilo v EÚ v roku 2008 temer 85 miliónov ľudí.
Do tejto kategórie patrí aj 17% z celkového počtu žien.
Uznesenie, ktorého spravodajkyňou je poslankyňa Rovana Plumb (S&D, RO) preto poukazuje na potrebu reformy makroekonomických, sociálnych a pracovnoprávnych politík tak, aby bol ženám zaručený minimálny príjem, ako aj hospodárska a sociálna spravodlivosť.
Poslanci tiež zdôraznili potrebu začlenenia rodového hľadiska do všetkých spoločných politík EÚ.
Hospodárska kríza môže viesť k väčším nerovnostiam v oblasti zdravia
Európsky parlament v uznesení vypracovanom poslankyňou Edite Estrela (S&D, PT) zdôrazňuje, že každý by mal mať prístup k finančne dostupnej zdravotnej starostlivosti.
Špecifické potreby zraniteľných skupín, akými sú ženy, starší pacienti, nelegálni migranti a etnické menšiny, je podľa poslancov potrebné brať do úvahy vo väčšej miere.
Dĺžka života medzi jednotlivými členskými štátmi EÚ sa preukázateľne líši.
U žien predstavuje tento rozdiel 8,3 rokov, u mužov až 14,2 rokov (údaje Eurostatu z rokov 2007 a 2010).
Rozdiely však existujú aj v rámci jednotlivých krajín, a to v závislosti od vzdelanostnej úrovne a sociálnej situácie jednotlivcov.
20110308IPR15024 Prijaté texty budú dostupné tu (zvoľte dátum 08.03.2011) Sledujte rozpravu zo záznamu (zvoľte dátum 08.03.2011) Tlačová správa po hlasovaní vo výbore (27.01.2011) - rovnosť pohlaví a chudoba žien Medzinárodný deň žien - výzva na zavedenie kvót (03.03.2011) Profil spravodajkyne: Mariya Nedelcheva (EPP, BG) Profil spravodajkyne: Rovana Plumb (S&D, RO) Profil spravodajkyne: Edite Estrela (S&D, PT)
SK
1
LINK
/activities/plenary/ta/calendar.do?language=SK
SK
2
LINK
/wps-europarl-internet/frd/vod/research-by-date?language=sk
SK
3
LINK
/sk/pressroom/content/20110124IPR12364/html/Gender-equality-eradicating-poverty-and-spurring-economic-growth
SK
4
LINK
/sk/pressroom/content/20110228IPR14438/html/International-Women's-Day-call-for-quotas-for-women
SK
5
LINK
/members/public/yourMep/view.do?language=SK&partNumber=1&name=nedelcheva&id=96848
SK
6
LINK
/members/expert/alphaOrder/view.do?language=SK&id=38595
SK
7
LINK
/members/public/yourMep/view.do?language=SK&partNumber=1&name=estrela&id=28310
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
