Rozhovor s poslankyňou Drčar Murko: Prísady v potravinách
Spotrebitelia
2008-07-07 - 19:46
Mojca Drčar Murko V úvodný deň plenárneho zasadnutia EP v Štrasburgu sa poslanci budú zaoberať novými pravidlami pre prísady, príchute a enzýmy používané v potravinách.
Autorky jednej zo správ, slovinskej liberálky Mojci Drčar Murko sme sa opýtali na problematiku bylín a prísad.
Predložený text totiž navrhuje kvôli dopadom na zdravie sprísniť limity pre ich množstvá v potravinách.
Prečo ste boli proti návrhu Komisie, aby sa do novej legislatívy o arómach zaradili aj byliny a koreniny?
Návrh vylúčiť byliny a koreniny predložila skupina Zelených a v prvom čítaní ho podporila takmer polovica europoslancov.
Ja som ho nepodporila.
Navrhla som kompromisné riešenie, ktorého cieľom bolo získať dôkazy, že konkrétne byliny a koreniny sú nebezpečné pre ľudské zdravie, ak sú konzumované vo veľkých množstvách.
Testy na zvieratách ukázali, že byliny a koreniny môžu byť karcinogénne.
Sú teda nebezpečné?
Testy na myšiach, na základe ktorých Komisia podporila svoj návrh, boli uskutočnené len pokiaľ ide o takzvané biologicky aktívne časti - ide o látky, ktoré sa vyskytujú v prírode.
Neboli vykonané testy špeciálne pre byliny a koreniny.
Ľudia konzumovali byliny a koreniny, ako napríklad bazalku, muškátový orech, aníz a iné, po celé stáročia bez viditeľne nepriaznivých účinkov.
Príroda tiež vytvorila obranný mechanizmus a niektoré z posledných testov ukazujú, že jedovaté látky v testovaných bylinách sú nielen neutralizované, ale môžu pôsobiť proti vzniku rakoviny.
Mohlo by sa stať, že pesto či škoricová rolka zmiznú z pultov obchodov?
Pesto so značným obsahom diskutabilnej bazalky nezmizne z pultov predajní, pretože Komisia Taliansku povolila výnimku v rámci "tradičných výrobkov", podľa ktorej nebude potrebné obmedzovať množstvo bylín a korenín.
Výrobcovia pravdepodobne budú musieť vymeniť prírodnú škoricu za škoricovú príchuť, aby nemali problémy s maximálne povolenými hodnotami.
Podľa niektorých údajov, spotreba škorice v Nemecku vlani klesla o 30 % a vo Veľkej Británii sa v jedlách ako müsli už vôbec nepoužíva škorica, len škoricová príchuť.
***
Na programe sa objavia aj ďalšie správy súvisiace s prísadami v potravinách.
Priamy prenos z rozpravy môžete sledovať na nižšie uvedenom odkaze v pondelok 7. júla približne od 20:30.
20080704STO33444 Priamy prenos Únia bude prísnejšie dohliadať na prísady v potravinách Profil poslankyne Drčar Murko Návrh správy poslankyne Drčar Murko
SK
1
PHOTO
20080704PHT33457.jpg
SK
2
LINK
/eplive/public/livebroadcast_sk.htm
SK
4
LINK
/members/public/yourMep/view.do?name=dr%C4%8Dar+murko&partNumber=1&id=28305&language=SK
-//EP//TEXT IM-PRESS 20080624BRI32584 ITEM-001-SK NOT XML V0//SK
-//EP//TEXT REPORT A6-2008-0177 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
