Poslanci odsúdili násilnosti v Iráne, Číne a Hondurase
Inštitúcie
2009-07-16 - 16:09
Ujgur kráčajúci pred čínskymi vojakmi Odsúdenie násilností bolo spoločnou črtou troch rozpráv na plenárnom zasadnutí EP v stredu 15. júla.
Europoslanci sa tak vyjadrili k povolebným protestom v Iráne, etnickým nepokojom v Číne a štátnemu prevratu v Hondurase.
Hoci sa prvé plenárne zasadnutie EP po voľbách nieslo najmä v znamení volieb predsedu EP, podpredsedov a kvestorov, poslanci si tiež našli čas na komentovanie aktuálneho diania vo svete.
Nepokoje v Iráne
Tvrdé zásahy proti demonštrantom v Iráne spôsobili značné pobúrenie.
Protestujúci tam nesúhlasia s výsledkami volieb, ktoré umožnili prezidentovi Ahmadínedžádovi obhájiť svoj post.
Poslanci EP v rozprave odsúdili tvrdé zásahy proti demonštrantom, ako aj novinárom.
Vyzvali tiež iránske úrady, aby zastavili násilie a s opačným táborom začali rokovať.
Britský poslanec z aliancie socialistov a demokratov Richard Howitt pripomenul, že "stovky ľudí bolo zranených, desiatky zabitých a zdá sa, že tisíce bolo uväznených ako politickí väzni".
Belgická liberálka Annemie Neyts-Uyttenbroeck pritom zdôraznila, že "všetci ľudia na svete, vrátane obyvateľov Iránu, musia mať právo zvoliť si svojich lídrov a nahradiť ich, keď už neplnia svoj účel".
Spolupredseda skupiny zelených Daniel Cohn-Bendit zas vyzval Komisiu a Radu, aby preverili zodpovednosť niektorých európskych firiem, ktoré iránskemu režimu poskytujú technológie zneužiteľné proti obyvateľstvu.
Taliansky poslanec zo skupiny Európa slobody a demokracie Fiorello Provera varoval pred iránskym jadrovým programom, ktorý môže byť zneužitý na "vydieranie krajín a celého medzinárodného spoločenstva".
Etnické zrážky v Číne
Začiatkom júla došlo k násilnostiam aj na severozápade Číny v provincii Sin-ťiang.
Polícia tu tvrdo zakročila proti vzájomným útokom Ujgurov a väčšinového obyvateľstva v Číne Chanov.
Na jednej strane poslanci vyzvali Peking, aby chránil menšiny, no na strane druhej sa ozvali aj hlasy varujúce pred separatizmom.
Nemecký poslanec zo skupiny ľudovcov Elmar Brok podporuje dialóg s umiernenými zástupcami menšín: "Ak nedosiahnete dohodu s umiernenými, potom sa presadí oveľa väčší počet mladých radikálov, ktorí už viac nechcú čakať," zdôraznil.
Podľa Rumuna Adriana Severina z aliancie socialistov a demokratov zas práva menšín "nemôžu ospravedlniť separatistickú politiku".
Britský poslanec z frakcie konzervatívcov a reformistov Charles Tannock takisto varuje pred destabilizáciou v krajine.
"Určite by sme žiadnym spôsobom nemali podporovať odtrhnutie provincie Sin-ťiang," uviedol.
Štátny prevrat v Hondurase
V prípade Hondurasu sa poslanci zamerali na kritiku štátneho prevratu.
Koncom júna totiž armáda vyhostila demokraticky zvoleného prezidenta Zelayu do Kostariky.
Dôvodom bola jeho snaha usporiadať sporné referendum o zmene ústavy.
Europoslanci zhodne požadujú návrat prezidenta Zelayu do úradu a plne podporujú vyriešenie krízy, o ktoré sa snaží aj Organizácia amerických štátov spoločne s kostarickým prezidentom Óscarom Ariasom.
"Naše mierové princípy by nemali navodiť dojem, že puč prehliadame," zdôraznil v rozprave francúzsky člen konfederatívnej skupiny zjednotenej ľavice Jean-Luc Mélenchon.
Španielsky ľudovec José Ignacio Salafranca zas požaduje vyslať do krajiny volebnú pozorovateľskú misiu EÚ.
20090710STO58046 Na situáciu v Iráne reagujú lídri Únie aj Parlamentu Vyhlásenie EÚ k nepokojom v Číne (anglicky) Vzťahy EÚ a Hondurasu (anglicky)
SK
1
PHOTO
20090715PHT58277.jpg
SK
3
LINK
http://www.consilium.europa.eu/uedocs/cms_Data/docs/pressdata/en/cfsp/109077.pdf
SK
4
LINK
http://ec.europa.eu/external_relations/honduras/index_en.htm#
-//EP//TEXT IM-PRESS 20090619STO57314 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
