ÚSTNA OTÁZKA H-0062/10
pre hodinu otázok na schôdzi v marci 2010
v súlade s článkom 116 rokovacieho poriadku
predkladá:
Czesław Adam Siekierski
Rade
Vec: Zloženie Európskeho parlamentu po nadobudnutiu platnosti Lisabonskej zmluvy
V súlade s Lisabonskou zmluvou, ktorá nadobudla platnosť 1. decembra 2009, sa Európsky parlament skladá zo 750 poslancov a z jedného predsedu.
V porovnaní so situáciou, ktorú určovali podmienky stanovené v Zmluve z Nice (do 1. decembra 2009), to znamená zvýšenie počtu poslancov o 18.
V novembri 2009 Európsky parlament schválil správu o postavení nových poslancov.
V správe sa potvrdzuje, že noví, dodatoční poslanci začnú vykonávať svoj mandát po nadobudnutí platnosti Lisabonskej zmluvy a po tom, ako všetky členské štáty ratifikujú dodatkový osobitný protokol, ktorým sa zvýši počet poslancov.
Tento dodatkový protokol však ešte nepodpísali hlavy členských štátov EÚ a je ťažké odhadnúť, kedy sa tak stane.
Noví poslanci nebudú môcť vykonávať svoj mandát, pokým sa nezvolá príslušná medzivládna konferencia.
Aké opatrenia plánuje Rada vzhľadom na uvedené skutočnosti, aby čo sa najrýchlejšie prijalo nariadenie, ktoré novým poslancom umožní vykonávať svoj mandát v súlade s ustanoveniami Lisabonskej zmluvy?
Môžeme očakávať, že sa táto otázka vyrieši počas španielskeho predsedníctva?
