Odpoveď pani Malmströmovej v mene Komisie
(6. decembra 2011)
Komisia predložila návrhy KOM(2008) 820, KOM(2009) 551, KOM(2011) 319, KOM(2011) 320. na zlepšenie právnych predpisov EÚ v oblasti azylu prostredníctvom zvýšenia miery harmonizácie, ako aj posilnenia štandardov, aby žiadatelia o azyl mohli očakávať rovnaké zaobchádzanie bez ohľadu na to, kde v EÚ podajú žiadosť o azyl.
Návrhy sú zamerané napríklad na zabezpečenie toho, aby každý postup zahŕňal osobný pohovor a samostatné posúdenie, aby sa aproximovali práva utečencov a osôb, ktorým bola poskytnutá doplnková ochrana a aby sa zvýšila ochrana zraniteľných osôb.
Cieľom je zabezpečiť adekvátnu rovnováhu štandardov, ktorá by bola spravodlivá a zároveň efektívna.
Návrhy sú v súčasnosti predmetom rokovaní spoluzákonodarcov.
Komisia zohráva aktívnu úlohu pri podpore rokovaní so zreteľom na prijatie celého balíka právnych predpisov do roku 2012 v súlade s cieľom stanoveným v Štokholmskom programe, ktorý opätovne pripomenula Európska rada v júni tohto roka.
