Parlament odložil udelenie absolutória za plnenie svojho rozpočtu
Rozpočtová kontrola
2006-04-27 - 16:39
EP dnes udelil absolutóriá za plnenie rozpočtu EÚ za rok 2004, hoci v časti týkajúcej sa Európskeho parlamentu poslanci jeho udelenie na základe odporúčaní spravodajcu odložili a to veľkou väčšinou - zo 607 hlasujúcich boli za udelenie absolutória len 3 poslanci, kým proti ich bolo 591 a 13 sa hlasovania zdržalo.
Nešlo pritom o spochybnenie hospodárenia Parlamentu, ale o snahu získať viac času na preverenie pochybností o konaní mesta Štrasburg, ktoré Parlamentu od roku 1981 prenajíma dve budovy.
Výzva spravodajcu Markusa FERBERA (EPP-ED, DE), ako aj predsedov viacerých politických skupín, hlasovať proti udeleniu absolutória v časti týkajúcej sa EP padla na úrodnú pôdu, čím poslanci dostali možnosť zaoberať sa prípadom štrasburských parlamentných budov ďalších šesť mesiacov.
Konečné rozhodnutie o udelení absolutória bude závisieť od dodatočných informácií, ktoré bude Parlament k tejto otázke požadovať.
Prípadom sa teraz bude zaoberať aj pracovná skupina založená parlamentnými výbormi pre rozpočet a rozpočtovú kontrolu.
Celá záležitosť sa týka nezrovnalostí, ktoré sa objavili pri snahe EP odkúpiť od mesta Štrasburg prenajímané budovy Winston Churchill a Salvador de Madariaga.
Parlament spochybňuje kompenzáciu vo výške 29 miliónov eur, ktoré si Štrasburg nárokuje od majiteľa oboch budov a obáva sa, že mesto si z nájmu EP roky neoprávnene ponechávalo určitú sumu, bez toho, aby o tom Parlament vedel.
Výboru pre rozpočtovú kontrolu bude mať teraz 6 mesiacov na vypracovanie novej správy a jej predloženie EP spolu s odporúčaním o udelení či neudelení absolutória.
Ako uviedol počas rozpravy deň pred hlasovaním, "je potrebné zistiť, či mesto Štrasburg dostáva od Parlamentu sumu, ktorá sa líši od sumy, ktorú posúva do fondu.
Rád by som však upozornil na jednu dôležitú skutočnosť - nediskutujeme o otázke sídla EP v Štrasburgu, pretože to je jasne zakotvené v Zmluvách."
Ostatné absolutóriá:
Pre ostatné oddiely rozpočtu (inštitúcie a agentúry) 2004 boli absolutóriá udelené, hoci sa objavili námietky zo strany spravodajcu Nilsa LUNDGRENA (IND/ DEM, SE) voči udeleniu absolutória Výboru regiónov.
Ako po hlasovaní uviedol, je "smutný, no nie prekvapený", že Parlament hlasoval proti jeho odporúčaniam a podporil rozpočet Výboru regiónov.
"Aj napriek opätovným snahám presvedčiť mojich kolegov, aby aspoň nahliadli do kopiacich sa dôkazov o možných nezrovnalostiach, to odmietli".
Absolutória boli udelené pre všetky nasledovné oddiely:
oddiel II, Rada
oddiel III, Komisia
oddiel IV, Súdny dvor
oddiel V, Dvor audítorov
oddiel VI, Európsky hospodársky a sociálny výbor
oddiel VII, Výbor regiónov
oddiel VIII A, Európsky ombudsman
oddiel VIII B, Európsky dozorný úradník pre ochranu osobných údajov
6.-9.
Európsky rozvojový fond (ERF)
Európske stredisko pre rozvoj odborného vzdelávania
Európska nadácia pre zlepšovanie životných a pracovných podmienok
Európska agentúra pre obnovu
Európske stredisko pre monitorovanie rasizmu a xenofóbie
Európske monitorovacie centrum pre drogy a drogovú závislosť
Európska environmentálna agentúra
Európska agentúra pre bezpečnosť a ochranu zdravia pri práci
Prekladateľské stredisko pre inštitúcie Európskej únie
Európska agentúra pre lieky
Eurojust
Európska nadácia pre odborné vzdelávanie
Európska námorná bezpečnostná agentúra
Európska agentúra pre bezpečnosť letectva
Európska agentúra pre bezpečnosť potravín
20060421IPR07488
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
